
Cuvânt introductiv 


Începând cu G. Allport (1937), psihologia personalității se 
constituie ca un domeniu particular al psihologiei, actualmente 
existând câteva paradigme bine conturate, care abordează 
personalitatea din diverse perspective, pe care le considerăm a fi 
complementare, chiar dacă în anumite puncte înregistrează clare 
dezacorduri. Constituind unul din cele mai atractive domenii ale 
psihologiei, personalitatea, normală sau patologică, a stârnit interesul 
a numeroşi specialişti, care doresc nu numai să descrie această 
realitate, ci să o şi explice, să o evalueze, să avanseze predicții, să 
formuleze legi si principii, care să ghideze studiul celui interesat de 
explorarea acestui tărâm. 

Lucrarea de față a apărut ca urmare a eforturilor conjugate ale 
câtorva cadre didactice ale catedrei de psihologie a Universităţii din 
Oradea, în scopul sprijinirii studenţilor de la specializările, care au 
inclusă în curriculumul universitar  disciplina”Psihologia 
personalității”, ea adresându-se deopotrivă specialiştilor în domeniu, 
psihologi sau cadre didactice, care prin specificul muncii lor se 
confruntă cu diverse tipuri de personalități, aflate în diferite stadii de 
evoluție. Structurată în patru părți, preponderent teoretice, lucrarea 
acoperă, sperăm, problematica personalității din perspectiva celui 
care se inițiază în studiul acesteia. 

Astfel, prima parte, care este cea mai amplă, începe prin 
delimitarea conceptului, care deşi simplu în aparență, acoperă în 
realitate o varietate largă de fenomene, de structuri şi dimensiuni. 
Faptul că la ora actuală există peste o sută de definiţii ale 
personalității nu înseamnă neapărat absența unui consens, ci mai 
degrabă încercarea de a acoperi toate aspectele ce fin de această 
structură bio-psiho-socio-culturală. Nevoia de sistematizare a dus la 
găsirea unor criterii de grupare a definiţiilor, fapt realizat de noi în 
această primă parte a lucrării. În continuare sunt prezentate cele mai 
cunoscute paradigme asupra personalităţii, care s-au conturat de la S. 
Freud încoace, autorul acestei părți, M. Drugaş, preluând din 
literatura de specialitate, adaptând scopului lucrării, maniera de 
prezentare: date despre autori; concepte fundamentale utilizate în 

explicarea mecanismelor dezvoltării în general şi ale personalității în 
mod special; stadii de evoluție a acesteia; metode de abordare; 
evaluarea teoriei. Informaţia cuprinsă în această parte a lucrării oferă 
posibilitatea cititorului să se familiarizeze atât cu cadrul conceptual 
al domeniului, cât şi cu cele mai importante contribuţii aduse 
acestuia, începând de la psihanaliza clasică până la abordarea 
cognitivă. 

În partea a doua intitulată “Structura personalităţii” E. 
Bonchiş încearcă o abordare a diferitelor dimensiuni ale 
personalității, abordare întâlnită în psihologia tradițională, care 
accentuează asupra componentelor, temperament, aptitudini, 
caracter, plecând de la ideea că personalitatea este un sistem 
constituit din  subsistemul dinamico-energetic (temperament), 
subsistemul efectoriu (aptitudini), subsistemul relational (caracterul). 
Am putea fi acuzaţi de faptul că am cuprins în structura personalității 
numai dimensiuni non-cognitive, în realitate amintim cititorului că 
dacă temperamentul are o largă bază biologică şi prin urmare este 
ereditar, caracterul este mai mult rezultatul asimilării experienţei 
socio-culturale, asimilare în care intervin procesele cognitive, 
afective şi motivationale, atitudinile ca structuri de caracter fiind în 
fapt un aliaj între acestea. Apoi aptitudinile sunt în parte susținute de 
zestrea ereditară a individului, dar pe măsură ce ele se dezvoltă şi iau 
forma aptitudinilor generale şi complexe sunt tot mai mult influen ate 
de mediul socio-cultural, iar procesarea informaţiilor care vin din 
acest mediu se realizează cu ajutorul proceselor cognitive complexe, 
gândire, memorie, atenţie etc. Prin urmare am prezentat în aceste 
capitole: temperamentul sub aspectul mecanismelor sale biologice şi 
biochimice; tipologiile temperamentale cele mai cunoscute; 
caracterul ca structură de trăsături şi atitudini; ca rezultat al asimilării 
de experiență prin mijlocirea unor factori de ordin bio-chimic, bio- 
psihic, socio-cultural; aptitudinile ca dimensiuni efectorii ale 
personalităţii, care includ printre altele şi inteligența ca cea mai 
generală, dar şi cea mai importantă aptitudine umană. 

Partea a treia a lucrării poartă titlul ,,Psihopatologia 
personalității” şi este realizată de C. Dindelegan, care ca psiholog 
clinician abordează personalitatea din perspectiva aspectelor sale 

patologice. Autoarea delimitează mai întâi cadrul conceptual, apoi 
subliniază relația dintre trăsăturile de personalitate şi comportament 
pentru a putea explica aspectele etiologice şi evolutive ale 
tulburărilor acestuia. Clasificarea tulburărilor de personalitate este 
realizată în conformitate cu Manualul Statistic de Diagnostic şi alte 
documente elaborate de Organizaţia Mondială a Sănătății. Maniera 
de abordare este preluată din literatura de specialitate, mergând pe 
următoarele secvenţe: trăsături esențiale; trăsături asociate; terapie. În 
ultima parte a acestui capitol autoarea face trimiteri la abordările 
teoretice ale tulburărilor de personalitate, începând de la cea genetică 
până la cea cognitiv-comportamentală. 

Ultima parte a lucrării, scrisă de S. Trip prezintă aspecte ale 
evaluării personalităţii, autoarea făcând pentru început trimiteri la 
cele două modalități de abordare, nomoteticá şi ideografică, 
subliniindu-le specificitatea. Având în vedere marea diversitate a 
metodelor de evaluare a personalităţii, S. Trip încearcă o corelare a 
acestora cu abordările întâlnite în prima parte a lucrării, ordinea 
prezentării respectând oarecum succesiunea întâlnită în partea 
privitoare la teorii asupra personalității. Menţionăm faptul că sunt 
incluse acele instrumente de lucru ce s-au dovedit a fi, de-a lungul 
timpului, cele mai eficiente, dar şi cele mai cunoscute de cititorul 
român. Prezentarea probelor este însoţită de exemplificări, iar în 
unele situaţii chiar de valorificarea unor rezultate obținute de autoare 
în cercetările efectuate pe populaţie românească. 

Sperăm ca această lucrare, unică în felul ei să fie bine primită 
de cei cărora se adresează. Multumirile noastre se îndreaptă în primul 
rând înspre studenţii noştri, sub ale căror impulsuri am scris această 
carte, apoi se cuvine să mulțumim profesorului dr. Nicolae Jurcău, 
care nu numai că ne-a încurajat în demersul nostru, dar ne-a asigurat 
şi referenfa ştiinţifică. Mulţumim, de asemenea familiilor noastre, 
care au manifestat înțelegere şi răbdare. 


Oradea, Prof. univ. dr. 
6 aprilie, 2006 Elena Bonchis 

: Partea I , 
ABORDARI ALE PERSONALITATII 


1. Conceptul de personalitate 

Ocupând un loc central în sfera preocupărilor psihologice, 
personalitatea poate fi socotită cadru de referință pentru delimitarea 
şi explicarea tuturor celorlalte noțiuni din domeniu. Termenul de 
personalitate derivă din latinescul persona, care înseamnă mască „de 
personaj a actorului, din care s-a format cuvântul persoana” (Benito, 
2003, p. 58). În această acceptiune, subliniază Hergenhahn şi Olson, 
(1999), personalitatea poate fi privită ca parte a self-ului public. În 
limbajul comun, cuvântul personalitate este foarte frecvent folosit, 
oamenii înțelegând prin acesta individul de excepție, creator în 
domeniul ştiinţei, tehnicii sau artei. În limbaj psihologic 
însă ,, personalitatea este o calitate, pe care o poate dobândi virtual 
orice individ într-o etapă a dezvoltării sale şi anume în perioada 
adolescenței avansate - întrunind anumite atribute caracteristice” 
(Radu, 2003, p. 19). Individul ca entitate biologică nu implică în 
mod necesar atributul de personalitate, indiferent de potenţialul 
predispozitiilor native, acesta devenind dimensiune a personalității, 
numai prin integrarea dinamică în structurile psiho- 
comportamentale, elaborate în contextul vieții şi activității sociale. 
Termenul de personalitate este utilizat cu nuanțe semantice diferite în 
filosofie, etică, sociologie, pedagogie, accepțiunea cea mai largă 
oferind-i-o, însă psihologia, domeniu în care s-au inventariat peste 
100 de defintii (McClelland, apud Dicționar de Psihologie socială 
1981). 

Varietatea mare a definiţiilor date personalității a alimentat şi 
nevoia de a căuta criterii de grupare a acestora. Un prim efort în această 
direcție îl întreprinde personologul american G. Allport, care în 1937 
scrie lucrarea „Personality: A Psychological Interpretation” în care 
inventariază peste 50 de definiții, propunând faimoasa sa definiție, pe 
care o vom prezenta în paginile următoare. Subliniind că toată lumea 


ştie ce este personalitatea dar nimeni nu poate să o descrie, G. Allport 
(1981) grupează definițiile personalității astfel: 

1. Definiţii prin efectul extern potrivit cărora personalitatea 
este „suma totală a efectului produs de un individ asupra societăţii; 
deprinderi sau acţiuni care influențează cu succes alți oameni; 
răspunsuri date de alții, unui individ considerat ca stimul; ce cred 
alţii despre tine” (Allport, 1981, p. 35). 

Cei care definesc personalitatea din această perspectivă se 
apropie foarte mult de accepțiunea sociologică a acesteia, ca 
deținătoare a unui set de rol-statusuri, intelegándu-se că individul 
care îndeplineşte şi exercită prin urmare mai multe roluri si ocupă 
mai multe statusuri are o personalitate mai puternică. Cu alte cuvinte 
„definițiile în funcție de efectele externe confundă personalitatea cu 
reputația; şi cineva poate avea mai multe reputatii" (idem p. 36). O 
asemenea definire a personalităţii o găsim la P. Gray (apud Zlate, 
2000, p. 240) care subliniază că această este „stilul general al 
persoanei de interacțiune cu lumea, în special cu alti oameni”. Ideea 
de interacţiune cu mediul fizic şi social o întâlnim cuprinsă şi în 
definiția dată de Smith, Nolen-Hoeksema, Fredrickson și Loftus 
(2005) - serie de pattern-uri distincte şi caracteristice de gândire, 
emoții şi comportamente care alcătuiesc stilul personal al unui 
individ de a interactiona cu mediul fizic şi social. 

2. Definiţii prin structura internă - privesc personalitatea ca o 
entitate obiectivă, care are propria sa istorie şi propria sa existență. 
W. Stern (apud Allport, 1981) vorbeşte despre personalitate ca 
unitate multiformă dinamică, nimeni însă nu dobândeşte o unitate 
perfectă ci tinde doar spre acest scop. Asemenea afirmații întâlnim şi 
la P. Janet (apud Doron şi Parot, 1999), care spune că personalitatea 
este o construcţie care tinde spre unitate, dar care nu este sigur că o 
va atinge. Aceste definiţii de tip „omnibus” sau „sac de cârpe” 
introduc în conţinutul personalităţii o multitudine de elemente de la 
impulsuri, dorințe până la tendințe dobândite prin învăţare şi 
experiență. Un exemplu tipic este cel oferit de M. Prince (apud 
Allport, 1981, p. 38) după care personalitatea este „suma totală a 
tuturor dispozițiilor, impulsurilor, tendinţelor, dorințelor şi 
instinctelor biologice ale individului, precum şi a celor dobândite 

prin experiență”. Byrne, în 1966, (apud Hansenne, 2003) defineşte 
personalitatea ca o combinaţie a tuturor dimensiunilor, relativ 
durabile şi diferenţelor individuale care pot fi măsurate. În aceeaşi 
manieră găsim definită personalitatea si la R. Linton (1968) - agregat 
organizat de procese şi stări psihologice aparţinând individului. 
Definiţia formulată de G. Allport, devenită celebră, este tot în 
termeni de structură internă. Astfel, în 1937 autorul defineşte 

personalitatea „ca organizare dinamică în interiorul individului a 

acelor sisteme psiho-fizice care determină adaptarea unică la mediul 

său”. În 1961 schimbă expresia „unică adaptare la mediul său” cu 

„gândirea şi comportamentul său caracteristic”. Definiţia lui Allport 

este, prin urmare „personalitatea este organizarea dinamică în cadrul 

individului a acelor sisteme psiho-fizice care determină gândirea şi 
comportamentul său caracteristic” (1981, p. 40). Conceptele din 
această definiție sunt următoarele: 

- organizare dinamică relevă faptul că personalitatea este în 
continuă schimbare, ea devine mereu, păstrându-și totuşi 
identitatea. Această idee a fost preluată de Allport de la filozoful 
grec Heraclit, care spunea că nimic nu este ci totul devine sau nu 
te poti spăla de doua ori în apele aceluiaşi râu (apud Hergenhahn 
şi Olson, 1999). Termenul de organizare implică însă şi procesul 
reciproc, cel de dezorganizare, prezent mai ales la pesoanele 
anormale; 

- sistem psiho-fizic este o expresie care,ne aminteşte că 
personalitatea nu este nici exclusiv mentală, nici exclusiv 
nervoasă” (Allport, 1981, p. 40), ea implicând operări atât la 
nivelul corpului cât şi al minţii. Sistemul este după Allport un 
complex de elemente ce se află într-o permanentă interacțiune 
reciprocă „o deprindere este un sistem, la fel şi un sentiment, o 
trăsătură, un concept, un stil de comportare”. 

- determină exprimă faptul că personalitatea nu este o abstracție 
sau o ficțiune, ci „este ceva şi face ceva”. Toate sistemele ce 
alcătuiesc personalitatea sunt considerate tendinţe determinante; 

- gândire şi comportament constituie o „etichetă pentru a desemna 
tot ceea ce poate un individ să facă”, pentru a se adapta mediu 

„comportamentul şi gândirea înlesnesc atât supraviețuirea cât şi 
creşterea”; 

- caracteristic exprimă faptul că gândirea şi comportamentul sunt 
unice, individuale, specifice persoanei. 

O definiție asemănătoare întâlnim în lucrarea „Psihologia 

persoanei” pe care N. Margineanu (1941) o dedică li G. Aliport, 
autorul român subliniind că personalitatea este un sistem de tendinţe, 
aptitudini, trăsături de temperament şi fire, noțiunea de sistem 
implicând atât organizare dinamică, cât şi configuraţie funcțională, 
forma acestei configurații, orientarea. Cu alte cuvinte personalitatea 
„este o configurație funcţională (de aptitudini) în slujba unei 
configurații dinamice (de tendințe înnăscute şi dobândite) şi cu o 
anumită direcție şi orientare” (Margineanu, 1941, p. 149), autorul 
incluzând în personalitate tot ceea ce este considerat a fi „central, 
diferenţial, constant, abisal şi biosocial". 
3. Definiţii pozitiviste care accentuează asupra a ceea ce putem 
cunoaşte despre personalitate, “adică operaţiile noastre”. Pentru 
punctul de vedere pozitivist, definițiile prin structura internă oferă o 
imagine de mit asupra personalităţii “un construct legat de un nume 
propriu” (Allport, 1981, p. 39). Personalitatea este prin urmare 
percepția omului de ştiinţă despre aceasta. Unii psihologi, care 
împărtăşesc acest punct de vedere, subliniază că este suficient dacă 
ştim ceva despre relația S-R (stimul-răspuns) şi că nu are rost să 
aflăm şi alte lucruri legate de variabile intermediare, cum ar fi 
personalitatea. Este prin urmare punctul de vedere exprimat de 
numeroşi behaviorişti. O definiţie tipică a dat în acest sens D. 
McClelland 1951 (apud Golu, 2002, p. 657) “personalitatea este 
conceptualizarea cea mai adecvatá a comportamentului unei persoane 
in toate detaliile sale, pe care omul de ştiinţă o poate da la un 
moment dat". 

O altă încercare de grupare a definiţiilor personalităţii este 
întreprinsă de A. Lieury (1990) care subliniază că aceasta poate fi 
definită în sens restrâns, restrictiv descriind doar aspecte afective şi 
sociale, adică temperamentul şi caracterul, cu ideea că indivizii au o 
manieră destul de stabilă de a se comporta în situaţii sociale. O 
asemenea definire a personalității întâlnim la o serie de psihologi 

între care: N. Silamy care apreciază că aceasta este constituită din 
caracteristici noncognitive, centrându-se mai ales pe cele emotive şi 
nonemotive, pe structuri semnificative ale comportamentului şi pe 
activităţile voinţei; P. Malrieu (1967), după care personalitatea nu 
apare ca o organizare de instante ci ca o reţea de atitudini constituite 
în cursul şi în conectarea unor diverse comportamente. O definire 
asemănătoare întâlnim şi Th. Berndt (1997), acesta subliniind că 
personalitatea exprimă caracteristici ale oamenilor, care sunt uşor 
stabile peste timp şi se manifestă în variate situaţii, autorul dând 
exemple ca: sociabilitatea, impacienta, ambiția etc. 

Ín sens larg personalitatea se referá la ansamblul tuturor 
caracteristicilor individului, incepánd de la cele senzorio-motrice, 
cognitive, aptitudini sau interese, emotive, aptitudini speciale pănă la 
valorile care depind de societate (Lieury, 1990). În aceasta 
acceptiune, personalitatea apare ca un compozit de factori genetici, 
culturali-situationali, de învățare, schimbări personale, mecanisme 
inconştiente, procese cognitive şi trăsături (Hergenhahn şi Olson, 
1999). Astfel conceptul de personalitate descrie pe de o parte ce au 
oamenii în comun, cu ce echipament vin pe lume, iar pe de altă parte 
ceea ce îi diferențiază ca urmare a influențelor socio-culturale. O 
asemenea definiție largă o întâlnim şi la psihologul român P. 
Popescu-Neveanu (1978), care notează că personalitatea este un 
macrosistem al invariantilor informationali si operationali ce se 
exprimă constant în conduită şi sunt definitorii sau caracteristici 
pentru subiect văzut ca o unitate bio-psiho-socio-culturală, purtător al 
funcţiilor epistemice, pragmatice şi axiologice. 

Prin urmare personalitatea, din această perspectivă, apare ca 
individ uman privit sub aspectul dezvoltării sale depline şi unitare a 
însuşirilor sale spirituale şi al unităţii rolurilor sociale. 

Diversitatea definiţiilor conceptului de personalitate este o 
realitate recunoscută de toti cei care lucrează în domeniu, această 
varietate însă, se poate reduce într-o oarecare măsură, după cum am 
văzut anterior, identificarea unor categorii fiind o preocupare a 
specialiştilor. Astfel, J. Bermudez 1986 (apud Benito, 2003) 
sugerează următoarea grupare: 

1. Definiţii aditive sau omnibus în care personalitatea este văzută ca 
sumă a tuturor caracteristicilor pe care le posedă un individ şi care îl 
definesc: „îmbinare unitară non-repetitivă a însuşirilor psihologice 
care caracterizează mai pregnant şi cu un mai mare grad de stabilitate 
omul concret şi modalităţile sale de conduită” (Roşca, 1976, p. 466). 
Aceste însuşiri ale personalității sunt aptitudinile, temperamentul şi 
caracterul, ele prezentând în contextul acesteia o anumită 
semnificaţie. 

2. Definiţii integrative sau configurafioniste pun accentul pe 
caracterul organizat şi structurat, dinamic și evolutiv al 
personalităţii: „personalitatea este un sistem hipercomplex, cu 
autoorganizare, teleonomic, determinat biologic şi socio-cultural, cu 
o dinamică specifică, individualizată” (Golu, 1972); „structură 
complexă implicând un ansamblu de substructuri şi funcţionând 
sistemic” (Creţu, 1987). Abordând personalitatea structural-sistemic, 
T. Creţu depăşeşte ideea potrivit căreia aceasta ar fi o însumare de 
însuşiri psihice, ci dimpotrivă integrează părţile într-un întreg, le 
leagă unele de altele, astfel încât evoluţia părţilor să depindă de 
evoluţia întregului şi invers. Personalitatea este văzută ca un sistem 
deschis către mediul socio-istoric, considerat a fi un macrosistem. 

3. Definiţii ierarhice în care accentul cade pe caracterul structural şi 
de ordonare, conferind fiecărui element o semnificaţie particulară: 
“individualitatea umană, considerată sau interpretată în unitatea 
structurată şi ierarhizată a trăsăturilor şi manifestărilor 
psihocomportamentale, manifestări subordonate obținerii unui 
anumit efect adaptativ, în contextul împrejurărilor şi situațiilor de 
viață” (Popescu-Neveanu, 1982). 

4. Definiţii în termeni de adaptare relevă faptul cá personalitatea este 
un ansamblu organizat şi integrat de caracteristici individuale care 
determină adaptarea la mediu. O asemenea definiţie oferă şi Eysenck 
(1953), care subliniază că personalitatea este organizarea mai mult 
sau mai putin durabilă a caracterului, temperamentului, inteligenței şi 
fizicului unei persoane, această organizare determină adaptarea sa 
unică la mediu. Expresia „adaptare unică la mediul său” o găsim, 
după cum am văzut anterior şi într-o primă definiţie dată de Allport, 
în 1937. În domeniul psihologiei dezvoltării, J. Santrock (2002) oferă 

o definiţie în care ideea de adaptare este prezentă „personalitatea se 
referă la gândurile distincte, emoții şi comportamente specifice ce 
caracterizează căile de adaptare a individului la mediul său”. 

5. Definiţii care subliniază caracterul distinct al persoanei, 
identificând personalitatea cu ceea ce are ea esențial, distinct, 
generale şi caracteristici pe care le exprimă o persoană şi care 
conturează identitatea ei specifică” (Schiopu, 1997); “acele idei care 
ne evocă pe noi în cel mai înalt grad, consistenţa cunoaşterii, 
cauzalitate internă şi distinctivă” ( Hansenne, 2003). 

O definiţie cuprinzătoare a personalității o oferă Y. Benito 
(2003), subliniind că „termenul de personalitate face referire la 
organizarea relativ stabilă a acelor caracteristici structurale şi 
funcţionale, înnăscute şi dobândite, prin condiţii speciale ale 
dezvoltării, ce adaptează comportamentul fiecărui individ în diferite 
situaţii” (p. 59). 

În ce ne priveşte, credem că personalitatea poate fi definită ca 
un Sistem structurat şi ierarhizat, dinamic şi evolutiv, constituit din 
subsistemul biologic, subsistemul psihic, subsistemul socio-cultural, 
care asigură individului o adaptare unică, originală la mediu. Fiind 
un sistem, personalitatea capătă caracteristici distincte derivate din 
abordarea sistemică: auto-organizare, emergenţă, reorganizare, 
tranziţie, reactivitate, stabilitate etc. 

Sumarizând putem spune că fiecare are o personalitate unică, 
compusă dintr-o multitudine de caracteristici diferite, care rămân 
stabile o anumită perioadă de timp. 

Carver şi Scheier (2000) sistematizează ideile despre 
personalitatea astfel: 

- personalitatea este organizare şi nu juxtapunere de piese diferite; 

- personalitatea este un proces dinamic în interiorul individului; 

- personalitatea este un concept psihologic ale cărui baze sunt 
fiziologice; 

- personalitatea este forţa internă care îl determină pe individ să se 
comporte într-un anume fel; 

- personalitatea este constituită din pattern-uri de răspunsuri 
recurente şi consistente; 

- personalitatea se relevă în direcţii diferite: comportamental, 
gândire, sentimente. 


2. Teorii ale personalităţii. Delimitare conceptuală. 
Clasificarea teoriilor 

Termenul teorie provine din grecescul theoria, care se referă 
la actul contemplării, la actul gândirii despre. ceva. Teoriile sunt 
seturi de concepte abstracte dezvoltate în legătură cu fapte sau 
evenimente, în scopul explicării acestora (Engler, 1999). O teorie a 
personalității este prin urmare un sistem organizat de credinţe care ne 
ajută să înţelegem, să explicăm si să facem predicții în legătură cu 
natura umană. De exemplu, umaniştii şi existenfialigtii se 
concentrează mai mult asupra părții de înfelegere, considerând că 
omul este prea ancorat în istorie şi cultură pentru a putea fi controlat. 
Pe de altă parte, behavioriştii şi psihanaliştii preferă să discute despre 
predictie şi control. 

Pentru a fi utile, teoriile personalității trebuie să satisfacă 
nişte cerințe esenţiale: ele trebuie să fie testabile, capabile să 
stimuleze cercetarea prin postulatele lor; să permită organizarea de 
experimente care să determine dacă ar trebui acceptate sau respinse; 
să fie capabile să clarifice şi să explice datele obținute pe baza 
cercetării personalității, organizându-le într-un cadru coerent; să ne 
ajute să înțelegem şi să facem predicții privind comportamentele, să 
modificăm comportamente şi emoţii. „Din punct de vedere 
metodologic, calitatea esențială a unei teorii ştiinţifice este aceea că 
poate fi, direct sau indirect, confirmată de datele empirice” (Clocotici 
şi Stan, 2001, p. 105). Teoria trebuie să fie capabilă să genereze 
ipoteze care vor fi apoi testate. O teorie este ştiinţifică în măsura în 
care poate face proba respingerii sale. 

Cu toate acestea, fiecare dintre noi utilizează în viaţa de zi cu 
zi teorii personale, nu neapărat ştiinţifice, încercând să ne explicám 
cum funcționează celelalte persoane. Aceste teorii cuprind 
observaţiile noastre asupra comportamentelor celorlalți, pe când 
teoriile ştiinţifice sunt bazate pe date extrase din observarea unui 
număr mare de oameni, în ipostaze diferite, prin urmare permit într-o 
mai mare măsură realizarea de generalizări şi predicții. 


18 


Altă deosebire importantă este dată de impunerea unui grad 
mai ridicat de obiectivitate pentru teoriile ştiinţifice, ideal, autorii 
acestor teorii sunt mai putin influențați de nevoile, dorinţele şi 
valorile proprii, pe când în teoriile personale tindem să interpretăm 
acțiunile altora prin prisma propriilor noastre gânduri şi emoţii, 
teoriile personalităţii făcând oarecum excepţie de la regula generală a 
obiectivității. Vom reveni mai târziu asupra acestei probleme, 
admițând că teoriile personalității sunt „autobiografii deghizate" 
(Schultz, 1986), principiile lor încadrându-se într-un teritoriu îngust, 
între obiectivism (cât de obiectiv poate fi studiul personalității 
umane, la urma urmei?) şi subiectivism (dat de contextul istoric şi 
experienţele de viață ale creatorului). 

Teoriile ştiinţifice sunt testate în mod repetat, de cele mai 
multe ori de către alte persoane decât cele care le-au propus, în 
consecință, ele pot fi modificate sau chiar respinse, conform 
rezultatelor obținute comparativ cu acestea, teoriile personale sunt 
mai puţin sensibile la astfel de modificări, oamenii percepând doar 
ceea ce le confirmă teoria şi acordând puţină importanță sau deloc 
faptelor care intră în contradicţie cu aceasta. 

O posibilă clasificare a teoriilor personalității poate fi 
realizată pe baza asumpj[iilor filosofice care stau la baza lor. 
Prezentăm în continuare câteva dintre acestea, invitând cititorul la un 
exerciţiu şi propunându-i să revină asupra acestei secțiuni după 
parcurgerea cărţii, pentru a se edifica pe deplin. 

Un prim aspect este cel legat de controversa dintre voința 
liberă şi determinism. Suntem în control, putem să ne alegem direcția 
gândurilor şi comportamentelor, sau suntem victimele experiențelor 
din trecut, ai factorilor biologici sau ai forțelor externe? Unele teorii 
se îndreaptă spre extreme, iar altele sunt mai ponderate, admițând cá 
unele comportamente sunt determinate de evenimente trecute, iar 
altele pot fi desfăşurate spontan. 

Dispute aprinse provoacă rolul eredității şi al mediului în 
dezvoltarea personalităţii. Cine are mai multă influență în 
determinarea comportamentului? Este personalitatea noastră 
determinată numai de predispozitiile şi abilităţile pe care le moştenim 
sau suntem mai degrabă modelati de mediul în care trăim? Din nou, 

există teorii care se îndreaptă spre extreme, dar şi teorii care, deşi 
pun accentul pe una sau pe cealaltă, acceptă rolul amândurora în 
determinarea personalităţii. 

Rolul experiențelor din copilărie a suscitat numeroase 
controverse, unele teorii susținând că experiențele copilăriei, până pe 
la vârsta de 5 ani, determină funcţionarea personalităţii adultului, pe 
poziţii opuse se află cei care susțin că personalitatea este mai degrabă 
independentă de trecut, influențată de condiţiile prezentului și de 
aspirații. 

Este personalitatea umană unică sau universală? Unii susţin 
că personalitatea este „unică şi irepetabilă”, alții dimpotrivă acceptă 
unicitatea în cadrul unor tipare mai largi, în cadrul cărora fiecare 
comportament poate fi mai mult sau mai putin universal. 

Care este scopul final al existenței umane? Suntem 
mecanisme care funcționează eficient câtă vreme nevoile fiziologice 
ne sunt satisfăcute? Trăim doar pentru a evita durerea şi a căuta 
plăcerea? Sau suntem mai degrabă interesaţi să ne realizăm 
potenţialul maxim, să ne dezvoltăm? 

În ce măsură ne modelează cultura în care trăim? Suntem 
capabili să ne ridicăm deasupra influenței culturale? La aceste 
întrebări încearcă să răspundă susținătorii determinismului cultural şi 
ai transcendenfei culturale. Un alt mod de a pune în evidenţă acest 
conflict este prin a răspunde la întrebarea Cât este de dificil să 
cunoşti pe cineva din altă cultură? 

O ultimă problemă majoră este aceea a optimismului sau 
pesimismului fiinţelor umane, unele teorii împărtăşind o viziune mai 
optimistă asupra naturii umane, descriind oamenii ca fiind altruişti, 
sociabili, iar altele susținând că persoanele au puţine astfel de calităţi. 

Prezentarea teoriilor din partea I s-a realizat aproximativ în 
ordinea apariţiei lor, criteriu de clasificare des întâlnit în literatura de 
specialitate. | 

Există o multitudine de factori care pot să influențeze 
apariţia, dezvoltarea şi acceptarea sau respingerea unei teorii. 
Prezentăm ín continuare câțiva dintre aceştia (Boeree, e-text, 


http:/www.ship.edu/-cgboeree/perscontents.html). 

a) Etnocentrismul subliniază că fiecare dintre noi trăim încă de 
la naştere într-o cultură care exercită o influență puternică, cu atât 
mai mult cu cât de cele mai multe ori influența acesteia nici nu este 
sesizată. De exemplu, Freud s-a născut în Viena şi nu la Tokyo, în 
1856 şi nu in 1956. Anii 1850 in Europa erau dominați de inhibitie 
sexuală; societatea impunea restricții în a se vorbi despre sex. Nu era 
neobişnuit ca un medic să facă o vizită la domiciliu pentru a ajuta o 
mireasă, în noaptea nunții, să îşi revină de pe urma şocului provocat 
de înțelegerea atribuțiilor de soție... Freud s-a ridicat deasupra 
timpului său, înțelegând că oamenii sunt animale sexuale, dar pe de 
altă parte a fost indus în eroare, cultura sfârşitului de secol XIX 
determinându-l să creadă că nevroza are întotdeauna origine sexuală. 

b) Egocentrismul relevă faptul că dincolo de cultura din care 
facem parte, fiecare dintre noi prezintă caracteristici specifice 
(genetice, experienţe speciale, educaţie şi aşa mai departe), care 
afectează modul în care gândim şi simţim. Freud, de exemplu, era 
primul din şapte copii, mama sa era o personalitate puternică, mai 
tânără cu 20 de ani decât soțul ei, foarte ataşată de micul Siggie, 
Freud era evreu (nepracticant totuşi) etc. Este probabil ca 
experiențele de viață să-l fi ghidat pe Freud în formularea teoriei. Nu 
întâmplător Cosini remarca în 1977 că teoriile personalităţii par a fi 
reflecții ale personalităţii autorului, iar Helson şi Mitchell afirmau în 
1978 că teoreticienii se bazează pe experiențele propriilor vieți 
pentru a aduna materialul empiric pe care îşi vor clădi teoria (apud 
Schultz, 1986). 

c) Dogmatismul subliniază ideea că oamenii în general au 
tendința de a-şi conserva comportamentele si credinţele, apărându-le 
uneori cu virulență, şi de a ignora faptele care intră în contradicţie cu 
acestea. Pentru a lua din nou exemplul teoriei lui Freud, adeseori 
întâlnim psihanalişti care afirmă că persoanele care nu acceptă ideile 
lui Freud reprimă de fapt chiar dovezile care i-ar face să creadă în 
teoria psihanalitică (reprimarea fiind la rândul ei un concept 
freudian...). 

d) Neintelegerile se referă la faptul cá de foarte multe ori, 
cuvintele pe care le spunem sau comportamentele pe care le 

practicám sunt neinfelese. Sursele neinfelegerii sunt multiple, dar ne 

vom rezuma doar la cáteva mai evidente: 

- traducerile aproximative — Freud sau Jung au scris in limba 
germaná. Atunci cánd scrierile lor au fost traduse, unele dintre 
conceptele propuse au fost modificate. Conceptele de id, ego si 
superego ale lui Freud sunt de fapt traduceri. Termenii originali 
sunt es, ich gi überich, dar au fost tradugi in limba latiná (care 
sună „mai ştiinţific”) pentru cá se credea cá cititorilor americani 
le va fi mai uşor să accepte astfel ideile lui Freud; 

- neologismele — de obicei apariţia unei noi teorii aduce cu sine şi 
introducerea unor concepte noi (de obicei sunt preluate în acest 
scop cuvinte din limba romană sau din limba greacă; tendința 
actuală — controversată — din România este de a prelua termeni 
din limba engleză). Ca urmare, același termen poate să aibă 
înţelesuri diferite, în funcţie de cel care îl utilizează; 

- metaforele — fiecare teoretician utilizează modelari ale 
personalității umane într-o formă sau alta, dar asta nu înseamnă 
confundarea modelului, a metaforei, cu aspectele reale. 

e) Dovezile sunt faptele care susțin teoria, sursele pe care se 
bazează teoriile având natură diferită: unele sunt dovezi anecdotice, 
altele sunt date clinice, corelationale, experimentale sau 
fenomenologice (Schultz, 1986). Dovezile anecdotice sunt cele care 
se bazează pe povestiri şi încep de regulă cu Am auzit că... Sunt cele 
mai lipsite de precizie şi ar trebui să constituie doar baza pentru 
cercetările viitoare. Datele clinice sunt extrase pe baza şedinţelor de 
terapie, de către persoane specializate. Partea negativă este că tind să 
fie foarte subiective şi neobişnuite (de vreme ce au fost extrase de pe 
urma unui caz neobişnuit). Aceste tipuri de dovezi constituie baza 
pentru majoritatea teoriilor personalităţii, deşi sunt completate şi de 
alte tipuri de date. Dovezile fenomenologice sunt rezultatul observării 
persoanelor în circumstanțe variate. Necesită un antrenament 
îndelungat şi posesia unor abilități naturale în această direcţie. 
Studiile corelafionale implică de obicei crearea şi utilizarea 
chestionarelor de personalitate. Rezultatele aplicării acestor inventare 
vor fi apoi asociate cu alte măsurători, ale altor dimensiuni psihice. 
Din păcate, măsurarea nu spune nimic despre modul în care 

funcționează unele structuri, iar alte structuri sunt imposibil de 
măsurat. Studiile experimentale reprezintă cea mai precisă şi mai 
bine controlată formă de cercetare. Problema majoră este 
reprezentată de dificultățile de operationalizare a unor variabile. 


3. Abordarea psihanalitică a personalităţii 


3.1. Psihanaliza clasică. Sigmund Freud 

Psihanaliza s-a constituit progresiv, în timpul unei maturizări 
lente. Ea este acum centenară şi s-a născut din inteligența unui singur 
om — Sigmund Freud. Pe o perioadă care se întinde pe mai bine de 40 
de ani, Freud a studiat meticulos dimensiunile naturii umane. Ca 
fondator al psihanalizei, a dezvoltat metode unice de înţelegere a 
indivizilor şi a propus prima metodă comprehensivă de studiere si 
tratare a nevrozelor. Poziţia lui în istoria gândirii universale justifică 
o analiză mai detaliată a ideilor sale. 


3.1.1. Date biografice 

S-a născut în 1856 în Freiburg, Moravia, pe teritoriul Cehiei 
de azi, într-o familie de evrei. Mama lui avea vârsta de 21 de ani 
atunci când micul Siggie a venit pe lume, devenind copilul favorit 
(fiind şi primul născut). Tatăl lui avea atunci 49 de ani şi era o 
persoană autoritară şi rigidă, foarte respectat de Freud. Doar mai 
târziu, atunci când şi-a făcut autoanaliza, a realizat că sentimentele 
față de părinţii săi erau un amestec de frică şi ură, respect şi dragoste 
(Engler, 1999). Constelaţia familială a avut un impact deosebit 
asupra dezvoltării sale ulterioare şi stă la baza teoriei despre 
complexul Oedip. 

La vârsta de trei ani, Sigmund s-a mutat împreună cu familia 
la Viena, unde urma să trăiască aproape 80 de ani. A fost un elev 
foarte conştiincios şi un cititor avid. Opțiunile profesionale erau 
limitate pentru un evreu care trăia în Viena şi a început studiile de 
medicină la Universitatea din Viena, pe care le-a absolvit într-o 
perioadă mai lungă (opt ani), pentru că a fost împiedicat de 
satisfacerea stagiului militar şi de preocuparea de a aprofunda unele 
domenii (Hothersall, 1995). 

Freud a fost impresionat de metoda de lucru a medicului 
Joseph Breuer, care îşi încuraja pacienţii să vorbească liber despre 
simptomele lor. Este perioada în care Freud face cunoştinţă cu cazul 
Annei O., care a jucat un rol important în dezvoltarea interesului său 
pentru studiul isteriei şi formularea teoriei psihanalitice. Cei doi 
medici au fost colaboratori apropiaţi şi au scris împreună Studii 
asupra isteriei, în 1895. Freud a dus mai departe metoda lui Breuer şi 
a dezvoltat tehnica asociaţiei libere, dar colaborarea cu Breuer s-a 
oprit pentru că medicul vienez nu putea fi de acord cu accentul pus 
de Freud pe rolul sexualității în nevroze. 

În primăvara lui 1884 Freud a început să cerceteze 
proprietăţile anestezice ale cocainei, şi faptul că nu a găsit pericole 
asociate cu uzul acesteia l-a determinat să o folosească şi chiar să o 
recomande prietenilor. A fost aspru criticat când s-a descoperit 
caracterul adictiv şi efectele nocive ale cocainei, mai ales că unul 
dintre prietenii apropiaţi a murit din această cauză. Remuscarile l-au 
determinat să renunţe la cocaină, dar a fost în schimb dependent de 
nicotină; fumatul i-a provocat apariția cancerului maxilar, dar nu a 
renunțat la fumat şi a rămas unul dintre prototipurile tragice ale 
dependenţei de nicotină (Hothersall, 1995). 

Timp de cinci luni de zile care aveau să îi schimbe viata a 
studiat la Paris cu psihiatrul francez Jean Charcot, aflat atunci în 
culmea faimei şi influenței. Acum începe Freud (sub influența unei 
întâlniri informale cu Charcot) să avanseze ipoteza sexualităţii ca şi 
cauză a isteriei. Şi-a deschis un cabinet medical în Viena şi a început 
să lucreze cu pacienți isterici, convingându-se rapid că metoda lui 
Charcot, hipnoza, nu este cea mai eficientă. A folosit atunci tehnica 
asociației libere şi şi-a descris metoda ca psihanaliză. 

În 1900 Freud publică Interpretarea viselor, lucrare care în 
general a fost ignorată, cu câteva excepţii. A întâmpinat şi multe 
critici, unii spunând că munca lui este pornografică. Cu toate 
acestea, reputaţia lui a crescut şi a început să câştige adepti. A fost 
fondată Societatea psihanalitică şi multi dintre discipolii lui Freud au 
devenit psihanalişti. Carl Jung şi Alfred Adler, iniţial discipoli, s-au 
distanțat pe rând de ideile lui Freud şi au întemeiat ulterior propriile 
şcoli de gândire. 

În 1909 Freud şi Jung (pe atunci colaboratori apropiaţi) au fost 
invitati de către G. Stanley Hall în Statele Unite pentru a tine o serie de 
prelegeri. Prelegerile au conținut ideile de bază ale teoriei lui Freud cu 
privire la personalitate, momentul a marcat transformarea psihanalizei 
dintr-o mişcare vieneză într-una internațională (Engler, 1999). 

Freud a continuat să își dezvolte şi să îşi revizuiască teoria 
psihanaliticá până la sfârşitul vieţii, când conceptele psihanalitice 
erau larg aplicate şi aveau o influență deosebită în viata intelectuală. 
În 1933, psihanaliza a fost interzisă de Adolf Hitler, după ce Austria 
a fost ocupată, Freud a fost nevoit să fugă în Anglia, şi s-a stabilit la 
Londra. În 1939 a cerut să i se curme suferința cauzată de cancerul 
maxilarului şi i s-a administrat o supradoză de morfină (Sheth si 
colab., 2005). A decedat la vârsta de 83 de ani, iar cea care a dus mai 
departe preocupările lui a fost Anna Freud. 


3.1.2. Structura personalităţii 

Freud a presupus că mintea umană îşi îndeplineşte funcțiile 
utilizând energie, în mod asemănător funcţionării fiziologice a 
corpului, care îşi procură energie din hrană, deosebirea fiind că 
energia utilizată de minte este de natură psihică. Mai mult decât atât, 
Freud a presupus că energia corpului poate fi transformată în energie 
psihică şi invers. Legătura dintre cele două tipuri de energie este 
surprinsă de Freud prin intermediul conceptului de instinct, care 
reprezintă în concepţia psihanalitică reprezentarea pe plan mintal a 
stimulilor cu origine corporală, este o formă de energie care 
conectează nevoile corpului cu dorințele minţii şi care asigură 
întreaga energie a personalității. Instinctele sunt considerate forţa 
motivatoare a personalităţii, ele determinând nu numai apariția 
comportamentului ci şi direcția acestuia (Schultz, 1986). Teoria lui 
Freud este considerată una homeostatică, deoarece consideră că 
scopul instinctelor este satisfacerea nevoilor, oamenii fiind orientati 
spre restaurarea şi menținerea echilibrului. Freud distinge două 
categorii de instincte. 

Instinctele vieții au ca scop supraviețuirea individului şi a speciei, 
căutând satisfacerea nevoilor de hrană, apă, aer sau sex. Forţa 
motivationalá care stă la baza instinctelor vieții este libidoul. Dintre 

instinctele vieţii, Freud îl consideră pe cel sexual ca fiind cel mai 
important, incluzând aici nu numai partea erotică, ci şi orice alte 
comportamente şi gânduri care produc plăcere. Freud a văzut fiinţele 
umane ca fiind dominate de căutarea plăcerii şi mare parte a teoriei sale s- 
a concentrat asupra necesității inhibării pulsiunilor sexuale (Freud, 2001). 

Instinctele morții au fost formulate târziu, spre sfârşitul vieţii, 
probabil mult sub influența propriilor probleme de sănătate. Fiinfele 
vii se degradează în timp şi mor, iar instinctele vieţii ne menţin într-o 
continuă mişcare, dar scopul ultim al activităţii este atingerea 
echilibrului, a stării în care toate nevoile sunt satisfăcute (reamintim 
că teoria lui Freud este una homeostatică). Prin urmare, s-ar putea 
spune că scopul vieţii este moartea, viaţa fiind o luptă continuă între 
Eros (instinctul vieţii) şi Thanatos (instinctul morţii) (Sheth şi colab., 
2005). Instinctele morţii au la bază presupunerea că toate ființele vii 
manifestă dorinţa inconștientă de a muri. Cel mai important dintre 
instinctele morţii este agresivitatea, care reprezintă dorința de a muri 
orientată spre afara sinelui. Freud a precizat că instinctele morții sunt 
mai greu de studiat, de altfel au atras şi un grad mai redus de 
acceptare din partea adepților psihanalizei clasice (Boeree, e-text, 
http://www.ship.edu/~cgboeree/perscontents.html). 

Personalitatea in concepția inițială a lui Freud era divizată in 
trei niveluri: constientul, preconstientul si inconstientul (Zlate, 1996). 
Constientul includea senzațiile şi experiențele pe care le putem accesa, 
simți în orice moment. Era considerat o parte mai redusă a 
personalităţii, deoarece numai un procent redus al senzatiilor si 
amintirilor noastre pot să existe în conştient la un moment dat. Funcţia 
lui se înscrie pe linie negativă, având rolul de a suprima, de a trimite 
înapoi în inconştient pulsiunile care încearcă „să scoată capul la 
vedere”. 

Inconştientul este partea esențială, nevăzută, aflată în centrul 
teoriei psihanalitice. El confine instinctele, dorințele care ne 
determină comportamentul, este depozitul forțelor pe care nu putem 
să le vedem sau să le controlăm. 

Între cele două niveluri se află precongtientul, depozitul 
amintirilor, gândurilor de care nu suntem conştienţi dar care pot fi 

aduse cu uşurinţă în câmpul conştiinţei. Din punct de vedere 
funcțional însă rolul lui este insignifiant. 

Ulterior Freud şi-a revizuit teoria, introducând trei noțiuni de 
bază: id, ego si superego. Id-ul corespunde oarecum vechiului termen de 
inconștient (deşi există aspecte inconştiente şi în ego şi superego) şi este 
rezervorul tuturor instinctelor, furnizând prin urmare energia pentru 
celelalte două structuri. Conţine de asemenea moştenirea genetică şi 
reflexele. Este direct orientat spre satisfacerea nevoilor corporale, spre 
eliminarea tensiunii cauzată de apariţia unei nevoi. Id-ul operează 
conform principiului plăcerii (evitarea durerii şi creşterea plăcerii), 
neadmitánd nici o întârziere sau amânare, indiferent de natura nevoilor 
(Freud, 2004). Atunci când energia psihică se acumulează, se ajunge la 
un nivel inconfortabil de tensiune, care trebuie eliberată, iar id-ul cere 
eliberarea ei indiferent de condiţiile prezentului (locaţie, moment al 
zilei, prezența altor persoane). 

Ego-ul posedă conştiinţa realității, este capabil să perceapă şi să 
manipuleze mediul individului, operând conform principiului realității. 
Scopul ego-ului nu este de a stopa impulsurile id-ului, ci de a-l ajuta să 
reducă tensiunea, decizând când şi cum vor fi satisfăcute instinctele, 
alegând momente şi locaţii acceptate social. Impulsurile sunt amânate 
sau redirectionate în concordanță cu cerinţele realității, prin urmare ego- 
ul mediază conflictele dintre id şi realitate (Freud, 2004). 

Superego-ul reprezintă latura morală a personalității, dată de 
modul în care individul înțelege relația dintre bine şi rău. Prin 
intermediul recompenselor, pedepselor şi exemplelor copiii încep să 
înțeleagă în jurul vârstei de cinci ani comportamentele pe care părinții le 
consideră bune sau rele. Ca rezultat al interiorizării, copilul şi mai târziu 
adultul se va simți vinovat atunci când realizează acțiuni (sau gândeşte) 
contrar codului său moral. Superego-ul este permanent în căutarea 
perfecțiunii morale, iar cerințele lui pot fi uneori la fel de iraționale şi 
intense ca ale id-ului. Scopul lui nu este de a amâna impulsurile id-ului, 
ci de a le inhiba (Freud considera că impulsurile sexuale şi cele agresive 
sunt mai ales obiectul inhibării). Subsistemele acestei instanțe psihice 
sunt conştiinţa (include capacitatea de autoevaluare, critică şi reproş) şi 
eul ideal (o imagine de sine ideală conţinând comportamentele aprobate 
şi recompensate) (Grotstein, 2004). 

Id-ul încearcă satisfacerea impulsurilor, ego-ul caută 
amânarea acestora, iar superego-ul pune mai presus de toate 
perfecțiunea morală, neadmitánd compromisuri, la fel ca id-ul. 
Nevroza ar fi rezultatul conflictelor dintre ego şi id, persoana 
aflându-se în război cu sine însăşi, psihoza presupune o luptă 
similară între ego şi realitate (Sheth şi colab., 2005). 

Ego-ul trebuie să încerce să facă faţă cerinţelor superego-ului 
şi id-ului, Bannister afirmând în 1966 că personalitatea umană este 
câmpul unui conflict continuu, „o pivniţă întunecată în care o fată 
bătrână bine educată (superego-ul) şi o maimuţă înnebunită de sex 
(id-ul) sunt angajate pentru totdeauna într-o luptă pe viață şi pe 
moarte, lupta fiind arbitrată de un funcționar de bancă puţin cam 
agitat (ego-ul)” (apud Schultz, 1986, p. 45). 

Rezultatul inevitabil al frictiunilor dintre id, ego şi superego 
este dezvoltarea anxietății, prototipul acesteia este trauma naşterii, 
când copilul trece de la un mediu sigur la un mediu ostil, bombardat 
cu stimulare senzorială. Pe baza traumei naşterii se va dezvolta 
configuraţia de reacții şi sentimente care apar ori de câte ori individul 
va fi expus pericolului în viitor. 

Freud descrie trei tipuri de anxietate, în funcţie de stimulii 
care o produc: anxietatea obiectivă implică teama față de pericole 
tangibile ale lumii reale si ne ghidează comportamentul în fata unor 
astfel de pericole. Ele pot fi duse la extrem şi în acest caz pot deveni 
dăunătoare (de exemplu o persoană nu mai iese din casă de teamă să 
nu fie lovită de o maşină); anxietatea nevrotică îşi are originea în 
copilărie, în conflictul dintre satisfacerea instinctelor gi realitate, 
copilul fiind adesea pedepsit pentru că încearcă să satisfacă 
impulsurile id-ului, mai ales cele de natură sexuală şi agresivă; 
anxietatea morală este rezultatul conflictului dintre id şi superego, 
reprezentând de fapt frica de propria conştiinţă, comportamentul care 
contravine propriului cod moral ducând la apariţia sentimentelor de 
ruşine sau vină, indicator al modului de funcționare a superego-ului. 

Mecanismele de apărare ale eului presupun distorsionări ale 
realității. Prin urmare, procesele pe care le considerăm raționale 
(rezolvarea problemelor, luarea deciziei) nu sunt bazate pe o imagine 
corectă asupra persoanei. Mai precis, după Freud, suntem conduşi şi 

controlati de forţe interne de care nu suntem conştienţi şi asupra 
cărora exercităm foarte puţin control rațional. Există totuşi câteva 
situaţii în care adevărul despre noi înşine poate să iasă la suprafață — 
atunci când mecanismele cedează, în momente cu încărcătură 
stresantă puternică sau în şedinţele de psihanaliză. Atunci când acest 
lucru se întâmplă, vom fi copleșiți de sentimente de vină sau 
anxietate, dacă mecanismele de apărare nu îşi revin sau dacă nu se 
formează altele noi pentru a le lua locul, individul va deveni probabil 
nevrotic sau psihotic (Schultz, 1986). 


3.1.3. Stadiile dezvoltării psihosexuale a personalităţii 

Mare parte a personalităţii noastre se formează pe baza 
configurației unice de relații pe care fiecare dintre noi le stabileşte în 
copilărie cu o mare varietate de persoane şi obiecte. Rolul 
experiențelor din copilărie este considerat atât de important de Freud 
încât el considera că personalitatea adultului se cristalizează în jurul 
vârstei de cinci ani. Freud a simţit existenţa unor conflicte puternice 
de natură sexuală la copil, conflicte care păreau să aibă în centru 
anumite zone ale corpului. Pe baza acestor prezumţii a formulat 
Freud teoria dezvoltării psihosexuale, conform căreia copilul trece 
printr-o serie de stadii, fiecare definit de o anumită zonă erogenă a 
corpului. În fiecare stadiu trebuie rezolvate anumite conflicte, înainte 
ca individul să treacă la stadiul următor (Freud, 2001). Freud a şocat 
lumea ştiinţei când a afirmat că bebeluşii sunt motivaţi de instincte 
sexuale. El a acordat însă un înţeles mai larg acestui concept, vorbind 
despre obţinerea unei forme difuze de plăcere corporală, având 
originea în gură, anus sau zona genitală. © 

Câteodată însă individul nu este capabil să treacă de la un 
stadiu la altul, conflictul specific acelei etape nefiind satisfăcut sau 
individul pur şi simplu nedorind să treacă mai departe. Vorbim în 
aceste cazuri despre fixafie, când o parte a energiei psihice 
(libidoului) este investită în acel stadiu de dezvoltare, rămânând 
puţină energie pentru stadiile următoare. 

^A Care sunt sunt stadiile dezvoltării propuse de Sigmund Freud? 

- Stadiul oral durează de la naştere până în jurul vârstei de doi 

ani, zona erogenă este gura, plăcerea fiind obținută prin supt, muşcat şi 

înghiţit. La această vârstă, copilul este complet dependent de mamă, 
care devine principalul obiect în care este investit libidoul; copilul 
învaţă, într-o manieră foarte primitivă, să îşi iubească mama, iar modul 
în care ea răspunde determină copilul să perceapă lumea ca bună sau 
rea, sigură sau periculoasă (Freud, 2001). 

Există două moduri de acţiune la această vârstă: oral 
încorporativ şi oral agresiv. Modul oral încorporativ apare primul şi 
implică stimularea plăcută a gurii de către alte persoane sau de 
mâncare. Adulții fixati în această fază a stadiului oral sunt preocupați 
excesiv de activităţi orale, precum mâncatul. Cei cărora li s-au 
satisfăcut toate dorinţele în copilărie vor fi predispuşi spre optimism 
şi dependență, bazându-se pe ceilalți pentru a le fi îndeplinite 
nevoile. Modul oral agresiv apare odată cu apariția dinților, proces 
dureros şi frustrant. Ca rezultat, copilul îşi vede pentru prima dată 
mama cu un amestec de iubire şi ură. Persoanele fixate în această 
fază a stadiului oral sunt excesiv de pesimiste, ostile şi agresive. De 
obicei sunt sarcastici şi manifestă tendințe sadice, încercând 
permanent să îi manipuleze şi controleze pe ceilalți. Acest tip de 
personalitate se mai numeşte sadic oral. 

- Stadiul anal este cuprins între 2 ani şi 4 ani. 

Dacă până în jurul vârstei de doi ani părinţii au fost în general 
subordonați nevoilor copilului, la această vârstă intervine din partea 
părinţilor o cerință considerată de Freud foarte importantă: folosirea 
toaletei. Obişnuirea copilului cu toaleta a fost considerată de Freud 
crucială în dezvoltarea personalității. Eliminarea fecalelor produce 
plăcere, dar această acțiune nu se mai poate produce la întâmplare, ca 
înainte, ci este controlată temporal şi spaţial de către părinți. Copilul 
învaţă însă că are o armă controlabilă la dispoziţie, pe care o poate 
folosi împotriva părinţilor. În cazul în care obişnuirea cu toaleta nu 
decurge aşa cum ar trebui (dacă părinţii sunt prea duri şi solicitanti, 
sau copilul are dificultăți de învăţare), copilul poate să reacționeze în 
două moduri posibile: unul dintre moduri este de a defeca unde şi 
când este interzis de către părinți, sfidând încercarea părinţilor de a 
regla acest proces. În cazul în care copilul găseşte această tehnică 
satisfăcătoare pentru reducerea tensiunii şi o utilizează frecvent, va 
dezvolta ceea ce Freud numea personalitatea anal agresivă, care se 

va manifesta la vârstele mature prin comportamente ostile, cruzime şi 
tendința de a considera oamenii ca obiecte care pot fi posedate; un al 
doilea mod prin care copilul poate să reacționeze este prin reținerea 
fecalelor, care de asemenea produce plăcere şi poate fi o tehnică utilă 
de manipulare a părinţilor. Acest comportament constituie baza 
dezvoltării personalității anal  retensivd, descrisă ca fiind 
încăpățânată, rigidă, foarte conştiincioasă şi cu obsesii privind 
curăţenia (Freud, 2001). 

- Stadiul falic durează până în jurul vârstei de 6 ani originea 
plăcerii fiind comutată de la anus la zona genitală, copiii de această 
vârstă par să petreacă timp destul de mult explorând şi manipulând 
zona genitală — a lor sau a altora — şi devin curioşi în legătură cu 
procesul naşterii sau diferențele de sex, deşi din punct de vedere 
intelectual nu sunt pregătiți să înțeleagă astfel de procese. Ei pot să 
creadă de exemplu că o femeie însărcinată a mâncat copilul şi că 
acesta se va naşte prin gură sau prin anus, preludiul sexual este văzut 
adesea ca un act agresiv al tatălui împotriva mamei (Engler, 1999). 
Conflictele falice sunt cele mai complexe şi ca teorii sunt greu de 
acceptat în cultura occidentală pentru că implică noțiunea de incest. 
Conflictul central al stadiului falic se află în dorinţa incestuoasă a 
copilului pentru părintele de sex opus, însoțită de dorința de a înlocui 
sau de a distruge părintele de acelaşi sex. 

Pe baza acestui conflict apare unul dintre cele mai cunoscute 
concepte propuse de Freud: complexul Oedip, denumit după eroul 
grec descris în Oedip rege, de Sofocle; Oedip îşi ucidea tatăl şi se 
căsătorea apoi cu mama sa, neștiind cine sunt aceştia de fapt. 
Complexul Oedip funcţionează diferit pentru cele două sexe: mama 
devine obiectul iubirii pentru băiat, care prin fantezii şi 
comportament îşi exprimă dorința sexuală pentru ea; băiatul vede un 
obstacol în cale, tatăl, care este perceput ca adversar şi amenințare, 
deoarece are cu mama o relație pe care el nu o poate avea. Împreună 
cu dorința de a lua locul tatălui apare însă şi frica de acesta; copilul se 
teme că tatăl îi va tăia organul genital, sursa plăcerilor şi a dorinței 
sexuale. Un alt complex descris de Freud este cel al castrárii 
(anxietatea de castrare) care joacă un rol atât de mare încât băiatul 
este nevoit să reprime dorinţa sexuală pentru mamă, ceea ce reprezintă 

de fapt rezolvarea complexului Oedip. Aceasta implică o puternică 
identificare cu tatăl, de la care va prelua atitudini şi comportamente. În 
planul structurilor de personalitate, rezolvarea conflictului duce la 
dezvoltarea superego-ului. 

Versiunea feminină a complexului Oedip, complexul Electra, a 
fost mai puțin elaborată (în mitologia greacă, Electra şi-a amăgit 
fratele să îşi ucidă mama şi pe iubitul acesteia, care îi uciseseră 
anterior tatăl). Obiectul iniţial al iubirii fetei este mama, pentru că ea 
este văzuta ca sursă a hranei şi siguranţei. În timpul stadiului falic 
obiectul iubirii devine însă tatăl, Freud punând această transformare pe 
baza faptului că fata descoperă că băieții au un organ sexual extern, iar 
ea nu. Vinovată pentru „castrarea” fetei este considerată mama, care 
este iubită din ce în ce mai puţin, iubirea fiind transferată spre tată, 
pentru cá el posedă organul prețuit. Cu toate că igi iubeşte tatăl, în 
acelaşi timp îl şi invidiază, dezvoltându-se invidia de penis. Freud nu a 
fost foarte clar care este rezolvarea conflictului Electra, accentuând 
doar că fata ajunge să se identifice cu mama şi să reprime iubirea fata 
de tată. Totuşi, conflictul nu poate fi niciodată rezolvat cu adevărat, 
ceea ce ar duce la o dezvoltare mai redusă a superego-ului feminin. 

Complexul Oedip şi modul în care este rezolvat acesta 
determină relaţiile adulte cu persoanele de sex opus. Nerezolvarea lui 
poate prelungi anxietatea castrării sau invidia de penis, dând naştere 
aşa numitei personalităţi falice, narcisiste şi cu dificultăţi de stabilire 
a unor relații heterosexuale mature. Astfel de persoane au nevoie de 
o continuă recunoaştere şi apreciere a calităților lor unice, şi câtă 
vreme primesc aceste întăriri vor funcţiona eficient. Bărbaţii cu acest 
tip de personalitate vor încerca să îşi exprime masculinitatea, 
etalându-şi cuceririle sexuale. Femeile îşi vor exagera feminitatea şi 
o vor folosi pentru a cuceri bărbaţii (Schultz, 1986). 

- Perioada de latenfá este cuprinsă între 6 şi 12 ani. 

La începutul acestei perioade structurile majore ale 
personalității, id-ul, ego-ul si superego-ul, sunt în mare formate. 
Următorii cinci-şase ani reprezintă o perioadă de linişte, instinctul 
sexual este sublimat în activităţi şcolare, sport şi alte hobby-uri. 
Freud a fost criticat pentru lipsa de interes acordată acestei perioade, 
alți teoreticieni considerând că etapa este una cu probleme şi 

conflicte proprii, implicând integrarea în grupul de prieteni şi 
adaptarea la mediul lărgit (Engler, 1999). 

- Stadiul genital se caracterizează printr-un nivel matur al 
copilului din punct de vedere neurofiziologic şi dacă individul nu a 
dobândit vreo fixatie majoră într-unul dintre stadiile anterioare acum 
se poate angaja într-o relaţie heterosexuală normală (Freud, 2001). 

Şi acum însă societatea impune norme privind exprimarea 
sexuală, pe care adolescentul trebuie să le respecte, dar conflictul este 
minimizat prin utilizarea sublimării. Energia sexuală a vârstei poate 
fi parțial satisfăcută prin urmărirea unor scopuri acceptate social, iar 
satisfacerea completă se realizează prin clădirea unei relații normale 
cu o persoană de sex opus. Într-o dezvoltare normală, tipul genital 
trebuie să îşi găsească satisfacția în dragoste şi muncă. 


3.1.4. Evaluarea teoriei psihanalitice clasice 

Psihanaliza a avut o evoluție sinuoasă, la apariţie a fost 
marginalizată, dar apoi a devenit foarte populară, pentru a fi din nou 
oarecum marginalizată în ziua de azi. Bos şi colaboratorii săi (2005) 
consideră cá marginalizarea psihanalizei a avut două cauze 
principale: o primă cauză este nivelul de dezvoltare a ştiinţei şi a 
culturii în general în Viena anilor 1900; o altă cauză este chiar Freud, 
care a îndepărtat treptat toti colaboratorii care nu se încadrau 
standardelor impuse de el sau care nu respectau indicaţiile sale (aşa 
cum s-a întâmplat cu Stekel, Jung sau Adler). 

Teoria lui Freud a generat numeroase cercetări empirice şi 
încercări de testare a conceptelor propuse, însă nu toate au putut fi 
validate experimental. De exemplu, în lumina cercetărilor moderne 
de embriologie, biologie sau anatomie este greu să vedem femeia ca 
un mascul castrat şi este greu să atribuim invidiei de penis 
dezvoltarea mai redusă a superego-ului şi viziunea negativă asupra 
propriului corp. 

Nammill (2005) susţine că vocabularul folosit de Freud este 
prea specializat şi cu o logică înşelătoare, greu de înțeles pentru 
neinitiati; sexualitatea ar fi un concept inconsistent; cu toate cá Freud 
o pune în legătură cu inconştientul şi apoi cu id-ul, legătura nu este 
clară. 

Printre criticile generale adresate teoriei psihanalitice (Engler, 
1999, Schultz, 1986) se numără : 

- metoda de cercetare preponderentă (studiul de caz) — are limite 
serioase ce fin de controlul variabilelor si de imposibilitatea 
replicării în condiţii controlate; 

- natura datelor culese — Freud realiza notițe privind desfăşurarea 
şedinţelor la câteva ore după terminarea acestora, este posibil ca 
el să fi fost selectiv în reactualizare, iar dacă totuşi ar fi fost exact 
este imposibil de verificat acest lucru; 

- este imposibil să se determine validitatea povestirilor pacienţilor, 
Freud a încercat de puţine ori să verifice povestirile clienţilor, 
prin urmare datele ar putea fi din start incomplete şi inexacte; 

-  eşantioanele mici şi nereprezentative; 

- modul de analiză a datelor, prea subiectiv, pentru cá Freud nu a 
explicat complet procedura şi pentru că datele nu au fost 
cuantificate, semnificaţia lor statistică nu poate fi stabilită (este o 
critică pe care o vom mai întâlni şi la alte teorii ale 
personalității); 

- accentul prea mare pus pe forțele biologice, în calitate de 
modelatoare ale personalităţii, unii critici afirmă că ființa umană 
dispune de mai multă voință liberă decât sugerează Freud; 

- viziunea degradantă asupra femeilor — faptul că femeile suferă de 
invidia de penis şi că superego-ul lor este inferior dezvoltat. 

Cele mai multe critici se leagă de accentul pus de Freud pe 
sexualitate, exprimarea sau reprimarea instinctului sexual pare a fi 
cheia tuturor faptelor, bune sau rele. Deşi mai târziu Freud a adăugat 
instinctele morţii, acestea s-au dovedit a fi doar încă una dintre ideile 
sale controversate. Cu toate acestea, recunoaştem că de fapt o mare 
parte a comportamentelor noastre sunt determinate într-o anumită 
măsură de instinctul sexual. Reclamele diferitelor produse conțin 
imagini sexuale sau legate indirect de ideea de sex, filmele şi 
programele de televiziune au priză mai mare dacă aduc în discuţie 
sexul, industria modei încearcă să realizeze un echilibru între ceea ce 
se vede şi ceea ce ar trebui să se ghicească, propriul comportament 
este ghidat zi de zi de „jocul împerecherii” (Boeree, e-text, 

este de a se fi ridicat deasupra timpului său, ceea ce personalități 
precum Charcot nu au reuşit. 

Alte critici se leagă de conceptul de inconştient. Behavioristii 
şi umaniştii afirmă de exemplu că problemele care pot fi atribuite 
inconştientului sunt de fapt mult mai puţine decât credea Freud, iar 
inconştientul nu este un rezervor de instincte reprimate. Cognitivştii 
nu consideră inconştientul ca un loc în sistemul psihic, ci ca 
proprietate a unor procese de prelucrare a informației. 

Există însă şi concepte care au rezistat. Printre ele se numără 
descrierile tipului oral şi anal de personalitate sau constatarea că 
mare parte a psihopatologiei se datorează dorințelor agresive sau 
sexuale inconştiente. Unele dintre concepte au putut fi definite 
operațional, ca de exemplu represia (tendința mai puternică de a uita 
evenimentele cu conţinut neplăcut decât pe cele cu conţinut plăcut). 
Pe de altă parte însă cele mai multe concepte freudiene nu se pretează 
la operationalizari, pentru cá ar duce la interpretări greşite şi supra- 
simplificări ale teoriei. 

Psihologia cognitivă actuală, bazată pe lingvistica generativă 
şi teoria informaţiei, poate să ofere un cadru care să asimileze teoria 
psihanalitică, de vreme ce aceasta se ocupă de probleme precum 
reprezentarea, acordarea de semnificaţii, stocare, reactualizare şi 
transformare a informaţiilor. 

Cu toate criticile aduse, nu putem să negăm impactul lui 
Freud asupra dezvoltării psihologiei în general. Freud nu a schimbat 
obiectul psihologiei (a înlocuit doar un element psihic — conştiinţa — 
cu un alt element - inconştientul), dar l-a redimensionat. Deşi 
obiectul psihologiei rămâne viaţa interioară, modul în care este 
concepută interioritatea psihică, complexitatea acesteia şi a metodei 
de investigare îl delimitează pe Freud de contextul orientărilor care 
consideră viața psihică internă ca obiect al psihologiei (Zlate, 1996). 
Psihanaliza este considerată de unii autori ca fiind abordarea cea mai 
coerentă şi satisfăcătoare intelectual (Solms, 2004). Într-o perioadă 
când omul era considerat rațional, el a arătat cât de mult din 
comportamentul nostru se datorează forțelor biologice. În timp ce 
lumea considera rolurile bărbatului şi ale femeii ca fiind date de 

Dumnezeu, el a subliniat cât de mult depind îndeplinirea acestor 
roluri de dinamica familială. 


3.2. Abordarea neopsihanalitică 

Deşi a avut un grup de discipoli apropiaţi, era destul de 
evident faptul că ideile extremiste ale lui Freud vor determina la un 
moment dat îndepărtarea unora dintre ei. Unii dintre colaboratorii 
apropiați s-au delimitat de psihanaliza tradițională, ortodoxă, 
întemeindu-şi propriile şcoli de gândire. Este cazul lui Carl Jung, 
Alfred Adler, Karen Horney sau Erich Fromm, toți indatorati 
psihanalizei, dar fiecare reactionánd diferit la ideile mentorului lor şi 
atrăgându-şi la rândul lor adepţi. Deşi şcolile de gândire propuse de 
aceştia diferă ca fundament teoretic sau modalitate de lucru, vom 
grupa teoriile lui Jung, Adler, Horney şi Fromm sub termenul 
neopsihanaliză, deoarece ei s-au opus viziunii lui Freud asupra 
instinctelor ca motivatori primari, prezentând o imagine mai 
optimistă a naturii umane, considerând personalitatea mai mult un 
produs al mediului decât al forţelor psihologice moştenite. 


3.2.1. Psihologia analitică 


3.2.1.1. Carl Gustav Jung (1875-1961) — date biografice 

S-a născut în 1875 în Elveţia, fiind unicul copil supravieţuitor 
al unui pastor de ţară sărac. Şi-a respectat tatăl cu toate că a avut 
dificultăți de comunicare cu el, mai ales în privinţa religiei, care a 
constituit o majoră preocupare pentru Jung de-a lungul vieții. Deşi a 
fost foarte apropiat de tatăl său, l-a considerat slab şi fără autoritate. 
Mama sa era în schimb figura autoritară, deşi avea o serie de 
probleme emoţionale care o făceau să aibă un comportament 
fluctuant, iar ca rezultat băiatul a început să nu se încreadă în femei, 
sentiment de care s-a debarasat cu greu. Mama lui era neatractivă şi 
grasă, ceea ce explică parţial de ce Jung a respins ideea lui Freud că 
fiecare băiat simte o dorință sexuală pentru mama sa. 

Nesatisfăcut de credința în care a fost crescut, a căutat soluţii 
alternative, care s-au reflectat în construcţia sa teoretică. Şi-a descris 
copilăria ca fiind singuratică şi pe el ca un introvertit, adesea se juca 

singur şi construia figurine de lemn care să îi tind companie, lunga 
perioadă de singurătate gásindu-si expresia în teorie. La Jung, 
maturitatea nu va fi exprimată în capacitatea de a stabili relaţii 
interpersonale, ci în integrarea sau echilibrul sinelui (Engler, 1999). 

Bolile repetate din copilărie i-au oferit timpul necesar pentru 
a explora domenii care nu erau studiate la şcoală, dar în mod ciudat 
starea lui de sănătate s-a îmbunătăţit brusc atunci când l-a auzit pe 
tatăl lui discutând cu un prieten, tatăl întrebându-se retoric „Oare ce 
se va alege de băiat dacă nu îşi poate câştiga existenta?”. Speculatiile 
în ceea ce priveşte o posibilă psihoză de care Jung ar fi suferit în 
copilărie continuă până în ziua de azi. 

Din motive financiare, a ales să studieze medicina, dorind să 
se specializeze în chirurgie, până când a găsit un text al unui 
neurolog german, care descria psihiatria ca fiind invariabil 
subiectivă, ceea ce a provocat interesul lui Jung, psihiatria putea să i 
ofere cheia către unele din visele, misterele şi întâmplările ciudate pe 
care încercase de mic să le înțeleagă. Prima slujbă a avut-o la un 
spital de boli mintale din Zurich, unde a lucrat cu Eugen Bleuler, un 
cunoscut psihiatru care a introdus termenul schizofrenie. Ulterior a 
devenit lector al Universităţii din Zurich şi a început practica privată. 

L-a întâlnit pentru prima dată pe Freud în 1907, după o 
perioadă scurtă de corespondență, timp în care au devenit foarte 
impresionați unul de altul. Întâlnirea lor a pus bazele unei relații 
intense, personale şi profesionale, Freud văzând în Jung un 
moştenitor şi privindu-l cu o dragoste paternă. Când a fost fondată 
Societatea Internațională de Psihanaliză, Jung a fost ales, cu 
aprobarea lui Freud, primul ei preşedinte. 

După vizita pe care au realizat-o împreună în Statele Unite, 
relaţia a început să se deterioreze, Jung exprimând tot mai des puncte 
de vedere opuse celor ale mentorului său. În 1913, ruptura a fost 
definitivă şi ambii au intrat într-o perioadă de criză psihică. Motivul 
principal al rupturii a fost accentul prea mare pus de Freud pe 
sexualitate, în timp ce Freud considera procesele intelectuale 
superioare si experiențele emotionale semnificative ca fiind 
substitute ale sexualităţii, pentru Jung sexualitatea era mai degrabă 
ceva simbolic (Mayes, 2005). Freud a ieşit din criză analizându-şi 

visele şi dezvoltând nucleul teoriei sale cu privire la personalitate, 
Jung a procedat în acelaşi fel, analizând visele şi fantasmele, 
înfruntându-şi inconştientul 

Jung şi-a dezvoltat propria şcoală de gândire, cunoscută sub 
numele de psihologie analitică. A scris mult, iar teoria sa acoperă o 
arie largă de preocupări, cum ar fi religiile orientale, mitologia sau 
alchimia, considerate de Jung esenţiale pentru psiholog şi pentru 
înțelegerea forțelor misterioase ale inconştientului. Unele critici au 
afirmat că teoriile lui au cultivat rasismul, că Jung era antisemit și 
pronazist, iar aceste critici continuă în ciuda sentimentelor exprimate 
de Jung în corespondența sa. Totuşi, psihologia analitică a atras o 
mulţime de adepti, iar cărţile sale au devenit celebre. 


3.2.1.2. Structura personalității 

Una dintre primele surse de conflicte cu Freud a fost natura 
libido-ului, Jung neputând să conceapă că libido-ul este doar energie 
sexuală, el considerând termenul în două acceptiuni: una mai largă, 
ca o energie nediferentiata, difuză, a vieții şi una mai restrânsă, ca 
energie psihică, susținătoare a psyche-ului (psyche — termen jungian 
pentru personalitate). Prin intermediul acestei energii psihice sunt 
îndeplinite activități ca percepţia, gândirea etc. Atunci când o mare 
cantitate de energie psihică este investită într-o idee sau sentiment, 
acestea pot să influenţeze persoana. Cantitatea de energie concentrată 
astfel este numită de Jung valoare (Schultz, 1986). Energia psihică 
nu este însă separată de energia fizică, utilizată de corp pentru a-şi 
realiza funcțiile fiziologice, iar cele două tipuri de energii se pot 
transforma una în alta. 

Jung a văzut structura personalităţii ca o rețea de sisteme 
interconectate (ego-ul, inconştientul personal, inconştientul colectiv), 
al căror scop este armonia, structură pe care noi o vom prezenta în 
continuare (Engler, 1999). 

a) Ego-ul 

Spre deosebire de Freud, care considera că mare parte a ego- 
ului este inconştientă, pentru Jung ego-ul este partea conştientă, 
partea din psyche care selectează gândurile, percepțiile şi amintirile 
care pot să intre în conştient, ego-ul este responsabil de sentimentele 

de identitate şi continuitate, este cel care dă stabilitate modului în 
care ne percepem. Cu toate acestea, după Jung, nu ego-ul este 
principalul centru al personalității. 

Perceptiile şi gândurile noastre conştiente sunt determinate în 
mare parte de orientarea libido-ului (spre lumea externă sau spre 
interior), sau altfel spus de orientarea extravertă sau introvertă. 
Fiecare are abilități pentru ambele orientări, însă una va deveni cea 
dominantă (Jung nu a fost foarte clar care sunt motivele) şi 
comportamentul persoanei va fi apoi ghidat de ea. Orientarea non- 
dominantă nu dispare însă ci devine parte a inconştientului personal, 
de unde va fi în continuare capabilă să influențeze comportamentul 
(Schultz, 1986 

La scurt timp după ce a făcut această delimitare privind 
orientarea spre interior sau exterior a persoanelor, Jung şi-a dat 
seama că nu este de ajuns pentru a explica diferenţele dintre oameni 
şi a dezvoltat un nou sistem de clasificare, în interiorul primului, 
bazat pe funcţiile psihologice, identificând patru funcţii ale psyche- 
ului: gândirea, emoția, simțul şi intuiţia. Primele două sunt grupate 
împreună, fiind considerate funcţii rationale, pentru că implică 
realizarea de judecăţi şi evaluări (gândirea în termeni de adevărat sau 
fals, iar emoția în termeni de plăcut sau neplăcut). Simţul şi intuiţia 
sunt grupate ca funcţii iraționale, ele nu evaluează experienţele, ci 
doar le trăiesc. Simţul reproduce o experienţă, la fel cum o fotografie 
reproduce un obiect, intuiţia nu apare pe baza stimulării externe, ci 
este mai degrabă o bănuială a existenţei unui obiect. Una dintre cele 
două funcţii (rațională sau iraţională) devine dominantă, celelalte 
fiind scufundate în inconştientul personal, iar în interiorul perechii 
doar o funcţie poate fi dominantă. 

Cele două orientări (introversia şi extraversia) şi cele patru 
funcţii interacționează, dând naştere unui număr de opt tipuri 
psihologice (Jung, 1994): 

- tipul gânditor extravertit — trăieşte după reguli foarte stricte, 
tinzând să îşi reprime emoțiile şi căutând să fie obiectiv în toate 
aspectele vieții; 

- tipul emotional extravertit — reprimă gândirea, se conformează 
valorilor şi tradiţiilor pe care le-a învăţat, este foarte sensibil la 
opiniile altora; 

- tipul simţitor extravertit — se concentrează asupra plăcerii şi 

fericirii, căutând continuu noi senzații şi experienţe, este foarte 

adaptabil şi orientat spre realitate; 

tipul intuitiv extravertit — foarte bun în afaceri şi politică, este 

creativ şi atras de ideile noi; 

tipul gânditor introvertit — nu se înţelege bine cu ceilalți, are 

dificultăți în a-şi comunica ideile şi apare ca fiind rece în relaţiile 

cu alții; 

tipul emoţional introvertit — pare misterios şi inaccesibil, tinzând să 

fie liniştit, modest, copilăros, acordând puţină importanță 

sentimentelor celorlalţi; 

- tipul simţitor introvertit — este irațional, detaşat de lumea reală, pe 

care o priveşte cu amuzament şi bunăvoință; 

tipul intuitiv introvertit — se concentrează atât de puternic spre 

lumea internă încât are putin contact cu realitatea, sunt văzuţi ca 

ciudati şi excentrici. 
b) Inconstientul personal 
Este locul unde s-au adunat percepțiile, gândurile, 
sentimentele care au fost ignorate (conştientul având o limită a 
numărului de elemente cu care poate lucra simultan), dar care pot fi 
uşor recuperate. Inconstientul personal include de asemenea 
experienţele personale care au fost reprimate, ele sunt accesibile 
conştiinţei, iar când suntem conştienţi de ele trecem printr-o 
experiență dureroasă. Experiențele sunt grupate in unități numite de 

Jung complexe, care sunt grupuri organizate de gânduri, sentimente şi 

amintiri cu privire la un anumit concept. Complexul are putere de 

constelație, pentru că atrage experiențele similare, interpretându-le 
conform structurii pe care deja o are (într-un mod similar schemelor 
cognitive), şi poate fi conştient, partial conştient sau inconştient 

(Jung, 2005). 

c) Inconstientul colectiv 
În timp ce inconştientul personal este unic pentru individ, 
inconştientul colectiv este împărtăşit, iar Jung s-a referit la el 

folosind termenul de transpersonal, în sensul cá se extinde dincolo 
de persoană. Este cel mai inaccesibil nivel al psyche-ului şi conţine 
potentialitáti pe care toti le împărtăşim ca membri ai speciei umane, 
fiind un depozit al experienţelor ancestrale, trăim în grupuri, 
dezvoltând anumite forme de viață de familie, în care fiecare are 
anumite roluri (deşi aceste roluri pot să difere de la o cultură la alta), 
împărtăşim anumite emoţii cum ar fi bucuria, tristețea sau mânia 
(deşi modul în care acestea sunt exprimate poate din nou să difere), 
toate ființele umane dezvoltă anumite limbaje, dar conceptele şi 
simbolurile exprimate prin limbaj sunt aceleaşi. Prin urmare anumite 
arhetipuri şi simboluri apar în mod repetat, părând să aibă înțelesuri 
similare. Existenţa inconştientului colectiv poate fi demonstrată prin 
vise, fantezii sau mitologie (Jung, 2003). 

Experiențele ancestrale conţinute de inconştientul colectiv 
sunt exprimate în forma arhetipurilor, ele au fost imprimate în 
psyche pentru că au fost repetate de nenumărate ori, de nenumărate 
persoane. Arhetipurile nu sunt amintiri pe deplin dezvoltate, ci sunt 
mai degrabă predispozitii care aşteaptă apariţia unui eveniment real 
din viaţa persoanei pentru a se clarifica. Ele sunt tendințe de bază, 
elementare, ale personalităţii umane, care produc tipare specifice de 
gândire, comune întregii specii umane. Ele nu pot fi cunoscute direct, 
ci prin intermediul viselor, viziunilor, halucinatiilor sau miturilor 
(Kesson, 2003). 

Care sunt cele mai importante arhetipuri descrise de Jung? 

- Persona se referă la rolul social pe care fiecare îl 
îndeplineşte în societate şi la înțelegerea acestuia, cuvântul având 
originea în latinescul persona, care desemna în teatrul grec antic 
masca pe care actorii o purtau în timpul pieselor. Persona reprezintă 
un compromis între identitatea reală a individului şi identitatea sa 
socială, asigurându-i pe ceilalți că noi cunoaştem regulile vieţii 
sociale (Mayes, 2005). Persona mediază între individ şi lumea 
externă, neglijarea dezvoltării personei crescând riscul de a deveni 
asocial, iar identificarea completă cu persona ducând la anularea 
identităţii şi blocarea dezvoltării personalității. 

- Umbra circumscrie gândurile şi sentimentele nesociale, 
instinctele animalice, primitive, precum şi caracteristicile pe care nu 

le acceptăm, este opusul personei, pentru că se referă la dorinţe care 
sunt incompatibile cu standardele sociale şi personalitatea ideală. 
Poate fi descrisă ca „diavolul din interior”, personalitatea fiind 
incompletă fără ea, dar impulsurile sale pot fi sublimate şi canalizate 
spre rezultate pozitive. Din acest punct de vedere, chiar Jung 
recunoştea că umbra ca şi concept se aseamănă destul de mult cu 
acela de inconştient (personal) propus de Freud, deoarece include 
comportamentele pe care le considerăm „rele”. Faţă de inconştientul 
descris de Freud, umbra mai conţine funcţii insuficient dezvoltate şi 
comportamente acceptate social, dar care ne pot pune la un moment 
dat în pericol (Mayes,2005). Înfruntarea umbrei (ceea ce a făcut Jung 
când a ajuns la maturitate) creează oportunitatea unei existenfe plină 
de satisfacţii şi facilitează realizarea „întregului” (vezi secţiunea 
următoare). 

- Anima şi animus exprimă faptul că fiecare individ are 
caracteristici şi ale celuilalt sex, nu numai din punct de vedere 
biologic, dar mai ales psihic. Jung considera că există o diferență 
clară între psihologia feminină şi cea masculină şi că este important 
ca fiecare sex să aibă caracteristici ale sexului opus, pentru a se evita 
apariția unei personalități dezechilibrate. Anima este arhetipul 
feminin al psyche-ului masculin, iar animus este partea masculină a 
psyche-ului feminin, anima/animus conţinând experiențele ancestrale 
cu privire la celălalt sex (Jung, 2005). În 1992, într-o analiză 
feministă a teoriei lui Jung, Romaniello vorbea despre conceptul de 
androginie, care se referă la prezenţa în individ atât a caracteristicilor 
feminine cât şi a celor masculine şi la capacitatea de a realiza ambele 
potenţiale (apud Engler, 1999). 

- Sinele este arhetipul central în concepţia lui Jung, dar 
înțelesul termenului este altul decât cel uzual. Sinele reprezintă 
názuinfa pentru unitate a componentelor personalității, fiind cel care 
armonizează şi organizează celelalte arhetipuri şi modalitățile lor de 
exprimare. În funcţie de situaţie, sinele determină comportamente 
acceptate social la muncă (persona), comportamente scandaloase la o 
petrecere (umbra) şi aşa mai departe (Jung, 2005). Prin urmare 
sinele, mai degrabă decât ego-ul, reprezintă adevăratul centru al 
personalității şi dezvoltarea lui constituie scopul vieţii, sinele nu se 

poate totuşi dezvolta până când celelalte subsisteme ale personalității 
nu sunt dezvoltate (asta se întâmplă în perioada adultă mijlocie). 
Realizarea sinelui este plasată în viitor, dar este rareori atinsă, Jung 
considerând că mandala, cercul magic, simbol găsit în mai multe 
culturi, este un simbol al sinelui. 


3.2.1.3. Evaluarea teoriei lui Jung 

Aceleasi critici adresate lui Freud cu privire la datele folosite 
şi metoda de cercetare aleasă (studiul de caz) pot fi adresate şi lui 
Jung. Datele lui nu s-au bazat pe observarea obiectivă, nu au fost 
colectate în manieră controlată şi sistematică. Ca şi Freud, nu a 
realizat înregistrări ale povestirilor pacienţilor şi nici nu a încercat să 
verifice acuratețea acestora. Eşantioanele au fost mici si 
nereprezentative (Schultz, 1986). Analiza datelor a fost subiectivă, 
Jung neexplicând procedura de lucru, ca şi Freud. 

Cercetări experimentale ulterioare au reuşit să confirme unele 
dintre supozitiile lui Jung, cele mai multe astfel de cercetări s-au 
concentrat asupra introversiei şi extraversiei, utilizând instrumentul 
Myers-Briggs Type Indicator sau alte instrumente asemănătoare. 
Astfel de cercetări au arătat de exemplu că introvertitii preferă 
meseriile în care contactul cu ceilalți este limitat, iar extravertifii 
caută slujbe care presupun interacțiuni sociale (Schultz, 1986). 

Conceptul de realizare a sinelui a anticipat munca altor 
teoreticieni ai personalității (Abraham Maslow), iar considerarea 
vârstei mijlocii ca vârstă a crizelor a fost un punct de vedere 
imbrátigat şi de Maslow, Erik Erikson sau R. Cattell. 

Remarcabile sunt afirmaţiile lui Jung în ceea ce priveşte 
educaţia şi rolul acesteia, după Jung, relaţia profesor-elev este una 
arhetipală, în care profesorul este bătrânul înțelept. Scopul educaţiei 
trebuie să fie în primul rând dezvoltarea psihologică, morală şi 
politică a elevilor, şi abia apoi dobândirea de cunoştinţe, deoarece 
educaţia nu se confundă cu intelectualismul. Educaţia are prin 
urmare o dimensiune spirituală, îndeplinind o funcţie terapeutică 
(Mayes, 2005). 

În ciuda acceptării unor idei specifice ale lui Jung, mare parte 
a teoriei lui nu a fost îmbrățişată de psihologie, fiind chiar ignorată 

sau respinsă. Unul dintre posibilele motive este stilul dezlânat, 
alambicat, în care scria Jung. Un alt motiv ar fi lipsa sistematizării 
teoriei şi apelul constant la supranatural, ocultism şi religie. Dovezi 
mitologice şi din alchimie nu au avut priză într-un moment în care 
ştiinţa susținea că singurele modalităţi legitime de cunoaştere sunt 
raționamentul şi ştiinţa. 


3.2.2. Psihologia individuală 

Datorită faptului că era în mod special interesat de unicitatea 
persoanei, Alfred Adler a ales termenul psihologie individuală pentru 
a descrie concepţia sa cu privire la personalitatea umană. Individul, 
sublinia Adler, este indivizibil şi trebuie studiat ca un întreg, 
personalitatea conturându-se în funcţie de mediul social şi de 
interacțiunile la care individul participă. Oamenii sunt fiinţe sociale 
şi culturale, fiind motivaţi de interese sociale, problemele lor 
esenţiale fiind de natură socială, sexul nu mai constituie factorul 
determinant şi conştientul devine centrul personalităţii. Departe de a 
fi controlati de forte pe care nu le înţeleg şi nu le controlează, 
oamenii încearcă să îşi directioneze dezvoltarea şi nu sunt răi de la 
natură, oricare ar fi greşelile lor, acestea se datorează concepţiei 
greşite asupra vieţii, ei se pot schimba şi pot fi fericiți, pentru că 
trecutul este mort, afirma Adler. 


3.2.2.1. Alfred Adler (1870-1937) — date biografice 

S-a născut în 1870, într-o suburbie a Vienei, al doilea din cei 
şase copii ai unui comerciant de succes. A suferit de rahitism în 
copilărie, ceea ce l-a împiedicat să umble normal până la vârsta de 
patru ani, când era să moară din cauza unei pneumonii şi s-a hotărât 
să devină medic. A fost mult rasfatat mai ales de mama lui, dar a fost 
„detronat” de venirea pe lume a unui nou frate şi a devenit foarte 
apropiat de tatăl său. Este unul dintre motivele pentru care a respins 
existența complexului Oedip. În copilărie l-a invidiat foarte mult pe 
fratele său şi pe ceilalți copii din vecinătate pentru starea lor bună de 
sănătate şi pentru forța pe care o vedea la ei. A încercat să compenseze 
aceste lucruri implicându-se foarte mult în activităţile desfăşurate 

împreună cu ei şi treptat a dobândit o stimă de sine ridicată şi o mare 
dorință de a se afla în compania altora (Schultz, 1986). 

A absolvit medicina la Universitatea Viena în 1895 şi şi-a 
început cariera ca oftalmolog, dar a trecut repede la medicină 
generală. Cabinetul său era amplasat în apropierea unui parc de 
distracţii şi ca urmare multi dintre clienţii săi erau oameni de circ, s-a 
sugerat că puterile şi slăbiciunile neobişnuite ale acestora l-au condus 
pe Adler la teoria sa privind inferioritatea de organ şi compensarea ei 
(Boeree, e-text, http://www.ship.edu/-cgboeree/perscontents.html). 

Simtindu-se neajutorat pentru că nu putea să prevină moartea, 
mai ales a tinerilor, a trecut la psihiatrie şi în 1902 a fost invitat să se 
alăture întâlnirilor care aveau loc la casa lui Freud o dată pe 
săptămână, pentru a discuta despre nou apăruta psihanaliză. Freud şi 
Adler au colaborat îndeaproape, dar relația lor nu a fost una foarte 
strânsă (Freud chiar a afirmat o dată că Adler îl plictisea), dar nici 
Adler nu a fost cu adevărat unul dintre discipolii lui Freud. După ce a 
scris câteva lucrări privind inferioritatea de organ (compatibile cu 
teoria lui Freud), a scris o lucrare privind instinctul de agresivitate 
(lucrare pe care Freud nu a aprobat-o) şi apoi una despre 
sentimentele de inferioritate ale copiilor, lucrare care sugera că 
noțiunile sexuale ale teoriei lui Freud ar trebui luate mai degrabă în 
sens metaforic. Deşi Adler era preşedintele Societăţii vieneze de 
psihanaliză, şi-a continuat criticile la adresa psihanalizei clasice şi în 
cele din urmă a tăiat legăturile cu aceasta, întemeind în 1912 
Societatea de psihologie individuală. Freud a fost foarte ostil acestei 
mişcări şi l-a numit pe Adler un „pigmeu” pe care el, Freud, l-a făcut 
mare, Adler nu s-a lăsat mai prejos, afirmând că nu a învăţat nimic de 
la Freud în timpul cât au colaborat, după 20 de ani continua să 
descrie psihanaliza ca fiind o mizerie (Ansbacher, 2004). 

În timpul primului război mondial, Adler a servit ca medic în 
armata austriacă, mai întâi pe frontul rusesc şi apoi într-un spital de 
copii, constientizand ororile războiului şi că dacă omenirea vrea să 
supravieţuiască trebuie să isi schimbe mentalitatea, Adler începe să 
se preocupe de teoria intereselor sociale, după război se implică în 
proiecte de consiliere a copiilor în clinicile din Viena. 

În 1926 a fost invitat să tind o serie de prelegeri în Statele 
Unite, şi treptat petrece din ce in ce mai mult timp în această ţară. 
După o serie de 56 de conferinţe în Scotia, Adler moare in 1937, în 
urma unui atac de cord. 


3.2.2.2. Personalitatea; dezvoltarea stilului de viaţă 

Alfred Adler postulează o singură forță care stă în spatele 
comportamentelor umane, când teoria adleriană a ajuns la maturitate, 
această forță motivatoare a fost numită căutarea perfecțiunii sau 
dorința de perfecţiune şi se referă la dorinţa comună oamenilor de a- 
şi îndeplini potențialul, de a se apropia din ce în ce mai mult de 
idealul fixat. Cuvântul perfecţiune nu trebuie să inducă aici în eroare, 
el având sensul de a fi competent în ceea ce faci. Ideea este foarte 
similară cu aceea mai cunoscută a autoactualizării (Maslow) sau cu 
aceea de realizare a sinelui (Jung). Dorința de perfecţiune este 
înnăscută, motivaţia esențială în viață nu este aceea de a reduce 
tensiunea şi a restabili echilibrul, ci aceea de a trece de la inferior la 
superior, de la minus la plus, de aceea Adler mai numeşte dorința de 
perfecțiune şi dorință de superioritate. Modul în care individul 
realizează acest lucru depinde de cultura în care trăieşte, de istoria 
unică de viaţă şi de stilul de viață. 

Dorința de perfecțiune apare pentru că apartenența la specia 
umană determină dezvoltarea sentimentelor de inferioritate, comune 
tuturor ființelor umane. Aceste sentimente nu sunt semne de 
slăbiciune sau de anormalitate şi pentru că ele stau la baza dorinței de 
perfecțiune putem afirma că sunt de fapt forța motrice a 
personalităţii. Eforturile pe care le depunem, rezultatele pe care le 
atingem, acestea sunt doar încercări de a compensa inferioritáfile 
noastre reale sau imaginare. De vreme ce fiecare individ are 
probleme, deficiente, inferioritáti de diferită natură, Adler considera 
cá personalitatea poate fi descrisá prin ceea ce individul face (sau nu 
face) pentru a trece peste aceste probleme, altfel spus de modul prin 
care el compensează inferiorităţile. Ideea joacă un rol deosebit de 
important în psihologia individuală (Schultz, 1986). 

Procesele de compensare încep încă din copilărie, copiii sunt 
prin natura lor mai mici, mai slabi, mai putin competenţi social şi 

intelectual decât adulţii din jur. Adler sugera că dacă privim cu 
atenţie jucăriile şi jocurile copiilor observăm că toate au un lucru 
comun: dorința de a deveni adulți — care devine astfel compensarea. 
Prin această experienţă trec toţi indivizii, fiind necesară şi benefică, 
pentru că oferă energie dorinței de perfecţiune, de dezvoltare. 

Dacă însă individul nu reuşeşte să-şi învingă sentimentele de 
inferioritate şi este copleşit de acestea apare complexul de 
inferioritate, definit de Adler ca incapacitate de a face fata 
dificultăţilor vieţii. Complexul de inferioritate poate să aibă surse 
diferite în copilărie: inferioritatea de organ, rásfátul sau neglijarea. 

a) Adler şi-a început construcţia teoretică luând în calcul 
inferioritatea de organ — faptul că fiecare individ are o parte 
anatomică mai slabă sau mai puternică (unii au inimile mai slabe, 
alții au probleme pulmonare sau renale) — remarcând în acelaşi timp 
că indivizii răspund acestor inferiorități recurgând la compensare 
(Boeree, e-text, http://www.ship.edu/~cgboeree/perscontents.html), 
aşa cum şi Adler făcuse în copilărie sau cum făcuseră oamenii de 
circ. Modul în care fiecare alege modalităţile de compensare 
determină şi dezvoltarea personalităţii. Inferioritatile organice pot să 
ducă la realizări artistice sau atletice de excepție, dar pot să ducă de 
asemenea la complexe de inferioritate, dacă nu sunt compensate 
corespunzător. Trebuie să subliniem că nu inferioritatea organică 
propriu-zisă, ci percepţia acesteia şi ceea ce individul face pentru a o 
compensa poate să ducă sau nu la apariția sentimentelor de 
inferioritate (Ansbacher, 2004). 

b) Rásfáful poate să ducă de asemenea la dezvoltarea 
complexului de inferioritate, multi copii sunt învăţaţi cá pot să 
primească orice fără să ofere nimic, dorințele lor fiind literă de lege. 
Copiii rasfatati vor avea puţine sentimente sociale şi vor fi foarte 
nerăbdători în relațiile cu ceilalți (Schultz, 1986). Un posibil efect 
este cá ei nu vor şti să facă față singuri obstacolelor şi nu vor învăța 
moduri noi de relafionare cu ceilalți, şi ca urmare se dezvoltă 
complexul de inferioritate. 

se spune că nu sunt buni de nimic, învaţă să fie egoişti pentru că nu 
au încredere în nimeni. 

Indiferent de sursa sentimentelor de inferioritate, s-ar putea ca 
încercările individului de compensare să ducă de fapt la o 
supracompensare, la dezvoltarea complexului de superioritate. Acesta 
presupune o părere pozitivă exagerată despre propriile abilități şi 
realizări. 

Reamintim cá Adler acorda importanță deosebită dorinței de 
perfecțiune, înțeleasă în sensul de realizare a întregului, de împlinire. 
Prin urmare scopurile pe care oamenii le urmăresc nu există în realitate, 
ci ca potentialitati, de aceea Adler consideră că idealurile umane sunt 
fictive (de exemplu putem să credem că toti oamenii se nasc egali), iar 
acestea vor influența modul în care gândim şi actionam. De exemplu, o 
persoană care crede că va fi răsplătită în Rai pentru modul în care şi-a 
trăit viata se va comporta in concordanță cu această credință. Astfel 
apare ideea finalismului ficțional, care afirmă că idealurile fictive ne 
ghidează acţiunile (Engler, 1999). 

Privitor la personalitate menţionăm că Adler a fost foarte 
mult influenţat de scrierile lui Jan Smuts, un filosof sud-african, care 
susținea că pentru a înțelege oamenii este nevoie să îi luăm în 
considerare ca un întreg, în contextul mediului lor fizic şi social 
(abordarea se numeşte holism). Acesta este motivul pentru care Adler 
şi-a denumit propria abordare a personalității psihologie individuală 
(Gold, 2005). În loc să vorbească despre personalitate în termeni 
tradiţionali (structură, dinamică, trăsături etc.), el a preferat să 
vorbească despre stilul de viață, înțelegând prin acesta modul în care 
fiecare îşi trăieşte viața, îşi rezolvă problemele şi îşi dezvoltă relații 
interpersonale, cu alte cuvinte modul în care fiecare încearcă să îşi 
satisfacă dorința de perfecțiune. 

Stilul de viață se cristalizează în jurul vârstei de cinci ani şi 
este dificil de modificat mai târziu, devenind cadrul prin intermediul 
căruia vor fi interpretate şi efectuate comportamentele. Aparent este 
vorba despre un paradox, afirmam că Adler considera că trecutul nu 
determină prezentul şi cá de fapt idealurile sunt cele care „trag” ființa 
umană spre acțiune. 

În scrierile sale, Adler a utilizat ca şi termeni echivalenți pentru 
stilul de viață termeni precum personalitate, individualitate sau sine. 
Indiferent de termenii folosiţi, el şi-a exprimat credinţa că stilul de 
viaţă (sinele) este creat de individ, acesta îşi formează propriul sine şi 
nu acceptă pasiv experiențele copilăriei. Mai importante decât 
experienţele sunt atitudinile persoanei față de ele. Nici ereditatea, nici 
mediul nu determină personalitatea, ci modul în care persoana 
interpretează aceste influenţe constituie baza pentru construirea 
creativă a atitudinii față de viata — desi Adler nu a fost foarte clar în a 
explica acest lucru (Schultz, 1986). Rolul conştientului este deci foarte 
mare pentru Adler, care subliniază că oamenii au control asupra 
impulsurilor şi îşi creează propriul stil de viata. 

Oamenii dispun aşadar de voinţă liberă, ceea ce le permite să 
îşi construiască stiluri de viaţă unice, în funcţie de influenţele cu care 
intră în contact. Adler distinge patru tipuri de personalitate sau stiluri 
de viaţă, pe baza cantităţii de energie pe care o deţin, primele trei 
fiind considerate deficitare: 

Tipul conducător — este caracterizat încă din copilărie de 
tendința de a fi agresiv şi dominant, perfecțiunea reprezintă pentru ei 
puterea personală, iar energia cu care o urmăresc dă la o parte pe 
oricine stă în calea lor. Sunt incluşi aici sadicii, alcoolicii, 
dependentii de droguri şi sinucigaşii; 

Tipul dependent — este sensibil, dezvoltându-şi o carapace 
care să îi apere, dar trebuie să se sprijine pe alții pentru a face față 
dificultăților vieţii, au cantități mici de energie şi devin astfel 
dependenţi, când sunt coplesiti, dezvoltă tulburări precum fobiile, 
obsesiile şi compulsiile, anxietate generală, în funcţie de stilul de 
viata; 

Tipul evitativ — are cel mai scăzut nivel de energie şi 
supravieţuieşte „evitând viata”, mai ales compania celorlalți, când 
sunt împinşi până la limită, tind să devină psihotici, retrăgându-se în 
propria lume; 

Tipul util social — este persoana sănătoasă, care are atât 
interese sociale cât şi nivele optime de energie. 

Trebuie să menţionăm că Adler s-a opus oricărei încercări de 
clasificare a fiinţelor umane, propunând cele patru tipuri din raţiuni 

didactice şi subliniind că mai ales în domeniul clinic nu trebuie să 
facem greşeala de a încadra oamenii în categorii reciproc exclusive. 


3.2.2.3. Interesele sociale 

Sunt considerate de Adler ca având dublă natură: moştenită şi 
învățată. Interesele sociale se bazează pe dispoziţii înnăscute, care 
trebuie îngrijite pentru a se dezvolta. Una dintre neînțelegerile pe 
care Adler a dorit să le evite a fost confundarea intereselor sociale cu 
o formă de extraversie, manifestarea intereselor sociale nu înseamnă 
neapărat a fi prietenos. Interesele sociale nu sunt exprimate în 
anumite tipuri de comportamente care trebuie practicate, ci într-un 
sens mai larg, de a considera plăcute familia, societatea, umanitatea, 
viaţa în general. Lipsa intereselor sociale este considerată de Adler ca 
fiind chiar definiţia bolii mintale, cei care nu reuşesc în viață 
(nevrotici, psihotici, copii cu probleme, perverşi, criminali, alcoolici) 
au de fapt o deficiență a intereselor sociale, pentru ei, succesul 
înseamnă doar superioritate personală. 

Comunitățile sunt considerate indispensabile pentru 
dezvoltarea umană, iar traiul în comunitate aduce cu sine imperativul 
cooperării — esenţa intereselor sociale. Încă de la naştere copilul se 
află în situația de a colabora cu ceilalți — în special cu mama, Adler 
accentuează rolul mamei ca primă persoană cu care copilul intră în 
contact, prin comportamentul pe care îl are, ea poate să încurajeze 
sau să înăbuşe dezvoltarea intereselor sociale ale copilului. 


3.2.2.4. Ordinea naşterii 

Adler este creditat ca fiind primul teoretician care a inclus, pe 
lângă părinți şi ceilalți adulți, frații şi surorile în rândul celor care 
exercită influență asupra dezvoltării copilului. Mai mult decât atât, 
Adler a subliniat rolul ordinii naşterii copiilor ca factor care 
contribuie la conturarea stilului de viata, afirmând că personalităţile 
celui mai mare dintre copii, a celui mijlociu şi a celui mai mic sunt 
diferite şi din cauza experiențelor separate pe care aceştia le trăiesc 
ca membri ai familiei. 

Copilul unic are şanse mai mari să fie rasfatat, pe de altă 
parte, dacă va fi abuzat, el trebuie să suporte povara de unul singur. 

Pentru că petrece mult timp în compania adulților se maturizează mai 
repede şi adoptă comportamente mature mai repede in viaţă. 

Primul copil îşi începe viata ca şi copil unic, având toată 
atenţia celorlalţi îndreptată asupra lui. Apariţia celui de-al doilea îl 
detronează de pe această poziţie şi la început se va lupta pentru a o 
redobândi, unii devenind neascultátori şi rebeli, alţii devenind posaci 
şi retraşi. Pe de altă parte, sunt copii precoci, cu toate că sunt solitari 
şi mai conservatori decât ceilalți copii ai familiei; sunt frecvent 
orientati spre trecut şi manifestă o grijă aparte pentru putere, care se 
poate manifesta prin dorința de a exercita autoritatea, de a-i conduce 
sau de a-i proteja pe ceilalți (Engler, 1999). Primul copil are cele mai 
mari şanse de a deveni un copil problemă. 

Al doilea copil devine repede competitiv, încercând să îl 
depăşească pe cel mai mare. Cu toate că se întâmplă să reuşească, 
simte adeseori că întrecerea nu s-a terminat. Ceilalţi copii (al treilea, 
al patrulea) se vor asemăna mult cu al doilea copil, deşi ţinta lor 
pentru competiție va fi alta. 

Mezinul are şansele cele mai mari să fie rasfatatul unei familii 
cu mai mult de un copil, indiferent de numărul copiilor, mezinul are 
şi el şanse destul de mari pentru a deveni un copil problemă. Pe de 
altă parte, poate să simtă nivele foarte ridicate de inferioritate. 

În afara cronologiei stricte, o mare importanță are diferența 
de vârstă dintre copii, dacă diferența dintre primul şi al doilea este 
mare, iar dintre al doilea şi al treilea este mică, atunci primul va fi 
copilul unic, al doilea primul copil, iar al treilea al doilea copil şi 
totodată mezinul. La fel de important este sexul copiilor, de exemplu 
o fată s-ar putea să nu îl considere pe fratele ei mai mare ca fiind 
cineva cu care să intre în competiţie, o fetiţă într-o familie cu mulţi 
băieţi poate fi percepută ca fiind copil unic. 


3.2.2.5. Evaluarea teoriei lui Adler 

În ceea ce îl priveşte pe Adler, puţine dintre datele deţinute de 
el (istorii ale unor cazuri) sunt disponibile. Metoda de culegere a 
datelor şi datele în sine sunt puse sub semnul întrebării, pentru 
aceleaşi motive ca şi în cazul lui Freud sau Jung. 

Deşi teoria lui Adler este mai puţin spectaculoasă decât a lui 
Freud, cu sexualitatea sa, sau decât a lui Jung, cu mitologia, este 
probabil cea mai bine ancorată în realitate (Boeree, e-text, 
http://www.ship.edu/~cgboeree/perscontents.html). Multe dintre 
asumptiile lui Adler au rezistat validării ştiinţifice, cele mai 
investigate fiind problematica viselor, interesele sociale şi ordinea 
naşterii. Cercetări efectuate de Greisers, Greenberg şi Harrison în 
1972 au adus dovezi că visul poate să ajute indivizii în a face față 
situațiilor care amenință persoana; cercetările privind interesele 
sociale au dus la dezvoltarea unor scale de măsurare (The Social 
Interest Scale — Crandall, 1981 sau The Social Interest Index — 
Greever şi colaboratorii, 1973) care au fost ulterior îmbunătățite şi 
din care s-au dezvoltat forme noi; cu ajutorul acestora s-a încercat să 
se demonstreze de exemplu că persoanele care posedă nivele ridicate 
ale intereselor sociale sunt mai bine adaptate emoțional (apud 
Schultz, 1986). . 

Cele mai multe cercetări au fost realizate în direcția 
examinării influenței ordinii naşterii. Primii născuți sunt cei mai bine 
reprezentați printre persoanele realizate, obținând în general nivele 
mai ridicate de realizare profesională, demonstrează Melillo într-un 
studiu din 1983. El a dorit să confirme ipoteza lui Zajonc conform 
căreia climatul intelectual al unei familii descreşte odată cu creşterea 
numărului de copii. Croake şi colaboratorii săi (1974) au arătat într- 
un studiu din 1974 că băieții ca şi copii unici manifestă puțină grijă 
pentru sănătatea fizică, iar mezinii sunt sensibili, idealişti, cu 
puternice interese. 

Pe de altă parte, cele mai multe critici se învârt în jurul 
întrebării dacă teoria lui Adler este sau nu ştiinţifică. Psihologia de 
azi se orientează spre teorii ale căror concepte pot fi măsurate şi 
manipulate. Este greu de măsurat, de exemplu, dorința de 
perfecțiune, compensarea sau sentimentele de inferioritate. 

Alţi critici se întreabă dacă nu cumva teoria lui Adler nu este 
prea simplistă, chiar Freud afirmând că ideile şi tehnicile lui Adler 
puteau fi învăţate în două săptămâni, pentru că nu conţin nimic 
complex. În fine, unele dintre cele mai consistente comentarii se 
învârt în jurul ideii de stil de viaţă, care este considerat de unii un 

concept determinist, datorită modului în care se formează, iar de alții 
unul care presupune libera voinţă, prin implicarea sinelui creator. 


3.2.3. Psihanaliza socială 


3.2.3.1. Karen Horney (1885-1952) 

Cu toate cá nu a fost un discipol direct al lui Freud, Horney a 
studiat psihanaliza clasicá in compania unuia dintre cei mai fideli 
susținători ai lui Freud. Acest lucru nu a împiedicat-o să renunțe 
curând la orientarea clasică, din cauza modului în care Freud 
portretiza femeile. Horney a fost una dintre primele susținătoare ale 
feminismului, argumentând că psihanaliza se axează mai mult pe 
dezvoltarea bărbatului decât pe a femeii. Spre deosebire de Freud, 
care afirma că femeile manifestă invidie faţă de penis, Horney afirmă 
că de fapt bărbaţii sunt invidioşi pe femei, datorită capacităţii 
acestora de a da naştere copiilor. Cu timpul poziţia lui Horney a 
devenit mai elaborată, astfel încât în final există doar puține elemente 
comune între cele două teorii. 

Teoria lui Horney a fost fără îndoială influenţată de sexul ei, 
dar şi de mediul social şi cultural. Cultura anilor 1930-1940 din 
Statele Unite diferă semnificativ de aceea în care Freud îşi formulase 
ideile, mai ales în ceea ce priveşte concepţia despre sex şi despre 
rolurile celor două sexe. Horney a constat că doar factorii culturali 
pot să explice adecvat diferenţele dintre personalitățile umane, ceea 
ce înseamnă că personalitatea nu mai depinde doar de forțele 
biologice înnăscute. Prin urmare Horney poate fi încadrată, alături de 
Adler şi Fromm, în rândul psihologilor sociali, ea accentuând rolul 
relaţiilor sociale ca factori esentiali în formarea personalităţii 
(McLaughlin, 1998). 


3.2.3.1.1. Date biografice 

Karen Danielson s-a născut în 1885, într-o suburbie a 
Hamburgului, în nordul Germaniei. Tatăl ei era căpitan de navă, un 
om foarte religios şi autoritar, spre deosebire de mama sa, foarte 
vivace şi atractivă, ceea ce a determinat apariţia unor conflicte 
repetate când părinții se întâlneau după lungile curse maritime ale 

tatălui. Până în adolescenţă, se îndoia că părinții o doresc şi era 
convinsă că îl iubeau pe fratele ei mai mare mai mult decât pe ea. A 
tânjit după dragostea tatălui, dar s-a simțit intimidată de el şi s-a 
ataşat de mamă, fiind un copil model până la 8 ani (Boeree, e-text, 
http://www.ship.edu/~cgboeree/perscontents.html). 

La 9 ani a devenit ambitioasa şi rebelă, luând decizia că daca 
nu poate să aibă parte de dragoste şi securitate atunci se va răzbuna 
devenind foarte deşteaptă, la maturitate a realizat cât de multă 
agresivitate a acumulat în acei ani. Teoria dezvoltată de Horney 
descrie modul in care lipsa afecțiunii în copilărie duce la dezvoltarea 
anxietatii si ostilităţii, oferind încă un exemplu pentru a susține cá 
epoca şi personalitatea creează teoria (Schultz, 1986). Anii de 
tinerețe au fost ani plini de stres, a început să studieze medicina, 
împotriva dorinţei tatălui, dar mama ei a sustinut-o şi acesta a fost 
unul dintre motivele divorțului părinților. În această perioadă l-a 
cunoscut pe Oskar Horney, cu care s-a căsătorit în 1909 şi cu care a 
avut trei copii, şi a început trainingul în psihanaliză cu Karl Abraham 
şi Hans Sachs, discipoli loiali ai lui Freud. 

În 1923 afacerea lui Oskar Horney a dat faliment, iar el a 
devenit un om certáret şi morocános, Karen trecând printr-o perioadă 
de depresie, având chiar gândul de a se sinucide. L-a părăsit pe Oskar 
în 1926 şi patru ani mai târziu s-a mutat în Statele Unite, unde a 
primit o ofertă de a lucra la Institutul de Psihanaliză din Chicago. 
Câţiva ani mai târziu s-a mutat la New York, în Brooklyn, care era, 
datorită fluxului mare de evrei refugiaţi, capitala intelectuală a lumii. 
Aici şi-a dezvoltat cea mai mare parte a teoriei, pe baza experienței 
sale de psihoterapeut, a lucrat în cadrul Institutului de Psihanaliză din 
New York. Spre sfârşitul vieţii a devenit interesată de Zen-budism şi 
a vizitat câteva mănăstiri Zen din Japonia înainte de a muri, în 1952 
(Hothersall, 1995). 

Dezvoltarea profesională a lui Horney poate fi urmărită pe 
parcursul a două faze: prima fază este cea din timpul perioadei în 
care Horney a locuit în Germania, timp în care a reinterpretat unele 
concepte psihanalitice şi a pus bazele psihologiei feminine; a doua 
fază este cea din Statele Unite, când îşi finalizează concepţia privind 

psihologia feminină și îşi dezvoltă propria teorie a personalității 
(O'Connell, 1980). 


3.2.3.1.2. Personalitatea nevroticá 

Horney a fost de acord cu Freud în ceea ce priveşte rolul 
primilor ani de viaţă în conturarea personalităţii adulte, cu toate că 
opiniile despre modul în care aceasta se formează diferă. Nevoile 
sociale ar fi cele care influenţează formarea personalității, consideră 

Horney, neexistând nici stadii universale de dezvoltare nici conflicte 

timpurii inevitabile. Copilăria este caracterizată de existenţa a două 

nevoi universale: cea de securitate, mai importantă, şi cea de 
satisfacție, aceasta referindu-se la nevoia de îndeplinire a nevoilor 
fiziologice fundamentale. Nevoile de satisfacție nu sunt considerate 
fundamentale în formarea personalităţii, nevoia de securitate este 
esenţială, înțelegând prin aceasta siguranța şi absența fricii, modul în 
care copilul trăieşte sentimentul de siguranță şi absenţă a fricii 

determină normalitatea dezvoltării personalității (Horney, 1996). 

Securitatea copilului depinde în întregime de comportamentul 
părinților, lipsa afecțiunii este cea care poate să ducă la scăderea 
securităţii, bătăile încasate ocazional nu au efect câtă vreme copilul se 
simte dorit şi iubit. Scăderea securității poate să se producă şi prin 
manifestarea preferintei părinţilor pentru unul dintre fraţi, pedepse 
percepute ca fiind nedrepte, umilire şi izolare. Toate acestea duc la 
acumularea de ostilitate, care poate fi reprimată în cazul în care copilul 
se simte neajutorat, îi este frică de părinți, percepe că dragostea 

părinților nu este autentică sau se simte vinovat (Schultz, 1986). 

Asupra acestor aspecte ne vom opri în continuare: 

a) neajutorarea după Horney depinde de comportamentul părinţilor, 
rásfátul excesiv poate duce la dependență de părinți, iar 
neajutorarea este astfel încurajată, ceea ce va duce la reprimarea 
oricăror sentimente de opunere fata de părinţi; 

b) fiica de părinţi se poate dezvolta prin pedepse fizice repetate sau 
amenințări, copilul poate să înceapă să se teamă şi de alte obiecte 
(maşini, alti copii etc.), în funcţie de reacția părinților față de 
acestea. Cu cât copilul se teme mai mult de lumea externă şi de 
părinţi, cu atât ostilitatea va fi mai puternic reprimată; 

c) manifestările excesive de dragoste ale părinților, care îi spun 
permanent copilului cât de mult îl iubesc şi cât de multe sacrificii 
fac pentru el pot să ducă de asemenea la reprimarea ostilitátii, 
copilul ar putea să perceapă că părinţii nu îl iubesc cu adevărat, 
manifestările lor verbale fiind singura dovadă, pentru a nu le 
pierde îşi reprimă ostilitatea faţă de ei; 

d) sentimentele de vinovăţie apar datorită normelor pe care copiii le 
învaţă de la societate, conform cărora exprimarea ostilitatii fata 
de părinți nu este acceptabilă, copilul se va simți fără valoare, şi 
cu cât sentimentul de vinovăție este mai acut cu atât el va încerca 
mai mult să îşi reprime ostilitatea. 

Anxietatea bazală este conceptul fundamental al teoriei lui 
Horney (1998), care spre deosebire de Freud, nu o consideră ca parte 
inevitabilă a vieții umane, afirmând că aceasta este cauzată de factori 
sociali. Ca ființe umane, provocarea cea mai importantă căreia 
trebuie să îi facem faţă este să ne relationám cu ceilalți. Anxietatea 
bazală ca sentiment cu intensitate crescândă de singurătate şi 
neajutorare într-o lume ostilă se formează datorită sentimentelor de 
insecuritate cauzate de relațiile interpersonale pe care le stabilim. 
Horney desexualizează complexul Oedip, interpretându-l ca rezultat 
al unor relații interpersonale nesatisfăcătoare. Agátarea pasională de 
un părinte şi gelozia fata de celălalt este rezultatul anxietăţii bazale, 
produsă de o relaţie defectuoasă părinte-copil. Lipsa securității şi 
afectivității, izolarea şi neajutorarea în copilărie duc la apariţia 
nevrozei, indiferent de sex. Cauza este anxietatea bazală, care apare 
ca rezultat al unei relaţii deficitare părinte-copil (O'Connell, 1980). 

Indiferent de modul în care persoana îşi exprimă anxietatea 
bazală, sentimentul este aproximativ identic pentru toată lumea, 
persoana se simte neajutorată, părăsită, amenințată, într-un mediu 
umilitor şi înşelător. Pentru a face față acestui sentiment, persoana va 
apela la patru mijloace de apărare (Schultz, 1986): 

a) câştigarea afecțiunii din partea celorlalţi, chiar dacă asta 
înseamnă îndeplinirea dorințelor lor, „cumpărarea” sau chiar 
ameninţarea acestora („dragostea cu forța”); 

b) supunerea presupune complianfa totală la dorințele altor 
persoane, cei care apelează la acest mijloc de apărare nu 

îndrăznesc să facă nimic ce ar putea să îi supere pe ceilalți, îşi 

reprimă propriile nevoi şi dorințe şi nu sunt capabili să se 

apere în fata abuzurilor; 

c) dobândirea puterii este un mecanism prin care persoana 
compensează sentimentul de neajutorare şi dobândeşte 
securitate prin atingerea succesului; 

d) izolarea psihologică — în timp ce primele trei modalităţi 
presupun eforturi de a face față situaţiei, ultimul implică 
izolarea persoanei, care devine complet independentă de 
ceilalți, bazându-se doar pe sine pentru satisfacerea nevoilor. 
Pentru ca acest lucru să se realizeze, nevoile emoţionale sunt 
mult diminuate. 

Cele patru mecanisme amintite au un singur scop, apărarea 
împotriva anxietátii, şi pot deveni chiar mai puternice decât nevoile 
fiziologice, chiar şi decât cele sexuale. Costurile sunt însă ridicate, 
ducând la o personalitate aflată în conflict cu mediul său. Adesea 
nevroticii încearcă să utilizeze o combinaţie a acestor mecanisme, 
ceea ce nu face decât să ducă la apariţia unor noi conflicte, mai 
adânci. 

La un moment dat, unul dintre mecanismele amintite poate 
deveni atât de puternic încât capătă caracteristicile unei nevoi Horney 
identificând zece astfel de nevoi pe care le denumeşte nevrotice 
pentru că le consideră soluţii iraționale ale problemelor persoanei: 


Tabelul nr. 2. Nevoile nevrotice (Karen Horne 
Nevoia exagerată de afecțiune şi Nevoia exagerată de prestigiu 


aprobare Nevoia de a fi admirat 
Nevoia de a avea un partener de viata Nevoia exagerată de realizare 
dominant personală 


Autosuficienfa sau independenţa 
Nevoia exagerată de perfecțiune 


Nevoia de a simplifica viața 
Nevoia exagerată de puterea 
Nevoia de a-i exploata pe alţii 


Nici una dintre aceste nevoi nu este nevrotică dacă se 
manifestă pasager, ceea ce le face nevrotice sunt intensitatea şi 
urmărirea compulsivă a satisfacerii lor ca mijloace unice de a face 
faţă anxietátii. În lucrările ulterioare Homey a subliniat că de fapt ele 

pot fi condensate în trei grupe, în funcţie de orientarea lor: mişcarea 
către ceilalți, mişcarea împotriva celorlalți sau distanfarea de ceilalți. 
De exemplu, nevoile de aprobare şi de un partener dominant implică 
mişcarea înspre ceilalți. Aceste orientări au fost numite de Horney 
tendinţe nevrotice (O' Connell, 1980). 

Fiecare tendință nevroticá duce la un anumit tip de 
comportament: tipul compliant (care este indreptat spre ceilalti), tipul 
agresiv (îndreptat împotriva celorlalți) şi tipul detaşat (distanțat de 
ceilalți). 

Tipul compliant este caracterizat de o nevoie intensă şi 
continuă de afecţiune şi aprobare; manifestă această tendință fata de 
toată lumea, dar are în general nevoie de o singură persoană care să îi 
conducă viata şi să îi ofere protecţie. Îşi manipulează partenerii 
pentru a-şi atinge scopurile şi este perceput adesea ca generos şi 
altruist. Va face orice este nevoie pentru a câştiga apreciere şi 
aprobare, în atitudinea față de sine domină sentimentul de 
neajutorare, pe care îl recunoaşte de altfel şi în fata celorlalți, pentru 
că asta poate constitui o sursă de afecțiune. Ca efect, îi va privi pe 
ceilalți ca fiind mereu superiori, indiferent de situație. Reamintim că 
sursa acestui comportament este reprimarea ostilităţii. Persoanele 
compliante au de fapt puternice sentimente de sfidare, simt nevoia de 
a fi în control, de a exploata şi le lipseşte interesul pentru ceilalți — 
toate acestea sunt însă reprimate. 

Tipul agresiv consideră că toată lumea din jur este ostilă şi 
doar cei mai puternici pot să supraviețuiască. Lumea este o junglă în 
care puterea şi ferocitatea sunt valorile preţuite, nu îşi manifestă 
teama de a fi respins şi se manifestă într-o manieră dominantă, 
aparent fără a avea nici o preocupare pentru ceilalți. Pentru că se 
străduieşte din răsputeri să fie competitiv, are de multe ori succes în 
muncă, deși nu va fi motivat intrinsec de munca în sine, munca fiind 
doar un instrument (O'Connell, 1980). 

Tipul detaşat menţine o distanță emoțională față de ceilalți, 
consideră că nu trebuie să iubească, să urască şi nici măcar să 
coopereze cu nimeni. Încearcă să fie autosuficient şi să se bazeze 
doar pe propriile resurse. Manifestă o nevoie aproape disperată de 
intimitate, încercând să petreacă un timp cât mai îndelungat singuri, 

şi devine sensibil la orice încearcă să îl influențeze. Evită orarele şi 
angajamentele pe termen lung (mariajul sau ratele) şi pune accent pe 
puterea logicii, a rationamentului, a inteligenţei. 

Nu există un tip pur de personalitate nevrotică, putem să 
vorbim doar de o dominantă, care va determina comportamentul şi 
care va ţine anxietatea bazală deoparte; manifestarea în paralel a 
uneia dintre celelalte două cauzează conflicte intraindividuale severe, 
considerate centrul nevrozei. Deşi conflictele pot să apară şi la 
persoanele normale, ceea ce le diferențiază pe cele nevrotice este 
intensitatea crescută a conflictelor. Mai mult, la persoanele normale 
toate cele trei tipuri se pot manifesta, în funcţie de situaţie, nevroticul 
se străduieşte să reprime două tipuri şi să-l menţină dominant pe al 
treilea; personalitatea normală este flexibilă în comportament şi 
atitudini; nevroticul este rigid, abordând toate situaţiile în acelaşi fel, 
indiferent de condiţii. 

Horney susținea că fiecare dintre noi îşi construieşte o 
imagine de sine, o imagine idealizată care poate sau nu să fie bazată 
pe realitate. Funcționarea necorespunzátoare a personalităţii duce la 
alienarea de sinele real şi adoptarea unui sine idealizat, neconform cu 
realitatea. În încercarea de a recâştiga securitatea, nevroticul încearcă 
să adopte tipare valorizate cultural, de care se agaţă indiferent de 
situaţie. La persoanele normale, imaginea de sine este bazată pe o 
evaluare realistă a abilităților, potențialului, slăbiciunilor şi a 
relaţiilor cu ceilalți. Această imagine oferă sentimentul unității, fiind 
cadrul de referință al modului în care ne percepem pe noi şi pe 
ceilalți. Pentru a ne autorealiza, imaginea noastră de sine trebuie să 
reflecte cât mai adecvat sinele nostru real (O'Connell, 1980). 

Imaginea de sine realistă este flexibilă şi dinamică, 
adaptabilă, transformându-se pe măsură ce se schimbă şi individul, 
reflectând noile abilităţi şi scopuri ale acestuia. Imaginea de sine a 
nevroticului este statică şi inflexibilă, devenind un dictator care cere 
o aderenta rigidă la prescriptiile lui. Viaţa nevroticului este guvernată 
de tirania lui ar trebui; în loc să facă față unor nevoi reale, nevroticul 
creează unele false (Engler, 1999). Imaginea de sine a nevroticului îl 
depărtează din ce în ce mai mult de adevăratul sine; cea mai mică 
lipsă sau deficiență a acesteia poate să ducă la prăbuşirea întregului 

edificiu care a fost construit pe baza ei. Horney afirma că imaginea 
de sine nevrotică este o casă de comori plină cu dinamită. 


3.2.3.1.3. Psihologia feminină 

Interesul lui Horney pentru psihologia feminină a fost 
stimulat de observaţiile clinice pe care le-a realizat şi care au părut să 
fie în contrast cu teoria lui Freud privind libidoul. După Freud, 
activitățile şi atitudinile sexuale sunt instinctuale, neafectate de 
cultură sau societate. Invidia de penis duce la dezvoltarea feminină, 
femeile fiind victimele propriei anatomii, nişte masculi castrati. 
Homey a scos în evidență faptul că atât femeile cât şi bărbaţii 
apelează la fantezii pentru a trece peste conflictele oedipale, 
accentuând că sexul masculin manifestă invidie față de femei, 
datorită capacității acestora de a aduce pe lume copii. Horney a 
numit acest fenomen invidie de uter şi a sugerat că invidia de penis şi 
invidia de uter sunt complementare, reflectând atracţia reciprocă şi 
totodată invidia pe care sexele o au unul față de celălalt. Dacă 
femeile invidiază ceva, aceasta este poziţia superioară a bărbaţilor în 
societate (O'Connell, 1980). 

Horney susţine că femeia are un rol sexual mai mare (ea fiind 
cea care poartă şi naşte copiii), de aici provenind invidia bărbaţilor, a 
căror superioritate este ameninţată. Invidia de uter ia adesea forme 
subtile, cum ar fi minimizarea realizărilor femeilor, considerarea lor 
ca fiind inferioare etc. Prin aceasta bărbaţii şi-ar menţine intactă 
iluzia aşa zisei superiorități naturale. Cu toate că ambele sexe sunt 
creative şi productive, femeile pot să realizeze aceste lucruri pe plan 
intern, dând naştere copiilor, în timp ce bărbații trebuie să caute 
realizări în lumea externă, Horney sugerează cá realizările 
remarcabile ale bărbaţilor în diferite domenii sunt de fapt compensări 
ale incapacității lor de a purta copii şi de a naşte. 

Factorii culturali şi rolurile de sex aprobate social încurajează 
femeile să fie dependente de bărbați, pentru că astfel obţin dragoste, 
prestigiu, protecție şi bunăstare financiară. Toate acestea duc la o 
dorință mai mare de a-i mulțumi pe bărbaţi. Viaţa femeii capătă 
astfel sens doar prin intermediul celorlalți (sot, copii, familie) 
(O'Connell, 1980). 

Pe de altă parte, Horney a luat în calcul şi aşa numita „fugă 
de condiţia de femeie” sau „fugă de feminitate”, observată în anii 
1920, când foarte multe femei inhibate de feminitatea lor deveneau 
frigide, nu aveau încredere în bărbați şi le respingeau avansurile. 
Acestea au fost interpretate de Horney ca dorinţă a lor de a deveni 
bărbaţi. O asemenea fugă de feminitate nu este un efect al 
instinctelor, ci al factorilor culturali, pentru că nonresponsivitatea 
sexuală nu este caracteristică femeilor. 


3.2.3.1.4. Evaluarea teoriei lui Horney 

Criticile aduse sunt similare cu cele aduse la adresa lui Freud, 
Jung sau Adler: utilizarea studiului de caz ca metodă de lucru. Datele 
şi interpretările pe care le-a oferit au aceleaşi lipsuri. Cu toate 
acestea, Horney a încercat să fie riguroasă şi ştiinţifică în observaţiile 
pe care le-a realizat. Pe baza lor, a formulat ipoteze pe care le-a testat 
în şedinţele de terapie. Din păcate, foarte puţine cercetări au încercat 
verificarea conceptelor propuse de Horney. 

Contribuția ei la dezvoltarea psihologiei, deşi este 
impresionantă, nu este la fel de bine cunoscută precum aceea a lui 
Freud, Jung sau Adler. Nu a format o şcoală de gândire şi nici nu a 
adunat discipoli care să dezvolte apoi teoria. Acesta este de altfel şi 
motivul pentru care au fost realizate atât de puține cercetări care să îi 
confirme teoria. Spre deosebire de Jung şi Adler, nu a pus bazele 
unor reviste dedicate examinării ideilor propuse. 

Pe de altă parte, cărțile scrise de ea au o adresabilitate largă, 
teoria sa are înțeles pentru o largă categorie de persoane. Pe vremea 
când ţinea o serie de prelegeri în Statele Unite, era considerată un 
simbol în viaţă al femeii emancipate (O'Connell, 1980). Avântul 
mișcării feministe a dus la înnoirea interesului pentru cărțile sale, cu 
toate că mulţi sunt de acord că ideile sale sunt potrivite mai ales 
culturii americane şi mai ales clasei de mijloc a societăţii. Criticile au 
venit mai ales din partea susținătorilor lui Freud, care au dezaprobat 
deviația lui Horney de la psihanaliza ortodoxă. Ei susţin cá teoria lui 
Horney nu este nici pe departe la fel de bine dezvoltată şi conturată 
precum aceea a lui Freud, mai mult, cu toate că Horney accentuează 

rolul factorilor sociali, ea nu a utilizat niciodată date oferite de 
sociologie sau antropologie. 

Faptul că teoria lui Horney este recunoscută este dovedit de 
înfiinţarea în 1955 a Clinicii Karen Horney, în New York, care a 
devenit un centru de pregătire pentru psihanalişti, cu toate că din 
punct de vedere teoretic nu aderă strict la sistemul ei, clinica 
operează sub imperiul optimismului promovat de munca sa (Schultz, 
1986). 


3.2.3.2. Erich Fromm (1900-1980) 

Alături de Adler şi Horney, Fromm este considerat un 
teoretician al psihologiei sociale. Modul in care cei trei se integreazá 
psihologiei sociale este însă diferit de alți autori, pentru cá Adler, 
Horney şi Fromm pornesc de pe poziţiile psihanalizei. La fel ca şi 
Adler si Horney, Fromm contrazice ideile lui Freud conform cárora 
viata este condusă de forte biologice, de natura instinctualá, el neagă 
de asemenea rolul sexului ca forță determinantă a comportamentului 
nevrotic. Fromm consideră că personalitatea este influențată de 
factori sociali şi culturali, care acţionează încă de la începuturile 
umanităţii, dar omul este capabil să îşi creeze propria natură şi de 
aceea trebuie examinată istoria umanității pentru a înțelege 
personalitatea. Istoricul dezvoltării umane este cel care determină 
apariția sentimentelor de singurătate şi izolare. Nevoile noastre de 
bază sunt așadar cele de a scăpa de aceste sentimente şi de a găsi un 
sens vieții. In mod paradoxal, libertatea pe care oamenii au câştigat-o 
de-a lungul timpului a dus de fapt la accentuarea sentimentelor de 
singurătate şi izolare, libertatea excesivă devine un factor nociv, de 
care trebuie să încercăm să ne eliberăm. 


3.2.3.2.1. Date biografice 

Erich Fromm s-a născut în 1900, la Frankfurt, în Germania. 
Tatăl său era un om de afaceri foarte irascibil, mama sa era frecvent 
depresivă. Ca şi în cazul celorlalți teoreticieni pe care i-am trecut 
până acum în revistă, copilăria lui nu a fost foarte fericită. În 
copilărie, a studiat intens Vechiul Testament, bunicul lui fiind Rabbi. 

La maturitate însă a tăiat toate legăturile cu religia organizată şi s-a 
definit ca un „mistic ateu”. 

Două evenimente ale adolescenţei timpurii i-au marcat 
parcursul vieţii, primul dintre acestea o implică pe una dintre 
prietenele de familie, o tânără în vârstă de 25 de ani, foarte atractivă, 
aceasta era logodită, dar în scurtă vreme a rupt logodna şi a început 
să petreacă foarte mult timp în compania tatălui ei văduv, un om 
considerat de Fromm bătrân, neinteresat şi urât. După o perioadă 
tatăl ei a decedat, iar ea s-a sinucis, cerând prin testament să fie 
înmormântată alături de tată. Evenimentul l-a şocat pe Fromm, şi mai 
târziu a început să găsească răspunsuri — ce-i drept, parțiale — în 
teoria lui Freud. 

Alt eveniment marcant a fost primul război mondial, Fromm 
a fost martorul comportamentelor extremiste la care naționalismul 
poate să ducă, din nou încercând să înțeleagă irationalul — de data 
aceasta irationalitatea maselor — şi a găsit răspunsuri în scrierile lui 
Karl Marx. A început să creadă că personalitatea este profund 
afectată de factorii sociali, economici, politici şi istorici, şi că o 
societate nefunctionalá creează oameni nefunctionali. 

În 1922 a început pregătirea psihanalitică, la Institutul de 
Psihanaliză din Berlin, unde a întâlnit-o pe Horney. A întâlnit 
opoziţia unor psihanalişti care susțineau că pregătirea medicală este 
indispensabilă pentru practicarea terapiei psihanalitice - Fromm nu 
avea o asemenea pregătire. Freud a susținut însă în repetate rânduri 
că este nevoie de o deschidere către aga zişii /aici (psihanalisti fără 
pregătire medicală), iar Fromm a devenit în cele din urmă primul 
psihanalist laic. Lărgimea vederilor lui Fromm l-a determinat însă 
începând cu anii 1930 să scrie articole critice la adresa lui Freud, care 
refuza să admită impactul factorilor socioeconomici asupra 
personalităţii (Bos şi colab., 2005). Din cauza amenințării naziste, a 
fost nevoit să emigreze în Statele Unite în 1934 şi s-a stabilit la New 
York, aici s-a reîntâlnit cu Horney, cu care a fost implicat într-o 
relaţie intimă. Spre sfârşitul carierei, s-a mutat în Mexico City pentru 
a preda, în Mexic a realizat cercetări multidisciplinare privind relația 
dintre clasele sociale şi tipurile de personalitate. 

În 1976 s-a mutat în Elveţia, unde a decedat patru ani mai 
târziu, din cauza unui infarct. 


3.2.3.2.2. Dezvoltarea personalității 

Teoria lui Fromm este un amestec unic între ideile lui Freud şi 
cele ale lui Marx, Freud accentuând rolul inconştientului şi al 
instinctelor, afirmând că personalitatea este determinată biologic, pe 
de altă parte, Marx susținând că oamenii sunt influenţaţi de societate şi 
în special de sistemele economice ale acesteia. Fromm a adăugat ideea 
libertăţii, considerată caracteristica esenţială a naturii umane. În istoria 
omenirii, sublinia Fromm, oamenii au dobândit din ce în ce mai multă 
libertate, dar în acelaşi timp au început să se simtă mai singuri, mai 
putin protejaţi. Libertatea pare a fi în antiteză cu nevoile umane de 
securitate. Pentru a înţelege mai bine această antiteză, vom examina 
pe scurt istoria civilizaţiei occidentale, din perspectiva lui Fromm. 

Fromm face distincție între natura animală și natura umană, 
afirmând că oamenii sunt liberi de mecanismele biologice instinctive 
care ghidează fiecare mişcare a animalelor. Cu cât animalul este mai jos 
pe scara filogenetică, cu atât comportamentele sale sunt determinate 
biologic mai ferm. Fiinfele umane au cel mai flexibil comportament, 
fiind cel mai putin legate de mecanismele instinctive (Schultz, 1986). 
Însă ființele umane au şi alte caracteristici: ele sunt conştiente de sine şi 
de mediu; prin învăţare dobândesc cunoştinţe despre trecut şi încep să 
stăpânească natura, fiind în continuare o parte a ei. 

Faptul cá oamenii îşi dau seama cá sunt diferiți de celelalte 
animale este un fel de libertate; din altă perspectivă însă, această 
separare aduce cu sine alienarea, izolarea de restul naturii. Fiintele 
umane nu se pot elibera de cunoaştere, dar încearcă să se elibereze de 
izolare. Fromm afirma că primii oameni încercau să scape de alienare 
identificându-se complet cu triburile sau clanurile, prin împărtăşirea 
miturilor şi a ritualurilor, ceea ce ducea la acceptare. 

Acest tip de securitate relativă nu putea însă să dureze, şi 
oamenii care au urmat comunei primitive s-au revoltat împotriva 
grupului, după Fromm, fiecare perioadă majoră a istoriei este 
caracterizată de un apogeu al individualităţii, când individul a 
încercat să câştige mai multă independenţă gi libertate de creştere. 

Ultima etapă de stabilitate este identificată de Fromm ca fiind Evul 
Mediu, perioadă caracterizată de lipsa libertăţii individuale, sistemul 
feudal indicând clar locul fiecăruia în societate. Structurile sociale 
rigide  delimitau clar ocupația fiecăruia, obiceiurile sau 
îmbrăcămintea (Schultz, 1986). Perioada Renaşterii şi cea a 
Reformei au distrus acea stabilitate şi oamenii au dobândit o 
libertate mai mare, dar au slăbit legăturile care le ofereau securitate şi 
sentimente de apartenență. Ca şi rezultat, au început să fie măcinaţi 
de îndoieli privind sensul vieții. 

Fromm numea libertatea câştigată de civilizaţia occidentală 
ca libertate de... şi nu libertate să.... Oamenii au devenit liberi de 
sclavie, dar nu liberi să îşi dezvolte potenţialul şi să se bucure de 
libertatea câştigată. Pentru a găsi înțelesul vieții, ființele umane pot 
să aleagă două căi. Prima cale, a libertății pozitive, presupune 
încercarea de reunire cu ceilalți, fără a renunţa la propria integritate 
(modalitățile practice de realizare ar fi dragostea şi munca). O astfel 
de societate ar fi una umanistă, în care nimeni nu s-ar simți singur. 
Cealaltă cale este renunțarea la libertate prin cedarea completă a 
integrității personale, această soluţie nu duce la autoîmplinire, dar va 
reduce anxietatea singurătăţii, explicând de ce atât de multi oameni 
sunt dispuşi să accepte regimuri totalitare de tipul celui nazist de 
exemplu (Schultz, 1986). 

Pe lângă aceste moduri generale de a fugi de libertate, Fromm 
descrie trei mecanisme. specifice, considerate asemănătoare tipurilor 
nevrotice propuse de Horney: 

a) autoritarismul — se manifestă prin tendinţe masochiste 
(persoanele se cred inferioare, manifestă o dependență 
puternică de alții, se supun total cerințelor acestora şi 
dobândesc astfel sentimentul securității) sau sadice 
(persoanele încearcă să îi facă pe ceilalți dependenți, îi 
exploatează sau doresc să îi vadă suferind, fizic sau psihic); 

b) distructivismul — are ca scop eliminarea, dacă dorința unei 
persoane de a distruge este blocată de circumstanțe, atunci 
această dorință poate fi orientată spre interior, cea mai 
evidentă formă de autodistrugere fiind sinuciderea, aici putem 
să includem şi dependenţa de droguri sau alcoolismul; 

c) conformismul automat — persoana care foloseşte acest 
mecanism este un cameleon social, de vreme ce se aseamănă 
cu multe alte persoane, nu se mai simte singură, dar nici nu 
mai este ea însăşi. Individul se transformă într-o componentă 
a unei maşinării, bine îmbrăcat şi bine hrănit, dar nu mai este 
un om liber ci un automat. Treptat, capacitatea sa de gândire 
critică se va şterge şi nu va mai fi capabil să înțeleagă 
imaginea de ansamblu a societăţii (Brookfield, 2002). 

De vreme ce adevărata natură a umanităţii este libertatea, 
oricare dintre modalitățile de a scăpa de ea, descrise mai sus, ne 
alienează de sinele nostru. 

Privitor la dezvoltarea personalității Fromm susține că 
dezvoltarea individului în copilărie urmează modelul dezvoltării 
umanităţii, istoria speciei se repetă în dezvoltarea fiecărui individ. Pe 
măsură ce individul creşte, câştigă din ce în ce mai multă 
independenţă si libertate, devine mai putin dependent de mamá şi ca 
urmare cresc sentimentele de nesiguranță. Va încerca să recâştige 
legăturile pierdute, mecanismele la care apelează fiind determinate 
de natura relației părinte-copil şi fac trimitere la (Boeree, e-text, 
http://www.ship.edu/--cgboeree/perscontents.html): 

a) înrudirea simbiotică datorită căreia persoana nu va ajunge 
independentă, ci va încerca să scape de singurătate devenind 
o parte a altcuiva, integrându-se sau fiind integrată. Integrarea 
copilului duce la apariția comportamentelor masochiste, 
copilul fiind total dependent de părinți. Sadismul apare când 
copilul integrează părinții, aceştia transferându-i întreaga 
autoritate, indiferent de situaţie, copilul are nevoie de părinți 
pentru a fi în siguranță; 

b) interacțiunea de tip retragere-distrugere este caracterizată de 
separarea de ceilalți, părinții care manifestă comportamente 
distructive față de copii vor duce la retragerea acestuia, iar cei 
care se retrag vor duce la apariția comportamentelor 
distructive; 

C) dragostea este a treia formă de interacțiune şi este cea 
dezirabilă în relaţia părinte-copil. În relaţiile în care 
predomină dragostea, părinții îi oferă copilului cele mai mari 

oportunități de dezvoltare a sinelui, menținând echilibrul între 

securitate şi responsabilități. 

Fromm este de acord cu Freud că primii cinci ani de viață 
sunt cruciali, dar nu consideră că personalitatea este conturată ferm la 
această vârstă, deoarece evenimentele ulterioare pot să aibă o 
influenţă foarte ridicată. Familia este văzută ca un agent al societății, 
prin interacţiunea cu aceasta copilul învățând să se adapteze societăţii 
în moduri unice. 


3.2.3.2.3. Nevoile psihologice 

La fel ca şi animalele, ființele umane au o serie de nevoi 
fiziologice a căror satisfacere asigură supraviețuirea. Spre deosebire 
de animale, oamenii nu îşi satisfac aceste nevoi în mod instinctiv ci 
în moduri unice, învăţate social. O altă deosebire este că fiinţele 
umane sunt motivate de un al doilea set de nevoi, de natură 
psihologică, care variază de la o persoană la alta. Nevoia de 
securitate este considerată universală, iar conflictul dintre libertate şi 
securitate ar da naştere unui număr de şase nevoi (Schultz, 1986): 

a) nevoia de relafionare apare din cauza ruperii legăturilor 
primare cu natura, individul devenind din ce în ce mai 
conştient de lipsa lui de putere trebuie să încerce să se 
relationeze cu semenii săi. Modul ideal prin care poate realiza 
acest lucru este dragostea productivă, care implică 
responsabilitate, respect, grijă pentru dezvoltarea şi fericirea 
celorlalți. Dragostea poate fi îndreptată spre persoane de 
acelaşi sex (dragoste fráteascá), spre fuziunea cu persoane de 
sex opus (dragoste erotică) sau spre copii (dragoste maternă). 
Nesatisfacerea nevoii de relationare duce la o stare de 
irationalitate numită de Fromm narcisism. Aceste persoane 
sunt incapabile să perceapă lumea obiectiv, singura realitate 
fiind lumea subiectivă a gândurilor şi nevoilor proprii; ca 
urmare, nu se pot relationa cu ceilalți sau cu lumea externă 
(Wilde, 2004); 

b) transcendenfa se referă la nevoia de ridicare deasupra 
condiţiei de animal pasiv, oamenii sunt creativi şi productivi, 
iar actul creației înseamnă depăşirea condiţiei animale si 

d) 


dobândirea libertăţii. Dacă nevoia de creativitate este blocată, 
oamenii vor deveni distructivi, aceasta fiind singura 
alternativă care satisface nevoia de transcendenta; 

nevoia de înrădăcinare apare din cauza pierderii legăturilor 
inițiale cu natura, oamenii vor încerca să găsească noi 
rădăcini în relaţiile cu ceilalți, fraternitatea fiind cea mai bună 
modalitate de satisfacere a acestei nevoi, cea mai dăunătoare 
este menținerea legăturilor incestuoase cu mama, agáfarea de 
securitatea oferită în copilărie de mamă. Asemenea legături 
incestuoase pot să se generalizeze la nivel de comunitate sau 
naţiune, naționalismul fiind considerat o formă de incest, 
restrictionánd dragostea şi legăturile de solidaritate cu 
omenirea; 

nevoia de identitate apare din cauza faptului că indivizii sunt 
unici, dobândirea sentimentului de identitate putându-se 
realiza în mai multe feluri, de exemplu prin dezvoltarea 
maximă a abilităților. Conformismul este o cale negativă de 
dobândire a identității, pentru că astfel persoana se va defini 
prin caracteristicile grupului la care aderă şi nu prin calitățile 
proprii; 

nevoia unui cadru de orientare este derivată din puterea 
imaginativă şi de raționament specific umană, care necesită 
un cadru de referință pentru interpretarea fenomenelor cu care 
intrăm în contact. Pe lângă cadrul de orientare, oamenii au 
nevoie şi de un scop general, care oferă sens vieţii (acesta 
poate fi de exemplu Dumnezeu) si care va ghida 
comportamentele viitoare. 

nevoia de stimulare se referă la nevoia de a avea un mediu 
extern stimulator, în care să trăim activ, creierul având nevoie 
de o asemenea stimulare externă pentru a menţine individul 
implicat în mediu. 


Modul în care aceste nevoi se manifestă gi sunt satisfăcute 


depinde de condiţiile sociale, de oportunităţile oferite de societate. 
Compromisurile pe care le realizează fiecare individ, încercând să îşi 
satisfacă aceste nevoi, duc la dezvoltarea tipului de personalitate — 
numite de Fromm tipuri sociale. 

3.2.3.2.4. Tipuri de personalitate 

Tipul social se dezvoltă sub influenţa experiențelor de viață 
timpurii şi a tipului de societate în care trăieşte individul, reflectând 
modul în care persoana îşi adaptează nevoile la realitatea socio- 
economică. Fromm descrie separat tipurile sociale (sau tipurile de 
orientări), dar atrage atenţia că personalitatea este un amestec al 
acestora, deşi unul dintre ele poate să joace rolul dominant, şi face 
distincție între orientările neproductive (receptoare, exploatatoare, 
strângătoare şi de marketing) şi cele productive (Wilde, 2004): 

a) indivizii cu orientare receptoare se aşteaptă să primească ceea 
ce doresc (dragoste, cunoaştere, plăcere) din surse externe: alte 
persoane. Ei au nevoie să fie iubiți şi nu să iubească; sunt 
foarte dependenţi de cei din jur şi se simt paralizati când sunt 
lăsaţi singuri. Ca şi tipul oral incorporativ al lui Freud, găsesc 
usurare în mâncare şi băutură, tipul se aseamănă şi cu cel 
compliant descris de Horney. Societatea care dezvoltă această 
trăsătură receptoare promovează exploatarea unui grup de către 
altul; 

b) persoanele cu orientare exploatatoare sunt direcționate spre 
ceilalți pentru că doresc ceva de la ei, dar în loc să primească 
iau, prin forță sau viclenie. Dacă li se oferă ceva, acest ceva 
este văzut ca fiind fără valoare şi doresc doar lucruri 
valorizate de alții: soții sau soți, idei sau posesiuni materiale. 
Ceea ce poate fi obținut cu forța sau furat are o valoare mult 
mai mare pentru aceste persoane decât ceea ce li se oferă 
gratis. Tipul exploatator este asemănător tipului oral agresiv 
al lui Freud sau Horney, putând fi identificat în liderii fascişti, 
hoţii celebri sau oamenii dominatori în general; 

c) persoanele caracterizate de orientarea strângătoare încearcă 
să îşi construiască securitatea pe baza adunării de posesiuni, 
nu numai materiale, dar şi emoționale sau intelectuale. Îşi 
construiesc ziduri de protecţie în jurul a ceea ce au adunat. 
Putem face o paralelă cu tipul anal retensiv al lui Freud sau 
cu tipul detaşat descris de Horney. Fromm afirmă că această 
orientare a fost întâlnită mai ales în secolul al XVIII-lea şi al 
XIX-lea, în societățile cu clase mijlocii stabile financiar; 

d) 


orientarea de marketing este caracteristică societăților 
capitaliste, mai ales Statelor Unite. Într-o societate dominată de 
orientarea de marketing, succesul sau eşecul persoanelor 
depinde de cât de bine reuşesc oamenii să îşi vândă calităţile şi 
abilitățile. Ceea ce se pune în joc nu sunt însă calităţile interne, 
importante, ci acelea superficiale, cum ar fi zâmbetul sau râsul la 
glumele şefului (Schultz, 1986). O asemenea orientare nu 
produce sentimente de securitate, pentu că persoana nu 
dezvoltă relații adevărate cu ceilalți, ca rezultat, aceste persoane 
vor ajunge într-o stare totală de alienare; 

orientarea productivă este cea ideală, scopul final al 
dezvoltării umane, presupune capacitatea de a utiliza toate 
având ca şi obiect dezvoltarea personală, individul dobândind 
astfel fericirea (Wilde, 2004). Nici o societate nu este 
capabilă să dezvolte total această caracteristică, şi nici 
indivizii. Ceea ce se poate obţine este un amestec al 
trăsăturilor neproductive (primele patru prezentate) şi 
productive, amestec în care cele productive pot să le 
transforme pe cele neproductive. De exemplu, sub influența 
lor, agresivitatea tipului exploatator poate deveni inițiativă. 
orientările necrofilă şi biofilă au fost introduse mai târziu. 
Tipul necrofil este atras de moarte (cadavre, descompunere, 
mizerie), este foarte insuflefit atunci când vorbeşte despre 
moarte sau boală, are o pasiune pentru maşini şi tehnologie şi 
se poate înconjura de aparate foarte sofisticate, nu pentru 
bucuria pe care i-ar produce-o ascultatul muzicii, ci pentru 
dragostea de maşinării în sine. O asemenea persoană îşi mută 
interesul de la tot ceea ce este viu, transformând ființele, chiar 
şi pe ea însăşi, în obiecte. Tipul biofil este îndrăgostit de 
viață, atitudinea lui este congruentá cu orientarea productivă, 
pentru că este preocupat de dezvoltarea personală şi a 
celorlalţi (Schultz, 1986). 

3.2.3.2.5. Evaluarea teoriei lui Fromm 

Deşi nu avem confirmări ale modului în care Fromm a cules 
datele, ştim că aceste date au fost de natură psihanalitică, prin 
urmare, este posibil ca unele dintre criticile adresate psihanalizei în 
general să fie valabile şi în cazul lui (imposibilitatea verificării şi 
duplicării datelor sau a condiţiilor în care au fost obţinute). Chiar 
Fromm recunoștea că rezultatele obţinute de el nu pot fi testate 
experimental. 

Puţine cercetări au fost realizate pentru a testa teoria lui 
Fromm, cele mai multe concepte au rámas neverificate. Spre sfárgitul 
carierei, Fromm a întreprins însă împreună cu colegii săi un studiu 
interdisciplinar pentru a testa tipurile de personalitate propuse de el. 
O echipă de psihologi, antropologi, medici şi statisticieni a investigat 
un orășel izolat din Mexic (istoria, structura socială, atitudinile 
locuitorilor, starea de sănătate a acestora, chiar şi visele lor), au trăit 
alături de băştinaşi şi au fost acceptaţi în mijlocul lor, au folosit 
observaţia, chestionarele, interviul detaliat, testul Rorscach şi TAT, 
şi au identificat trei dintre tipurile descrise de Fromm: receptorul 
(muncitorii săraci), strângătorul (proprietarii de pământ) şi 
exploatatorul (deţinătorii unor afaceri) (Millan, 2000). Nu s-au găsit 
dovezi care să sprijine orientarea de marketing, ceea ce nu este 
surprinzător deoarece aceasta a fost descrisă de Fromm ca fiind 
caracteristică societății capitaliste a secolului al XX-lea. 

Unul dintre coautorii acestui studiu a realizat ulterior 
cercetări separate, în mediul de afaceri american, identificând un tip 
foarte apropiat de cel cu orientare de marketing, numit tipul de 
companie, Care încearcă tot timpul să îşi adapteze personalitatea 
muncii pe care o prestează; alt tip identificat a fost tipul autoorientat, 
descris ca un produs al societății americane turbulente din anii 1960, 
caracterizat de nonconformism, cinism, indisciplină şi în general 
nepăsător față de bunăstarea psihologică a celorlalți (Schultz, 1986). 

Modul în care Fromm a abordat personalitatea este unul 
multidisciplinar (psihologie, sociologie, antropologie, istorie), prin 
urmare, cei care doresc să îi critice opera trebuie să aibă cunoştinţe 
bine întemeiate în aceste domenii. Acesta este motivul pentru care 
criticile s-au îndreptat în general doar asupra unor parti ale teoriei sale. 


71 


A fost criticat pentru că nu a luat în calcul noile scrieri din 
psihanaliză, el s-a axat mai ales asupra lui Freud, scrierile 
umaniştilor — care au ajuns la concluzii similare cu ale lui — nu sunt 
luate în calcul. Alte critici afirmă că termenii propuşi de Fromm sunt 
imprecişi, vagi, chiar contradictorii. Experții istorici afirmă cá 
imaginea construită în jurul Evului Mediu este una idealizată, 
omiţând persecuțiile religioase, vânătoarea de vrăjitoare, războaiele 
sau bolile. Evul Mediu ar fi de fapt o perioadă de insecuritate şi 
instabilitate. 

Ceea ce a făcut Fromm a fost să provoace gândirea ştiinţifică 
să treacă de limitele unei discipline, descriind avantajele creării unei 
societăți mai umane. A fost convins că scopul psihanalizei este 
căutarea adevărurilor reprimate, dar nu crede că aceste adevăruri sunt 
de natură sexuală, precum credea Freud, ci sunt legate de dorința de 
autonomie, de libertate şi dragoste de viață (Tuebingen, 2002). 
Astfel, contribuţia sa trece dincolo de limitele psihanalizei sau 
psihologiei, incluzând un câmp larg de probleme sociale. 


3.2.4. Psihologia Ego-ului 

Cu toate că Freud a zguduit imaginea ştiinţifică asupra naturii 
umane, teoria sa este un produs al gândirii secolului al XIX-lea. 
Conceptele sale au făcut trecerea spre psihologia secolului al XX-lea, 
dar acestea trebuie revizuite pentru a face față cerințelor actuale. 
Mişcarea psihanalitică a zilelor noastre trece dincolo de ideile lui 
Freud, dar a rămas tributară doctrinei clasice, iar reprezentanţii 
orientării dinamice pun în continuare accent pe determinarea 
biologică a existenţei umane şi pe rolul sexualităţii. 

În timp ce Jung, Adler, Horney sau Fromm au criticat multe 
dintre conceptele freudiene şi au creat altele, considerate 
fundamentale în psihanaliză, alții au rafinat ideile lui Freud, trecând 
dincolo de conceptele sale inițiale. Anna Freud, Heinz Hartmann şi 
Erik Erikson au mutat accentul de pe studierea id-ului pe studierea 
ego-ului. 

3.2.4.1. Erik Erikson (1902-1994) — date biografice 

S-a născut in apropierea oraşului Frankfurt, ca urmare a unei 
relaţii extraconjugale, ulterior mama lui recăsătorindu-se cu un 
pediatru, care l-a înfiat pe Erikson, părinții ascunzándu-i acest lucru 
timp de câţiva ani. Astfel, Erik Erikson, care a introdus termenul de 
criză de identitate a suferit el însuşi o astfel de criză, nefiind sigur nici 
măcar de identitatea sa biologică. Problema lui de căutare a identității 
psihologice a fost accentuată de faptul că a crescut într-un mediu 
evreiesc, având însă trăsături daneze, ceea ce a dus la respingerea atât 
din partea colegilor evrei cât şi a celor germani. Criza lui de identitate 
se pare cá a luat sfârşit la 37 de ani, în Statele Unite, când a preluat 
numele tatălui adoptiv şi a trecut la creştinism (Engler, 1999). 

În 1927 a fost invitat să predea în Viena, la o şcoală pentru 
copiii pacienţilor şi prietenilor lui Sigmund Freud. Erikson începe 
pregătirea în psihanaliză, iar analiza lui este efectuată de Anna Freud. 
S-a orientat spre psihanaliza copiilor, iar în următorii câţiva ani, Erik 
Erikson a devenit o figură importantă în psihanaliză, aducând 
contribuții majore în ceea ce priveşte înțelegerea dezvoltării 
copilului. În 1933 s-a mutat în Statele Unite din cauza amenințării 
naziste şi a avut ocazia de a studia metodele de creştere a copiilor 
dintr-un grup de indieni Sioux, în Dakota de Sud (Schultz, 1986). 
Aici a observat modul în care evenimentele copilăriei sunt 
determinate de societate, o temă care a revenit des în scrierile sale. 

Teoria lui Erikson s-a abătut destul de mult de la calea 
impusă de psihanaliza clasică, există însă şi similarități, scrierile 
iniţiale ale lui Erikson arătând că el gândea şi practica după modelul 
freudian, Freud devenind, după cum afirma Erikson, „tatăl mitic”. 
Acceptând structura aparatului psihic şi modelul terapeutic propuse 
de Freud, Erikson este inseparabil de tradiţia psihanalitică, ulterior 
însă a început să considere gândirea lui Freud ca fiind negativă, 
reduc(ionistá, mecanicistă. Normalitatea trebuia să fie punctul de 
plecare în analiza personalității (Hoare, 2005). 


3.2.4.2. Stadiile dezvoltării psihosociale 
Pe baza stadiilor psihosexuale descrise de Freud, Erikson a 
dezvoltat propria teorie a dezvoltării, care ia în calcul dezvoltarea 

individului de la naştere până la moarte (Erikson este un reprezentant al 
abordării life span — life-viatá, span=durată). Identitatea umană se 
formează de-a lungul a opt stadii psihosociale, dintre care primele patru 
seamănă foarte mult cu stadiile oral, anal, falic şi de latentá ale lui 
Freud. Stadiile descrise de Erikson sunt guvernate de principii 
epigenetice de maturare, aceasta însemnând că sunt determinate genetic, 
fiecare etapă dezvoltându-se pe baza celei anterioare, conform unui 
tipar. Fiecare vârstă implică o criză — un punct de cotitură sau o perioadă 
de decizii. Prin rezolvarea pozitivă a conflictelor specifice fiecărui 
stadiu, persoana acumulează putere psihosocială (puteri sau virtuți ale 
ego-ului), care contribuie la formarea identității (Massey, 1986). 

Stadiile descrise de Erikson sunt următoarele: 

- Încredere vs. neîncredere (naştere — 1 an) — stadiul oral- 
senzorial apare într-o perioadă în care neajutorarea individului este 
maximă, copilul fiind complet dependent de ceilalţi în ceea ce 
priveşte supraviețuirea. Dacă mama, responsabilă de îndeplinirea 
nevoilor fizice şi de afecțiune, va oferi dragoste şi securitate, se va 
dezvolta încrederea copilului atât în mediu cât şi în propria 
persoană.. Mediul va fi văzut ca fiind consistent şi continuu, iar 
aşteptările copilului privind mediul vor oferi baza pentru dezvoltarea 
identității ego-ului. Relaţiile ulterioare vor fi caracterizate de 
securitate şi mulțumire în prezența celorlalți. Pe de altă parte, dacă 
mama este indiferentă sau inconsistentă în comportament, copilul va 
dezvolta sentimentul de neîncredere în sine şi în mediu. Relaţiile 
ulterioare vor fi caracterizate de suspiciune, teamă, anxietate. 

Puterea ego-ului care se dezvoltă în această perioadă, pe baza 
unui echilibru între încredere şi neîncredere, este speranța — credința 
că dorințele noastre vor fi îndeplinite în ciuda unor eşecuri sau 
dezamăgiri trecătoare (Capps, 2004). 

- Autonomie vs. ruşine şi îndoială (1 an — 3 ani) — stadiul anal- 
muscular caracterizat de sentimentul de control asupra corpului şi 
funcțiilor acestuia şi se opune tendinței spre ruşine şi îndoială. 
Copilul începe să exploreze independent mediul şi să interacționeze 
cu acesta, fiind pentru prima dată capabil să facă singur ceva: să 
umble, să împingă, să tragă, să comunice mai eficient. Negativismul 
vârstei — cuvântul favorit fiind „nu” — este un indiciu al luptei pentru 

autonomie; un alt indiciu important este obisnuirea cu toaleta — 
proces în care se confruntă voinţa părinților cu a copilului. 

Voința este virtutea ego-ului corespunzătoare acestei perioade. 

- Inifiativa vs. ruşine (3 ani — 5 ani) — stadiul genital- 
locomotor, acum abilităţile motorii şi mentale ale copilului îi permit 
să facă mai multe lucruri şi el se angajează într-o mulțime de 
activităţi noi — indiciu al inițiativei. Iniţiativa poate să apară şi în 
formă imaginară, ca dorință de a poseda părintele de sex opus şi 
rivalitate cu părintele de acelaşi sex. Reamintim că primele patru 
stadii ale lui Erikson corespund stadiilor oral, anal, falic şi de latenfá 
ale lui Freud. 

Întrebarea cheie se leagă de modul în care vor reacționa 
părinţii la iniţiativele copilului. Pedepsele repetate, care duc la 
inhibarea inițiativei, îl vor determina să creadă că acţiunile sale sunt 
rele şi va apărea sentimentul de vină, care va acompania toate 
activităţile initiate de el mai târziu în viaţă (Capps, 2004). Dacă 
părinţii acționează ghidându-i comportamentele, într-o manieră 
iubitoare, copilul va înţelege treptat ce este permis şi ce nu — altfel 
spus, începe procesul de dezvoltare a superego-ului. 

Puterea ego-ului caracteristică acestui stadiu este scopul, care 
permite dezvoltarea simțului realității, 

- Competenţă vs. inferioritate (6 ani — 11 ani) — stadiul de 
latenţă perioadă când tumultul anilor anteriori a trecut, copilul este 
liber să se concentreze asupra învățării, orientând spre scopuri 
acceptate impulsurile care odinioară erau îndreptate spre vise si 
joacă. Societatea intervine într-o manieră mai formală pentru a 
dezvolta capacitățile şi potențialul copilului. Indiferent de societatea 
în care trăieşte, copilul va lua parte la un proces de instruire 
sistematică, pentru a dobândi abilități care îi vor fi utile în viață. 

Puterea ego-ului asociată acestei etape este competența — 
abilitatea de a folosi inteligența şi capacităţile pentru a duce la 
îndeplinire sarcini valorizate social. 

- Identitate vs. confuzia rolurilor (12 ani — 18 ani) — 
adolescența este considerată de Erikson crucială, pentru că trebuie 
rezolvată problema identității ego-ului, este o perioadă de interpretări 
şi consolidări, în care tot ceea ce ştim şi simțim în legătură cu ceilalți 

se îmbină într-un întreg, persoana trebuie să-şi formeze o imagine de 
sine care să ofere continuitate vieţii psihice. Cei care ies din acest 
stadiu având un puternic simţ al identității sunt pregătiți pentru a 
deveni adulți, cei care nu reuşesc, cei care trec prin crize de 
identitate, manifestă ceea ce Erikson numea confuzia rolurilor, ei nu 
ştiu cine sunt şi încotro se îndreaptă, iar ca rezultat vor abandona 
cursul firesc al evenimentelor vieții (şcoală, slujbă, mariaj), căutând 
o identitate negativă, opusă celei prescrise de societate. Erikson a 
accentuat impactul grupului social cu care adolescentul caută să se 
identifice asupra dezvoltării identității ego-ului. 

Rezolvarea crizei de identitate duce la apariția fidelității ca 
intenție de a fi loial şi dedicat rolurilor alese, celorlalți sau unei ideologii. 
În lipsa unei ţinte clare spre care să îşi îndrepte fidelitatea, tânărul va avea 
un ego slab, suferind de o confuzie a valorilor, sau va căuta un grup 
deviant căruia să-i fie loial (Markstrom şi Kalmanir, 2001). 

- Intimitate vs. izolare (18 ani — 35 ani) — stadiul adultului 
tânăr, acum persoana dobândeşte în fine independenţa față de părinți 
şi începe să ducă o existență responsabilă ca adult, aceasta 
însemnând munca, stabilirea unor prietenii apropiate şi găsirea unui 
partener de viaţă. Intimitatea nu este restricţionată deci la relaţiile 
sexuale, desemnând într-un sens mai larg sentimentul de grijă şi 
angajarea în relaţii de prietenie cu ceilalți, fără teama de pierdere a 
identității de sine. Opusul intimitáfii, izolarea, apare când tânărul 
adult se teme să-şi rişte identitatea prin împărtăşirea unei intimitáfi 
autentice. 

Puterea ego-ului caracteristică perioadei este dragostea, 
caracterizată de angajament reciproc de pe poziţii de egalitate 
(Markstrom şi Kalmanir, 2001). 

- Creaţie vs. stagnare (35 ani — 55 ani) — vârsta adultă relevă 
două aspecte: creația înseamnă mai mult decât a fi părinte; este 
capacitatea de a fi productiv şi creativ în mai multe domenii ale 
vieţii, mai ales cele care presupun grija pentru generaţiile viitoare. 
Eşecul în a realiza astfel de activități duce la apariția sentimentelor 
de stagnare, de sărăcire personală. Astfel de persoane regresează spre 
un stadiu de pseudointimitate, în care se răsfață într-un mod 
copilăresc, fiind complet absorbite de propriile nevoi. 

Puterea ego-ului care corespunde stadiului este grija pentru 
ceilalți. 

- Integritatea ego-ului vs. disperare (de la 55 de ani) — 
maturitatea, integritatea ego-ului se referă la posibilitatea de a 
reflecta asupra vieţii cu un sentiment de satisfacție, chiar dacă nu au 
fost îndeplinite toate visele. Moartea este acceptată ca fiind una 
dintre fafetele existenței. Disperarea presupune regretul pentru 

Virtutea corespunzătoare stadiului este înțelepciunea — 
abilitatea de a reflecta asupra vieţii, conştientizând că moartea este 
aproape. 


3.2.4.3. Evaluarea teoriei lui Erikson 

Cu toate că şi Erikson a utilizat studiul de caz (nu mai 
insistăm asupra limitelor acestei metode), el a fost convins de 
valoarea abordării sale, afirmând că metoda lui oferă clarificări ale 
problemelor pacienţilor şi poate duce la o rezolvare a acestora. 
Principalele cercetări care s-au realizat în direcţia testării teoriei lui 
Erikson se leagă de diferențele de sex în personalitate, stadiile 
psihosociale şi identitatea ego-ului. 

În ceea ce priveşte diferențele de sex, Erikson a utilizat jocuri 
de construcții; subiecţii lui, 300 de băieţi şi fete cu vârsta între 10 şi 
12 ani, au fost rugaţi să construiască nişte scene, utilizând figurine 
care reprezentau animale, automobile şi oameni, precum şi bucăţi de 
lemn. Creaţiile băieţilor erau orientate spre acțiune, conţinând 
oameni și maşini în mişcare, iar construcţiile erau înalte, cele mai 
multe figurine umane se aflau în afara împrejmuirilor. În cazul 
fetelor, scenele erau mai ales statice, conţinând structuri joase, 
accentul fiind pus pe interior, spre împrejmuire. Erikson a 
concluzionat că diferențele dintre sexe în ceea ce priveşte 
organizarea unor scene de joc par să imite diferențele morfologice, în 
cazul băieților, un organ extern, intrusiv, erect, iar în cazul fetelor un 
organ intern, în formă de cavitate. Interpretarea a fost criticată 
(Erikson a fost acuzat, ca şi Freud, că vedea femeile ca fiind victime 
ale propriei anatomii), dar Erikson a recunoscut totuşi că diferențele 
se pot datora şi învăţării rolului de sex. 

Studiile care au încercat să confirme existența stadiilor 
psihosociale de dezvoltare s-au axat în general pe prezentarea de 
imagini unor copii de diferite vârste, care erau apoi rugaţi să 
inventeze o povestire pe baza lor. Povestirile au fost evaluate, 
pornindu-se de la ipoteza că ele ar trebui să reflecte conflicte şi teme 
specifice stadiului de dezvoltare al copiilor. În general, astfel de 
studii au confirmat ipotezele de start. 

Alte cercetări au susținut noțiunea de identitate a ego-ului şi 
cea de criză de identitate în perioada adolescenţei. Dovezi mai puţin 
convingătoare au fost obținute pentru crizele din perioadele mai 
timpurii de dezvoltare. 

Dincolo de contribuţia majoră a lui Erikson (mai ales în 
domeniul psihologiei dezvoltării), criticile nu au fost inexistente. 
Cele mai multe se leagă de descrierea nesatisfăcătoare şi incompletă 
a ultimului stadiu de dezvoltare (Markstrom şi Kalmanir, 2001). De 
asemenea, ne întrebăm dacă dezvoltarea personalităţii în această 
perioadă are un sens atât de pozitiv pe cât susținea Erikson, mai ales 
că după vârsta de 55 de ani apar durerile fizice cronice sau pierderea 
unor persoane importante din viață. În general însă Erikson nu s-a 
arătat interesat să răspundă criticilor, recunoscând că există mai 
multe modalități de a privi acelaşi fenomen. 


3.2.4.4. Alţi reprezentanți ai Psihologiei Ego-ului 

Anna Freud (1895-1982) 

A fost moştenitoarea intelectuală a lui Sigmund Freud, cea 
mai mică dintre copiii lui şi singurul membru al familiei care a 
preluat meseria tatălui. A lucrat îndeaproape cu tatăl ei (a fost de 
altfel şi analizată de el), iar după moartea lui a devenit o autoritate 
internaţională în psihanaliză, propunând noi domenii de aplicare a 
acesteia: studiul copiilor şi explorarea ego-ului. În calitate de 
apărătoare a drepturilor copilului, a extins influenţa psihanalizei în 
pediatrie, educaţie sau dreptul familiei (Solnit, 1997). 

Fiind unul dintre pionierii psihanalizei copilului, a demonstrat 
că terapia psihanalitică poate fi de foarte mare ajutor în cazul copiilor 
care riscă să îşi piardă bunăstarea emoţională sau intelectuală din 
cauza sărăciei, a războiului, a handicapurilor fizice sau a despărțirii 

părinților (Solnit, 1997). A concluzionat că deşi condițiile războiului 
pot să ducă la apariția unor efecte negative, lumea copilului 
pivotează în jurul mamei. 

În ceea ce priveşte terapia, Anna Freud a sugerat că modelul 
psihanalizei clasice poate fi aplicat copiilor de peste patru ani, cu 
toate că analiza copiilor nu se poate realiza la fel ca şi cea a unui 
adult. Tehnicile clasice (asociația liberă, analiza viselor) trebuie 
modificate, mai mult decât atât, urmașa lui Freud recunoaşte 
necesitatea existenţei unei perioade în care analistul să devină o 
persoană de încredere, indispensabilă în viaţa copilului. 

Sistemul de diagnostic propus de Anna Freud îi permitea să 
distingă între manifestările mai putin grave ale tulburărilor copilului 
şi cele care ar amenința să fixeze copilul într-unul dintre stadiile 
inferioare de dezvoltare. Aceste manifestări mai grave ar fi cele care 
necesită atenția psihiatrică. 

Anna Freud a propus termenul de linie de dezvoltare pentru a 
surprinde interacțiunile dintre id şi ego care au ca efect scăderea 
dependenţei de controlul extern şi creşterea controlului ego-ului 
asupra propriei persoane şi a mediului. Cele şase etape sau linii de 
dezvoltare descrise accentuează capacitatea crescândă a ego-ului de a 
face fata condiţiilor interne şi externe, completând teoria lui Sigmund 
Freud cu privire la dezvoltarea psihosexuală (Solnit, 1997). Pe 
măsură ce copilul creşte, el va progresa: 

- de la dependenţă emoţională la încredere în sine; 

- de la supt la actul rațional al hrănirii; 

- de la eliminarea necontrolată a urinei şi a fecalelor la controlul vezicii 
şi anusului; 

- de la iresponsabilitate la responsabilitate în grija față de propriul corp; 

- de la joacă la muncă; 

- de la egocentrism la relații interpersonale. 

Anna Freud a sistematizat şi a dezvoltat ideile lui Feud cu 
privire la mecanismele de apărare ale ego-ului, făcând distincție între 
apărarea împotriva instinctelor, împotriva emoţiilor dureroase sau 
inacceptabile şi aşa numitul proces defensiv permanent. A aprofundat 
câteva dintre mecanismele propuse de tatăl ei şi a descris câteva 
proprii. În acest sens, identificarea cu agresorul este printre cele mai 

cunoscute mecanisme propuse de ea — victima începe să manifeste 
față de agresor gratitudine şi admirație, mecanism identificat la 
prizonierii de război şi ostatici. Are aplicaţii tragice în ziua de azi, 
demonstrându-se că acei copii care au suferit abuzuri în copilărie vor 
deveni în cele mai multe cazuri la rândul lor abuzatori, la maturitate 
(Spielman, 2002). 

Cele mai multe critici legate de Anna Freud (disputa cu 
Melanie Klein este celebră în istoria psihologiei) se leagă de faptul că 
psihologia ego-ului trece cu vederea unele aspecte anterioare 
perioadei genitale (Spielman, 2002); de asemenea, se pune adeseori 
întrebarea cât de mare ar fi fost contribuţia Annei Freud dacă ea nu ar 
fi avut un tată atât de celebru. 

Heinz Hartmann (1894-1970) 

Spre deosebire de Anna Freud, care susținea cá ego-ul este 
legat iremediabil de id şi reglat de superego, Heinz Hartmann 
sugerează că ego-ul este o forță autonomă. Funcţia ego-ului nu este 
limitată la evitarea durerii, Hartmann acordând importanță specială 
funcţiilor integrative ale ego-ului: percepția, atenţia, memoria, 
gândirea raţională şi acțiunea. Aceste funcții ar reprezenta 
prerechizite ale interacțiunilor ego-ului cu id-ul, având capacitatea de 
a neutraliza energia sexuală şi agresivă (Engler, 1999). Accentul pus 
de Hartmann asupra funcţiei cognitive a ego-ului este în concordanță 
cu interesul actual acordat laturii cognitive în formarea şi dezvoltarea 
personalităţii. 


3.2.5. Teoriile relațiilor umane 

Teoreticienii care susțin această orientare accentuează faptul 
că dezvoltarea umană se produce în contextul relațiilor cu ceilalți, de 
care suntem inițial dependenţi pentru a supravieţui şi cu care vom 
interactiona toată viata. Cele mai multe probleme cu care trebuie să 
se confrunte ființa umană sunt legate de necesitatea interacțiunii cu 
alte fiinţe umane. Teoria relaţiilor obiectuale scoate în evidență cât 
de importantă este înțelegerea imaginii pe care fiecare dintre noi şi-o 
construieşte despre relaţiile cu ceilalţi, scopul este de a înțelege 
structura psihică şi modul de funcționare a indivizilor. Cei mai de 
seamă reprezentanți ai acestei orientări sunt: 

Melanie Klein (1882-1960) a explorat dezvoltarea psihică a 
copiilor, subliniind că tipul relației de alăptare pe care copilul o 
stabileşte cu mama constituie fundamentul dezvoltării psihice. Klein 
s-a concentrat asupra modului în care copiii îşi construiesc lumea 
internă, pe baza imaginilor despre ceilalţi, imaginile internalizate 
despre celelalte persoane fiind numite obiecte. Primul obiect este 
sânul mamei, pe care copilul îl vede ca fiind bun (semnificând 
împlinirea şi ducând la crearea unui sentiment de continuitate a 
lumii) sau rău (atunci când este absent). Iniţial, imaginile sunt 
fragmentate, dar pe măsură ce omul se dezvoltă ele se vor integra 
într-o imagine internă coerentă despre ceilalţi. Lumea internă a 
copilului este un loc agitat, el trebuind să facă faţă unei mari varietăți 
de experienţe interne pe care încearcă să le organizeze, distincția 
dintre realitatea internă şi cea externă fiind deocamdată neclară 
(Rosen şi colab., 2001). Accentuând interacțiunea dintre fanteziile 
inconştiente şi experienţele reale de viață, exprimată în dezvoltarea 
lentă a relației realiste a copilului cu lumea, Klein a adus o 
contribuţie semnificativă în teoria psihanalitică. 

Margaret Mahler (1897-1985) a examinat procesele de 
separare prin care copilul trece dincolo de relația simbiotică, intimă, 
cu mama, asumându-şi caracteristici individuale. Pentru ca acestea să 
se întâmple, este nevoie ca între copil şi mamă să existe o relație 
puternică. Procesul de separare (individuare) are patru faze 
(Schneider, 1992): 

- diferenţierea — are loc în jurul vârstei de 5-7 luni, când copilul îşi 
explorează mama vizual şi tactil, devenind din ce în ce mai conştient 
de existența stimulărilor externe. Spre sfârşitul acestei faze, copilul 
poate să treacă prin anxietatea față de persoanele străine, ca urmare a 
expunerii la un număr mai mare de indivizi necunoscuţi; 

- perioada de practică (între 7-16 luni) — copilul începe să se distanteze 
fizic de mamă prin abilitățile pe care le învaţă (târât, cátárat), periodic 
însă se întoarce la mamă. Spre sfârşitul perioadei, învaţă să meargă 
fără suport şi distanța faţă de mamă creşte şi mai mult, este atras de 
lucrurile noi şi este aproape imun la căzături şi lovituri; 

- apropierea (16-24 luni) — copilul conştientizează separarea şi este 
stimulat de abilitățile sale fizice să devină şi mai independent. Pe 

lângă acestea, se manifestă o puternică dorință de a trăi noi experiențe 
(apare însă pericolul anxietátii de separare); 

- consolidarea individualitafii (24-36 luni) — se dezvoltă o constant 
emoțională în legătură cu obiectele (imaginile internalizate), 
internalizarea pozitivă a imaginii mamei îl va determina pe copil să 
trăiască independent, în ciuda unor tensiuni şi dificultăți temporare. 

Cei care au criticat teoria lui Margaret Mahler s-au axat mai 
ales asupra viziunii prea simpliste asupra copilului, incompatibilă cu 
descoperirile recente privind funcţionarea sofisticată a psihicului în 
copilărie. Totuşi, teoria ei a avut un impact semnificativ asupra 
comunității terapeutice, facilitând analiza pacienților cu relații 
obiectuale defectuoase. Cu toate că psihanaliza clasică nu este 
considerată prima alegere în tratarea dependentelor (de substanțe sau 
de altă natură), pe baza teoriei lui Mahler s-au formulat programe de 
tipul Alcoolicilor anonimi, care au avut ca scop ameliorarea 
deficienţelor ego-ului şi a dificultăților de relationare cu ceilalți. 

Heinz Kohut (1913-1981) s-a concentrat asupra sinelui (self), 
considerat a fi centrul persoanei, o structură care îşi face simțită 
prezenţa oferind un simțământ sănătos faţă de propria persoană, 
stimă de sine şi bunăstare psihologică ridicate. Sinele este evidențiat 
mai uşor când nu funcționează aşa cum trebuie, când oameni simt că 
unitatea lor internă se destramă sau când nu pot găsi un punct de 
referință intern la care să se raporteze (Anderson, 2001). Kohut a 
descris tulburările narcisistice, care apar când individul nu reuşeşte 
să îşi dezvolte un sine independent; personalitatea narcisistă este 
caracterizată de un sentiment exagerat al importanței personale, care 
ascunde de fapt o percepţie fragilă a propriei valori. Heinz Kohut a 
contribuit semnificativ la dezvoltarea recentă a psihanalizei, teoria sa 
cu privire la self ducând la reinterpretări ale studiilor de caz clasice 
descrise de Freud. 

Otto Kernberg (n. 1928) şi-a adus contribuţia mai ales prin 
analiza detaliată a tulburărilor de personalitate severe, mai ales a 
narcisismului şi a tulburării de tip borderline. Deşi Kernberg credea că 
dificultățile de dezvoltare din timpul copilăriei duc la tulburări de 
personalitate, afirma de asemenea că nu este necesar să se culeagă 
informaţii despre această perioadă, informaţia fiind adesea 

inaccesibilă. Kernberg descrie narcisiştii ca fiind centrați pe sine, 
având sentimente nerealiste despre importanţa propriei persoane; sunt 
dependenți de admiraţia celorlalţi, iar dacă nu o primesc sunt coplesiti 
de sentimente de inferioritate. Personalitatea de tip borderline este 
undeva la granița dintre nevroză şi psihoză. Aceste persoane se 
bazează pe mecanisme de apărare care distorsionează realitatea într-o 
măsură mai mare decât mecanismele nevrotice tipice; pe de altă parte, 
nu sunt atât de rupte de realitate precum psihoticii — în cel mai rău caz 
trec prin episoade psihotice când sunt stresate (Anderson, 2001). 

Kemberg a sugerat câteva modificări ale teoriei instinctelor a 
lui Freud; baza formării personalităţii s-ar afla în interacţiunea dintre 
cauzele neuropsihologice ale emoțiilor primitive şi primele 
experiențe de relationare a copiilor cu ceilalți; agresiunea ar fi 
principala forță motivatoare, furia fiind o emoție necesară, care 
contribuie la pulsiunea agresivă. Pacienţii cu tulburări narcisiste sau 
de tip borderline exprimă adesea mânie, furie şi invidie, analistul 
trebuie să evite să răspundă la rândul lui cu agresivitate, menţinând o 
postură neutră (Engler, 1999). 

Nancy Chodorow (n. 1944) a demonstrat influenţa psihanalizei 
(şi mai ales a teoriei relaţiilor obiectuale) asupra teoriei feministe şi a 
schimbării sociale. În scrierile sale inițiale, a identificat relaţia 
puternică dintre identitatea de gen şi organizarea muncii şi a familiei în 
societățile capitaliste. Industrializarea este cea care a dus la 
modificarea rolurilor femeilor şi bărbaţilor, astfel încât femeile au 
devenit tot mai concentrate asupra rolului de mamă, iar bărbaţii asupra 
rolului de susținător financiar al familiei. Stabilirea identității de gen 
apare în perioada preoedipală, personalitatea feminină se dezvoltă într- 
un mod care accentuează relațiile interpersonale, iar cea masculină 
într-un mod care accentuează separarea, ceea ce va avea efect asupra 
activităților desfăşurate la maturitate (Johnson şi Pinar, 1980). 


4. Abordarea personalităţii din perspectiva trăsăturilor 


Termenul trăsătură semnifică o caracteristică sau calitate 
specifică unei persoane. În viata de zi cu zi, utilizăm adesea 
trăsăturile pentru a descrie o persoană, luând de obicei în considerare 

calitățile care ies în evidență. Putem afirma de exemplu despre 
cineva că este agresiv, aceasta înseamnă că deja am făcut o 
categorizare. Organizarea indivizilor pe baza trăsăturilor pare a fi 
simplă, mai ales pentru că face apel la experiența cotidiană. Primele 
încercări teoretice de clasificare a persoanelor pe baza trăsăturilor au 
fost realizate cu mai bine de 2500 de ani în bnt de cátre medicul 
grec Hipocrate. 

Contribuțiile lui Gordon Allport şi Raymond Cattell sunt cele 
care definesc abordarea modernă a trăsăturilor. Spre deosebire de 
psihologii despre care am discutat în capitolele anterioare, Allport şi 
Cattell au studiat persoane normale, sănătoase, în condiţii de 
laborator. Ideile lor nu sunt bazate pe studiul indivizilor cu probleme 
clinice şi nu au practicat nici un fel de psihoterapie (Schultz, 1986). 

Pe de altă parte, metodele de lucru ale celor doi diferă destul 
de mult, Allport poate fi încadrat de exemplu şi ca reprezentant al 
curentului umanist în psihologie, pentru că s-a axat asupra fiinţei 
umane în totalitatea ei şi asupra potențialului înnăscut de dezvoltare 
Şi autorealizare. 


4.1. Gordon Allport (1897-1967) 

Mai mult decát oricine altcineva, Allport a fácut din studiul 
personalității o preocupare academică respectabilă. Cartea publicată 
de el în 1937, Personalitatea: o interpretare psihologică, a făcut ca 
preocuparea pentru studiul personalității să devină o parte importantă 
a cercetărilor psihologice. 

Allport l-a contrazis pe Freud în mai multe privinţe: rolul 
atribuit inconştientului este văzut ca fiind exagerat, individul 
controlând de fapt forțele care îl motivează; rolul trecutului în 
determinarea prezentului este de asemenea negat, fiinţele umane nu 
sunt prizonierele conflictelor copilăriei, ci sunt ghidate de condiţiile 
prezentului şi de viziunea asupra viitorului, s-a opus studierii 
personalității cu ajutorul datelor obținute de la subiecţi cu tulburări 
psihice, spre deosebire de Freud, care vedea normalitatea şi 
anormalitatea ca fiind capete ale unui continuum, Allport considera 
că între cele două există o ruptură clară. Studiul personalității ar 
trebui deci să se bazeze pe adulţii sănătoşi, normali, maturi. 

4.1.1. Date biografice 

Gordon Allport s-a născut în Montezuma, statul Indiana. 
Tatăl său era un om de afaceri care s-a orientat apoi spre medicină la 
naşterea lui Gordon. Fiind mezinul familiei, era prea mic pentru a fi 
un tovarăş de joacă pentru fraţii săi, a scris putin despre copilăria sa, 
indicând doar că a petrecut o mare parte singur. 

Cu toate că a terminat liceul cu rezultate foarte bune, nu ştia 
ce să facă mai departe, şi în cele din urmă s-a înscris la Harvard, la 
îndemnul fratelui său Floyd, unde a trecut cu greu examenul de 
admitere. Următorii ani i s-au părut însă foarte interesanfi, noi 
orizonturi intelectuale deschizându-i-se în faţă. În acest timp, s-a 
angajat în numeroase activități de voluntariat şi a găsit că aceste 
activități de serviciu social sunt foarte satisfăcătoare, pentru că îi 
ofereau un sentiment de competenţă, reflectând căutarea identităţii 
personale. 

Nici când a terminat facultatea nu era sigur ce vrea să facă în 
viaţă, pentru a vedea dacă i-ar plăcea o carieră în învățământ, a 
acceptat un post la un colegiu din Istanbul. S-a simţit foarte bine 
acolo şi a acceptat în anul următor o bursă de la Harvard, pentru a-şi 
continua studiile în psihologie. La întoarcerea în Statele Unite, s-a 
oprit în Viena pentru a-şi vizita un frate. În timp ce era în Viena, i-a 
scris lui Freud şi acesta l-a invitat să-l viziteze. Când a ajuns în biroul 
lui Freud, l-a găsit aşteptându-l în tăcere, tăcere care s-a prelungit şi 
brusc Allport a început să povestească despre un băiat care se temea 
de mizerie şi pe care îl întâlnise pe drum. Răspunsul lui Freud a fost 
„Și acel băiat eşti tu?” (întrebare care după părerea multor cunoscuţi 
ai lui Allport a mers drept la ţintă, el fiind cunoscut pentru curăţenia, 
ordinea şi punctualitatea sa). Allport a fost zguduit de întrebarea lui 
Freud şi a reuşit să schimbe subiectul, dar întâlnirea l-a determinat să 
creadă că modul în care psihanaliza atribuie inconştientului motivele 
acțiunilor umane este incorect, fiind nevoie de o nouă teorie a 
motivatiei (Schultz, 1986). 

A obţinut titlul de doctor în 1922, cu o teză intitulată Studiul 
experimental al trăsăturilor de personalitate — referire specială 
privind problema diagnozei sociale, primul studiu american în 
domeniu. A început să predea la Harvard doi ani mai târziu, ţinând 

un curs despre aspectele psihologice şi sociale ale personalităţii, 
considerat primul curs despre personalitate din Statele Unite. 
Activitatea lui s-a îndreptat mai ales spre psihologia personalității şi 
cea socială, a fost preşedintele Asociaţiei Psihologilor Americani şi a 
primit numeroase premii şi distincţii. A rămas la Harvard până la 
sfârşitul vieţii, în 1967. 


4.1.2. Personalitatea în concepția lui Aliport 

Allport a descris şi a clasificat peste cincizeci de definiţii ale 
personalității, înainte de a şi-o dezvolta pe a sa în 1937. Forma finală 
(apărută în 1961) defineşte personalitatea ca fiind organizarea 
dinamică în cadrul individului a sistemelor psihofiziologice care îi 
determină comportamentul şi gândirea caracteristice. Personalitatea 
este dinamică (în schimbare), organizată (structurată), 
psihofiziologică (implicând atât mintea cât şi corpul) şi caracteristică 
(unică pentru fiecare individ) (Engler, 1999). 

Unicitatea individului este dată de raportul dintre ereditar şi 
mediu, specific fiecărui individ; ereditatea oferă materialul brut 
(Allport include aici unele caracteristici fizice, inteligența şi 
temperamentul), care este apoi modelat de condiţiile de mediu. 
Combinația este unică pentru fiecare persoană. În studiul 
personalităţii, psihologia trebuie să se concentreze asupra individului 
(abordare numită de Allport idiografică); abordarea opusă este cea 
nomotetică; aceasta presupune studierea unui număr mare de 
subiecți, descrişi în termeni statistici, oferind legi care descriu 
comportamentul tuturor persoanelor. Cu toate că în alte domenii ale 
psihologiei abordarea nomotetică este eficientă, Allport susține că 
singura modalitate de studiu a personalităţii este cea idiografică, 
pentru că fiecare persoană este unică gi nu poate fi comparată cu alta. 
Pentru a fi mai bine înţeles, el oferă exemplul lui Ebbinghaus, care a 
realizat un număr de 63 de experimente pe o singură persoană (el 
însuşi), sau al lui Kohler (Allport, 1962). 

Allport nu neagă că între persoane pot exista şi similarități 
(determinate de exemplu de apartenenţa la aceeaşi cultură), dar 
afirmă că persoanele pot fi descrise indiferent de influenţa unor forţe 

precum societatea sau cultura; acestea prescriu doar nişte limite, în 
interiorul cărora individul se poate mişca liber. 

Pentru Allport, personalitatea nu este un concept imaginar, o 
ficţiune, ci o entitate reală, care ar putea fi măsurată empiric. El spera 
că în timp cercetările neurofiziologice şi psihologice vor găsi o cale 
de a localiza acest construct deocamdată ipotetic de personalitate, 
intuind faptul că în viitor multe din cercetările psihologice se vor axa 
asupra creierului. 

Allport face distincție între teoriile discontinue şi cele 
continue ale personalităţii. Teoriile continue sugerează ca 
dezvoltarea personalităţii reprezintă o acumulare de abilități şi 
obignuinte, fără ca în realitate să apară ceva într-adevăr nou. 
Schimbările sunt mai degrabă cantitative, Teoriile discontinue sunt 
cele pe care Allport le consideră superioare, ele sugerează că în 
timpul dezvoltării organismul trece prin schimbări autentice, 
atingând succesiv nivele mai înalte de organizare. Dezvoltarea se 
produce mai ales calitativ, chiar dacă noile comportamente apar pe 
baza celor vechi, de exemplu, mersul este diferit de târâre şi aşa mai 
departe. Teoriile discontinue afirmă că în anumite momente ale 
dezvoltării organismul se reorganizează, iar astfel structura 
personalității se modifică radical, Persoanele sunt prin urmare active, 
capabile să integreze şi să consolideze experienţele. Allport 
considera că teoria lui Freud, deşi scoate în evidenţă existența unor 
stadii de dezvoltare, nu este în întregime o teorie discontinuă, 
datorită accentului pus pe factorii intrapsihici., 


4.1.3. Trăsăturile de personalitate 
Allport definea trăsăturile ca tendințe comportamentale 
dinamice rezultând din integrarea a numeroase obignuinte de 
adaptare, exprimând modul caracteristic al individului de a reacționa 
la mediu; sunt moduri de adaptare generale, care exercită un efect 
directiv asupra răspunsurilor specifice. Allport descrie câteva 
caracteristici esenţiale ale trăsăturilor de personalitate (Allport, 
1927): 
- sunt reale, nu sunt doar constructe teoretice care etichetează 
anumite comportamente, ele există în interiorul fiecărei persoane; 

- manifestarea lor nu este condiţionată de prezența anumitor 
stimuli; 

- sunt independente functional de originile lor, chiar dacă originea 
lor poate fi identificată în conditionarea reflexelor, de exemplu; 

- trăsăturile determină comportamentul, ghidându-i direcţia; 

- pot fi demonstrate empiric, putem să inferăm existența unor 
trăsături pe baza coerentei şi consistentei comportamentelor unor 
persoane observate pe o perioadă mai mare de timp; 

- nu sunt separate rigid una de alta, ele se pot suprapune partial sau 
pot să coreleze foarte mult între ele, de exemplu, ostilitatea şi 
agresivitatea sunt trăsături diferite, dar foarte strâns legate. 

La începutul carierei sale, Allport vorbea despre două 
categorii de trăsături. Trăsăturile individuale (denumite mai târziu 
dispoziții personale) sunt unice fiecărei persoane şi nu pot fi 
comparate. Nu toate dispoziţiile personale au aceeaşi intensitate sau 
semnificație pentru individ, unele sunt mai puternice decât altele. 
Astfel, Allport distinge: trăsături cardinale care sunt generale şi 
influente, sunt atât de puternice încât fiecare comportament practicat 
de persoană este dominat de ele. Allport oferea ca exemple sadismul 
sau sovinismul; trăsăturile centrale sunt în număr mai mare (între 
cinci şi zece), şi sunt mai puţin generale, practic, sunt cele la care 
apelăm când dorim să descriem pe cineva în câteva cuvinte; 
trăsăturile secundare sunt exprimate într-un mod puţin evident şi atât 
de aleator încât doar prietenii apropiaţi le observă (Schultz, 1986). O 
a doua categorie sunt trăsăturile comune sunt împărtăşite de un număr 
de oameni, de exemplu de membrii unei culturi. Trăsăturile comune 
sunt abstractizări, pentru că reflectă valori sociale şi izvorăsc din 
presiunea pe care societatea o exercită asupra membrilor săi pentru ca 
aceştia să se comporte în anumit mod. Aceste trăsături sunt considerate 
de suprafață, ele nediferentiind persoanele între ele. De exemplu, o 
societate care prefuiegte individualismul poate dezvolta la membrii ei 
asertivitatea, ceea ce ne permite să comparăm indivizii între ei. 

Nu doar trăsăturile sunt cele care ghidează comportamentul 
uman, ci şi obişnuinţele şi atitudinile. 

Obignuinfele au însă o influență mai îngustă, mai limitată. Ele 
sunt inflexibile, implicând răspunsuri specifice la stimuli specifici, 

un număr de obignuinfe care au aceeaşi finalitate se pot integra 
pentru a forma o trăsătură. Allport oferă exemplul copilului care se 
spală pe dinți de două ori pe zi, după o vreme, comportamentul 
devine obişnuință, copilul învață de asemenea să se spele pe mâni 
înainte de a mânca sau după ce merge la toaletă. Aceste obisnuinte şi 
altele care îndeplinesc aceeaşi funcție (curăţenia) formează o 
trăsătură a persoanei: curăţenia. 

În privinţa atitudinilor, Allport susține că diferenţa dintre 
acestea şi trăsături este mai greu de realizat. Autoritarismul sau 
extraversia pot fi considerate atât atitudini cât şi trăsături. Totuşi, în 
general se poate realiza o distincție. În primul rând, atitudinile au un 
obiect mai limitat (avem o atitudine față de ceva — un profesor, 
protejarea mediului etc.), în timp ce trăsăturile nu sunt direcționate 
atât de specific (cineva care este timid se manifestă în acelaşi fel într- 
o mare varietate de situaţii sociale). În al doilea rând, atitudinile au o 
direcție, o polaritate pozitivă sau negativă. Ele determină persoanele 
să accepte sau să respingă o idee sau alte persoane, implicând . 
evaluări subiective ale acestora. Trăsăturile pe de altă parte nu 
implică evaluări. 


4.1.4. Evaluarea teoriei lui Allport 

Allport a susținut necesitatea  combinării studiilor 
experimentale si corelationale cu alte metode, pentru cá nu fiecare 
aspect al personalității poate fi cercetat prin experimentare. Scopul 
este studierea şi descrierea personalității şi nu testarea acesteia 
(Allport şi Allport, 1921). El s-a opus şi aplicării metodelor specifice 
muncii cu persoane bolnave psihic, declarându-se în favoarea 
studierii personalității normale, tehnicile proiective de exemplu pot 
să prezinte o imagine distorsionată a personalităţii normale, pentru că 
vizează inconştientul., Informaţii de încredere despre . procesele 
interne se pot obține în schimb invitând oamenii pur şi simplu să se 
descrie, pentru că astfel isi vor evidenția trăsăturile importante de 
personalitate. 

În ceea ce priveşte numărul de subiecti, Allport era un 
susținător al abordării idiografice, abordarea nomotetică, care 
presupune compararea mediilor unor eşantioane de subiecţi, era 

considerată ca fiind ineficientă, pentru că nu spunea nimic despre 
procesele individuale. Cu toate că abordarea idiografică este criticată 
în psihologie, nu trebuie să uităm că personalități precum Freud, 
Jung, Adler, Fromm, Rogers sau Maslow s-au bazat pe ea când şi-au 
dezvoltat teoriile cu privire la personalitate. 

A făcut distincţie între comportamentele de coping, orientate 
spre un scop, planificate şi îndeplinite conştient; şi comportamentele 
expresive, spontane, reflectând aspecte bazale ale personalităţii, 
dificile de modificat şi neavând un scop anume. De exemplu, 
persoana care fine o prelegere manifestă atât comportamente de 
coping (conţinutul comunicării sale), cât şi expresive (comunicarea 
paraverbală şi nonverbală). Expresiile faciale, modul în care vorbim 
sau gesturile noastre pot să evidentieze unui observator experimentat 
multe fațete ale personalităţii noastre. În afara cercetărilor care 
încercau să identifice comportamentele expresive, teoria lui Allport a 
generat puţine încercări de testare experimentală. 

În ciuda popularității de care s-a bucurat, teoria lui Allport nu 
a stimulat cercetarea, din mai multe motive: accentul pus pe 
abordarea idiografică (în contrast cu tendința opusă a vremii) sau 
insistența lui de a studia doar personalitatea normală; de asemenea, 
unele concepte propuse de Allport sunt dificil de operationalizat şi de 
studiat cu ajutorul metodelor de cercetare tradiționale. 

Dincolo de dificultățile de experimentare, foarte multe critici 
s-au legat de conceptul de autonomie funcţională a motivelor. Allport 
nu a explicat foarte clar modul în care motivul original se transformă 
într-unul autonom, de aceea, susțin criticii, nu vom putea prezice care 
dintre motivele copilăriei vor deveni autonome la maturitate. 

Alte critici afirmă că trăsăturile nu sunt caracterizate de un 
grad atât de mare de consistenţă şi stabilitate precum susţinea 
Allport. Comportamentul uman ar fi de fapt mult mai schimbător, 
variind de la o situaţie la alta. Nici personalitatea umană nu ar fi într- 
atât de unică pe cât spunea Allport (Pettigrew, 1999). 

Teoria lui Allport este însă, cu toate criticile aduse, bine 
primită şi recunoscută, munca lui nu poate fi ignorată de cei care 
studiază personalitatea, fiind considerat părintele psihologiei 
personalității in Statele Unite şi unul dintre cei mai influenţi 

psihologi ai primei jumătăţi a secolului al XX-lea. Ideile sale despre 
unicitatea ființei umane sau importanța planurilor de viitor se reflectă 
în scrierile umaniştilor Maslow şi Rogers. 


4.2. Raymond Cattell (1905-1998) 

Scopul lui Cattell in ceea ce priveşte studiul personalităţii era 
predicția comportamentului, considerând că reacţia este determinată 
de formula R = f(P,S), unde P era personalitatea, iar S stimulul sau 
situația (Cattell, 1980). Teoria lui nu s-a bazat pe date clinice, 
abordarea a fost una riguros ştiinţifică, utilizând observarea 
sistematică a comportamentului şi culegând cantități mari de date 
despre fiecare subiect. Aceste informaţii au fost completate cu date 
obținute prin aplicarea unor chestionare. Ceea ce îl diferenţiază pe 
Cattell de alti autori care s-au axat asupra personalității este 
procedura de prelucrare a datelor colectate: analiza factorială. 
Această procedură statistică reduce diversitatea inițială a datelor 
brute la anumiţi factori comuni sau mai specifici, folosind proceduri 
corelaționale. Porneşte de la asumptia că dacă mai multe variabile 
corelează puternic, este posibil ca la baza lor să se afle o dimensiune 
comună. De exemplu, un fenomen complex cum este reuşita la 
învățătură este rezultatul unor factori de ordin intelectual 
(inteligență), nonintelectuali (motivaţie) şi a unor condiții externe 
(metoda de predare etc.). Diversitatea reuşitei şcolare este redusă 
deci la anumiţi factori (Radu, 1991). Cattell numeşte factorii de 
personalitate trăsături, văzute ca structuri mentale. Numai după ce 
ştim care trăsături caracterizează o persoană putem să prezicem ce va 
face ea într-o anumită situație. 


4.2.1. Date biografice 

Raymond Cattell s-a născut în Anglia, având, după cum 
mărturisea, o copilărie fericită (ceva neobişnuit pentru un teoretician 
al personalității). Când Cattell avea 9 ani, Anglia a intrat în primul 
război mondial, eveniment care l-a afectat profund. O casă din 
vecinătate a fost transformată în spital, iar mulțimea de bolnavi pe 
care a văzut-o l-a făcut conştient de efemeritatea vieții umane şi de 
necesitatea de a trăi fiecare moment din plin. 

A studiat la Universitatea Londra fizica şi chimia, dar a 
început să fie interesat de problemele sociale, realizând că pregătirea 
pe care o avea nu îi oferea posibilitatea de a le face față. A fost 
influențat şi de o personalitate a vremii, Cyril Burt, în urma 
participării la o prelegere a acestuia. S-a îndreptat prin urmare spre 
studierea minţii umane, împotriva sfaturilor prietenilor (în Anglia, la 
vremea respectivă, existau puţine oportunități profesionale pentru 
specialiştii în psihologie), fiind elevul lui Spearman, cel care a 
dezvoltat tehnica analizei factoriale. După ce a obţinut doctoratul în 
1929 (titlul lucrării era The Subjective Character of Cognition), a 
realizat că prietenii lui avuseseră dreptate, dar a reuşit totuşi să 
lucreze în domeniu şi a început să aplice metoda lui Spearman pentru 
a studia structura personalităţii. A trecut printr-o perioadă de greutăți 
financiare şi de sănătate, în timpul crizei economice mondiale care a 
urmat primului război mondial. Experienţa l-a făcut să se 
concentreze mult asupra aspectelor practice, nu numai în viața 
privată ci şi în ceea ce priveşte preocupările ştiinţifice (Lamb, 1997). 

A plecat în Statele Unite în 1937, la invitația lui Edward 
Thorndike, şi a predat la mai multe facultăți, printre care Harvard sau 
universitățile din Massachusetts şi Illinois. A muncit asiduu în 
laborator (glumea adesea spunând ca la plecare îi este uşor să îşi 
găsească maşina, pentru că este singura din parcare la acea oră 
târzie), şi a publicat peste 400 de articole şi 56 de cărţi şi monografii. 


4.2.2. Trăsăturile de personalitate din perspectiva lui Cattell 

Deşi au existat şi alţii care au dezvoltat teorii ale 
personalității bazate pe conceptul de trăsătură (ne referim mai ales la 
Gordon Allport), doar Cattell a oferit o analiză şi o descriere detaliată 
a acestora. Cattell numeşte trăsături factorii de personalitate obținuți 
pe baza analizei factoriale şi le defineşte ca tendințe relativ 
permanente de a reacționa specifice unei persoane; doar prin 
cunoaşterea trăsăturilor individului putem să  prezicem 
comportamentul lui în anumite situații. Prin urmare, personalitatea 
poate fi văzută ca un pattern, ca o configuraţie de trăsături. Spre 
deosebire de Allport, nu a considerat că trăsăturile au o existență 


92 


reală în fiecare persoană, ci le-a văzut ca fiind construcții ipotetice, 
inferate pe baza observării obiective a comportamentului manifest. 

Cattell făcea distincţie între trăsăturile comune şi cele unice. 
O trăsătură comună este posedată de toată lumea, într-o anumită 
proporție, inteligența sau introversia sunt de exemplu astfel de 
trăsături. Existența acestora la toate ființele umane se datorează 
moştenirii ereditare comune. Ceea ce îi diferențiază pe oameni sunt 
trăsăturile specifice, posedate doar de o persoană sau de un grup de 
persoane, ele sunt vizibile în interesele şi activitățile preferate de 
fiecare individ (Schultz, 1986). 

O altă modalitate de a clasifica trăsăturile este prin a le diviza 
în trăsături aptitudinale (acestea determină cât de eficientă va fi 
persoana în urmărirea unui scop — de exemplu inteligența), trăsături 
temperamentale (determină stilul şi ritmul comportamentului — de 
exemplu iritabilitatea) şi trăsături dinamice (care privesc motivația 
sau forța care stă la baza comportamentului — de exemplu ambiția). 

Trăsăturile mai pot fi clasificate făcând diferența dintre 
trăsăturile de suprafață şi cele de origine (sursă). Trdsdturile de 
suprafață sunt caracteristici ale personalităţii care sunt în corelație 
una cu alta, dar nu formează un factor de personalitate pentru că la 
baza lor stau mai multe surse. La personalitatea bolnavă, ele pot 
forma un sindrom. De exemplu, anxietatea, indecizia şi temerile 
iraționale pot forma neuroticismul. Trăsăturile de suprafaţă sunt mai 
putin stabile si Cattell le consideră ca fiind mai putin importante în ~ 
înţelegerea personalității. Trăsăturile sursă sau de origine sunt 
stabile, permanente, fiecare fiind sursa unică a unui comportament. 
Sunt factorii unici şi invarianfi care pot explica trăsăturile de 
suprafață (Wiggins, 1984). Trăsăturile sursă pot să fie de natură 
constituțională (depinzând de fiziologia organismului, înnăscută sau 
nu) sau pot să aibă originea în mediu (fiind derivate pe baza 
influențelor mediului social). 

Cattell a identificat în peste douăzeci de ani de muncă 
şaisprezece factori de bază sau trăsături sursă; cea mai cunoscută 
formă de prezentare a lor este chestionarul 16PF (Sixteen Personality 
Factors). În ciuda faptului că este un instrument des folosit în 
practica psihologică, pentru Cattell era important faptul că ii 

permitea să pună în evidenţă rezultatele analizei factoriale, el 
recunoscând că nu prea este interesat de testarea psihologică în 
general. Fiecare factor este exprimat pe un continuum care se întinde 
de la scoruri scăzute la scoruri ridicate (Cattell, 1956). 


Tabelul nr. 3. Cei 16 factori de personalitate 

Scoruri scăzute Scoruri ridicate 
Factorul A rece, rezervat, detaşat, critic cooperant, sociabil, tolerant 
Factorul B gândire concretă, putin | gândire abstractă, foarte 
inteligent inteligent 

Factorul C afectat de sentimente, instabil | stabil emoţional, matur, calm 
emoţional 

docil, credul, moale, adaptabil 


dominant, agresiv, încăpățânat, 

competitiv 

entuziast, spontan, nechibzuit, 

voios > 

nonconformist, expeditiv constiincios, moralist 

timid, fricos, sensibil dezinhibat, curajos, aventuros 

realist, încrezător în sine, dur gândire sensibilă, intuitivă, 

rafinată 

Factorul L încrezător, acceptă condiţiile suspicios, sceptic 

Factorul M practic boem, distrat 

Factorul N nepretentios, abilități sociale | diplomat, abilități ^ sociale 
scăzute, sincer ridicate, calculat 

Factorul O mulțumit de sine, sigur de sine nesigur, îngrijorat 

Factorul Q1 conservator, respectă ideile | liberal, deschis la schimbare 

tradiţionale 

dependent de grup plin de resurse, preferă 

deciziile personale - 

precis, exact, compulsiv 

tensionat, frustrat, autocontrol 

puternic 


Cei patru factori Q sunt derivați pe baza analizei factoriale a 
celorlalți, Cattell a dezvoltat de asemenea şi factori de ordinul 2, 3 şi 
4, în care sunt supuse analizei factoriale grupuri de factori. Cei mai 
studiati factori de ordinul 2 sunt anxietatea şi extraversia-introversia 
(Cattell şi Klein, 1975). 


Factorul E 


Factorul F sobru, taciturn, serios 
Factorul G 
Factorul H 
Factorul I 


Factorul Q2 


se sustrage regulilor sociale 
relaxat, liniştit 


Factorul Q3 
Factorul Q4 

4.2.3. Evaluarea teoriei lui Cattell 

Dacă ar fi să selectăm dintre teoriile personalității una care să 
exemplifice unitatea dintre teorie, cercetare gi evaluare, aceasta ar fi 
teoria lui Cattell. Nu există constructe ale teoriei sale care să nu fi fost 
măsurate cantitativ. A criticat cele mai multe teorii ale personalității, 
afirmând că sunt prea subiective, lipsindu-le datele cantitative şi 
încercările de verificare empirică a acestora (Wiggins, 1984). Avem un 
autor care, spre deosebire de ceilalți prezentaţi, susține cu tărie 
superioritatea metodei nomotetice, metoda utilizată de el (analiza 
factorială) presupunând studiul unui grup mare de subiecţi. Scopul lui 
Cattell era de a găsi principii generale, aplicabile unui număr mare de 
oameni, şi nu înţelegerea personalității unui singur individ. 

Cattell recunoaşte totuşi că deşi abordarea lui este ştiinţifică şi 
riguroasă, metoda experimentală nu poate să surprindă complexitatea 
variabilelor care acționează concomitent asupra personalităţii. 

Cantitatea şi complexitatea datelor analizate, precum şi 
complexitatea metodei de analiză a acestora, au dus însă la o acceptare 
destul de redusă a abordării lui Cattell. El însuşi constientiza cá a eşuat 
în a-i convinge pe ceilalți de valoarea perspectivei lui. Publicul larg nu 
este familiarizat nici cu teoria şi nici măcar cu numele lui Cattell. Alte 
critici, în afara celor legate de complexitatea metodei, se leagă de 
posibilitatea ca în timpul demersului statistic să intervină subiectivitatea 
cercetătorului. Deşi se susține obiectivitatea metodei, în anumite etape 
ale analizei factoriale investigatorul trebuie să ia anumite decizii, care 
pot fi influențate de preferinţele personale. 

Teoria lui Cattell este mult mai impresionantă decât se 
recunoaşte in general. Deşi atenția pe care a  acordat-o 
caracteristicilor structurale ale personalității este recunoscută, 
contribuția lui nu este pe deplin apreciată, nereuşind să convingă pe 
deplin lumea psihologiei de utilitatea metodei sale. 


4.3. Hans Eysenck (1916-1997) 

4.3.1. Date biografice 

S-a născut la 4 martie 1916, în Berlin. Părinții săi au divorțat 
când Hans avea doi ani şi el a fost crescut de bunică. A părăsit 

Germania la vârsta de 18 ani, pentru că era un simpatizant al evreilor 
Şi naziştii veniseră la putere. 

După ce a călătorit prin Europa, s-a stabilit la Londra şi şi-a 
luat doctoratul în 1940, la Universitatea din Londra. În timpul celui 
de-al doilea război mondial, a lucrat ca psiholog la un spital de 
urgenţă, unde a realizat cercetări privind încrederea în diagnosticul 
psihiatric şi în tratamentele prescrise. A concluzionat că există puţin 
consens între psihiatri în ceea ce priveşte diagnosticarea şi 
tratamentul. Rezultatele l-au condus la o atitudine de antagonism față 
de curentul principal al psihologiei clinice (Engler, 1999). 

După război, a predat la Universitatea din Londra şi a fost 
directorul Institutului de Psihiatrie. A scris 75 de cărți şi în jur de 700 
de articole, ceea ce îl face unul dintre cei mai prolifici scriitori din 
domeniu. Cea mai mare parte a muncii sale s-a concentrat asupra 
diferențelor interindividuale, studiind şi problema diferențelor dintre 
naţiuni în ceea ce priveşte personalitatea membrilor lor (Eysenck şi 
colab., 1980); interesele sale l-au determinat însă să abordeze şi teme 
precum memoria, psihofarmacologia, comportamentul sexual, 
cauzele şi efectele fumatului sau percepția extrasenzorială. Nu a 
ezitat să critice psihanaliza. S-a retras în 1983, dar a continuat să 
scrie până la moartea sa, în septembrie 1997. 


4.3.2. Structura personalităţii 

Teoria lui se bazează în principal pe fiziologie şi genetică, 
subliniind că diferenţele de personalitate se bazează pe moştenirea 
genetică. Eysenck se axează deci mai ales asupra temperamentului, 
recunoscând însă rolul predecesorilor săi în studierea 
temperamentului şi a personalității (Hipocrate, Kant, Wundt, Jung 
sau Kretschmer). 

Adept al teoriei trăsăturilor, Eysenck pornea, ca și Cattell sau 
Guilford, de la următoarele presupuneri (Eysenck şi Eysenck, 1980): 
- indivizii diferă între ei în funcție de anumite dispoziții de 

personalitate semi-permanente, numite trăsături; 
- trăsăturile de personalitate pot fi identificate cu ajutorul studiilor 
corelafionale (analizei factoriale); 

- factorii ereditari au un rol important în determinarea trăsăturilor de 
personalitate; 

- trăsăturile de personalitate pot fi studiate cu ajutorul chestionarelor; 

- influența interactivă a trăsăturilor şi a situaţiilor produce condiţii 

interne pasagere, numite stări; 

stările de personalitate pot fi studiate cu ajutorul chestionarelor; 

trăsăturile şi stările sunt variabile care explică diferenţele 

interindividuale în ceea ce priveşte comportamentul, în măsura în 

care acele trăsături şi stări sunt integrate într-un sistem teoretic 

coerent; 

relaţia dintre trăsături şi stări pe de o parte şi comportament pe de 

altă parte este indirectă, fiind moderată de interacţiunile care au loc 

între trăsături şi stări. 

Eysenck definea personalitatea ca organizare mai mult sau mai 
puţin stabilă şi trainică a caracterului, temperamentului, intelectului şi 
fizicului unei persoane, organizare care determină o adaptare unică la 
mediu. Modelul pe care Eysenck îl propune pentru structura 
personalității este unul ierarhic. Ar exista astfel patru niveluri de 
organizare; la bază se află comportamentele specifice (răspunsurile 
specifice), care presupun răspunsuri observabile ale indivizilor la 
experiențele de zi cu zi şi care pot sau nu să fie caracteristice individului 
(a răspunde la telefon de exemplu); la nivelul următor se află 
răspunsurile  habituale (grupuri de răspunsuri specifice de 
comportamente care apar repetat în circumstanţe similare — mersul la 
cumpărături), reprezintă cel mai scăzut nivel de organizare; la nivelul al 
treilea găsim organizări ale răspunsurilor habituale în trăsături 
(sugestibilitate, iritabilitate etc.) - asemănătoare trăsăturilor sursă 
identificate de Cattell; în vârful ierarhiei se află organizări ale 
trăsăturilor în tipuri, care sunt dimensiuni mai largi, superfactorii 
personalităţii (introversia sau extraversia de exemplu) (Eysenck, 1951). 

Asupra acestora din urmă s-au orientat cercetările lui 
Eysenck, pe baza unei analize a literaturii privind tipurile de 
temperament, începând cu descrierile lui Hipocrate, emițând ipoteza 
că descrierile comportamentale specifice tipologiilor anterioare pot fi 
explicate de doi superfactori: introversie vs. extraversie şi emotivitate 
vs. stabilitate. Dimensiunea extraversie vs. introversie reflectă gradul 

în care persoana este participativă sau sociabilă, iar dimensiunea 
emotivitate (nevrotism) vs. stabilitate (emoțională) se referă la 
adaptarea individului la mediu şi la gradul de constantá în timp a 
comportamentului său. Eysenck consideră că majoritatea oamenilor 
se încadrează undeva la mijloc, atât în ceea ce priveşte introversiunea 
- extraversiunea, cât şi emotivitatea — stabilitatea. 

În urma cercetărilor efectuate asupra acestor doi superfactori 
ai personalității, Eysenck a investigat şi un al treilea superfactor, 
psihoticismul, caracterizat de pierderea contactului cu realitatea sau 
distorsionarea ei, incapacitatea de a face distincţie între realitate şi 
fantezie. Aceste persoane pot să aibă tulburări de gândire, emoţionale 
sau disfuncţii motorii. Spre deosebire de superfactorii descrişi 
anterior, psihoticismul nu are o dimensiune opusă, ci putem spune 
doar cá este prezent într-un anumit grad la toți indivizii (deşi 
Eysenck afirma la un moment dat că o dimensiune opusă ar putea fi 
Controlul Super-Ego-ului) (Eysenck, 1990). 

În ceea ce priveşte măsurarea trăsăturilor de la baza 
piramidei, Eysenck a construit chestionare de personalitate utilizând 
o metodă numită de el analiză de criteriu. Demersul începea de la o 
ipoteză privind posibila existență a unei variabile fundamentale, cum 
ar fi de exemplu stabilitatea emoţională vs. nevrotismul. Apoi erau 
alese două grupuri criteriu, unul care fusese identificat anterior ca 
fiind compus din indivizi stabili emofionali şi unul compus din 
indivizi nevrotici. Fiecare grup primea chestionare, urmărindu-se câte 
răspunsuri afirmative şi câte negative ofereau membrii grupurilor pentru 
fiecare întrebare. Dacă unul dintre grupuri oferă mai multe răspunsuri 
afirmative decât negative la o anumită întrebare, înseamnă că respectiva 
întrebare poate să constituie un bun item care să facă distincţia între cele 
două grupuri. Pentru Eysenck nu contează neapărat motivele care stau la 
baza răspunsurilor, ci faptul că între cele două grupuri există diferenţe 
semnificative (Eysenck, 1951). Prin analiza mai multor răspunsuri, este 
posibilă construirea unui chestionar care să distingă clar între cele două 
grupuri. Printre cele mai cunoscute inventare construite de Eysenck se 
numără The Eysenck Personality Inventory, The Eysenck Personality 
Questionnaire, utilizate intr-un numár foarte mare de cercetári. 

Un ultim superfactor asupra căruia Eysenck şi-a îndreptat 
atenția este inteligența. El distingea între inteligența biologică 
(bazele fiziologice, neuronale şi anatomice ale inteligenței) şi 
inteligența psihometrică (o măsură numerică desemnată să reflecte 
inteligenţa). Pentru că inteligenţa are cu siguranță o bază genetică, 
trebuie să aibă un fundament biologic. Potenţialul evocat ar putea fi 
legat de mecanismele biologice. Stimularea senzorială activează 
neuronii, care trimit semnale spre creier, cauzând intensificarea 
activităţii electrice a acestuia. Această activitate electrică sau 
potenţial evocat poate fi înregistrată cu ajutorul encefalogramei, 
constatându-se o configurație mai complexă în cazul persoanelor cu 
inteligenţă ridicată. Eysenck anticipează de asemenea că aceste 
persoane au de asemenea un timp de reacţie mai scurt. 

În cercetările sale asupra personalităţii, Eysenck a trecut de 
simpla analiză descriptivă şi a căutat să identifice cauzele care stau la 
baza anumitor tipare comportamentale. În primele sale studii, a 
accentuat că indivizii diferă din punct de vedere al reactivitatii SNC 
şi al vitezei cu care se formează răspunsurile condiționate. La 
început, diferențele dintre extraversie şi introversie erau puse pe 
seama variațiilor proceselor de inhibitie şi excitație la nivel central. 
Indivizii cu nivele inhibitive ridicate, respectiv excitative scăzute vor 
deveni probabil extravertiti, iar cei cu nivele inhibative scăzute, dar 
excitative ridicate vor deveni probabil introvertiti. În cazul 
extravertifilor, procesele lor mai putin excitate de la nivel central ii 
determină să caute stimuli externi pentru a face față pasivităţii. 
Aceşti indivizi sunt insensibili la stimulárile de intensitate scăzută, 
deoarece nivelul ridicat al inhibitiei lor suprimá acest tip de stimulári. 
Ei vor cáuta prin urmare stimulári mai puternice. Ín cazul 
introvertifilor situaţia este inversă, ei având din start niveluri 
excitative ridicate, prin urmare, vor căuta să se retragă din fata 
stimulilor pentru a nu fi copleșiți. Ei sunt rapid satisfacuti de niveluri 
scăzute de stimulare. Pe baza acestor asumptii, Eysenck a presupus 
că introvertitii sunt mai uşor de condiționat, ipoteză care nu a rezistat 
însă testărilor ulterioare şi astfel Eysenck şi-a revizuit teoria (Boeree, 


e-text, http//www.ship.edu/-cgboeree/perscontents.html). 

Teoria revizuită afirma că de fapt funcţiile biologice specifice 
sunt responsabile pentru inhibitie şi excitație, ceea ce însemna că 
introversiunea şi extraversiunea erau explicate prin diferențele dintre 
nivelurile de activare, iar stabilitatea emoţională, respectiv 
nevrotismul, erau explicate de activitatea aşa numitului „creier 
visceral”. 

Nivelul de activare corticală este determinat de activitatea 
sistemului reticulat ascendent, introvertitii ar trebui să prezinte 
niveluri mai ridicate de reactivitate a sistemului reticulat ascendent, 
comparativ cu extravertitii, ceea ce înseamnă că în condiţii de 
stimulare identică nivelul activării este mai ridicat în cazul 
introvertitilor, ceea ce determină o restrângere a comportamentului 
acestora şi apariţia unor trăsături precum izolarea sau retragerea. Pe 
de altă parte, nivelul mai scăzut de activare al extravertitilor ii 
determină să caute stimularea. 

În ceea ce priveşte psihoticismul, este mai greu de dezvoltat o 
teorie cauzală. Eforturile de a identifica factorii biologici care stau la 
baza acestei dimensiuni au fost mai reduse, cu toate acestea, Eysenck 
credea cá psihoticismul ar putea fi legat de balanța hormonilor 
sexuali. Bărbaţii înregistrează în general scoruri mai ridicate pentru 
psihoticism, în acelaşi timp, criminalii şi psihopatii sunt în majoritate 
bărbaţi. Înainte de menopauză (moment în care creşte nivelul 
hormonilor masculini secretati în corpul femeii) femeile au şanse mai 
scăzute de a deveni schizofrenice decât bărbaţii (Eysenck, 1990). 
Cercetările în domeniu trebuie însă aprofundate, mai ales că în 
această privinţă teoria lui Eysenck este speculativă. Totuşi, în general 
vorbind, nu putem să excludem ipoteza că unele dimensiuni majore 
ale personalităţii au origini biochimice, mai ales dacă luăm în 
considerare progresul înregistrat în domeniul neurostiinfelor. 


5. Abordarea comportamentală a personalităţii 

Abordarea behavioristă clasică s-a concentrat doar asupra 
comportamentelor observabile, asupra răspunsurilor subiecţilor la 
stimulii externi, rolul forțelor inconştientului şi conştientului fiind 


negat. Această perspectivă a fost foarte populară în anii 1920, fiind şi 
azi o forță în psihologie. Pentru  behaviorigtii ortodocşi, 

personalitatea este doar o acumulare de răspunsuri învăţate la stimuli, 
desemnând prin urmare doar comportamentele observabile si 
manipulabile. 

Cu toate că atât Skinner, cât şi Bandura sau Rotter sunt 
reprezentanți ai curentului behaviorist, modul lor de înțelegere a 
personalității diferă. Skinner urmează îndeaproape tradiția deschisă 
de Watson, considerând rolul forțelor interne ca fiind irelevant, 
Bandura şi Rotter, deşi se concentrează la fel ca şi Skinner asupra 
comportamentelor observabile, recunosc în acelaşi timp existența 
unor variabile cognitive interne, cu rol de mediatori între stimul şi 
răspuns. 


5.1. Burrhus Frederic Skinner (1904-1990) 

Pentru mai bine de trei decenii, între 1945 şi 1975, Skinner a 
fost cel mai cunoscut psiholog pe plan mondial. În 1970, un eşantion 
de 1000 de membri ai Asociaţiei Psihologilor Americani la declarat 
ca fiind psihologul cu cea mai mare influență în psihologia 
contemporană (Hothersall, 1995). 

Skinner nu s-a ocupat în mod special de subiectul 
personalităţii, pe care o vedea doar ca o etichetă pentru anumite 
aspecte de comportament, prin urmare, el nu a oferit o teorie a 
personalităţii în adevăratul înțeles al cuvântului. A încercat în schimb 
să ofere explicaţii pentru întregul comportament uman, respingând 
orice încercare de teoretizare pe marginea subiectului personalității. 
Skinner a susținut că psihologia trebuie să îşi restrictioneze domeniul 
la ceea ce poate fi văzut, manipulat şi măsurat în laborator, adică la 
comportamentul observabil. El nu afirmă însă că procesele interne 
(fiziologice sau mentale) nu există, mai mult, spre sfârşitul vieții a 
afirmat că psihologia trebuie să fie capabilă să explice aspectele vieţii 
interne care pot fi observate obiectiv (Malone şi Cruchon, 2001). 

Dacă alți autori ai unor teorii ale personalităţii s-au bazat pe 
cercetări realizate având ca subiecţi indivizi cu tulburări psihice sau 
indivizi normali, Skinner şi-a bazat studiile asupra comportamentului 
pe animale (şoareci şi porumbei). Asta nu a împiedicat teoria lui să 
fie aplicată cu succes în cazul oamenilor, Skinner considerând că 
diferenţele dintre modurile de răspuns ale animalelor şi oamenilor 

sunt diferite doar în ceea ce priveşte complexitatea, mecanismele 
care stau la baza răspunsurilor ar fi de fapt similare. 


5.1.1. Date biografice 

Skinner s-a născut în Susquehanna, Pennsylvania, în 20 
martie 1904. Părinţii săi i-au indus un simţ puternic al 
comportamentului corect, Skinner mărturisind cá a fost învăţat să se 
teamă de Dumnezeu, de poliţie şi de ceea ce cred oamenii. Întăririle 
din partea mamei au fost mai ales sub forma întrebării „Ce vor crede 
oamenii?". Bunica l-a învăţat ce este Iadul, arătându-i jarul din sobă, 
iar tatăl, un avocat ambițios, i-a arătat ce înseamnă să devii un 
infractor, ducându-l să viziteze închisoarea. Acestea şi altele i-au 
marcat viata ca adult, făcându-l să conştientizeze că foarte multe 
aspecte ale vieţii adulte sunt determinate de întăririle din copilărie. 

A frecventat cursurile Colegiului Hamilton, dorind să ajungă 
scriitor sau poet, a urmat un singur curs de psihologie, predat de 
William Squires, care îşi obținuse doctoratul cu Wundt, la Leipzig. 
Cursul nu l-a impresionat şi s-a orientat mai mult asupra scrisului, 
publicând în revistele pentru studenți. Laudele primite din partea 
poetului Robert Frost l-au determinat să îşi închine scrisului anul 
următor absolvirii, dar după un an de căutare a abilităților şi o 
excursie în Europa a renunţat, considerând că nu are nimic despre ce 
să scrie, şi şi-a modificat planurile privind cariera (Keller, 1991). 

În acea perioadă era publicată cartea lui Watson, 
Behaviorism, Skinner a citit-o sub influenţa aprecierilor pozitive ale 
lui Bertrand Russell (unul dintre filosofii lui preferați). Studiul 
comportamentului i s-a părut atrăgător lui Skinner, căruia îi făcuse 
plăcere să observe animalele şi oamenii din Susquehanna. În urma 
lecturii cărții lui Pavlov, Reflexele condiționate, a hotărât că viitorul 
lui este în psihologie şi a intrat la Universitatea: Harvard (Hothersall, 
1995). În timpul anilor petrecuţi la Harvard şi-a dezvoltat propria 
perspectivă asupra studiului comportamentului şi a devenit un 
behaviorist atât de convins încât, când Gordon Allport i-a cerut la 
susținerea dizertaţiei să reliefeze câteva obiecţii la adresa 
behaviorismului, nu s-a putut gândi nici măcar la una. 

În 1936 Skinner s-a mutat la Universitatea Minnesota şi în 
1938 a publicat Comportamentul organismelor, descrisă ca fiind una 
dintre puţinele cărți care au schimbat faţa psihologiei moderne. În 
1945 s-a mutat la Universitatea Indiana, dar doi ani mai târziu s-a 
întors la Harvard. 

Skinner s-a retras din activitatea de profesor la Harvard în 
1974, dar a continuat să îşi aducă aportul la dezvoltarea psihologiei. 
Experiențele de bătrâneţe au fost reunite în cartea Bucurându-ne de 
bătrânețe (Enjoying Old Age), colecție de  prescriptii 
comportamentale pentru oamenii în vârstă (Pregăteşte noi jocuri 
pentru a-i amuza pe nepoți când te vizitează sau Chiar şi cu riscul de 
a fi disprețuit de contemporanii tăi mai tineri, recunoaşte singur că 
citeşti romane polițiste şi urmăreşti telenovele). 

Cariera lui Skinner a fost una lungă, distinsă cu premii, 
onoruri şi realizări. Raymond Fowler afirma într-un editorial dedicat 
amintirii lui Skinner că pierderea acestui distins savant este atenuată 
doar de faptul că realizăm ce mult noroc am avut să îl avem ca şi 
contribuitor strălucit la domeniul psihologiei pentru 63 de ani, o 
perioadă mai lungă decât jumătate din istoria disciplinei. Nimeni nu 
poate să nege că Skinner a lăsat o amprentă permanentă asupra 
psihologiei (Fowler, 1990). 


5.1.2. Întăririle şi modelarea comportamentului 

În esență, Skinner afirmă că toate comportamentele pot fi 
controlate prin consecințele lor, prin ceea ce urmează 
comportamentelor. Prin urmare, un animal sau un om poate fi 
determinat să practice orice comportament, în funcție de întăririle 
consecutive comportamentului. Astfel, cineva care se află într-o 
poziţie care îi permite să controleze întăririle care pot fi administrate 
unei persoane va avea posibilitatea de a controla şi comportamentul 
acelei persoane. 

Skinner face distincție între două tipuri de comportament: 
respondent şi operant (Skinner, 1950). Comportamentul respondent 
implică un răspuns solicitat de un stimul specific şi cunoscut, la 
nivelul comportamental elementar, actul motor determinat de un arc 
reflex este un astfel de comportament. Lovitura sub rotulă (stimulul) 

determină o mişcare a gambei (comportamentul respondent), care nu 
este învățată, ci solicitată automat. La un nivel mai ridicat, 
comportamentele respondente sunt reprezentate de comportamentele 
dobândite prin condiţionare clasică. Aceasta presupune înlocuirea unui 
stimul cu altul, a hranei cu sunetul clopotelului în experimentele 
clasice ale lui Pavlov, câinele fiind condiționat să răspundă sunetului 
clopotelului. Conditionarea clasică reliefează rolul întăririlor, prima 
lege a învăţării formulată de Pavlov fiind că un răspuns condiționat nu 
se poate forma în absenţa întăririi. De altfel, în absența întăririi 
răspunsul condiționat nici nu poate fi menţinut, dacă răspunsul 
condiţionat nu este urmat în mod repetat de stimulul necondiţionat, 
răspunsul va scădea ca frecvenţă şi intensitate, până la extinctia totală. 
Deşi Skinner afirmă că suntem astfel conditionati să 
răspundem unui mare număr de stimuli, nu consideră că toate 
comportamentele sunt explicabile astfel. Atât oamenii cát şi 
animalele se comportă uneori în mod spontan, cel putin aparent. 
Vorbim despre comportamentele operante, a căror natură și frecvență 
se modifică în funcție de întăririle care le urmează. Efectele pe care 
comportamentele operante le au asupra mediului acţionează ca feed- 
back pentru comportament. În cazul în care comportamentele sunt 
întărite, atunci probabilitatea lor de apariţie în viitor este mare, dacă 
întăririle lipsesc, comportamentul are şanse mai mici de a apărea. 
Exemplul clasic este plânsul copilului, care este întărit de 
atenția acordată de către părinți. Copilul este astfel capabil să 
influențeze comportamentul părinților, mama sau tata oferă întăriri 
(atenție) ori de câte ori copilul plânge. Dacă părinții doresc să 
oprească acest comportament al copilului (plânsul), pot face acest 
lucru prin oprirea întăririi, iar comportamentul va fi oprit pentru că 
nu mai atrage atenția. Prin urmare, persoana care controlează 
întăririle controlează şi comportamentul. Un alt exemplu este unul 
din mediul organizafional; la şedinţe, o anumită persoană râde tot 
timpul şi face glume, la care unii dintre ceilalţi participanţi răspund. 
Agasat, directorul solicită tuturor persoanelor să nu mai răspundă 
glumelor în nici un fel (să nu mai ofere întăriri), ca rezultat, în scurt 
timp comportamentul persoanei glumefe din timpul şedinţelor s-a 

modificat radical, ea renunțând la bancurile şi remarcile amuzante pe 
care le făcea înainte (Johns, 1998). 

Skinner credea că cea mai mare parte a comportamentului 
uman şi animal este învăţat în acest mod, prin condiționare operantă. 
Începând din copilărie, manifestăm o gamă largă de comportamente, 
din care unele sunt întărite iar altele nu, cele întărite devin mai 
puternice şi se consolidează în tipare — asta este ceea ce Skinner 
înţelegea când utiliza (ocazional) termenul de personalitate, un tipar 
sau o colecţie de comportamente operante şi nimic mai mult. 

Despre tipuri de întăriri Skinner subliniază că cele mai multe 
sisteme de condiţionare operantă folosesc întăriri pozitive, care 
presupun aplicarea sau adăugarea unui stimul care creşte sau menține 
probabilitatea unui anumit comportament (banii, privilegiile sau 
succesul în activitate sunt astfel de întăriri). Întăririle negative cresc 
sau mențin posibilitatea unui comportament prin îndepărtarea unui 
stimul din situaţia respectivă, prin urmare, întăririle negative cresc 
probabilitatea comportamentului. De exemplu, managerii îşi cicălesc 
permanent subordonații, cu excepția situaţiilor când aceştia lucrează 
din greu. Singurul mod în care subalternii pot scăpa de cicăleală este 
să muncească din greu. Cicăleala, întăritor negativ, menţine sau 
creşte probabilitatea unor răspunsuri productive prin renunțarea la ea 
(Johns, 1998). 

Spre deosebire de întăririle pozitive sau negative, care cresc 
sau mențin probabilitatea unui comportament, sancțiunile sau 
pedepsele presupun aplicarea unui stimul potrivnic, ca urmare a unui 
anume comportament, având scopul de a scădea probabilitatea acelui 
comportament. Şeful care îşi critică secretara care foloseşte telefonul 
firmei în interes personal aplică o sancțiune. 

Spuneam cá Skinner a lucrat în laborator folosind șoareci, pe 
care îi lăsa liberi într-o cutie. La un moment dat, în explorarea cutiei 
şoarecele nimerea peste un levier care dacă era acționat permitea 
intrarea în cutie a unui cocoloş de hrană (întărirea pentru 
comportamentul de apăsare a levierului). Treptat, şoarecele învăţa să 
apese pe levier pentru a primi hrana. Deşi „cutia lui Skinner” 
(Skinner box — Skinner niciodată nu a fost de acord cu denumirea, 
insistând că se numeşte „aparat de condiţionare operantă”) funcționa, 

era o problemă, cercetătorii petreceau multă vreme confectionand 

acele cocoloaşe de hrană. Într-o după-masă, Skinner şi-a dat seama 

că va trebui să îşi petreacă toată ziua făcând cocoloaşe de hrană, dacă 
voia să continue experimentele luni dimineața. Atunci s-a născut 
ideea de a schimba programul de administrare a hranei, debutând 

astfel un program de cercetare privind modul de administrare a 

întăririlor, considerat de mulți psihologi ca fiind principala 

contribuţie a lui Skinner (Schultz, 1986). 

Este evident cá în viata de zi cu zi beneficiem rareori de 
întăriri ale unui comportament de fiecare dată când acesta se 
manifestă. Care este însă cea mai bună metodă de administrare a 
intáririlor?: 

- programele cu interval fix presupun că între un răspuns întărit şi 
momentul disponibilitátii următoarei întăriri apare o perioadă de 
timp fixă. În acest caz, întărirea nu are nimic de-a face cu numărul 
de răspunsuri comportamentale corecte, evaluarea anuală a 
angajaților este un exemplu de întărire cu program fix. Cercetările 
arată că pe măsură ce intervalul de timp dintre întăriri scade, creşte 
frecvența comportamentelor; în schimb, dacă mărim intervalul de 
timp, după întărire comportamentul scade în intensitate deoarece 
individul a învăţat că pentru o perioadă de timp nu va mai primi 
nici o întărire. De exemplu, performanţele angajatului se 
îmbunătățesc pe măsură ce se apropie data evaluării, pentru a 
scădea imediat după aceea (Johns, 1998); 

- programele cu raport fix sunt metode de întărire în care trebuie să 
existe un număr fix de răspunsuri între un răspuns consolidat şi 
disponibilitatea următoarei consolidări. O companie care acordă 
angajaţilor săi o zi liberă pentru două sâmbete lucrate utilizează un 
program de întărire cu interval fix. Un alt exemplu este sistemul de 
salarizare „la bucată”; 

programele cu interval variabil presupun ca între răspunsul întărit 

şi ocazia următoarei întăriri să existe o perioadă de timp variabilă. 

Cu alte cuvinte, consolidarea poate să apară în orice moment, pe 

neaşteptate, acest sistem duce la un ritm de răspuns mai încet şi 

mai uniform, deoarece individul nu poate să anticipeze data 
următoarei întăriri şi nici nu îi poate grăbi apariția. Extemporalele 

surpriză sunt un exemplu în acest sens, cerând din partea elevilor o 
pregătire continuă şi nu una comasată pe o perioadă de timp; 

- programele cu raport variabil sunt metode de întărire în care trebuie 
să existe un număr variabil de răspunsuri între o consolidare şi 
disponibilitatea următoarei consolidări. Sunt foarte eficiente în a 
produce rate de răspuns stabile şi înalte; aparatele electronice din 
cazinouri sunt programate pe baza acestui principiu, fiind 
modalităţi foarte eficiente de control al comportamentului. 

Pentru a răspunde întrebărilor privind modul de formare a 
comportamentelor operante complexe, Skinner a introdus termenul 
de modelare, cunoscută şi sub numele de metoda aproximărilor 
succesive. El a demonstrat tehnica modelării, antrenánd un porumbel 
să lovească cu ciocul un anumit loc din colivie, acţiune puţin 
probabil să fie realizată la întâmplare. La început, porumbelului i s- 
au administrat întăriri când se întorcea spre locul respectiv, apoi 
întărirea era retrasă până când pasărea făcea o mişcare cât de mică 
spre acel loc. Apoi era întărit doar comportamentul de aplecare a 
capului spre punctul ales, iar în final era întărit doar comportamentul 
de lovire cu ciocul a locului. Deşi pare o procedură îndelungată, 
Skinner a arătat că întregul proces durează două-trei minute. Metoda 
se numește „a aproximărilor succesive” deoarece comportamentele 
complexe sunt divizate în subcomportamente de bază, modelate pas 
cu pas (Hergenhahn şi Olson, 1999). 

Privitor la  Autocontrolul comportamentului, Skinner 
subliniază că acesta nu este realizat de către o instanță internă 
misterioasă (sinele), ci reprezintă de fapt controlul variabilelor care 
ne influențează comportamentul, autorul descriind câteva tehnici de 
autocontrol: 

- satierea este o tehnică prin care persoanele renunță la un 
comportament nedorit practicându-l excesiv, un fumător care 
doreşte să renunţe la fumat ar putea să fumeze într-o zi ţigară după 
țigară, până când i se face rău — tehnica a fost utilizată în 
programele de eliminare a fumatului; 

- stimularea aversivă presupune ca persoana care doreşte să renunţe 
la un comportament să declare acest lucru în prezența prietenilor, 

dacă promisiunea nu este ținută, trebuie să facă față criticilor 
persoanelor pe care le-a anunțat; 

- autoîntărirea pentru comportamentele dezirabile este o tehnică des 
utilizată, nu de puţine ori ne răsplătim singuri pentru o acţiune pe 
care o considerăm valoroasă. 


5.1.3. Evaluarea teoriei lui Skinner 

Modificarea comportamentului prin condiționare operantă a 
fost aplicată cu succes în închisori, şcoli, organizații industriale sau 
instituții pentru tratarea bolilor mintale. Una dintre cele mai vestite 
aplicaţii este aceea realizată asupra unui număr de 40 de femei 
psihotice, considerate cazuri fără speranţă şi institutionalizate pentru 
o lungă perioadă de timp. Pacientelor li s-a oferit posibilitatea de a 
presta diferite activităţi în incinta instituţiei (munci realizate de 
obicei de personal plătit — spălatul lenjeriei, curăţenia în curte etc., 
dar şi activităţi de întreţinere a propriei persoane — baie, spălat pe 
dinţi, îmbrăcat), în schimbul cărora primeau jetoane (tokens). 
Jetoanele puteau fi utilizate într-un mod asemănător banilor pentru a 
„cumpăra” privilegii sau bunuri (dulciuri, ţigări, cosmetice, ziare, 
intrarea la film, plimbări prin curtea spitalului etc.). Cel mai scump 
privilegiu (costa 100 de jetoane) era o plimbare cu însoțitor prin oraş 
şi o întâlnire cu un asistent social (care era mai scumpă decât 
întâlnirea cu un psiholog). Abordarea a ajuns să fie cunoscută sub 
numele de economia de jetoane şi a avut efecte spectaculoase, 
pacienţii consideraţi până atunci fără speranță începând să 
interacţioneze unul cu altul şi cu personalul clinicii, iar stima lor de 
sine a crescut semnificativ (Hawkins, 1993). Întreruperea întăririlor 
determină însă întoarcerea la starea inițială, iar sistemul nu are efect 
dacă tratamentul se desfăşoară în afara clinicii. 

Organizațiile industriale care au utilizat conditionarea 
operantă au reuşit să scadă absenteismul şi să crească siguranța şi 
productivitatea muncii. Întăririle utilizate în industrie sunt sistemele 
de salarizare, securitatea postului, recunoaşterea din partea 
superiorilor sau oferirea posibilității de dezvoltare personală. 

Este evident că teoria lui Skinner a fost supusă criticilor 
subliniindu-se că oamenii sunt mai mult decât nişte maşini 

direcționate de forțele externe, umanistii în special argumentează cá 
fiinţele umane sunt mai mult decât nişte uriaşi şoareci albi, accentul 
pus de Skinner asupra comportamentului manifest ignorând 
caracteristicile care ne deosebesc de şoareci sau porumbei, oamenii 
sunt ființe conştiente care pot să acţioneze spontan conform liberului 
arbitru. 

Skinner conform căreia oamenii pot fi total manipulaţi şi controlati, 

afirmând că o astfel de credință sprijină o gândire fascistă. Dacă 

ideile lui Skinner ar fi acceptate în totalitate, afirmă aceste critici, ele 
ar uşura calea pentru formarea unei societăţi în care fiecare aspect al 
comportamentului ar fi controlat, începând din copilărie. 

Mai concret, alte critici se leagă de tipul subiecților utilizaţi şi 
de simplismul situațiilor studiate. Cum poate Skinner să exirapoleze 
pornind de la comportamentul de ciugulire şi să ajungă să explice 
comportamentul uman complex? Prăpastia dintre porumbei şi oameni 
ar fi prea adâncă pentru a permite generalizări. 

DeBell şi Harless (1992) identifică cinci mituri care circulă 
pe seama teoriei lui Skinner: 

a) Skinner ar fi negat rolul factorilor fiziologici şi genetici în 
determinarea comportamentului, nu este chiar aşa, Skinner mai 
degrabă a ignorat rolul acestor factori, deoarece era interesat doar 
de cauzele controlabile ale comportamentului; 

b) Skinner ar fi crezut că orice comportament poate fi condiționat, 
dimpotrivă, Skinner a considerat că sensibilitatea la unele întăriri 
are o bază genetică, unele comportamente putând fi mai uşor 
condiționate decât altele. El s-a axat însă doar asupra celor 
manipulabile si controlabile; 

c) Skinner ar fi neglijat unicitatea ființei umane — mitul este dărâmat 
de preocupările lui Skinner pentru experimentele cu un singur 
subiect, el fiind poate cel mai „ideografic” cercetător din 
psihologie; 

d) Skinner ar fi văzut în pedeapsă metoda ideală de control al 
comportamentului, deşi Skinner a recunoscut că această metodă 
este obişnuită pentru tehnicile de control al comportamentului în 
secolul al XX-lea, Skinner a insistat asupra utilizării întăririi 

pozitive, deoarece sancțiunile nu puteau să îl înveţe pe individ să 
se comporte cum trebuie, nu eliminau 100% comportamentul 
nedorit şi în plus puteau duce la comportamente mai rele decât 
cele pedepsite; 

e) Skinner ar fi negat existenţa stărilor interne, Skinner a recunoscut 
existenţa lor, dar le-a minimizat importanța considerându-le 
irelevante. 

Majoritatea criticilor nu au primit răspuns din partea lui 
Skinner, el afirmând că are lucruri mai bune de facut cu timpul sáu 
decât să explice teoria sa celor care nu au inteles-o. În ciuda criticilor 
însă Skinner este fără îndoială unul dintre cei mai influenți psihologi 
ai secolului al XX-lea. Cercetarea realizată de Gilgen în 1982 îl 
plasează pe Skinner pe primul loc în ceea ce priveşte importanța 
dintr-un lot de 286 de psihologi ai celei de-a doua jumătăţi a 
secolului trecut (apud Schultz, 1986). Poziţia sa behavioristă radicală 
rămâne puternică în psihologia aplicată, deşi a fost puternic pusă la 
încercare de abordările cognitiv-comportamentale. 


5.2. John Dollard (1900-1989) si Neal Miller (1909-2002) 

52.1. Date biografice 

Dollard s-a născut în Menasha, Wisconsin, în 29 august 1900. 
Când avea aproape 18 ani, tatăl său, inginer de căi ferate, a fost ucis într- 
un accident feroviar. După un scurt stagiu militar, Dollard s-a înscris la 
Universitatea Wisconsin, unde a studiat limba engleză şi comerțul. 
După absolvire a rămas în cadrul universităţii activând ca şi colector de 
fonduri pentru Wisconsin Memorial Union, această activitate i-a 
prilejuit întâlnirea cu Max Mason, care i-a devenit un al doilea tată şi pe 
care l-a însoţit la Universitatea Chicago, fiindu-i asistent din 1926 până 
în 1929. Şi-a obținut doctoratul în sociologie, în 1931, iar anul următor a 
călătorit în Europa, fiind analizat de Hans Sachs (Boeree, e-text, 
http://www.ship.edu/~cgboeree/perscontents.html). 

În 1933 a început să predea sociologie la Institutul de Relaţii 
Umane din cadrul Universității Yale, iar din 1948 a intrat în 
domeniul psihologiei. La Yale l-a cunoscut pe Neal Miller (care 
venise şi el la aceeaşi instituţie în 1936), şi a format cu el o strânsă 
colaborare, publicând în 1939 Frustrare şi agresiune (Frustration 

and Aggression). Cartea încerca să analizeze frustrarea şi 
consecințele ei în termenii principiilor învățării. Putin timp după 
aceea, cei doi au publicat Învățarea socială şi imitafia (Social 
Learning and Imitation), care analiza câteva probleme complexe de 
comportament în contextul principiilor învățării. 

John Dollard a decedat în 8 octombrie 1989. 

Neal Elgar Miller s-a născut în Milwaukee, Wisconsin, în 3 
august 1909. Familia s-a mutat însă în statul Washington pentru ca 
tatăl său, psiholog şcolar, să poată să predea la un colegiu. Neal 
Miller a absolvit Universitatea Washington, unde a studiat cu 
faimosul teoretician al învăţării Edwin Guthrie. Doctoratul l-a obținut 
la Yale în 1935, unde a studiat cu o altă personalitate din domeniul 
teoriilor învăţării, cu Clark Hull, care a avut o influență majoră 
asupra teoriei lui Miller privind personalitatea, Miller încercând să 
exploreze relația dintre teoria lui Hull şi cea a lui Freud. 

La scurtă vreme după obținerea doctoratului a plecat în Europa 
în scopuri de cercetare și a fost analizat de Heinz Hartmann. În 1936 s- 
a întors la Yale şi a lucrat în cadrul Institutului de Relaţii Umane 
(institutul avea ca scop explorarea relațiilor interdisciplinare dintre 
psihologie, psihiatrie, sociologie, antropologie, economie şi drept). 

În 1966 s-a mutat la Universitatea Rockefeller, unde a activat 
ca profesor de psihologie şi a avut funcţia de şef al laboratorului de 
psihologie fiziologică. 

De-a lungul anilor Miller s-a remarcat ca un cercetător 
curajos, doritor să aplice metode riguros ştiinţifice pentru a studia 
aspectele subiective ale experienței umane. Miller a explorat 
posibilitatea oamenilor de a controla mediul intern al propriului 
organism, cercetările sale în domeniul biofeedback-ului aducând o 
contribuție importantă (Hergenhahn şi Olson, 1999) (în biofeedback, 
un aparat este utilizat pentru a afişa sonor şi vizual starea unei funcții 
biologice (de exemplu frecvența cardiacă) pe care în timp pacienții 
învățau să o controleze voluntar). 

5.2.2. Teoria lui Dollard şi a lui Miller 
Sursele teoriei 

Eforturile combinate ale lui Dollard şi ale lui Miller au creat 
un cadru în care subiecte complexe precum personalitatea sau 
psihoterapia puteau fi înţelese mai clar decât înainte. Dollard şi 
Miller au luat două teorii deja existente (a lui Freud si a lui Hull), pe 
care le-au sintetizat, creând o structură mai comprehensibilá şi mai 
utilă decât teoriile anterioare. Scopul lor a fost să combine viziunea 
lui Freud cu rigoarea metodei ştiinţifice — exemplificatá de 
teoreticienii învăţării, pentru a înțelege mai bine comportamentul 
uman. Teoriile învăţării au fost luate în calcul deoarece Dollard şi 
Miller considerau că cea mai mare parte a comportamentului este 
învățată, la fel şi procesele mai complexe precum limbajul, represia, 
substitutia sau conflictul. Datorită deschiderii lor către investigarea 
proceselor mentale, ei reprezintă un moment de tranziţie de la 
behaviorismul radical al lui Watson şi Skinner către psihologia 
cognitivă contemporană (Hergenhahn şi Olson, 1999). 

Dollard şi Miller au împrumutat din teoria lui Hull conceptele 
de impuls şi obignuintá, dar şi acelea de ierarhie a răspunsurilor sau 
răspunsuri producătoare de indicii. Obignuinfa este un concept 
central in teoria lui Hull, desemnând stabilirea unei asociaţii între 

' stimul şi răspuns; mai precis, dacă stimulul produce un răspuns, iar 
răspunsul este consolidat, atunci asocierea dintre stimul şi răspuns va 
deveni mai puternică. Altfel spus, obigsnuinta de a manifesta acel 
răspuns în prezenţa respectivului stimul devine mai puternică. 

Printre conceptele freudiene pe care Dollard şi Miller au 
încercat să le explice din perspectiva teoriilor învățării se numără 
principiul plăcerii, relația dintre frustrare şi agresiune, importanţa 
experiențelor din copilărie în formarea personalităţii adulte, 
conflictul sau menținerea comportamentului nevrotic. 

Asemenea lui Skinner, Dollard şi Miller nu au ezitat să 
folosească animale precum şoarecii pentru a face inferente despre 
comportamentul uman. Cei doi au cules de asemenea informaţii de la 
nevroticii care căutau tratament psihiatric. Motivele care stau la baza 
acestor alegeri sunt legate în primul rând de posibilitatea de a 
observa comportamentul participanţilor în condiții controlate. 

Concepte fundamentale ale teoriei 

Teoria lor se bazează pe patru concepte împrumutate de la 
Hull: impuls, indiciu, răspuns şi întărire (www.noteaccess.com). 
Impulsul reprezintă orice stimul care incită organismul să emită un 
răspuns şi a cărui eliminare sau reducere provoacă o consolidare a 
acelui comportament. Impulsurile pot fi interne, cum sunt foamea sau 
setea, sau externe, cum sunt zgomotul intens, frigul sau căldura. În 
concepţia lui Dollard şi Miller, impulsul este cel care furnizează 
energie personalităţii, cu cât creşte puterea lui cu atât creşte şi forța 
lui motivationalá. Impulsurile primare sunt determinate biologic si 
sunt necesare pentru a supravieţui, iar cele secundare sunt învățate, 
fiind determinate cultural. Unul dintre cele mai importante impulsuri 
secundare este frica sau anxietatea, deja Freud observase că 
evenimentele care acompaniază o experiență dureroasă vor cauza 
anxietate dacă vor fi reîntâlnite. Copilul care se curentează va trăi 
nivele ridicate de anxietate când se va afla în apropierea prizelor, 
chiar dacă această apropiere nu generează în sine durere. Reducerea 
fricii sau a anxietăţii este unul dintre scopurile majore spre care se 
îndreaptă răspunsurile umane sau animale. 

Indiciul este un stimul care indică direcţia potrivită spre care 
trebuie să se îndrepte răspunsul. În timp ce impulsul oferă energie, 
indiciul ghidează comportamentul. Răspunsul este solicitat de 
impulsurile şi indiciile prezente şi scopul său este de a reduce sau 
elimina impulsul. Răspunsurile pot fi externe (acte motorii propriu- 
zise) sau interne (planificarea şi raționamentul care vor duce la 
eliminarea impulsului). Potrivit lui Dollard şi Miller, întărirea este 
egalată cu reducerea impulsului. 

Fiecare indiciu poate să solicite simultan răspunsuri care 
variază în ceea ce priveşte probabilitatea lor de apariție. Grupul de 
răspunsuri solicitate de un indiciu formează ceea ce Hull numea 
ierarhia obişnuințelor. De exemplu, când copilul mic este infometat, 
o ierarhie de răspunsuri este activată: agitaţie, plâns, agitație motorie 
accentuată. Răspunsul care are potenţialul cel mai ridicat de a reduce 
impulsul se numeşte răspuns dominant. Trebuie să subliniem că dacă 
răspunsul dominant dintr-o ierarhie reduce întotdeauna impulsul, nu 
va apărea învăţarea. Doar eşecul unui răspuns poate duce la alegerea 

altor comportamente, iar procesul poará numele dilemă de învățare, 

având importante implicaţii în creşterea şi educarea copiilor. 

Dollard şi Miller au împrumutat termenul de conflict de la 

Freud şi Lewin şi au studiat patru tipuri de conflict (Hergenhahn şi 

Olson, 1999): 

- conflictul apropiere — apropiere, care apare între două scopuri 
pozitive în egală măsură atractive, în acelaşi timp. Un astfel de 
conflict apare de exemplu când o persoană este şi înfometată şi 
somnoroasă, de obicei soluția fiind îndeplinirea pe rând a 
scopurilor; 

- conflictul evitare — evitare, care apare când persoana trebuie să 
aleagă între două scopuri negative, de exemplu, copiii trebuie să 
aleagă uneori între a mânca tot din farfurie şi interzicerea unor 
privilegii; 

- conflictul apropiere — evitare, care se manifestă când individul este 
atras de un scop, dar în acelaşi timp îl respinge. Exemplul clasic 
este un loc de muncă prost plătit, dar care oferă satisfacţii intrinseci 
ridicate. Caracteristicile acestui tip de conflict sunt următoarele: 
tendința de a considera scopul ca fiind unul plăcut este cu atât mai 
puternică cu cât scopul este mai apropiat — poartă numele de 
gradient al apropierii; tendința de a evita stimulii anxiogeni este 
mai mare atunci când aceştia se apropie — se numeşte gradient al 
evitării, pe măsură ce scopul se apropie, tendinţa de evitare este 
mai puternică decât aceea de apropiere; 

dublul conflict apropiere — evitare apare când persoana are 

sentimente ambivalente despre două scopuri, un exemplu este 

poziţia fetiţei față de părinţi în teoria lui Freud. Ea este atrasă de 

mamă pentru că îi satisface nevoile biologice, dar în acelaşi timp o 

respinge, deoarece este considerată răspunzătoare pentru lipsa 

penisului. Fetiţa este atrasă şi de tată, pentru că el posedă organul 
valorizat, dar în acelaşi timp este invidioasă pe el. 


5.2.3. Ipoteza frustrare — agresiune în concepția lui 
Dollard şi Miller 

Autorii au analizat ipoteza conform cáreia frustrarea duce la 

agresiune, pornind de la presupunerea cá agresiunea este intotdeauna 

o consecință a frustrării. Frustrarea se dezvoltă când un obstacol 
apare în calea îndeplinirii scopurilor propuse, iar agresiunea a fost 
definită ca act al cărui scop este rănirea unui organism sau a unui 
înlocuitor al acestuia. S-a presupus că punerea unui obstacol în calea 
comportamentelor orientate spre un scop cauzează frustrare, care va 
duce la agresiune asupra obstacolului respectiv. Există trei factori 
esentiali care determină cât de mare va fi nivelul agresiunii rezultate 
în urma frustrării: 

- nivelul impulsului asociat cu răspunsul frustrat — cu cât mai intens 
doreşte persoana să atingă un scop, cu atât mai frustrată va fi când i 
se pun obstacole în cale, devenind prin urmare din ce în ce mai 
agresivă, de exemplu, cu cât dorim mai mult să dormim şi suntem 
împiedicaţi, cu atât suntem mai frustrafi şi mai agresivi; 

- nivelul general de frustrare — uneori obstacolele care se interpun nu 

blochează total accesul subiectului la scopul dorit, prin urmare 

frustrarea va avea un nivel mai scăzut, la fel şi agresiunea; 

efectul cumulativ al frustrărilor minore — să spunem că o persoană 

care doreşte să meargă la un restaurant să mănânce este împiedicată 

de vizita neaşteptată a unui prieten, apoi de traficul dens, în final 
găsind restaurantul închis, această persoană va avea un nivel de 
frustrare mai ridicat decât una care ar fi mers direct la restaurant şi 
l-ar fi găsit închis. 

Indiferent de factorii care acționează, intensitatea agresiunii 

este direct proporțională cu intensitatea frustrării. În timp însă s-a 

dovedit că relaţia dintre frustrare şi agresiune este mai puțin directă 

decât s-a crezut, agresiunea este doar unul dintre rezultatele frustrării 

(altele fiind apatia sau depresia). Ipoteza care s-a confirmat însă este 

că persoanele frustrate acționează mai agresiv decât restul, cu toate 

că aceste acțiuni nu au darul de a reduce agresivitatea, cum au crezut 

Freud, Dollard şi Miller. Mai mult, comportamentul agresiv duce la 

creşterea tendinței spre agresivitate. 


5.2.4. Evaluarea teoriei lui Dollard şi Miller 

Teoria lor are adánci rádácini empirice, aproape fárá exceptie, 
conceptele folosite în teorie au fost verificate empiric prin 
experimentare. Teoria lui Dollard şi Miller este o extensie a teoriei lui 

Hull, una dintre cele mai riguroase teorii din punct de vedere ştiinţific. 
Pentru mulţi, modul în care cei doi au sintetizat teoria lui Hull şi 
psihanaliza a reprezentat o piatră de hotar în istoria psihologiei. 
Sinteza realizată a lărgit aplicaţiile teoriei învățării a lui Hull şi a făcut 
conceptele psihanalitice testabile. Până la ei, distanţa dintre laboratonil 
de cercetare şi consultul clinic era enormă; munca lor a aruncat o 
punte peste această prăpastie, fiind primii teoreticieni care au explorat 
rolul învățării în dezvoltarea personalității (Engler, 1999). 

Modul în care ei au definit conceptele utilizate le-a făcut uşor 
testabile empiric, teorie înalt testabilă, teoria lui Dollard şi Miller se 
alătură din acest punct de vedere celor ale lui Cattell, Eysenck sau 
Skinner. 

Un punct forte al teoriei este descrierea procedurilor 
psihanalitice clasice în termenii principiilor învățării, Dollard şi 
Miller au reuşit să facă recomandări pentru creşterea eficienţei 
terapiei. În ziua de azi se acceptă faptul cá multe forme ale anxietății 
sunt învăţate, iar după aceea gândurile şi evenimentele asociate 
anxietății sunt evitate. 

Criticile teoriei lor se leagă în primul rând de modul de 
sintetizare a conceptelor lui Hull şi ale lui Freud. Susţinătorii lui Hull 
sau cei ai lui Freud susţin că o asemenea sinteză nu poate fi eficientă. 
Bandura sau Skinner au afirmat că nu este nevoie de preluarea unor 
concepte psihanalitice pentru a explica funcţionarea personalităţii, 
deoarece principiile învățării pot realiza singure acest lucru. Nici 
psihanaliştii nu au fost impresionați de teorie, argumentul lor fiind că 
dinamica minţii umane este mult mai complicată decât sugerează 
Dollard şi Miller, procese precum substitutia sau conflictul fiind prea 
complexe pentru a putea fi explicate de câteva principii ale învăţării. 

Ca şi Skinner, Dollard şi Miller au fost criticati pentru faptul cá 
au generalizat principii ale învățării de la nivel animal la nivel uman; 
cei doi au realizat însă şi cercetări având ca participanţi ființe umane. 

În fine, teoria lor a fost criticată pentru că era considerată 
prea simplistă; orice teorie care ia în considerare comportamentele 
manifeste, stimulii de mediu şi doar câteva procese mintale cade în 
capcana de a nu surprinde complexitatea personalității umane. 


116 


Dragostea sau sensul vieţii sunt doar câteva experiențe umane care 
nu sunt abordate de o astfel de teorie. 


5.3. Albert Bandura (1925-) 

Teoreticieni ai învățării sociale, Bandura şi Rotter consideră 
la fel ca Skinner că atât comportamentul normal cât şi cel deviant 
sunt învățate. Similitudinile se opresc însă aici. Bandura a criticat 
insistența lui Skinner de a studia individul (mai ales din regnul 
animal) în dauna studiului oamenilor aflaţi în interacţiune. Abordarea 
lui Bandura ia în calcul comportamentul considerând că acesta este 
format şi modificat în contextul social. Deşi el recunoaşte că mare 
parte a învățării are loc ca urmare a întăririlor, accentuează în acelaşi 
timp că aproape orice tip de comportament poate fi învăţat în absența 
unor întăriri. Indivizii pot să înveţe prin întărire vicariantă, observând 
comportamentul celorlalți şi consecințele acelor comportamente. 
Bandura promovează o formă mai putin extremă a behaviorismului, 
considerând că procesul de observare a celorlalți ca şi mijloc de 
învăţare este mediat de factori cognitivi. Acesta este motivul pentru 
care teoria lui este considerată social-cognitivă (ca şi a lui Walter 
Mischel, care pune un accent deosebit pe rolul factorilor cognitivi). 

Rotter este un behaviorist mai putin radical decât Skinner, 
recunoscând rolul experienţelor subiective într-o măsură mai mare 
chiar decât Bandura. Rotter vede ființa umană ca fiind capabilă să ia 
decizii care îi guvernează viata; omul nu mai este o victimă a 
stimulilor din mediu, deşi personalitatea sa este în continuă 
schimbare ca rezultat al expunerii la acel mediu. Pentru a înțelege 
modul în care personalitatea reacţionează la stimulări, trebuie 
cunoscute experienţele sale anterioare. Prin urmare, teoria lui Rotter 
încearcă să împace două tendinţe importante din psihologie: teoriile 
întăririi şi teoriile cognitive. 


5.3.1. Date biografice 

S-a născut în Mundare, un mic oraş din provincia Alberta, 
Canada. Părinţii lui erau fermieri de origine poloneză. A scris puţin 
despre copilăria lui, ceea ce face dificile speculaţiile privind legătura 
dintre experiențele sale de viață şi teoria sa. Pentru cá a frecventat o 

şcoală cu 20 de elevi şi doi profesori, a trebuit să se educe singur, la 
fel ca şi colegii lui. După absolvirea liceului, a lucrat pe timp de vară 
la autostrada Alaska, împreună cu oameni care veniseră în acest stat 
pentru a scăpa de o serie de probleme cu legea, ceea ce i-a oferit 
prilejul de a cunoaşte în profunzime psihopatologia vieţii cotidiene 
(Hengerhahn si Olson, 1999). 

Bandura s-a înscris la Universitatea British Columbia şi a 
obţinut doctoratul în 1952, la Universitatea Iowa, locul în care şi-a 
cunoscut şi viitoarea soţie. S-a alăturat apoi Universităţii Stanford, 
unde a şi rămas, lucrând în 1969 la Centrul de Cercetări Avansate al 
Stiintelor Comportamentale şi fiind un consultant al câtorva agenţii 
guvernamentale, inclusiv Administraţia Veteranilor. Are un număr 
record de publicaţii; în 1973 a fost ales preşedinte al Asociaţiei 
Psihologilor Americani. 


5.3.2. Modelarea — baza învățării prin observare 

Pe lângă investigarea variabilelor care influențează 
modelarea, Bandura a analizat şi natura procesului de învăţare prin 
observare, susținând că este guvernat de patru mecanisme 
intercorelate: procesele atentionale, de retenţie, de reproducere 
motorie şi motivationale (Bandura, 2002). 

Procesele atenfionale sunt implicate in învăţarea prin 
observare în virtutea faptului că modelarea nu va apărea decât dacă 
subiectul urmăreşte modelul. Simpla expunere a subiectului la model 
nu garantează că subiectul va fi atent la indiciile relevante oferite de 
model sau că va percepe corect situaţia. Caracteristici precum vârsta 
sau sexul modelului pot să influențeze gradul de atenție acordată de 
subiect, în general, orice trăsătură care face modelul mai atractiv va 
duce la un grad mai mare de atenție din partea subiectului şi la o 
probabilitate mai mare de imitare a comportamentului. Prin 
capacitatea lor de a atrage atenţia, modelele urmărite la televizor 
reprezintă unele dintre cele mai puternice modele. 

În afara situaţiilor în care imitarea se produce imediat după 
observarea comportamentului, sunt implicate procesele de retenţie. 
Subiectul trebuie să rețină toate aspectele semnificative ale 
comportamentului, pe care şi le va reprezenta simbolic. Bandura 

recunoaşte rolul proceselor cognitive în dezvoltarea şi modificarea 
comportamentului, propunând existența a două sisteme de 
reprezentare internă: unul imagistic şi unul verbal. 

Traducerea reprezentărilor simbolice în comportament 
manifest are loc prin intermediul proceselor de reproducere motorie. 

Indiferent cât de atent este subiectul, cát de bine retine, sau 
cât de dezvoltate sunt abilităţile sale, el nu va manifesta acel 
comportament fără a avea un nivel motivational adecvat. Când sunt 
disponibili suficienți întăritori, învăţarea prin observare este rapid 
transformată în acţiune. Întăririle potrivite nu produc doar 
performanţe mai bune, ci influenţează şi procesele atentionale şi de 
retenție. Bandura precizează însă că în timp ce întăririle pot să 
faciliteze învăţarea, ele nu sunt neapărat necesare pentru ca învățarea 
să aibă loc. 

Faptul că învățarea poate să apară prin observare sau puterea 
exemplului este trăsătura distinctivă a teoriei lui Bandura; el nu 
neagă importanța întăririi ca modalitate de influențare a 
comportamentului, dar o consideră costisitoare ca timp şi potenţial 
periculoasă. Conditionarea operantă, în care comportamentele bazate 
pe încercare şi eroare continuă până când este găsit răspunsul corect, 
sunt ineficiente pentru învățarea unor abilități precum şofatul sau 
înotul, deoarece persoana ar putea să aibă un accident sau să se înece 
înainte de a găsi secvența de comportamente care duce la întăriri 
pozitive. Cea mai mare parte a comportamentului este învățată prin 
exemple, intenționat sau nu, indivizii modelându-şi comportamentul 
după exemplul altora. Limbajul este poate cel mai bun exemplu în 
acest sens. 

Prin modelare, adică prin observarea unui comportament 
practicat de un model, urmată de repetarea acestuia, este posibil fie 
să se înveţe modalități de răspuns care nu au mai fost practicate în 
trecut, fie să se întărească răspunsuri deja existente. Modelarea 
permite învăţarea unor stiluri de viaţă, valori, standarde de auto- 
reglare, aspirații şi un sentiment al eficacităţii personale şi colective 
(Bandura, 2003). Poate că unul dintre cele mai faimoase studii ale lui 
Bandura în această direcție este cel în care a utilizat păpuşa Bodo, 
participanţii la studiu, copii preşcolari, au urmărit modul în care un 

adult brutaliza păpuşa. Când copiii au rămas singuri cu Bodo, şi-au 
modelat comportamentul după modelul oferit, în comparaţie cu un 
grup de control, răspunsurile lor au fost de două ori mai agresive. Nu 
are importanță dacă modelul a fost văzut la televizor sau în realitate, 
intensitatea comportamentului agresiv fiind aceeaşi, chiar dacă 
modelul a fost un desen animat. 

Alte experimente au arătat că un comportament deja existent, 
dar suprimat sau inhibat, poate să se manifeste mai uşor sub influența 
unui model potrivit; fenomenul, numit dezinhibare de către Bandura, 
se referă la scăderea intensității inhibifiei prin expunerea la un model. 
Modelarea poate să influențeze nu numai comportamentul manifest, 
ci şi răspunsurile perceptuale la un obiect. Bandura concluzionează 
că indiferent de natura comportamentului (normal sau anormal), cea 
mai mare parte a lui este învățată prin imitarea modelelor pe care 
societatea ni le oferă, începând cu părinții. Indivizii care deviază de 
la normele societăţii şi-au învățat comportamentul pe baza unui 
model diferit, unul considerat indezirabil de restul societății. 

Bandura a fost preocupat de modelele negative pe care 
societatea le oferă copiilor, în special de modelele violente oferite de 
televiziune, inclusiv desenele animate. Nu există o limită pentru 
comportamentele noi pe care copiii le pot achiziționa prin modelare, 
incluzând aici şi temerile iraționale. Copilul care îşi vede mama 
speriindu-se de fiecare dată când vede un păianjen va dobândi uşor 
acelaşi comportament. Bineînţeles, la fel de uşor pot fi învăţate 
speranța sau optimismul. Dacă la Skinner cel care controla întăririle 
controla şi comportamentul, la Bandura cel care controlează 
modelele este cel care determină comportamentul. 

Experimentele clasice de urmărire a efectului modelului se 
desfăşoară după următorul model: subiectul observă modelul 
practicând un comportament sau o serie de comportamente; după o 
perioadă, subiectul este observat la rândul lui pentru a se vedea dacă 
imită comportamentul modelului. Comportamentul subiecților este 
comparat cu acela al unui lot de control (care nu a observat modelul), 
mărimea diferenţelor dintre cele două grupuri indicând cât de 
completă este modelarea. Pe baza acestui tip de experiment, Bandura 
şi colaboratorii săi au investigat trei factori care influențează 

modelarea: caracteristicile modelului, ale observatorului şi 
recompensele asociate comportamentului (Schultz, 1986). 
Caracteristicile modelului 

Cu cât modelul este mai asemănător, cu atât el va fi mai uşor 
de imitat; cu cât disimilaritatea este mai mare, cu atât scade 
probabilitatea ca el să fie imitat. Printre caracteristicile modelului care 
influențează gradul imitatiei se numără vârsta şi sexul acestuia, 
raportate la ale subiectului. Este mai probabil să ne modelăm 
comportamentul după o persoană de acelaşi sex decât după una de sex 
opus; un model adult va fi urmat mai uşor de un copil de patru ani 
decât de un adolescent care se luptă pentru independenţă. În ceea ce 
priveşte vârsta, influența cea mai mare o au modelele de aceeaşi etate. 
Prestigiul şi statutul modelului sunt caracteristici importante; 
reclamele TV se bazează mult pe aceste caracteristici pentru a 
influența decizia de cumpărare a privitorilor. Tipul comportamentelor 
practicate de model influenţează măsura imitatiei; comportamentele 
complexe nu sunt imitate la fel de repede; cele agresive sunt puternic 
imitate, mai ales de copii. 
Caracteristicile observatorului 

Persoanele cu încredere în sine scăzută sau cele cu stimă de 
sine scăzută sunt mai predispuse să imite comportamentele 
modelului, persoanele cărora li s-a întărit comportamentul de imitare 
a unui model (de exemplu copilul care a fost lăudat pentru că s-a 
comportat ca şi tatăl) sunt mai sensibile la influența ulterioară a 
modelelor. 
Recompensele asociate comportamentelor 

Ele pot să afecteze puterea situaţiei de modelare, acționând ca 
moderatori. Bandura consideră că acest al treilea factor are o putere 
mai mare decât ceilalți; de exemplu, un model cu prestigiu ridicat 
poate să influenţeze comportamentul, dar dacă recompensele asociate 
acestui comportament nu sunt suficiente subiectul va întrerupe 
comportamentul. 


5.3.3. Sinele (The Self) 
In teoria lui Bandura, sinele nu este un agent psihic intern 
care determiná comportamentul, ci este definit ca structurá cognitivá 

care oferă mecanisme de referință si un set de subfunctii pentru 
percepţia, evaluarea şi reglarea comportamentului (Bandura, 1993). 
Prin urmare sinele nu este o entitate ci un set de procese cognitive; 
două aspecte ale sinelui prezintă o importanță aparte: autoîntărirea şi 
autoeficacitatea. 

Autointarirea 

Bandura susține că autoîntăririle sunt cel putin la fel de 
importante ca întăririle furnizate de alti. Persoanele îşi propun 
adesea standarde proprii pentru comportamente şi apoi se răsplătesc 
sau se pedepsesc în funcție de cum îşi îndeplinesc expectantele 
(aceste recompense sau pedepse sunt de natură diferită, de la 
sentimentul de satisfacție pentru lucrul bine făcut la cumpărarea unui 
obiect dorit de multă vreme). Oamenii îşi stabilesc scopuri, 
anticipează consecinţele acţiunilor proprii şi planifică alte cursuri ale 
acţiunii care ar putea aduce rezultatele dorite. O astfel de perspectivă 
oferă direcție, coerenţă, un sens al vieții (Bandura, 2003). Cea mai 
mare parte a comportamentului este reglată de procesul continuu de 
autoîntărire, deşi setul iniţial de standarde este învăţat de obicei din 
comportamentul modelelor. 

Autoeficacitatea 

Modul în care ne îndeplinim standardele determina 
autoeficacitatea, care se referă la sentimentul de stimă de sine şi 
valoare de sine, de eficiență în a face față problemelor vieţii. 
Auroeficacitatea cuprinde credințele indivizilor cu privire la 
capacitățile lor de a obţine nivelele dorite de performanță în 
domeniile importante ale vieţii; îndeplinirea si menţinerea 
standardelor de performanță contribuie la creşterea eficacitatii 
personale. Modul în care percepem autoeficacitatea joacă un rol de 
pivot, pentru că afectează acţiunile nu numai direct, ci şi prin 
impactul asupra determinantilor cognitivi, motivationali, decizionali 
şi afectivi (Bandura şi colab., 2003). 

Credintele pe care le au oamenii despre eficienţa lor în a 
exercita control asupra evenimentelor care le afectează viața 
influenţează alegerile pe care le fac, aspiraţiile, nivelul de efort şi 
perseverență, optimismul, vulnerabilitatea la stres şi depresie, precum 
şi performanţele propriu-zise în activitate (Bandura şi colab., 2002). 

Cei cu nivele ridicate de autoeficacitate cred că sunt capabili 
să facă faţă eficient evenimentelor din viata lor. Ei sunt persistenti în 
eforturile lor de a trece peste obstacole, având o încredere mare în 
propriile capacităţi. 

Cei care îşi stabilesc standarde nerealist de înalte (adică 
persoanele care au avut modele foarte eficiente şi de succes) şi care 
încearcă să le îndeplinească în pofida eşecurilor se pot pedepsi sever 
pentru aceste eşecuri, ceea ce poate duce la depresie, descurajare şi 
sentimente de lipsă a valorii. Bandura afirma că persoanele cu nivele 
scăzute de eficiență personală se pot îndrepta spre consumul excesiv 
de alcool sau pot să evadeze într-o lume imaginară în care sunt 
capabili să îşi îndeplinească standardele. În lumea reală, se simt 
neajutorate, incapabile să exercite vreun control asupra 
evenimentelor care îi afectează. Când întâlnesc obstacole, renunță 
repede la încercările de a trece peste ele dacă se dovedesc ineficiente. 

Bandura consideră că modul în care persoanele îşi evaluează 
nivelul de eficacitate are la bază patru surse de informaţie (Bandura, 
1997): a. obţinerea performanţei; b. experienţele vicariante; c. 
persuasiunea verbală şi alte tipuri de influență socială; d. activarea 
fiziologică. Cea mai influentă sursă este obţinerea performanţei în 
experiențele trecute, deoarece aceasta oferă un indicator direct al 
nivelului de competenţă. Experiențele vicariante, adică observarea 
unor persoane care au succes în ceea ce fac, pot duce la creşterea 
autoeficacitátii dacă modelele sunt considerate a fi similare în ceea ce 
priveşte abilitățile. Asemenea modele pot să demonstreze strategii 
eficiente pentru a face faţă situațiilor dificile. Persuasiunea verbală, 
adică a spune oamenilor că posedă abilitățile necesare pentru a obţine 
ceea ce doresc să obțină, poate să contribuie la creşterea eficacitatii 
personale, fiind una dintre cele mai utilizate surse în acest sens. 
Pentru a fi eficientă, persuasiunea verbală trebuie să aibă loc într-un 
context realist. În fine, nivelul activării fiziologice este adesea folosit 
ca măsurător al abilității de a face faţă unei situaţii tensionate. 


5.3.4. Evaluarea teoriei lui Bandura 
Bandura a favorizat investigatiile de laborator, datorita 
posibilităţii de a controla strict mediul experimental. Spre deosebire 

de Skinner, care prefera experimentele cu un singur subiect, Bandura 
a studiat grupuri mari ale căror performanţe medii erau comparate cu 
ajutorul analizei statistice. Sute de studii au fost realizate pe tema 
modelării, oferind un suport empiric impresionant. 

Teoriile învăţării sociale sunt văzute de mulţi cercetători ca 
fiind o inovaţie productivă în studiul şi tratamentul personalității în 
secolul al XX-lea. Un număr din ce în ce mai mare de psihologi se 
specializează în teoria şi practica învățării prin observare. 

Abordarea din perspectiva învățării sociale are câteva 
avantaje; este o metodă obiectivă şi care se pretează studiului de 
laborator, făcând-o congruentă cu accentul contemporan pus pe 
cercetarea experimentală. Mai mult decât în alte abordări, tehnicile 
de învăţare prin observare pot fi luate din laborator şi aplicate direct 
în lumea reală, existând o întărire imediată pentru cercetător 
(Bandura, 2002). 

Criticile acestei abordări susțin că învăţarea socială se ocupă 
doar de aspectele periferice ale personalității umane — 
comportamentul manifest. Accentul pus pe acest tip de 
comportament ar ignora aspectele specific umane — forţele 
motivatoare conştiente si incongtiente. Prin urmare, în cazul 
tratamentului se tratează doar simptomul, nu şi cauza lui. 

Alte critici vin din partea behavioristilor radicali, care susțin cá 
variabilele cognitive luate în calcul de Bandura nu sunt necesare pentru 
a explica schimbarea comportamentului şi în plus sunt greu măsurabile. 
Mai mult, susțin aceşti critici, Bandura nu a explicat foarte clar modul în 
care aceste variabile influenţează comportamentul. 

Indiferent de criticile adresate, teoriile învăţării sociale au o 
poziţie puternică în psihologie. Un număr mare de psihologi îşi 
modelează comportamentul după Bandura şi se pare că primesc şi 
suficiente întăriri pentru a face asta. 


5.4. Walter Mischel (1930-) 

5.4.1. Date biografice 

S-a născut în 22 februarie 1930 in Viena, la distanță foarte 
mică de locuinţa lui Freud. Când Mischel avea 9 ani, germanii au 
invadat Austria, iar familia s-a mutat în Statele Unite, stabilindu-se în 

cele din urmă în vestitul cartier al New-York-ului, Brooklyn. Deşi a 
obținut o bursă de studiu în facultate, Mischel a fost nevoit să 
lucreze, din cauza îmbolnăvirii tatălui său. S-a înscris în cele din 
urmă la Universitatea New York, unde şi-a dezvoltat interesul pentru 
pictură, sculptură şi psihologie. 

În timpul facultăţii, Mischel nu a fost foarte încântat de teoria 
behavioristă, fiind atras în schimb de psihanaliză. În acelaşi timp, şi-a 
întărit înclinațiile umaniste citind filosofie existențială şi poezie. 
După absolvire a început un masterat în psihologie clinică, iar între 
timp a lucrat ca asistent social în domeniul delincventei juvenile. 
Această muncă l-a făcut să se îndoiască de utilitatea teoriei 
psihanalitice (Hergenhahn şi Olson, 1999). 

Între 1953 şi 1956 a studiat pentru a-şi obține doctoratul la 
Universitatea de Stat Ohio, unde a ajuns sub influenţa lui George 
Kelly şi Julian Rotter, influență vizibilă în teoria sa. Timp de doi ani 
după obținerea doctoratului a locuit într-un sat din Caraibe, studiind 
cultele religioase care practicau posesiunea spiritelor. Atunci a 
observat că oamenii au capacitatea de a respinge recompense 
imediate, dar mici, în favoarea unora mai mari, dar amânate. 
Băştinaşii cu o astfel de capacitate aveau nevoi mai ridicate de 
realizare şi manifestau mai multă responsabilitate socială. 

A început să lucreze din 1960 la Harvard, unde interesul lui 
pentru teoria şi evaluarea personalității a crescut în urma discuţiilor 
cu Gordon Allport. În 1962, s-a mutat la Universitatea Stanford, unde 
a devenit coleg cu Bandura. După mai mult de 20 de ani, în 1983, s-a 
întors la New-York, la Universitatea Columbia, unde a şi rămas. 


5.4.2. Variabile cognitive social-personale 

Teoria social-cognitivá vede interacțiunea dintre persoană şi 
mediu ca fiind foarte complexă şi individualizată. Fiecare individ 
intră într-o situaţie cu experiența sa anterioară, iar modul în care va 
face faţă situaţiei va influența abordarea situațiilor similare în viitor. 
Modul în care individul interacționează cu situaţia este determinat de 
ceea ce Mischel numea variabile cognitive social-personale; ele 
determină care dintre stimulii cu care persoana se confruntă vor fi 
percepuți, selectați, interpretati şi utilizaţi (Mischel, 2002). Spre 

deosebire de variabilele personale din abordările tradiționale, cele din 
teoria social-cognitivă sunt procese cognitive active care operează în 
prezent. Mischel descrie cinci astfel de variabile: 


a) 


b) 


d) 


strategiile de encodare se referă la semnificaţia pe care o 
acordăm stimulilor selectați, pentru a înțelege o persoană este 
nevoie să ştim categoriile prin intermediul cărora ea înţelege 
lumea. Vedem aici influenţa lui George Kelly, el sugerând că 
orice eveniment poate fi „construit” mintal în orice mod şi că 
oamenii sunt liberi să aleagă constructele cu ajutorul cărora să 
interpreteze experienţele prin care trec; 

expectanfele determină modul in care fiecare persoană 
acționează asupra mediului, pentru a obţine rezultatele dorite. 
Oamenii presupun că dacă vor acţiona într-un anumit fel, vor 
obține anumite tipuri de rezultate — aceste expectante sunt legate 
de comportament; în absenţa informaţiilor despre situaţie, îşi vor 
stabili expectantele pe baza experienţei anterioare cu situații 
similare. Alte expectante sunt legate de stimuli — învăţăm faptul 
că dacă apare un eveniment, probabilitatea de apariţie a unui al 
doilea asociat este mare. De exemplu, spargerea unei farfurii este 
adesea urmată de strigătele mamei. O a treia categorie de 
expectanfe sunt cele legate de autoeficacitate; 

valorile subiective determină decizia persoanei în legătură cu 
ceea ce merită să facă sau să aibă şi ce nu, în funcţie de o serie de 
variabile care fin strict de persoană (dispoziţia de a face efort de 
exemplu). Cineva poate să decidă în anumite situaţii să 
muncească din greu pentru a obţine un premiu, iar in alte situații 
poate să considere că efortul este inutil; 

sistemele de autoreglare — potrivit teoriei social-cognitive, 
comportamentul uman este in mare másurá autoreglat. Sunt 
stabilite anumite standarde de performanță, iar sentimentele de 
satisfacție apar când standardele sunt atinse. Comportamentul 
este influenţat deci mai mult de întăriri şi pedepse interne decât 
de întăriri şi pedepse externe (Mischel şi Morf, 2002). Ideea 
apare şi la Bandura; 

competențele sunt învățate prin învăţare observationalá şi se 
referă la ceea ce persoana ştie şi ce este capabilă să facă. Sunt 

procese active care pot fi utilizate de persoană pentru a genera o 
mare varietate de răspunsuri constructive la orice situație dată; 
sunt instrumente de care individul dispune pentru a face față 
mediului. 


5.5. Julian Rotter (1916-) 

5.5.1. Date biografice 

Nici Rotter nu a scris despre copilăria sau adolescenţa sa, de 
aceea teoria sa este dificil de evaluat din prisma experienţelor 
timpurii de viață. A absolvit Colegiul Brooklyn în 1937. A obţinut 
doctoratul la Universitatea Indiana, în 1941. Alfred Adler a avut o 
influență majoră asupra lui în anii de colegiu, Rotter frecventând 
câteva conferinţe ale acestuia şi vizitându-l şi acasă. În timpul celui 
de-al doilea război mondial a lucrat ca psiholog pentru armata 
Statelor Unite, iar după război a început să lucreze la Universitatea 
de Stat Ohio, unde George Kelly era şeful programului de psihologie 
clinică. Aici Rotter a condus un număr mare de cercetări în domeniul 
teoriei învăţării sociale şi a atras un mare număr de studenți 
remarcabili, care şi-au dezvoltat la rândul lor cariere strălucite. În 
1963, Rotter s-a mutat la Universitatea Connecticut, unde a continuat 
să-şi rafineze teoria asupra personalității (Schultz, 1986). 


5.5.2. Concepte fundamentale în teoria lui Rotter 

Potenţialul comportamental se referă la probabilitatea ca un 
anumit comportament să apară într-o situație dată. Probabilitatea 
poate fi determinată pe baza întăririlor care urmează 
comportamentul; persoana se va comporta într-un anume fel în 
prezenţa unor variabile specifice (http://psych.fullerton.edu). Deşi la 
prima vedere Rotter nu se deosebeşte de Skinner în ceea ce priveşte 
acest subiect, de fapt el merge mai departe, admițând şi rolul unor 
variabile interne, de natură cognitivă, în predicția comportamentului. 
Rotter încearcă să stabilească probabilitatea de apariţie a unui 
comportament față de alte comportamente pe care individul le-ar 
putea manifesta la un moment dat. Faptul că individul alege un 
anume comportament este dat de percepția subiectivă a situației. 
Rotter înţelege prin comportament nu numai actele observabile, ci şi 

cele care nu pot fi direct observate, cum ar fi procesele cognitive, 
care includ rationalizarea, represia, considerarea alternativelor, sau 
planificarea. Asemenea comportamente interne sau implicite pot fi 
măsurate cu ajutorul unor metode indirecte, cum ar fi inferarea lor pe 
baza observării comportamentului manifest. Rotter admite însă că 
investigarea acestora este dificilă. 

Expectanfele sunt definite ca şi credinţe ale individului cá 
dacă el se va comporta într-un anume fel într-o situație dată, atunci o 
întărire predictibilă va urma. Câţiva factori influenţează procesul de 
stabilire a expectanfelor. Unul dintre aceştia este natura întăririlor 
anterioare asociate comportamentului într-o anumită situaţie (de câte 
ori a apărut întărirea, la cât timp după manifestarea 
comportamentului, dacă a apărut după fiecare comportament etc.). 
Un alt factor este gradul de generalizare al expectantelor, adică in ce 
măsură asociațiile dintre comportamente şi întăriri sunt 
generalizabile în toate situaţiile prin care trece individul. 

Valoarea întăririi se referă la preferința pentru o întărire sau 
alta, derivată pe baza experienţei anterioare; există prin urmare o 
legătură între expectanfe şi preferința pentru anumite întăriri. 

Situația psihologică este un important determinant al 
comportamentului. Oamenii reacţionează continuu atât la mediul 
intern cât şi la cel extern, iar cele două medii se influențează unul pe 
altul. Această interacţiune complexă este numită de Rotter situație 
psihologică. Comportamentul poate fi prezis doar pe baza cunoaşterii 
situaţiei psihologice şi nu pe baza unor elemente presupus constante 
ale personalităţii, cum ar fi trăsăturile sau motivele. Rotter a criticat 
în egală măsură şi behavioriştii radicali precum Skinner, care ignoră 
mediul intern al expectanfelor, trecând cu vederea posibilitatea ca un 
stimul să aibă efecte diferite asupra comportamentului în situaţii 
diferite. 

Libertatea de mişcare se referă la mărimea expectanfei unei 
persoane cá va obține o întărire dorită ca rezultat al unui anumit 
comportament. Expectan(a ridicată duce la o mare libertate de 
mişcare şi la anticiparea succesului. Persoanele cu expectante mici au 
libertate mică de mişcare, anticipând de obicei eşecul. Libertatea 
mică de mişcare este asociată deseori cu defensivitatea; persoanele 

folosesc comportamente defensive pentru că se aşteaptă să fie 
pedepsite. Există mai multe cauze ale libertății scăzute de mişcare: 
lipsa ‘cunostintelor despre cum trebuie atins un anumit scop sau 
interpretarea greşită a situaţiilor trecute (http://psych.fullerton.edu). 
Atunci când persoanele cu libertate mică de mişcare încearcă să 
atingă un scop valorizat sau cerut impetuos, poate să apară un 
conflict, al cărui efect este formarea comportamentelor de evitare; 
indivizii ar putea să încerce să-şi atingă scopul în moduri simbolice 
(evadând în imaginar, unde riscul de a fi pedepsiţi este anulat). 

Nivelul minim al scopului reprezintă cel mai scăzut nivel al 
potentialei întăriri perceput ca fiind satisfăcător. Rotter vede întăririle 
întinzându-se pe un continuum, de la cele foarte dorite la cele care nu 
sunt dorite deloc. Locul în care întăririle dorite devin nedorite 
reprezintă nivelul minim al scopului. De exemplu, când candidăm 
pentru un post, salariul care ni se oferă se întinde pe un continuum de 
la foarte mare la dezamăgitor, undeva pe acest continuum se află 
nivelul salarial de care ne declarám satisfácuti. 

Locus of control intern vs. locus of control extern 

Un aspect major al teoriei lui Rotter este credinta noastrá 
despre sursa controlului întăririlor. Există diferenţe individuale în 
perceperea unui stimul ca fiind întăritor sau nu. Cercetările lui Rotter 
au arătat că unii oameni consideră că întăririle sunt dependente de 
propriul comportament, în timp ce alții cred că întăririle sunt 
controlate de factori externi (Marian, Drugaş şi Roşeanu, 2005). 

Persoanele cu locus of control intern cred că întăririle pe care 
le primesc sunt în funcţie de propriile comportamente şi atribute. 
Aceste persoane simt că au un control puternic asupra propriei vieți 
$i se vor comporta ca atare: au performante in general mai bune, sunt 
mai putin influentabile, valorizeazá abilităţile şi realizările personale, 
sunt gata să-şi asume răspunderea pentru acțiunile lor într-o măsură 
mai mare decât cei cu locus of control extern. Au o sănătate mentală 
mai bună si sunt mai putin anxiosi. 

Cele cu locus of control extern consideră că primirea 
întăririlor este controlată de alte persoane, de soartă sau de noroc şi 
se simt fără putere în fata acestor forte externe. Ele cred că abilitățile 
sau comportamentul lor nu va induce diferențe în întăririle pe care le 

vor primi şi nu văd rostul în a contribui cu mai mult efort pentru a-şi 
îmbunătăți situația. Au o credință scăzută în posibilitatea de control a 
propriei vieţi, în prezent sau în viitor. 

Rotter a dezvoltat o scală de măsurare a celor două tipuri de 
locus of control; scala constă din 23 de perechi de itemi, din fiecare 
pereche participantul trebuie să aleagă un item care se potriveşte cel 
mai bine credințelor sale despre natura lumii. 

Locus of control este o formă de expectanfá generalizată. O 
altă formă este încrederea interpersonalá, expectanfa individului că se 
poate baza pe promisiunea orală sau scrisă a unui alt individ sau 
grup. Persoanele cu nivele ridicate de încredere interpersonală mint, 
trişează sau fură mai puţin, respectând într-o măsură mai mare 
drepturile celorlalţi şi oferindu-le a doua şansă când e nevoie. Aceste 
persoane beneficiază şi de alte avantaje; de obicei sunt mai fericiţi, 
nu au conflicte interpersonale şi prietenia lor este căutată. Rotter a 
dezvoltat şi pentru încrederea interpersonală o scală de măsurare. 


5.5.3. Evaluarea teoriei lui Rotter 

Teoria învăţării sociale a lui Rotter, cu accentul pus pe 
experienţele subiective, a atras o mulțime de entuziaşti. Sistemul lui 
se potriveşte în primul rând cercetătorilor care sunt orientafi spre 
partea experimentală şi interesați de rolul variabilelor cognitive în 
psihologia contemporană. Accentul pus de Rotter asupra factorilor 
cognitivi este mai mare decât în teoria lui Bandura, iar poziţia lui este 
una şi mai îndepărtată de behaviorismul lui Skinner. 

Susținătorii lui Rotter afirmă că el a oferit concepte precis 
definite care se pretează testării experimentale; mai mult decât 
Bandurà, el a încercat să stabilească o relaţie între variabilele 
cognitive şi întăriri, oferind teoriei învățării sociale o componentă 
motivationala puternică (http://psych.fullerton.edu). 

Accentul pus pe variabilele cognitive este văzut de unii ca o 
parte pozitivă, iar de alţii ca o slăbiciune a teoriei; criticii au sugerat 
că Rotter a mers atât de departe încât abordarea lui nu mai poate fi 
considerată una behavioristă. Ei critică şi cercetările realizate de 
Rotter, deoarece prin includerea acestor variabile a devenit prea 
subiectivă. 

Cu toate acestea, cercetările lui Rotter sunt riguroase şi bine 
controlate, el utilizând observarea obiectivă a comportamentului de 
câte ori a fost posibil. Scala de măsurare a celor două fațete ale locus 
of control a generat mii de cercetări şi rezultatele s-au întins dincolo 
de laborator, în mediul clinic şi educaţional. 


6. Abordarea umanistă 


Abordarea umanistă a personalităţii este doar o parte dintr-o 
mişcare mai amplă care a încercat să pună întreaga psihologie pe 
baze noi. Psihologia umanistă aduce obiecţii principalelor forțe ale 
psihologiei (psihanaliza şi behaviorismul), afirmând că ambele 
prezintă o imagine limitată şi degradantă a naturii umane. Psihanaliza 
este acuzată că studiază doar partea bolnavă a personalităţii, ceea ce 
lasă puţin loc pentru caracteristicile umane pozitive. Behaviorismul, 
cu accentul exclusiv pe observarea obiectivă a comportamentului 
manifest, este considerat de umanişti îngust şi steril. Imaginea pe 
care o oferă behaviorismul asupra naturi umane este una în care 
persoanele sunt doar nişte organisme mecanice, asemănătoare unui 
robot. Umaniştii susțin că oamenii nu sunt nici şoareci uriaşi şi nici 
computere ineficiente şi deplasează accentul pe virtuțile şi aspiraţiile 
umane, voința liberă conştientă şi îndeplinirea potenţialului. 
Imaginea umanistă asupra naturii umane este una optimistă, oamenii 
fiind văzuți ca activi, creativi, preocupaţi de scopuri precum 
dezvoltarea personală. 


6.1. Carl Rogers (1902-1987) 

„Cea mai faimoasă contribuţie a lui Rogers este considerată a 
fi terapia cunoscută inițial sub numele de terapie nondirectivă sau 
centrată pe client, acum terapia poartă numele de terapie centrată pe 
persoană. Teoria lui Rogers asupra personalității s-a dezvoltat şi s-a 
rafinat pe baza experienţei pe care Rogers a acumulat-o în şedinţele 
cu pacienții. Formularea teoriei este strâns legată de modul în care 
înţelegea că trebuie realizată terapia. 

Rogers vede ființele umane ca fiind conştiente şi raționale, el 
respingând ideea conform căreia experienţele trecute exercită o 

influență asupra comportamentului prezent. Deşi recunoaşte că 
aceste experienţe, mai ales cele din copilărie, pot să influenţeze 
modul în care persoanele percep lumea, Rogers insistă asupra 
faptului că sentimentele prezente au o importanță mai mare în 
dinamica personalităţii. Atât în terapie, cât şi în teorie, preocupările 
lui s-au îndreptat asupra personalităţii prezente. 

Accentuând importanţa constientului şi a prezentului, Rogers 
consideră că personalitatea poate fi înțeleasă din punctul de vedere al 
individului — pe baza experienţelor sale subiective. Prin urmare, 
abordarea lui este una fenomenologică, având în centru realitatea aşa 
cum este ea percepută de individ. 

Teoria lui Rogers a fost primită cu deosebit entuziasm, având 
aplicaţii largi în psihologie, educaţie sau viaţa de familie. Pentru a 
relationa teoria cu experienţele de viaţă ale lui Rogers, este nevoie să 
căutăm dovezi ale unui sine autonom, ale accentului pus pe 
dezvoltarea potentialitatilor. 


6.1.1. Date biografice 

Rogers s-a născut în 8 ianuarie 1902 în Oak Park, o suburbie 
din Chicago, al patrulea din şase copii. Starea economică a familiei 
era una bună şi Rogers nu a fost presat în copilărie de probleme 
financiare. Părinţii săi aveau vederi religioase stricte, accentuând 
comportamentul moral şi avantajele muncii asidue. Învățăturile 
religioase ale părinţilor l-au influențat profund pe Rogers în timpul 
copilăriei şi adolescenței, faptul că a preluat ideile altora despre lume 
i-a oferit mai târziu motive de revoltă împotriva acestor idei, când a 
încercat să-şi stabilească propria perspectivă asupra lumii. Părinţii 
erau foarte devotați copiilor, totuşi, influenţa lor nu s-a manifestat 
niciodată direct, Rogers mărturisind că nu îşi aminteşte ca ei să-i fi 
dat o comandă directă. Cu toate acestea, era clar pentru toți cei şase 
copii ai familiei că nu aveau voie să danseze, să joace cărţi, să se uite 
la filme, să fumeze, să bea sau să arate orice formă de interes sexual 
(Heppner şi colab., 1984). 

Relaţiile de familie erau atât de strânse încât practic Rogers 
nu a avut viaţă socială în afara familiei. Părinţii descurajau relațiile 
de prietenie cu alti copii, afirmând că aceştia s-ar angaja în activităţi 

de o valoare morală chestionabilă. În acelaşi timp însă între copiii 
familiei exista o continuă rivalitate, Rogers simțind tot timpul că 
părinţii îl favorizează mai mult pe fratele mai mare (Schultz, 1986). 

S-a descris ca fiind un copil solitar, pierdut în lumea viselor 
cea mai mare parte a timpului, a citit cu nesat orice carte i-a căzut în 
mână, inclusiv dicționare şi enciclopedii. Ca rezultat al singurătăţii, a 
început să se bazeze foarte mult pe propria experienţă şi viziune 
asupra lumii, ceea ce se vede şi în teoria pe care a dezvoltat-o. La 
şcoala din Oak Park a fost coleg de clasă cu Ernest Hemingway, care 
era cu doi ani mai mare. 

Când Rogers avea 12 ani, familia s-a mutat la o fermă aflată 
la 50 km de Chicago, experiență care a trezit interesul lui pentru 
ştiinţă. La început, a fost fascinat de o specie de molie pe care a 
descoperit-o în pădure, a capturat câteva exemplare, le-a reprodus şi 
a avut grijă de ele câteva luni, citind tot cea găsit despre ele. Alte 
interese s-au îndreptat spre agricultură, pe care tatăl său încerca să o 
practice cât mai ştiinţific cu putință. A citit cărțile tatălui despre 
experimentele din agricultură, ajungând să aprecieze metoda 
ştiinţifică a grupurilor de control, izolarea unei variabile pentru a 
putea fi studiată şi analiza statistică a rezultatelor. 

Nu este surprinzător că Rogers a ales să studieze agricultura 
la Universitatea Wisconsin, în 1919. După al doilea an însă scopul lui 
s-a schimbat, ca urmare a educaţiei religioase primite în familie şi ca 
urmare a participării la câteva conferințe cu teme religioase a hotărât 
să devină preot. În 1922 a fost selectat să participe la Conferința 
Federației Mondiale a Studenţilor Crestini la Beijing, in China, iar in 
timpul celor şase luni cât a fost plecat le-a scris părinţilor despre 
decizia sa şi despre noua sa filosofie de viață, mult mai liberală. A 
reușit să se elibereze de modul de gândire al părinţilor, ceea ce i-a 
oferit independența emoțională şi intelectuală. Încrederea şi simțul 
direcţiei pe care i le-a oferit eliberarea de părinţi l-au condus pe 
Rogers să susțină că persoana trebuie să se bazeze pe propria 
experiență, credință cheie în teoria sa (Heppner şi colab., 1984). La 
întoarcerea în Wisconsin şi-a schimbat specializarea din agricultură 
în istorie, şi a absolvit în 1924. 

După absolvire Rogers s-a căsătorit (împotriva dezaprobării 
părinților) şi a început studiile de teologie la Union Theological 
Seminary din New York. A rămas acolo doi ani, apoi s-a mutat 
(peste drum) la Colegiul de Profesori al Universităţii Columbia, 
pentru a studia psihologia clinică şi educaţională, față de care îşi 
dezvoltase un interes chiar mai mare decât cel pentru teologie, 
deoarece constatase că doctrina religioasă nu este calea cea mai bună 
pentru a ajuta oamenii. 

A obținut doctoratul in 1931, cu o teză despre măsurarea 
adaptării personalității în copilărie. Timp de 12 ani după aceea, a 
lucrat în cadrul Departamentului pentru Studiul Copilului din cadrul 
Societăţii pentru preventia cruzimii faţă de copii, din New York. Cea 
mai mare parte a timpului a petrecut-o diagnosticând şi tratând copii 
delincventi sau cu situații familiale grele. 

În 1940 a devenit profesor de psihologie la Universitatea de 
Stat Ohio, muncind cu studenţi foarte buni, Rogers a început să îşi 
exprime perspectiva asupra consilierii şi tratării tulburărilor 
emotionale, ajutând în acelaşi timp la aducerea psihologiei clinice în 
atenţia psihologiei contemporane. 

În 1945 a părăsit Ohio, iar în 1957 a plecat la Universitatea 
Wisconsin; în această perioadă a fost foarte prolific, publicând un 
număr mare de articole şi cărți care au popularizat teoria şi terapia 
lui. În 1962 a format împreună cu Gordon Allport, George Kelly, 
Abraham Maslow, Rollo May şi alții Asociația Americană de 
Psihologie Umanistă. În 1963 s-a mutat în California, lucrând la 
Centrul de Studiere a Persoanei din LaJolla. Sfârşitul vieţii a fost 
dedicat reducerii tensiuni internaționale. A aplicat filosofia lui 
centrată pe persoană pentru a reduce barierele dintre grupurile de 
protestanți şi catolici în Irlanda de Nord, dintre evrei şi arabi în 
Orientul Mijlociu, dintre ţările fostului bloc comunist și statele 
occidentale. 


6.1.2. Actualizarea: tendința umană fundamentală . 

În concepția lui Rogers, ființele umane sunt motivate de o 
singură tendință fundamentală: tendința de actualizare, de a menține 
şi îmbogăţi funcționarea organismului. Această tendință înnăscută 

este o nevoie umană fundamentală şi include toate nevoile fiziologice 
şi psihologice (deşi este mai orientată spre biologic decât spre 
psihologic). Sunt incluse aici chiar şi cele mai simple nevoi 
fiziologice (cum ar fi cele de hrană, aer sau apă); prin îndeplinirea lor 
şi prin apărarea organismului în cazul atacului, tendința de 
actualizare menține starea prezentă a organismului. 

Actualizarea face însă mai mult decât să menţină organismul, 
ea facilitează creşterea şi dezvoltarea organismului, fiind 
responsabilă de aspectele dezvoltării pe care le reunim sub termenul 
de maturare (definită ca dezvoltare determinată genetic a structurilor 
corpului). Toate aceste schimbări înscrise în codul genetic al 
individului sunt aduse la punctul culminant de către tendința de 
actualizare (Orlov şi Coleman, 1992). Deşi schimbările sunt 
programate genetic, progresul organismului nu este unul automat şi 
fără efort; Rogers afirmă cá el presupune luptă şi durere, luând ca 
exemplu primul pas al copilului. Copilul cade şi se loveşte, şi ar fi 
mai puţin dureros dacă individul ar rămâne în stadiul de târâre, dar el 
insistă în acest comportament în ciuda durerilor trecătoare, pentru că 
tendința de actualizare, de înaintare, de dezvoltare şi creştere, este 
mai puternică decât orice dorință de a renunţa. 

Tendinţa de actualizare este observabilă nu numai la oameni 
şi animale, ci şi la orice fiinţă vie, fiind o forţă virtual irezistibilă care 
determină nu numai supraviețuirea individului, ci şi adaptarea şi 
dezvoltarea lui. Actualizarea are prin urmare în timpul maturizării o 
componentă puternică de natură biologică. Pe măsură ce individul se 
maturizează, componenta psihologică devine mai puternică, 
reflectând impactul învățării şi al experienţei. 

Rogers afirmă că de-a lungul vieţii oamenii demonstrează 
procesul de valorizare organismică, înțelegând prin acesta că toate 
experienţele de viață sunt evaluate în funcție de cât de bine servesc 
tendinței de actualizare. Experiențele care sunt percepute ca facilitând 
actualizarea sunt considerate bune şi dezirabile, având o valoare 
pozitivă. Aceste percepții vor influența comportamentul deoarece 
experiențele văzute ca fiind nedezirabile vor fi evitate, iar cele 
dezirabile căutate şi repetate de câte ori va fi posibil (Watts, 1996). 

Acest proces creează prin urmare un sistem de feed-back care 
îi permite organismului să îşi coordoneze experienţele cu tendința de 
actualizare, ceea ce înseamnă că oamenii pot să aibă încredere în 
sentimentele lor. l 
Rolul mediului 

Rogers afirmă că realitatea mediului unei persoane este dată 
de modul în care ea percepe acel mediu; prin urmare, percepția 
mediului ar putea să nu coincidă cu realitatea obiectivă. Acelaşi 
aspect al realității poate fi perceput diferit de doi indivizi, iar 
percepțiile se pot modifica în timp. Această idee a subiectivitatii 
percepției este veche şi nu este o contribuție originală a lui Rogers. 
Ceea ce el a subliniat este că lumea fiecăruia este o problemă privată 
şi poate fi cunoscută complet doar de individul însuşi. Această lume 
include nu doar prezentul imediat de care el este conştient, ci şi toți 
stimulii neglijati (de exemplu presiunea hainelor) şi amintirile 
experiențelor trecute, în măsura în care ghidează percepțiile de 
moment ale persoanei. Experiența subiectivă are aşadar importanță 
supremă, fiind singura pe care ne putem baza judecüfile si 
comportamentul (Orlov şi Coleman, 1992). 

Dezvoltarea sinelui 

Pe măsură ce lumea copilului se lărgeşte (adică pe măsură ce 
se lărgeşte percepţia sa asupra lumii) o parte a experiențelor sale se 
diferențiază de restul. Această parte separată este definită de 
cuvintele eu sau mie. Acesta este sinele sau conceptul de sine şi 
presupune capacitatea de a face distincţie între ce este parte a 
propriei persoane şi ce este extern. Conceptul de sine este definit ca 
imaginea unei persoane cu privire la ceea ce ea este, ar trebui să fie 
sau ar putea să fie (Baresi, 1999). 

Rogers afirmă că sinele este un întreg consistent, cele trei 
aspecte ale lui tind spre consistență, de exemplu, dacă o persoană 
consideră că nu are nici un sentiment de ostilitate faţă de nimeni nu 
îşi va exprima nevoile de agresivitate, cel puţin nu într-o manieră 
directă. Toate comportamentele trebuie să fie consistente cu 
conceptul de sine. 

Pe măsură ce sinele se dezvoltă, copilul simte o nevoie din ce 
în ce mai mare de consideraţie pozitivă din partea celorlalți. Această 

nevoie este probabil învățată, dar Rogers consideră că sursa este 
irelevantă. Consideratia sau aprecierea pozitivă este persistentă şi 
comună tuturor ființelor umane, presupunând nevoia de acceptare, 
dragoste şi aprobare din partea celorlalţi, în special a mamei în 
timpul copilăriei (Watts, 1996). Este esenţială pentru copil, al cărui 
comportament este ghidat de cantitatea de afecţiune pe care o 
primeşte. 

Dacă mama nu oferă apreciere pozitivă, tendinţa copilului 
spre actualizare este înfrânată. Copilul percepe dezaprobarea mamei 
cu privire la comportamentul său ca o dezaprobare la întreaga sa 
persoană, iar dacă aceasta se întâmplă des copilul încetează să lupte 
pentru actualizare şi în schimb eforturile lui se îndreaptă spre 
asigurarea consideratiei pozitive din partea celorlalţi. În mod ideal, 
copilul ar trebui să se simtă acceptat şi iubit, deși anumite 
comportamente pot fi dezaprobate. Această stare este numită 
considerație pozitivă necondiționată, implicând faptul că dragostea 
mamei pentru copil nu este condiționată de modul în care acesta se 
comportă, ci este oferită fără condiţii şi deplin. 

Un aspect important al nevoii de apreciere pozitivă este 
natura sa reciprocă, când oamenii percep faptul că satisfac nevoia 
altora de apreciere pozitivă, se vor simți la rândul lor satisfacuti. 

Datorită importanţei îndeplinirii acestei nevoi, mai ales în 
copilărie, oamenii devin foarte sensibili la atitudinile şi 
comportamentele altora. Aprobarea sau dezaprobarea celorlalți 
influențează conceptul de sine, pentru că internalizăm atitudinile lor, 
ca rezultat, aprecierea pozitivă vine din ce în ce mai mult din 
interiorul nostru decât de la ceilalți, formând ceea ce Rogers numea 
apreciere de sine pozitivă şi devine o nevoie la fel de puternică. De 
exemplu, copiii care sunt recompensati de mamă cu afecțiune când 
sunt fericiți încep să treacă prin apreciere de sine pozitivă ori de câte 
ori sunt fericiţi, ajungând să se recompenseze singuri. 

Pe baza evoluţiei de la apreciere pozitivă la apreciere de sine 
pozitivă apare versiunea rogersiană a superego-ului freudian: 
condiţiile de valorizare, care se dezvoltă pe baza aprecierii pozitive 
condiționate (Watts, 1996). Unele comportamente ale copilului irită 
sau plictisesc părinţii, iar acestea nu vor fi răsplătite cu afecțiune, ci 

dimpotrivă. Astfel, copilul va învăța că afecțiunea şi aprobarea 
părinților este dependentă de modul în care el se comportă. Dacă 
mama va manifesta dezaprobare de fiecare dată când copilul strică o 
jucărie, el va ajunge să îşi dezaprobe un astfel de comportament. 
Standardele externe sunt interiorizate şi copilul se va simţi bine cu 
propria persoană doar când se comportă într-un mod care aduce 
aprobarea mamei, sinele funcţionând ca un surogat al mamei. Pe 
baza acestei situații copiii vor învăţa că există condiţii de valorizare; 
ei se vor vedea ca fiind vrednici sau nu în funcţie de normele stabilite 
de părinți. Dacă încalcă normele astfel impuse, ei vor putea privi într- 
o manieră pozitivă. 

Copiii care au ajuns în acest punct trebuie să înceapă să evite 
anumite comportamente şi atitudini, indiferent de cât de 
satisfăcătoare ar fi ele în alte situaţii. Libertatea lor este deci 
îngrădită, ceea ce îi împiedică să îşi actualizeze sinele, pentru că 
anumite comportamente nu pot fi manifestate. 

Pe lângă inhibarea unor comportamente, copilul trebuie şi să 
distorsioneze anumite elemente ale lumii percepute, apărând o 
incongruenta între conceptul de sine si alte aspecte ale experienţei 
individului; aceste experienţe servesc ca sursă de amenințare şi sunt 
trăite de obicei in forma anxietăţii. Singura cale de evitare a 
anxietatii este negarea sau distorsionarea unor elemente ale lumii 
percepute, iar ca rezultat apare o rigiditate a perceptiilor. 

Potrivit lui Rogers, nivelul de adaptare psihologicá a unei 
persoane, gradul ei de normalitate, este dat de gradul de congruenta 
al sinelui cu experiența. Persoanele sănătoase psihic sunt capabile să 
se perceapă pe sine şi pe ceilalți în general aşa cum sunt şi sunt 
deschise tuturor experiențelor pentru cá nici una nu amenință 
conceptul de sine; nici o parte a experienţei lor nu trebuie apărată 
prin negări sau distorsiuni, datorită faptului că nu au învăţat condiţii 
de valorizare în copilărie (Baresi, 1999). Ele sunt libere să se 
autoactualizeze. 

Caracteristicile persoanelor aflate în curs de actualizare 

Folosim sintagma „persoană în curs de actualizare” pentru a 
reflecta exact ceea ce Rogers a vrut să arate, şi anume că acest proces 
de fapt nu se încheie niciodată, pentru cá asta ar însemna o 

personalitate statică şi nu una în dezvoltare. Stoparea procesului de 
actualizare înseamnă pierderea unor caracteristici precum 
flexibilitatea, spontaneitatea sau deschiderea spre nou. 

Persoana în curs de actualizare este produsul final al 
dezvoltării psihologice şi al evoluției sociale. Principala ei 
caracteristică este cá are conştiinţa tuturor experiențelor. Nici o 
experiență nu este distorsionată sau negată, nu există amenințări 
pentru conceptul de sine, persoana poate să trăiască o gamă mai largă 
de sentimente, atât pozitive cât şi negative, mai intens decât o 
persoană defensivă. 

O a doua caracteristică este capacitatea de a trăi deplin 
fiecare moment, experienţele pe care fiecare moment le aduce au 
potenţialul de a fi noi, prin urmare nu pot fi anticipate. Prin urmare, 
nu există rigiditate sau structuri organizate impuse în experiențele 
subiective. La persoanele nesănătoase psihic, experiențele sunt 
organizate şi distorsionate pentru a se potrivi prejudecatilor. 

Altă caracteristică este încrederea în propriul organism, pe care 
Rogers o înțelege ca fiind mai degrabă încrederea în propriile reacții 
decât încrederea în codul social, sfaturile celorlalți sau chiar propriul 
intelect. Aceasta nu înseamnă că persoana în curs de actualizare ignoră 
datele oferite de intelectul propriu sau al altora, ci doar că aceste date 
sunt congruente cu sinele; ele nu sunt amenințătoare, pot fi percepute şi 
evaluate corect. Decizia finală pare a fi intuitivă, bazată mai mult pe 
emoţii, pe ceea ce individul simte că este bine. 

A patra caracteristică este sentimentul libertăţii, persoanele în 
curs de actualizare se simt într-adevăr libere să evolueze în orice 
direcție doresc, să aleagă fără a fi constrânse de inhibitii. Ca rezultat, 
ele simt că au o putere personală mai mare asupra vieţii, pentru că 
ştiu că viitorul depinde de acţiunile lor şi nu de circumstanțe, 
evenimente trecute sau alți oameni (ideea corespunde celei a lui 
Rotter de locus of control intern). 

Personalitatea sănătoasă este una creativă, capabilă de 
adaptare chiar în condiţiile unui mediu schimbător. Asociată 
creativității este spontaneitatea. Persoana în curs de actualizare nu 
are nevoie de un mediu predictibil sau sigur, care ar reprezenta chiar 
o pacoste pentru ea. 

Rogers nu crede că adjective precum fericit sau mulţumit sunt 
potrivite persoanei în curs de actualizare, deşi o astfel de persoană va 
trece prin astfel de stări, etichete mai potrivite pentru experienţele 
prin care trece persoana actualizată ar fi semnificative, incitante, 
provocatoare. 


6.1.3. Evaluarea teoriei lui Rogers 

Deoarece teoria şi terapia practicată de Rogers merg mână în 
mână, nu pot fi evaluate separat. Terapia centrată pe persoană a fost 
foarte populară printre psihologi, găsindu-şi aplicaţii în tratarea 
tulburărilor emoționale. Printre psihoterapeuti, Rogers este 
considerat una dintre cele mai influente personalități, cu toate că 
teoria sa are un impact mai redus, s-a bucurat de recunoaştere şi 
acceptare, mai ales din cauza accentului pus pe conceptul de sine. 

Teoria şi terapia lui Rogers au stimulat un număr mare de 
cercetări, mai mult decât alți teoreticieni prezentați anterior, a 
stimulat cercetări asupra naturii şi efectului psihoterapiei sau asupra 
conceptului de sine. 

Criticile majore ale teoriei sale s-au orientat mai ales asupra a 
două aspecte (Kirschenbaum, 1991). În primul rând, Rogers a fost 
criticat pentru incapacitatea de a stabili în termeni exacti care sunt 
potentialitatile înnăscute de: actualizare care ocupă un loc atât de 
important în teoria lui. Criticii s-au întrebat dacă acestea sunt de 
natură biologică sau psihologică şi dacă există diferențe individuale 
în ceea ce le priveşte. Nicăieri nu a oferit Rogers un răspuns la aceste 
întrebări legate de natura potentialitatilor. 

În al doilea rând, Rogers a fost criticat pentru ideea sa 
conform căreia singura cale de a explora personalitatea este prin 
examinarea experienţei subiective a individului, făcând aşa ies din 
atenție factorii de care persoana nu este conştientă, dar care îi pot 
influența comportamentul. Mai ales psihanaliza susţine că forţele 
inconștiente ar putea să distorsioneze experienţele subiective, 
reprimând unele aspecte şi inventând altele. 

Alte critici afirmă cá Rogers nu şi-a exprimat multumirea fata 
de predecesorii evidenti ai teoriei şi terapiei sale, în primul rând faţă 
de Adler, sau cá a susținut ideea conform căreia terapeufii nu au 

nevoie de o pregătire prea lungă (Harvard Mental Health Letter, 
2006). 


6.2. Abraham Maslow (1908-1970) 

Poate într-o măsură mai mare decât Rogers, Maslow a fost 
purtătorul de cuvânt şi liderul mişcării umaniste în psihologie, el 
criticând atât behaviorismul cât şi psihanaliza. Behaviorismul a fost 
considerat eficient, dar numai în laborator, l-a asemănat cu un halat 
de laborator, pe care îl dezbraci la ieşire, deoarece nu se potriveşte 
când mergi acasă la soție, copii şi prieteni. Prin studierea aspectelor 
negative ale omului — a tulburărilor precum nevrozele sau psihozele 
— psihanaliza ignora toate emoţiile pozitive de genul fericirii sau 
liniştii interioare. Dacă Freud oferise lumii jumătatea bolnavă a 
omenirii, era timpul ca umanismul să umple restul cu jumătatea 
sănătoasă. 

Maslow susținea că natura umană a fost subestimată, prin 
neluarea în obiectiv a exemplarelor umane valoroase, a celor 
creative, sănătoase şi mature. După cum afirma el, dacă se doreşte să 
se determine cât de repede aleargă oamenii, nu se va studia 
alergătorul mediu, ci cel mai rapid alergător care poate fi găsit. Doar 
în acest fel poate fi determinată culmea potențialului uman. Teoria 
lui se bazcază deci pe indivizii cei mai sănătoşi, iar ca rezultat poate 
fi numită cu uşurinţă o teorie a motivatiei, deoarece motivaţia este 
centrul abordării sale. 

Utilizând în primul rând studii de caz, Maslow a studiat un 
grup redus de personalități sănătoase şi eficiente, în viață sau 
decedate; de exemplu, utilizând material biografic, i-a studiat pe 
Thomas Jefferson şi Abraham Lincoln. Pe baza investigaţiilor a 
concluzionat că fiecare persoană se naşte cu anumite nevoi 
instinctuale, care o determină să aleagă calea creşterii, dezvoltării, 
actualizării. 

Maslow a propus existența unei ierarhii a nevoilor, teoria sa 
fiind foarte populară în anii 1970, ea continuă să fie folosită mai ales 
în organizaţii, cu toate că astăzi există dovezi clare ale faptului că are 
aplicaţii relativ limitate şi că este depăşită de condiţiile secolului al 
XXI-lea. 

6.2.1. Date biografice 

Abraham Harold Maslow s-a născut în 1 aprilie 1908 în 
Brooklyn, New York, primul din şapte frați. Părinţii săi erau evrei 
ruşi imigranți, săraci şi needucati. Fiind singurul copil evreu din 
cartier, s-a simţit singur şi nefericit o lungă perioadă de timp. Ca şi 
Rogers, a căutat refugiu în lumea cărților; vorbind despre copilăria 
lui, Maslow afirma că se miră că nu a devenit psihotic. 

Problemele lui Maslow nu se opreau aici, şi-l amintea pe tatăl 
său ca plăcându-i băutura, femeile şi bătaia, mai mult, tatăl făcea 
adesea remarci la adresa lui, considerându-l urât şi prost. Impactul 
remarcilor a fost atât de mare încât uneori când mergea cu metroul 
căuta vagoanele goale, pentru a-i scuti pe ceilalți de înfăţişarea lui 
considerată dezagreabilă. 

Nici relația cu mama nu era mai bună. Maslow s-a maturizat 
continuând să îşi urască mama, nefăcând nici o încercare de împăcare 
şi refuzând să participe la înmormântarea ei. O caracteriza ca fiind 
crudă, ignorantă, ostilă, lipsită de capacitatea de a oferi dragoste. 
Unul dintre motivele pentru care Maslow avea aceste sentimente fata 
de ea era modul în care întreținea casa, frigiderul avea lacăt, deşi 
starea financiară a familiei nu era într-atât de gravă, doar când avea 
dispoziția necesară pentru a servi mâncarea lacătul era deschis. 

Relaţia cu tatăl a devenit în timp mai bună şi adesea vorbea 
despre el în termeni buni. 

În 1925, Maslow a intrat la City College din New York, iar în 
1926, dorind să-i facă pe plac tatălui, s-a înscris la cursurile serale ale 
Brooklyn Law School. După doar două săptămâni a decis însă că nu 
îl interesează şi a abandonat. În 1927, Maslow s-a înscris la 
Universitatea Cornell, unde a participat la un curs introductiv în 
psihologie, ţinut de Edward Titchener. Introspectia ştiinţifică 
promovată de acesta i s-a părut plictisitoare, rece şi l-a făcut să-şi 
piardă temporar interesul pentru psihologie. S-a întors la City 
College of New York, iar în 1928 s-a transferat la Universitatea 
Wisconsin, unde a obținut doctoratul , in 1934. 

Decizia de a studia psihologia a venit (curios) cánd a descoperit 
behaviorismul lui Watson, în timpul anilor de studenţie la City College 

of New York. A considerat behaviorismul calea cea mai bună de urmat, 
dar părerile i s-au schimbat după naşterea primului copil. 

După obținerea doctoratului, Maslow a continuat să predea la 
Universitatea Wisconsin pentru o perioadă scurtă de timp şi a 
încercat să urmeze cursuri de medicină, dar a constatat că şi aceasta, 
la fel ca şi şcoala de drept unde încercase mai devreme, reflecta o 
imagine negativă asupra naturii umane şi a renunţat. 

În 1935 s-a mutat la Universitatea Columbia, unde a lucrat 
timp de 18 luni cu Thorndike, care i-a aplicat unul dintre testele sale 
de inteligență, descoperind că Maslow avea un coeficient de 
inteligenţă de 195, al doilea ca mărime înregistrată vreodată de acel 
test. Cu permisiunea lui Thorndike, Maslow şi-a început studiile 
asupra relației dintre dominanţă şi sexualitate, intervievând bărbați şi 
femei pentru a determina sentimentele lor de dominanfá si 
preferințele sexuale. A renunţat curând la studiile asupra bărbaților, 
pentru că erau evazivi şi tindeau să mintă. Până în 1942 a publicat 
câteva articole asupra sexualității feminine, observând că femeile 
dominante sunt nonconformiste, extravertite, mai puţin religioase, 
anxioase şi nevrotice. Maslow a arătat de asemenea că aceste femei 
erau atrase de bărbați dominanti, descrişi ca fiind încrezători si 
agresivi (Cullen şi Gotell, 2002). 

În 1949 s-a mutat la Brooklyn College. Dacă munca de 
început a lui Maslow avea în prim plan specimenele dominante, 
interesele lui s-au orientat apoi spre ființele umane remarcabile; 
evoluţia preocupărilor a fost stimulată de tragediile celui de-al doilea 
război mondial. Maslow dorea să dezvolte o psihologie care să fie 
aplicabilă la masa păcii; dorea să arate că ființele umane sunt 
capabile de ceva mai bun decât războiul şi ura. 

Maslow se aflase în New York atunci când, între 1930 şi 
1940 minţile strălucite ale Europei veniseră în Statele Unite din 
cauza amenințării naziste. Printre ele, Maslow s-a întâlnit cu Adler, 
Wertheimer, Homey si Fromm. O puternică influență a avut asupra 
lui şi antropologul Ruth Benedict; din aceasta şi din admirația pentru 
fondatorul şcolii gestaltiste s-a născut interesul lui Maslow pentru 
autoactualizare, el descriind cum eforturile sale de a-i înțelege pe cei 
doi au evoluat în ceea ce a devenit munca sa de o viață. A devenit 

rapid unul dintre liderii celei de-a treia forte în psihologie. După 
câțiva ani foarte productivi, viaţa academică a lui Maslow a devenit 
foarte agitată, din cauza părerilor sale politice radicale şi a criticilor 
pe care le-a adus universităţilor din Statele Unite, pe care le-a acuzat 
că nu se implică în rezolvarea problemelor mondiale şi că insistă pe 
organizarea de tip medieval a facultăţilor. În aceste condiții, alegerea 
lui ca preşedinte al Asociaţiei Americane de Psihologie în 1966 a fost 
o surpriză. 

Câţiva ani mai târziu stresul şi starea de sănătate l-au 
determinat să renunțe la viata academică, in 8 iunie 1970 Maslow a 
suferit un atac de cord şi a decedat. 


6.2.2. Motivația şi personalitatea 

Teoria lui Maslow cu privire la motivația umană stă în centrul 
abordării sale, Maslow susţine că există un număr de nevoi înnăscute 
care activează şi directioneazá comportamentul fiecărui individ. 
Comportamentele pe care persoanele le practică pentru a-şi satisface 
aceste nevoi nu sunt înnăscute, ci învățate, ceea ce înseamnă că 
există foarte mari diferențe între indivizi (Maslow, 1954). O 
caracteristică esențială a acestor nevoi universale este aranjarea lor 
într-o ierarhie sau în formă piramidală (vezi figura 1). 


Nevoi de apartenen 


Figura nr. 1. Ierarhia nevoilor propusă de Maslow 


Nevoile de la baza piramidei trebuie satisfăcute măcar într-o 
anumită proporție pentru ca cele din vârf să îşi manifeste valoarea 
motivationala. Un tip de nevoie nu trebuie să fie complet satisfăcută 
pentru ca nevoia superioară ei să apară, Maslow propunea un nivel 
de satisfacere de 85% pentru nevoile fiziologice, 70% pentru cele de 
siguranță, 50% pentru cele de dragoste şi apartenenţă; 40% pentru 
cele de stimă şi statut. De exemplu, o persoană înfometată sau care 

are griji legate de siguranța sa nu va avea nevoie momentan de stimă 
şi statut, doar după ce nevoile fiziologice şi de siguranță sunt 
satisfăcute într-o anumită măsură se dezvoltă nevoia de apartenență. 
După ce şi aceasta este satisfăcută, oamenii vor dori stimă şi statut, 
iar apoi autoactualizarea. Important este că nevoile nu acționează 
Simultan, la un moment dat, doar o nevoie este dominantă, iar 
activarea ei depinde de gradul de satisfacere al celorlalte (Maslow, 
1943). Un om de afaceri de succes nu va mai fi ghidat de nevoile 
fiziologice, acestea sunt satisfăcute fără probleme, el fiind probabil 
motivat de nevoi precum obținerea stimei din partea celorlalți sau de 
autoactualizare. Pe de altă parte, dacă afacerea persoanei respective 
merge atât de rău încât îl determină să piardă toți banii, probabil că o 
farfurie cu supă va fi mai prețioasă decât premiul acordat anual 
oamenilor de afaceri. 

Cu cât o nevoie se află mai jos în ierarhie, cu atât potenţialul 
ei motivator este mai mare; Maslow (1954) face câteva precizări 
legate de distincţia dintre nevoile de ordin inferior şi cele superioare: 
- nevoile superioare au apărut mai târziu în cursul evoluției speciei 
umane, toate ființele au nevoie de hrană şi apă, însă doar oamenii 
au nevoia de autoactualizare, prin urmare, cu cât o nevoie se află 
mai sus, cu atât este mai specific umană; 
nevoile superioare apar mai târziu şi în raport cu dezvoltarea 
individului, nevoile fiziologice şi de securitate se manifestă 
pregnant în copilăria mică, cele de apartenență în adolescenţă, iar 
cea de autoactualizare apare de obicei doar la mijlocul vieţii; 
nevoile superioare sunt mai puţin necesare supravieţuirii, prin 
urmare îndeplinirea lor poate fi amânată; 
nesatisfacerea nevoilor inferioare duce la apariţia unui deficit în 
organism, de aceea ele se mai numesc nevoi de deficit, deşi sunt 
mai putin necesare pentru supravieţuire, nevoile superioare 
contribuie la dezvoltare, ducând la o mai bună stare de sănătate şi o 
viaţă mai lungă, de aceea, ele se mai numesc nevoi de creştere sau 
de dezvoltare; 
nevoile superioare aduc beneficii nu doar în plan biologic, ci şi 
psihologic, pentru că produc fericire mai mare şi linişte sufletească; 

- satisfacerea nevoilor superioare presupune condiții mai complexe 
decât cele necesare pentru satisfacerea nevoilor inferioare. 

Nevoile fiziologice sunt cele de la baza ierarhiei şi cele mai 
puternice, incluzând nevoia de hrană, aer, somn sau sex. Ele sunt 
capabile să blocheze total celelalte nevoi dacă nu sunt satisfăcute, dar 
de îndată ce acest lucru se întâmplă persoana nu mai este conştientă 
de ele şi îşi pierd potenţialul motivator (Maslow, 1948). 

Nevoile de siguranţă sunt foarte importante la copii şi adulții 
nevrotici, în general, la adulţii normali şi sănătoşi această nevoie este 
satisfăcută, ceea ce presupune asigurarea securității, a stabilității, a 
protecţiei şi a ordinii. Preferinta adulţilor pentru siguranță se vede în 
alegerile pe care le fac: să-şi încheie asigurări de diferite tipuri, să 
rămână într-un loc de muncă sigur şi să nu deschidă o afacere 
riscantă pe cont propriu. Unul dintre indicatorii faptului că în 
copilărie nevoia de siguranță este foarte puternică este 
comportamentul copiilor, care reacționează mult mai vizibil şi mai 
intens la ameninţări decât adulţii (Prince şi Howard, 2002). 

Nevoile de dragoste şi apartenență se pot manifesta într-o 
mare varietate de forme: prin relaţii de afecţiune cu ceilalți în 
general, cu cineva anume sau prin găsirea unui loc într-un grup. 
Nevoia de apartenenţă este greu de satisfăcut într-o lume aflată 
mereu în schimbare (locuința o schimbăm de câteva ori în viaţă, iar 
prietenii mai des). Nevoia de dragoste poate fi satisfăcută prin relații 
de intimitate cu alte persoane; Maslow nu a pus semnul egalității 
între dragoste şi sex, dar a admis că sexul este una dintre formele de 
exprimare ale nevoii de dragoste. Incapacitatea de satisfacere a 
acestei nevoi este considerată cauza fundamentală a problemelor 
societăţii. 

Nevoile de stimă şi statut sunt de două tipuri: de stimă de sine 
şi de stimă acordată celorlalte persoane. Satisfacerea nevoii de stimă 
de sine îi permite persoanei să se simtă încrezătoare în propria 
valoare şi putere, ca rezultat, individul poate să devină mai 
competent şi mai productiv în toate aspectele vieţii. Nesatisfacerea 
acestei nevoi determină individul să se simtă neajutorat, inferior, 
lipsindu-i încrederea în sine. Stima de sine autentică trebuie să se 

bazeze pe o evaluare realistă a abilităților şi pe respectul meritat din 
partea celorlalți. 

Autoactualizarea se referă la realizarea şi îndeplinirea tuturor 
potenţialităţilor şi capacităților. Persoana trebuie să devină ceea ce 
este capabilă să devină. Cu toate că restul nevoilor ar putea fi 
îndeplinite, nesatisfacerea acesteia ar putea determina individul să se 
simtă neliniştit sau frustrat. Autoactualizarea poate să ia multe forme, 
iar pentru ca aceasta să apară este nevoie de câteva condiţii: 
eliberarea de constrângeri culturale sau de altă natură, persoana să nu 
fie deranjată de griji legate de hrană sau siguranță, să iubească şi să 
fie iubită (Maslow, 1943). Mai presus de orice, persoana trebuie să-şi 
cunoască cu adevărat abilitățile, puterile şi slăbiciunile. 

Cu toate că Maslow a considerat că ierarhia sa descrie foarte 
bine cei mai mulţi oameni, a subliniat de asemenea că există şi câteva 
excepții. De-a lungul istoriei găsim numeroase exemple ale unor 
personalități care s-au dedicat total unei cauze, fiind dispuse să 
sacrifice orice pentru aceasta, chiar viața. Aceasta înseamnă în mod 
clar o negare a nevoilor fiziologice şi de securitate. 

Pe măsură ce studiile lui Maslow cu privire la autoactualizare 
au progresat, a început să suspecteze că aceste persoane diferă de 
celelalte în ceea ce priveşte motivaţia şi a folosit termenul de 
metamotivafie pentru a arăta că aceasta înseamnă o trecere dincolo 
de ceea ce considerăm în mod tradiţional motivaţie (prefixul meta 
însemnând „după” sau „dincolo de”). Paradoxal termenul pare să 
indice o stare în care motivaţia nu joacă absolut nici un rol, cel mai 
înalt motiv fiind de a fi nemotivat, persoanele autoactualizate nu sunt 
motivate, ele se dezvoltă. Ele sunt motivate de fapt să îşi maximizeze 
potenţialul, ei nu mai caută să acopere un deficit, ci sunt naturali, 
exprimându-și total umanitatea (Maslow, 1943). 

Cercetările lui Maslow asupra celor mai bune exemplare ale 
speciei umane au format baza teoriei sale, deşi nu a descoperit multe 
persoane pe care să le considere autoactualizate (a afirmat că ele 
constituie mai putin de 1% din populaţie), a extras câteva 
caracteristici ale acestora: 

- percepţie clară a realității; 
- aprecierea realității se face în absenţa prejudecátilor; 

au norme etice clare, dar nu neapărat convenţionale; 
- au un sens al umorului filosofic; 

- sentiment de solidaritate cu umanitatea; 

- relaţii interpersonale adânci cu un grup restrâns de oameni; 
- autonomi şi independenţi de mediu; 

- creativi; 

- spontani, simpli, naturali; 

- centrati pe problemă şi nu pe sine; 

îi acceptă pe ceilalți aşa cum sunt; 

rezistă în fata presiunii conformatoare a societăţii; 

- îşi asumă responsabilități. 

Dacă această nevoie este înnăscută, atunci de ce nu toti 
oamenii sunt capabili să o satisfacă? Unul dintre motive este poziția 
sa din vârful ierarhiei nevoilor, ceea ce înseamnă că potențialul său 
motivator este cel mai mic şi poate să interfereze uşor sau să fie 
inhibată de alte nevoi. Unii oameni sunt obişnuiţi să fie motivaţi doar 
de anumite tipuri de nevoi, ceea ce îi poate determina să piardă 
interesul de a evolua dincolo de ele. Pentru restul vieții lor, ar putea 
fi mulţumiţi dacă au suficientă hrană la dispoziție. Un alt motiv este 
ceea ce Maslow numea complexul lona, neîncrederea în propriile 
abilități. Experiențele din copilărie par a fi cruciale în inhibarea 
dezvoltării ulterioare a nevoii de autoactualizare. Controlul excesiv al 
părinților poate să fie dăunător, la fel şi gradul prea mare de 
permisivitate. 


i 


6.2.3. Evaluarea teoriei lui Maslow 

Teoria sa a fost foarte populară mai ales în anii 1960-1970. 
Există însă câteva probleme privind modelul lui Maslow (Pearson, 
1999). Cercetările şi datele pe care s-a bazat sunt considerate 
insuficiente, participanții au fost aleşi din rândul oamenilor pe care 
Maslow îi admira, potrivit propriilor criterii despre ceea ce înseamnă 
autoactualizare. Descrierea caracteristicilor acestora ar putea fi mult 
influenţată de valorile morale ale sale, reflectând prin urmare propria 
perspectivă asupra individului sănătos. 

Alte critici s-au îndreptat spre ambiguitatea şi inconsistenfa 
definiţiilor oferite unor concepte precum metamotivatia şi mai ales 

autoactualizarea. Referitor la autoactualizare, Maslow a fost întrebat 
pe ce bază a presupus că aceasta este înnăscută. Dintre celelalte 
critici, enumerăm: comportamentul uman pare să răspundă acţiunii 
simultane a mai multor nevoi, nu doar a uneia; aceeaşi nevoie (ca de 
exemplu nevoia de a interactiona cu ceilalți la locul de muncă) poate 
să determine comportamente diferite la indivizi diferiţi; există 
probleme în a decide momentul în care o nevoie a fost într-adevăr 
satisfăcută; modelul ignoră comportamentele indivizilor care 
tolerează plata foarte scăzută în speranța unor beneficii viitoare; 
există un suport empiric destul de redus al modelului, unii critici 
afirmând că este valabil doar pentru înțelegerea comportamentului 
organizational al muncitorilor apartiriand clasei mijlocii din Statele 
Unite (Johns, 1998). 

Dincolo de criticile aduse (care nu l-au afectat, la fel cum s-a 
întâmplat în cazul multor autori ai unor teorii ale personalității), 
teoria lui Maslow s-a potrivit foarte bine experienței personale a 
multor indivizi, oferindu-le o structură care să îi ajute să-şi înțeleagă 
mai bine viața interioară. 


7. Abordarea cognitivă a personalității. 
George Kelly (1905-1967) 


Abordarea cognitivă ia în calcul fenomenele psihice şi 
comportamentale din perspectiva mecanismelor informaționale care 
stau la baza lor. George Kelly a încercat să definească şi să înțeleagă 
toate aspectele personalităţii în termenii proceselor cognitive, care nu 
sunt văzute ca elemente ale acesteia ci ca fiind personalitatea în sine. 
Teoria lui Kelly, aceea a constructelor personale, nu este doar una 
dintre cele mai recente perspective, ci şi una dintre cele mai 
originale. Din ea lipsesc termeni precum inconştient, ego, nevoie, 
pulsiune, stimul, răspuns, întărire, motivaţie sau emoție. 

După Kelly, oamenii sunt capabili să creeze constructe 
cognitive despre mediul lor, interpretând într-o manieră unică 
obiectele fizice şi sociale. Predictiile pe care le pot realiza pe baza 
interpretărilor sunt utilizate pentru a-şi orienta comportamentul. Prin 
urmare, pentru a înțelege individul, trebuie să-i înțelegem 

configuraţia de constructe personale. Modul în care individul 
interpretează evenimentele este important, şi nu evenimentele în sine. 

Kelly s-a bazat pe experienţa sa cu persoanele cu tulburări 
psihice; modelul naturii umane pe care l-a formulat se deosebeşte de 
al altor teoreticieni. Fiintele umane sunt asemánate cu oamenii de 
ştiinţă, deoarece construiesc teorii şi ipoteze, pe care încearcă să le 
testeze în viaţa de zi cu zi şi cu ajutorul cărora speră să dobândească 
un anumit grad de control asupra mediului. 


7.1. Date biografice 

George Alexander Kelly s-a născut in 28 aprilie 1905 la o 
fermă de lângă Perth, Kansas. Singurul copil al familiei, a primit 
toată dragostea şi afecțiunea părinţilor, oameni foarte religioşi şi 
devotați ideii de a ajuta persoanele defavorizate. Fundamentalismul 
lor religios îi determina să considere frivole activităţile precum 
dansul sau jocul de cărți. Tatăl său avea formaţie de preot, dar a 
practicat doar sporadic, muncind în schimb din greu la fermă 
(Hergenhahn şi Olson, 1999). 

În 1909, familia s-a mutat în Colorado pentru a încerca să 
lucreze o fermă, dar s-au întors în scurt timp. Educaţia lui Kelly în 
anii copilăriei a fost neregulată, condusă de părinţi şi profesori. De la 
vârsta de 13 ani a început să meargă la școală în Wichita, rareori 
întorcându-se acasă. 

În 1926 a absolvit specializarea matematică-fizică la Park 
College, dar viitorul său era nesigur deoarece interesele îi oscilau 
între inginerie şi problemele sociale. A lucrat pentru o scurtă 
perioadă ca inginer, apoi ca instructor pentru American Banking 
Association, timp în care a obținut o diplomă de master în sociologia 
educaţiei. Pregătirea lui profesională a luat o turnură bruscă în 1929, 
când i s-a oferit o bursă la Universitatea Edinburgh din Scoţia, unde 
şi-a dezvoltat un puternic interes pentru psihologie. 

A obținut doctoratul la Universitatea Iowa în 1930; cariera 
academică şi-a început-o la Fort Hays Kansas State College, în 
condiţiile crizei economice din perioada anilor 1930, ceea ce l-a 
împiedicat să lucreze în domeniul psihofiziologiei, aşa cum dorea, şi 
s-a îndreptat spre psihologia clinică, mult mai solicitată de piaţa 

muncii. Când a început munca nu era devotat unei abordări şi s-a 
simțit liber să experimenteze metodele existente şi să folosească 
unele formulate de el. 

În cele din urmă Kelly şi-a format o abordare proprie, care 
considera că oamenii pot să îşi formuleze constructe proprii despre 
lumea în care trăiesc, folosindu-le pentru a prezice şi controla 
evenimentele. Este important de menționat că persoanele pe care 
Kelly le trata nu aveau tulburări mentale severe; nu erau nevrotici sau 
psihotici internaţi, ci studenți trimişi la consiliere de profesorii lor, 
capabili să îşi formuleze problemele în termeni intelectuali (Boeree, 
e-text, http://www.ship.edu/~cgboeree/perscontents.html). 

Cel de-al doilea război mondial a întrerupt cariera academică 
a lui Kelly, el angajându-se ca psiholog în cadrul U.S. Navy. La 
sfârşitul războiului, s-a mutat la Universitatea Maryland, apoi la 
Universitatea de Stat Ohio, unde a rămas timp de 19 ani. Acolo şi-a 
rafinat teoria şi a realizat cercetări asupra diferitelor sale aspecte. 
Unul dintre colegii săi la Ohio era Julian Rotter. 

În 1960, a călătorit în jurul lumii, ţinând conferințe în Europa 
şi Uniunea Sovietică despre modul în care teoria constructelor 
personale ar putea rezolva problemele internaționale. A decedat în 
1965. 


7.2. Constructele personale 

Kelly afirma cá indivizii umani privesc lumea într-un mod 
asemănător oamenilor de stiintá, formulând ipoteze şi apoi testándu- 
le. Ei observă evenimente şi le interpretează, iar această construire a 
realităţii reprezintă o perspectivă unică a persoanei respective asupra 
lumii. Aceeaşi scenă poate fi percepută în mod diferit de două 
persoane, tiparul unic formulat de fiecare poartă numele de construct, 
reprezentând modul unei persoane de a privi evenimentele lumii sale, 
de a le explica şi interpreta. 

De-a lungul vieții dezvoltăm multe astfel de constructe, unul 
pentru fiecare situație, eveniment sau persoană cu care intrăm în 
contact. Repertoriul de constructe creşte continuu pe măsură ce 
experiența noastră se imbogateste, iar constructele deja existente se 
rafinează pe măsură ce se schimbă şi evenimentele sau persoanele pe 

baza cărora s-au format. Constructul nu este de fapt niciodată finalizat, 

pentru că nu poate fi creat unul care să anticipeze orice eventualitate. 

Revizia lui este absolut necesară, individul trebuind să aibă constructe 

alternative spre care să se îndrepte. Oamenii sunt liberi să îşi modifice 

sau să îşi schimbe constructele, dar aceste acţiuni trebuie să fie bazate 
pe experienţa acumulată. Constructele nepotrivite pot să facă mai mult 

rău decât bine (Kreber şi colab., 2003). 

Teoria constructelor personale este organizată într-un postulat 
fundamental şi 11 corolare. Postulatul fundamental în teoria lui 
Kelly este „Procesele unei persoane sunt canalizate psihologic în 
funcţie de modul în care aceasta anticipează evenimentele”. 
Utilizând cuvântul procese, Kelly a subliniat că scoate din calcul 
existenţa unei energii mentale; procesele psihologice sunt ghidate de 
constructe, comportamentul uman fiind relativ stabil (Patrick, 2005). 

Cele 11 corolare se bazează pe postulatul fundamental 
(Boeree, e-text, http://www.ship.edu/-cgboeree/perscontents.html): 
a) corolarul construcției  (similarităţile dintre evenimentele 

repetate): „Persoana anticipează evenimentele construind replici 
ale acestora”; Kelly considera că nici un eveniment nu va apărea 
din nou exact în forma în care s-a prezentat anterior. Dacă 
ascultăm aceeaşi piesă pe care am ascultat-o şi cu o zi în urmă, 
experienţele prin care vom trece pot să difere, din cauza faptului 
că dispoziția noastră afectivă este alta. Totuşi, deşi evenimentele 
diferă, ele au câteva caracteristici similare, care îi permit 
persoanei să facă predicții sau să anticipeze modul în care acel 
eveniment va fi trăit în viitor; 

b) corolarul individualitáfii (diferenţele individuale în interpretarea 
evenimentelor): „Persoanele diferă unele faţă de altele în ceea ce 
priveşte construcția evenimentelor”. Constructele formulate nu 
vor reflecta realitatea obiectivă, ci interpretarea pe care persoana 
o face. În ciuda diferenţelor individuale, Kelly credea că există 
caracteristici comune ale constructelor la toți indivizii; altfel 
spus, oricât de individualizată ar fi interpretarea unui eveniment, 
există un oarecare grad de similaritate între persoane, cu atât mai 
mare cu cât ele împărtăşesc aceleaşi norme şi valori culturale 
(Schultz, 1986); 

c) 


d) 


corolarul organizării (relaţia dintre constructe): „Fiecare 
persoană dezvoltă, în funcţie de oportunităţile de anticipare a 
evenimentelor, un sistem care reflectă relația de ordine între 
constructe”. Kelly sugerează că persoana tinde să îşi organizeze 
constructele individuale într-un sistem, potrivit propriei viziuni 
asupra relaţiei dintre ele. Prin urmare, două persoane care au 
constructe similare pot să difere foarte mult, datorită ordinii 
diferite a constructelor. Constructele sunt ordonate ierarhic, unele 
fiind subordonate altora. Constructul de performanţă poate să 
includă ca subordonate constructe precum inteligent sau eficient. 
Ierarhia constructelor nu este rigidă, ea putând fi modificată dacă 
nu mai oferă predicții corecte ale evenimentelor viitoare; 
corolarul dihotomiei (dihotomia constructelor): „Sistemul de 
constructe al unei persoane este compus dintr-un număr finit de 
constructe dihotomice". După Kelly, toate constructele sunt 
bipolare sau dihotomice, ceea ce este o caracteristică necesară 
dacă dorim să anticipăm corect evenimentele viitoare. Nu este 
suficient să avem despre un prieten un construct care reflectă o 
caracteristică precum onestitatea; este nevoie să avem şi 
constructul opus, pentru a arăta cum acea persoană diferă de 
celelalte, mincinoase. Constructul va fi aşadar de forma onest- 
mincinos. Prietenii A şi B pot fi construiți ca fiind oneşti, în 
comparaţie cu C care este mincinos; 

corolarul alegerii (libertatea de a alege): „Persoana alege dintr- 
un construct dihotomic alternativa prin care poate să anticipeze 
cel mai bine evenimentele”. Persoana trebuie să aleagă 
alternativa care va funcționa cel mai bine, care poate să prezică 
evenimentele viitoare. Alegerea se va realiza de multe ori între 
securitate şi aventură; un student care are de ales între două 
cursuri opționale ar putea alege cursul ţinut de un profesor despre 
care ştie că dă note mari (alege astfel securitatea) sau un curs 
ținut de un profesor despre care nu ştie nimic (alege astfel 
aventura). Opţiunea pentru securitate defineşte cel mai bine 
sistemul individual de constructe, iar cea pentru aventură arată 
extensia acestui sistem. Tendinţa de a alege alternativele sigure 


"explică de ce oamenii persistă în comportamentele lor greşite; 

8) 


h) 


corolarul gamei de aplicare: „Un construct este util pentru 
anticiparea unei game finite de evenimente”. Un construct nu 
poate fi util în orice situație; de exemplu constructul inalt-scund 
poate fi utilizat în relaţia cu oamenii, clădirile sau arborii, nu 
pentru a descrie vremea. Totuşi, există o diferență destul de mare 
între constructe în ceea ce priveşte mulțimea situaţiilor cărora le 
pot fi aplicate; 

corolarul experienţei (expunerea la experiențe noi): „Sistemul de 
constructe al unei persoane variază pe măsură ce aceasta 
construieşte replici ale evenimentelor”. Constructul este 
asemănător unei ipoteze, fiind generat pe baza experienţei trecute 
pentru a anticipa experienţe viitoare, fiind testat pentru a vedea 
cât de bine prezice evenimentele. Cele mai multe persoane sunt 
expuse continuu la experienţe noi, astfel încât procesul de testare 
a unui construct este în continuă desfăşurare. Dacă un construct 
nu se dovedeşte un predictor valid, el trebuie reformulat sau 
înlocuit, în lumina noilor experiențe (Hergenhahn şi Olson, 
1999); á : 

corolarul modulării (adaptarea la experiențele noi): ,,Variatiile 
sistemului de constructe sunt limitate de  permeabilitatea 
constructelor". Permeabilitatea constructelor se referá la gradul in 
care acestea permit incorporarea unor elemente noi in gama sa de 
aplicare. Prin urmare, sistemul de constructe al persoanei poate fi 
schimbat sau modificat ca rezultat al noilor experiente, in functie 
de cát de permeabile sunt constructele sale. Un construct 
impermeabil nu va putea fi modificat sau schimbat, indiferent de 
experiențele prin care persoana trece (un astfel de construct 
impermeabil ar putea fi toți rromii sunt hoţi); 

corolarul fragmentării (competiţia dintre constructe): „Persoana 
poate să folosească succesiv o varietate de subsisteme de 
constructe care sunt incompatibile unul cu celălalt”. În procesul 
de schimbare a sistemului, noile constructe ar putea să nu fie 
compatibile cu cele vechi. De exemplu, întâlnim o persoană şi 
imediat ne place de ea. Interesele sale sunt aceleași cu ale 
noastre. Atitudinile ei sunt similare cu ale noastre. Una peste alta, 
se potrivește constructului de prieten. A doua zi, într-o discuţie în 

j 


k) 


grup, descoperim că are câteva comportamente pe care le 
dezaprobăm — de exemplu este un fumător înrăit — ceea ce o 
încadrează in categoria duşman. Această inconsistentá este însă 
una de nivel subordonat; constructul superior rămâne neatins, 
persoanele în general putând să tolereze un număr destul de mare 
de inconsistente fără a schimba constructul supraordonat; 
corolarul - asemănării (similaritatile dintre persoane in 
interpretarea evenimentelor): „În măsura în care o persoană 
foloseşte constructe similare cu ale altei persoane, procesele sale 
psihologice sunt similare cu ale acesteia”. Cu acest corolar şi cu 
cel social, Kelly şi-a extins teoria la nivelul relațiilor 
interpersonale. Dacă două persoane construiesc o experienţă în 
moduri similare, procesele psihologice trebuie să fie la rândul lor 
similare; aceasta nu înseamnă că trebuie să fie identice; 

corolarul socialului (relaţiile interpersonale): „În măsura în care 
o persoană interpretează procesul de construcţie al altei persoane, 
ea poate să joace un rol oarecare în procesul social în care este 
implicată acea persoană”. Persoanele din aceeași cultură tind să 
construiască evenimentele în acelaşi fel. Pentru a dezvolta relaţii 
interpersonale, trebuie interpretate sistemele de constructe ale 
altora; altfel spus, trebuie înțeles modul în care ceilalți gândesc și 
astfel să fim capabili să anticipăm modul în care ei vor prezice 
evenimentele. Oamenii sunt continuu angajați în acest proces, cel 
mai uşor exemplu fiind acela al şofatului, când şoferii trebuie să 
anticipeze mereu ceea ce vor face ceilalţi participanţi la trafic. 


7.3. Evaluarea teoriei lui Kelly 
Kelly a dezvoltat o teorie unică a personalităţii, care nu a avut 


la bază nici una dintre celelalte teorii, ci interpretarea datelor obţinute 
pe baza experienţei clinice. Originalitatea teoriei subliniază că fiecare 
individ poate să aibă o perspectivă proprie asupra lumii. În ciuda 
originalității ei (sau poate tocmai de aceea), teoria constructelor 
personale nu s-a bucurat de un grad prea mare de acceptare, nici în 
psihologia clinică şi nici în cea academică (Patrick, 2005). A generat 
un volum destul de mic de cercetări, deşi există un grup tot mai mare 
de continuatori ai lui Kelly, mai ales în Anglia şi Europa. Un alt 

motiv al gradului de acceptare redus ar putea fi faptul că autorul 
teoriei a publicat destul de putin, în comparaţie cu alti teoreticieni, iar 
ceea ce a publica nu a fost accesibil intelectual publicului larg sau 
psihologilor interesaţi doar de studii de caz. Cea mai mare parte a 
efortului său s-a îndreptat spre munca în clinică. 

Un alt motiv este ‘critica îndreptată direct împotriva 
sistemului său, care elimina concepte precum motivaţia sau altele 
aflate în centrul preocupărilor psihologiei. Critici importante s-au 
axat pe faptul că teoria lui Kelly elimină aspectele emoţionale 
precum dragostea, insistând doar asupra funcţionării raţionale. De 
fapt, Kelly a abordat implicit emoțiile, considerándu-le constructe. 

Contribuţia unică a lui Kelly este însă recunoscută pe plan 
mondial, iar teoria sa este una dintre cele mai controversate ale 
secolului trecut. În ultimii ani, teoria a cules tot mai mulți adepţi, 
fiind compatibilă cu interesul pentru psihologia cognitivă. 

Partea a II-a 
STRUCTURA PERSONALITĂȚII 


În privinţa structurii personalității, menționăm faptul că am 
optat pentru o abordare întâlnită în psihologia tradițională, care 
accentuează asupra componentelor, temperament, aptitudini, 
caracter, plecând de la ideea că personalitatea este un sistem 
constituit din  subsistemul dinamico-energetic (temperament), 
subsistemul efectoriu (aptitudini), subsistemul relafional (caracterul). 
Am putea fi acuzaţi de faptul că am cuprins în structura personalităţii 
numai dimensiuni non-cognitive, în realitate amintim cititorului că 
dacă temperamentul are o largă bază biologică şi prin urmare este 
ereditar, caracterul este mai mult rezultatul asimilării experienței 
socio-culturale, asimilare în care intervin procesele cognitive, 
afective şi motivationale, atitudinile ca structuri de caracter fiind în 
fapt un aliaj între acestea. Apoi aptitudinile sunt în parte susținute de 
zestrea ereditară a individului, dar pe măsură ce ele se dezvoltă si iau 
forma aptitudinilor generale şi complexe sunt tot mai mult influențate 
de mediul socio-cultural, iar procesarea informaţiilor care vin din 
acest mediu se realizează cu ajutorul proceselor cognitive complexe, 
gândire, memorie, atenţie etc. Prin urmare vom prezenta în cele ce 
urmează: temperamentul sub aspectul mecanismelor sale biologice şi 
biochimice; tipologiile temperamentale cele mai cunoscute; 
caracterul ca structură de trăsături şi atitudini; ca rezultat al asimilării 
de experienţă prin mijlocirea unor factori de ordin bio-chimic, bio- 
psihic, socio-cultural; aptitudinile ca dimensiuni efectorii ale 
personalităţii, care includ printre altele şi inteligența ca cea mai 
generală, dar şi cea mai importantă aptitudine umană. 


1. Temperamentul 

1.1. Definiţia temperamentului 

Dintre toate dimensiunile personalităţii, temperamentul este 
cel mai uşor de observat, de identificat şi de ce nu de măsurat. 
Termenul de temperament derivă din latinescul temperare care 
înseamnă a amesteca pentru a dilua. Dacă îl raportăm la celelalte 

dimensiuni ale personalității, aptitudini şi caracter, temperamentul 
exprimă mai degrabă forma vieţii psihice şi nu conţinutul acesteia 
(Zlate, 2000), el reprezentând modul de a fi, de a se comporta al 
cuiva, sub aspect valoric fiind nespecific pentru personalitate. Din 
multitudinea de definiții date temperamentului se pot desprinde 
câteva elemente, care permit o grupare a acestora. 

1. Definiţii care fac trimitere la tipologiile umane şi care au 
ca sursă cercetările realizate de biotipologi, aceştia încercând să 
demonstreze existența unor relaţii legice între constituţia corporală şi 
trăsăturile temperamentale. Astfel Doron şi Parot (1999) definesc 
temperamentul ca o clasificare a conduitelor umane după tipuri, pe 
baza caracteristicilor biologice. Craig şi Kermis (1995) consideră 
temperamentul ca fiind acele diferențe constituționale, care apar 
foarte devreme, fiind probabil înnăscute şi care sunt stabile, de-a 
lungul întregii vieţi. J. Santrock (2001) leagă temperamentul de stilul 
comportamental al personalității, caracteristici ale modului de 
formulare a răspunsurilor. În literatura noastră de specialitate U. 
Şchiopu (1997) consideră temperamentul ca fiind sinonim cu tipurile, 
adică personalitatea structurată în jurul unor caracteristici dominante 
sau centrale structurate în formula genetică, dar influențate şi de 
factori peristaltici. 

2. Definiţii ce accentueză dimensiunea dinamico-energetică 
a personalității. Începând cu L. S. Rubinstein, care defineşte 
temperamentul ca latura dinamico-energetică a personalităţii, o serie 
de psihologi fac trimitere la aspecte ce tin de dinamismul persoanei. 
Astfel, temperamentul cuprinde acele trăsături neurofiziologice ale 
unei persoane, care determină diferențieri psihice interindividuale in 
ceea ce priveşte mai ales capacitatea energetică şi dinamica 
comportamentală. Definirea temperamentului în termeni de activism 
şi energie îşi are originea în modelul clasic al tipului de activitate 
nervoasă superioară constituit treptat prin descoperirea şi testarea 
însuşirilor de forţă sau energie, echilibru şi a corelatiei dintre ele 
(Popescu-Neveanu, 1980). 

Acelaşi autor subliniază existenţa câtorva caracteristici: 

- dependenţa de genotip, invarianfa structurii; 

- expresia psihocomportamentală a unor particularități nervoase 
constitutive ce se manifestă şi în sfera somatică; 
- generalitatea trăsăturilor, trăsături ce se manifestă în activitatea 
reflexă, dar nu determină la om conţinutul şi performanţele acesteia; 
- încadrarea tipologică pe scara gradatiilor însuşirilor de tip de 
activitate nervoasă superioară şi modului de combinare a acestora. 
Bazal temperamentul se defineşte prin nivel energetic şi dinamică. 

3. Definiţii care subliniază sfera şi modul de manifestare ale 

temperamentului 
Considerând temperamentul ca „materia primă” din care este 
modelată personalitatea, G. Allport (1981) oferă o definiție completă 
şi complexă a acestuia „....... se referă la fenomenele 
caracteristice ale naturii emoționale a unui individ, incluzând 
sensibilitatea față de o stimulare emoțională, forța şi viteza sa 
obişnuită de răspuns, calitatea dispozitiei sale predominante şi toate 
particularitátile fluctuafiei şi intensitatea dispozitiei, aceste fenomene 
fiind considerate ca dependente de construcţia constituțională şi deci 
în mare măsura ereditare, ca origine” (p. 46). După Allport încoace, 
majoritatea psihologilor au subliniat faptul că trăsăturile de natura 
temperamentalá se manifestă cu pregnantá în sfera afectiv- 
motivationalá „elanul vital al insului, vigoarea manifestărilor 
afective, posibilitatea de rezonanță, vibraţie şi trăire, amplitudinea 
reacțiilor timice” (Popescu-Neveanu, 1982, p.203). Cam în aceeaşi 
perioadă cu Allport, psihologul român N. Mărgineanu, preocupat de 
relațiile dintre componentele personalității spune despre 
temperament că se referă la formă manifestărilor noastre. Trăsături 
cum ar fi „iuțeala acțiunii şi deciziunii, oscilatia, perseveratia se 
referă mai mult la formele acțiunii, celelalte, emotivitatea, 
nervozitatea, predominarea calității plăcute-neplăcute a emoțiilor, 
mai mult la afectivitatea, care însoţeşte acțiunea, fiind oarecum 
formele afectivității” (1941, p. 137). Mărgineanu mai adaugă la 
acestea şi un aspect integral pe care îl numeşte „fire” care determină 
direcția, sensul de orientare al întregii activități umane. 

În psihologia contemporană există aproape o unanimitate în 
considerarea temperamentului ca „baza dispoziţiilor înnăscute ale 

unei persoane, care au o relativă consistenţă şi care sunt modulate de 
expresia activității, reactivitatii emoționale şi  sociabilității” 
(Goldsmith, 1987); diferențe individuale stabile în calitatea şi 
intensitatea reacţiilor emoționale, nivelului activității, atenţiei şi 
reglării self-ului (Rotbarth şi Bates, 1998); temperamentul este baza 
biologică a personalității, dimensiune a afectivității şi emoţiilor, 
jucând un rol important de-a lungul întregii vieți (Buss gi Plomin, 
1984 ) etc. 

Multitudinea de definiții date temperamentului ar putea 
conduce la ideea inexistenfei unui consens în domeniu. În realitate 
însă — subliniază Gonzales, Carranza şi Galian (2002) se pot 
desprinde anumite elemente comune: 

- dimensiunile temperamentale se referă la trăsături compor- 
tamentale; 

- temperamentul reprezintă contribuţia persoanei la interacțiunea cu 
mediul; 

- trăsăturile de temperament sunt puternic influențate de factori 
biologici; toate teoriile subliniază continuitatea trăsăturilor de 
temperament de-a lungul vieții, având cea mai înaltă stabilitate, 
comparativ cu celelalte componente ale personalității. l 

Dacă am înscrie pe o axă dimensiunile de personalitate am 
putea constata că temperamentul exprimă forma acesteia, pe când 
trăsăturile caracteriale şi aptitudinale exprimă conținutul, 
temperamentul fiind latura generală şi maximal constantă pe 
parcursul vieții, legată de modul de reacție al individului (Zlate, 
2000). 

Prin urmare temperamentul este un ansamblu de trăsături 
individuale, care au o largă bază biologică şi se exprimă în activitate, 
comportament, sfera afectiv-motivationalá, sub aspectul intensității, 
persistentei, mobilității, echilibrului si rezonantei acestora. 
Temperamentul este considerat ca fiind cea mai generală și constantă 
particularitate a personalității umane, intrinsecă acesteia şi având 
deci cea mai mare certitudine de invarianță. 

1.2. Clasificarea temperamentelor. Tipologii temperamentale 

Chiar dacă temperamentul este o dimensiune a personalității 
care a atras atenția foarte devreme, în istoria gândirii filosofice și 
psihologice, identificarea şi mai ales clasificarea „tipurilor 
temperamentale s-au dovedit a fi o problemă complicată si 
controversată” (Golu, 2002, p.661). Criteriile utilizate sunt dintre 
cele mai diverse; morfologice sau bioconstitutionale; fiziologice, 
psihologice. În lucrarea de față vom prezenta cele mai cunoscute 
clasificări, începând de la cea mai veche până la cele actuale. 

a) Tipologia lui Hipocrate şi Galen 

Considerat părintele medicinii, Hipocrate face eforturi 
deosebite de a despărți medicina de religie, recurgând la raționament 
şi observaţie el subliniază diferența dintre tratamentul medical 
(fiziologic) si  conceptualizarea filosofică. La baza tuturor 
fenomenelor, Hipocrate plasa natura şi umorismul. 

Privitor la mediu, autorul susținea că anotimpurile, 
temperatura, apele, dispunerea localităților sunt cauze ale unor 
maladii, umorismul vizează cele patru umori existente în organism: 
sânge, limfă, bila neagră şi bila galbenă, care atunci când sunt în 
echilibru asigură o bună stare de sănătate, dezechilibru însemnând 
boală. Aceste patru umori sunt asociate cu patru calități: umed, uscat, 
rece, cald, fiecare având o funcție proprie. Astfel, se spunea că 
sângele hrăneşte organismul, limfa înmoaie membrele şi nervii, bila 
facilitează transformarea alimentelor sau favorizează excretia. 

Pentru prima oară în istoria gândirii filosofice, Hipocrate 
sustine că temperamentul omului este consecința acestor secretii, 
care cresc în funcţie de anotimp: limfa creşte iarna; sângele 
primăvara; bila galbenă vara; bila neagră toamna. Plecând de la 
legătura dintre temperament şi umori, Hipocrate susține următoarea 


corespondenţă: 

- temperamentul coleric este asociat cu o hipersecretie a bilei 
galbene; 

- temperamentul sangvinic este asociat cu o circulație intensă a 
sângelui; 


- temperamentul flegmatic este asociat cu o hipersecretie a flegmei; 

- temperamentul melancolic este asociat cu o hipersecretie a bilei 
negre. 

Teoria lui Hipocrate va fi preluată de un alt mare medic al 
antichităţii, Galen, care asociază cele patru temperamente, cu patru 
umori şi cu patru elemente considerate de bază de către filosofii 
antici: pământ, aer, apă, foc. Prin diverse combinaţii realizează o 
tipologie umană, considerând că sângele reprezintă umoarea cea mai 
nobilă, datorită faptului că are toate cele patru elemente în proporţii 
egale, în celelalte existând o dominantă. Astfel, Galen obține patru 
temperamente simple, patru mixte, unul perfect normal şi mai multe 
atipice cu predispozitie la anumite tulburări de sănătate. Galen 
asociază temperamentului coleric anotimpul vara şi ca element din 
natură focul; temperamentul sangvinic este asociat cu anotimpul 
primăvara şi cu aerul; flegmaticului îi este asociată iarna şi apa; 
melancolicul este asociat cu toamna şi pământul. Temperamentele 
mixte (coleric, sangvinic, flegmatic, melancolic) au căpătat în secolul 
XX o fundamentare fiziologică, graţie studiilor laborioase realizate 
de Pavlov şi discipolii săi. 

b) Tipologia lui Pavlov 

Cea mai cunoscută tipologie, fundamentată pe criterii 
fiziologice, este cea realizată de Pavlov şi discipolii săi, punctul de 
plecare constituindu-l „principiul nevrismului" potrivit căruia 
reglarea raporturilor dintre individ şi mediu este mediată de 
activitatea creerului, considerat bază a sistemului psihic (Golu, 
2002). Pe baza studiilor de laborator, Pavlov a stabilit existența 
tipului de activitate nervoasă superioară care este dat de forfa, 
mobilitatea şi echilibrul celor două procese fundamentale: excitafia 
şi inhibifia. Excitaţia este definită ca stare de activare a sistemului 
nervos sau a organismului care se exprimă prin producerea de 
comportamente motorii, verbale, emoționale (Doron şi Parot, 1999). 
Inhibifia moduleazá excitatia, ea constă în reducerea sau suprimarea 
activității unui sistem, îndeplinind rolul de control, de reglare a unei 
structuri nervoase, sau funcţii. În teoria lui Pavlov inhibitia este 
invocată în scopul reducfiei sau suprimării unor răspunsuri 
condiționate. Rezultatele obținute în numeroasele sale experimente 

au permis lui Pavlov să stabilească o corespondență între tipul de 
activitate nervoasă superioară şi tipul de temperament: 


tipul puternic, echilibrat, mobil = temperament sangvinic; 

tipul puternic, neechilibrat, mobil = temperament coleric; 

tipul puternic, echilibrat, inert = temperament flegmatic; 

tipul slab = temperament melancolic. 

Caracteristicile de forță, mobilitate sau echilibru pot fi 


evidenţiate pe baza unor indicatori, după cum urmează: forța 
reprezintă încărcătura energetică a neuronului, în funcţie de care 
putem distinge tipul puternic de cel slab: 


tipul puternic 
capacitate de lucru intensă şi de lungă durată; 
rezistență funcțională în caz de solicitare; 
restabilire rapidă după efort; 
rezolvă sarcini complexe, face față uşor factorilor stresanti si 
afectogeni; 
nivel ridicat al pragurilor senzoriale; 
tipul slab 
capacitate de lucru buná numai ín situatii de dozare uniformá a 
efortului; 
apare rapid oboseala si devine persistentá; 
dificultăți în distributivitatea atenției; 
supramotivare şi supramobilizare în raport cu sarcina; 
praguri senzoriale joase. 
Mobilitatea proceselor nervoase relevă dinamica acestora, 


viteza şi durata instalării, rapiditatea trecerii de la unul la celălalt , în 
funcţie de care putem deosebi tipul mobil de cel inert: 


tipul mobil 
viteză mare de desfăşurare a proceselor nervoase, iradiere, 
concentrare, inducție; 
rapiditatea formării frânelor condiționate; 
rapiditatea trecerii de la o activitate la alta; 
rapiditatea restructurării legăturilor nervoase temporare; 
rapiditatea şi uşurinţa adaptării; 
tipul inert 
ritm lent de desfăşurare a proceselor nervoase; 

- inertia formării deprinderilor; 
- greutate în trecerea de la o activitate la alta; 
- dificultăți de adaptare. 

Echilibrul rezultă din raportul dintre excitație şi inhibifie, 
exprimându-se în tendința spre impulsivitate (predominarea 
excitafiei), tendinţa spre inhibare (predominanfa inhibifiei) şi tendința 
spre echilibru. 

tipul echilibrat 

- bund coordonare; 

- atenție distributivă bună; 

- suportă situaţii de aşteptare prelungită; 

- dezvoltă capacitate de stăpânire de sine; 
tipul neechilibrat 

- activitate sincopată; 

- coordonare dificilă; 

- dificultăți de distribuire a atenţiei; 

- impulsivitate; 

- predominanta excitatiei. 

Dintre toate aceste însuşiri, se pare că echilibrul se impune 
cel mai uşor observaţiei, impulsivitatea sau calmul punându-și 
amprenta pe diferite tipuri de comportament motor, verbal sau 
emoțional. 

Cercetările ulterioare au adăugat o a patra dimensiune a 
proceselor nervoase — dinamismul - care se referă la viteza cu care 
celulele nervoase generează procesele de excitație şi inhibitie (Zlate, 
2000). 

c) Tipologia lui Heymans, Wiersma, Le Senne 

n prima jumătate a secolului XX psihologii olandezi 
Heymans şi Wiersma încearcă să înlocuiască o tipologie pur 
intuitivă — existentă până atunci — cu alta, bazată pe date pozitive. Ei 
au elaborat un chestionar cu 90 de itemi pe care l-au trimis unor 
medici din Olanda şi Germania precum şi altor persoane, lotul 
cuprinzând în total 3000 de subiecţi, de la care au primit 2523 de 
răspunsuri. Chestionarul cuprindea următoarele rubrici: 

- mişcări şi activitate; 
- sentimente şi emoții; 

funcția secundară; 
inteligenţă şi aptitudini conexe; 
înclinații, interese, tendințe; 
diverse caracteristici. 
Analiza răspunsurilor le-a permis să constate că numeroasele 


trăsături pe care le-au relevat nu erau împrăştiate la întâmplare, ci se 
găseau asociate. Această abordare a fost continuată şi dezvoltată în 
Franţa de către R. Le Senne apoi de G.Berger (Jues, 2000). 


Cei trei factori luaţi în considerare în clasificarea 


temperamentelor sunt următorii: 


emotivitate, care exprimă sensibilitatea cuiva la anumite 
situații, evenimente sau persoane, „numim emotiv pe acela 
care se tulbură în situații când cea mai mare parte a 
oamenilor nu sunt miscati” (Zisulescu, 1978, p.149). Deci, 
individul emotiv este impresionabil, pare susceptibil şi 
vulnerabil, dar nu poate fi considerat un inadaptat; 
activitatea exprimă uşurinţa de a acționa de la sine şi nu sub 
presiunea exercitată de mediu, activul nu concepe viaţa în 
afara acţiunii, el îndeplineşte şi sarcini neplăcute sau 
plictisitoare; 

rezonanța este repercursiunea unui eveniment asupra 
psihicului unui individ, reacţia promptă sau nu la un fapt sau 
situație emoţionantă. Din perspectiva acestui criteriu se pot 
distinge două tipuri: primar, care este sub dependența 
directă a evenimentelor prezente şi acționează sub influența 
prezentului; secundar orientat spre trecut, după ceea ce s-a 
întâmplat. Prin urmare cele două stări posibile ale factorului 
rezonanță sunt primaritatea şi secundaritatea (Jues, 2000, 
p.134). 

Acestori factori de bază, Le Senne le-a adăugat alți şase, 


numiți complementari: lărgimea câmpului de conştiinţă, polaritatea, 
aviditatea, interesele senzoriale, tandrefea, pasiunea intelectuală. 


Prin combinarea primelor trei criterii s-au obţinut 


următoarele tipuri temperamentale: 


nervos este tipul emotiv, nonactiv, primar (EnonAP) care se 
caracterizează prin dispoziție variabilă, impulsivitate, 

violență, insensibil la obiectivitate, tendinţă de a infrumuseta 
realitatea, are gust pentru bizar, macabru, pentru negativ. Le 
Senne spune cá nervosul prezintă o „debilitate a 
sentimentelor morale, vanitate şi insurecție? (apud 
Zisulescu, 1978, p. 151). Valoarea lui dominantă este 
divertismentul. 
sentimental este emotiv, nonactiv, secundar (EnonAS), 
introvertit, centrat pe viata lui interioară care îl protejează, îl 
susține, îl consolidează, este un tip meditativ, vulnerabil, 
scrupulos, indiferent față de evenimentele externe, Caută 
solitudinea, ocoleşte oamenii. Valoarea lui dominantă este 
intimitatea. 
coleric este emotiv, activ, primar (EAP), generos, cordial, 
plin de vitalitate şi exuberanf4, are aptitudini oratorice, 
dorință de exteriorizare, simte nevoia de acțiune, de 
iniţiativă, gust pentru noutate, crede în progres, îşi manifestă 
vehement emoțiile. Valoarea dominantă este acțiunea. 
pasionat este emotiv, activ, secundar (EAS), dominat de 
ambiţii, de dorința de succes, ştie să-şi stăpânească şi să-şi 
utilizeze violenţa, trăieşte numai pentru opera sa,pentru 
misiunea sa, se regăsesc in el atât tensiunea cát şi blandetea, 
neâncrederea lui se poate transforma în bunătate fata de cei 
care-l iubesc, are o mare putere de muncă, manifestă atracție 
pentm istorie şi trecut .Valoarea lui dominantă este 
îndeplinirea scopului propus. 
sangvinicul este nonemotiv, activ primar (nonEAP), 
extravertit, politicos, spiritual, ironic, sceptic, apt pentru a fi 
conducător, abil, pretuieste experienţa, dă dovadă de 
inițiativă şi o mare suplete spirituală, are un remarcabil simț 
practic. Valoarea dominantă este succesul social. 
flegmaticul este nonemotiv, activ, secundar (nonEAS), 
perseverent, respectă obiceiurile şi principiile, este punctual, 
obiectiv, demn de încredere, ponderat, manifestă dispoziție 
. egală, este tenace, răbdător, are tabieturi, este pedant, are 
simțul umorului, posedă un optimism rece. Valoarea 
„dominantă este legea. 

- amorful este nonemotiv, nonactiv, primar (nonEnonAP), 
conciliant, tolerant prin indiferentá, tenace si uneori 
încăpățânat, lipsit de energie, liniştit, calm, reflexiv, putin 
comunicativ, nepunctual. Valoarea dominantă este plăcerea. 

- apaticul este nonemotiv, nonactiv, secundar (nonEnonAS), 
închis, interiorizat, taciturn, sobru, conservator, puţin 
vorbáret, rob al habitudinilor, iubeşte singurătatea. Valoarea 
dominantă este liniştea. 

Ceilalţi factori, lărgimea câmpului de conştiinţă, polaritatea, 
apreciază „alura” generală a comportamentului, iar, aviditatea, 
interesele senzoriale, tandrefea, pasiunea intelectuală oferă 
informaţii despre orientarea individului. 

d) Tipologia lui David Keirsey 

Punctul de plecare al tipologiei realizate de D. Keirsey se află 
în observaţiile întreprinse, vreme îndelungată, de Katharine Myers şi 
fiica acesteia, Isabel, observaţii valorificate în elaborarea unui 
instrument de lucru intitulat „Indicatorul de Tipuri Myers-Briggs" 
(Myers-Briggs Type Indicator - MBTI). Acestea, plecând de la 
tipurile psihologice stabilite de C. G. Jung, subliniază că 
personalitatea are următoarele caracteristici de bază: 

- extravertire-introvertire legate de orientarea predominantă a 
individului, spre lumea exterioară sau spre cea interioară; 

- funcția senzorială-funcţia intuitivă care exprimă modul în 
care asimilăm cunoştinţele; 

- funcția reflexivă-funcția afectivă se referă la luarea 
deciziilor; 

- funcția judicativa-functia perceptivă legate de preferința 
pentru un stil de viață organizat sau dimpotrivă. 

Prin combinarea acestor opt caracteristici, autoarele au 
obținut 16 tipuri de personalitate: 

1. Tipul extavertit-intuitiv-afectiv-judicativ caracterizat prin 

următoarele trăsături: deschis, creativ, interesat de oameni, 

organizat; 

2. Tipul introvertit-intuitiv-afectiv-judicativ care este rezervat, 

creativ, interesat de oameni, organizat; 

3. Tipul extravertit-intuitiv-afectiv-perceptiv este deschis, 
creativ, interesat de oameni, flexibil; 
4. Tipul introvertit-intuitiv-afectiv-perceptiv este rezervat, 
creativ, interesat de oameni, flexibil; 
5. Tipul extravertit-intuitiv-reflexiv-judicativ este deschis, 
creativ, logic, organizat; 
6. Tipul introvertit-intuitiv-reflexiv-judicativ este rezervat, 
creativ, logic, organizat; 
7. Tipul extravertit-intuitiv-reflexiv-perceptiv este deschis, 
creativ, logic, flexibil; 
8. Tipul introvertit-intuitiv-reflexiv-perceptiv este rezervat, 
creativ, logic, flexibil; 
9. Tipul extravertit-senzorial-reflexiv-judicativ este deschis, 
practic, logic, organizat; 
10. Tipul introvertit-senzorial-reflexiv-organizat este rezervat, 
practic, logic, organizat; 
11. Tipul extravertit-senzorial-afectiv-judicativ este deschis, 
practic, interesat de oameni, organizat; 
12. Tipul introvertit-senzorial-afectiv-judicativ este rezervat, 
practic, interesat de oameni, organizat; 
13. Tipul extravertit-senzorial-reflexiv-perceptiv este deschis, 
practic, logic, flexibil; 
14. Tipul introvertit-senzorial-reflexiv-perceptiv este rezervat, 
practic, logic, flexibil; 
15. Tipul extravertit-senzorial-afectiv-perceptiv este deschis, 
practic, interesat de oameni, flexibil; 
16. Tipul introvertit-senzorial-afectiv-perceptiv este rezervat, 
practic, interesat de oameni, flexibil. 

David Keirsey subliniază că este destul de greu să lucrăm cu 


16 tipuri de personalitate, autorul oferind o variantă ce cuprinde patru 
tipuri temperamentale, temperamentul fiind „un tipar general de 
comportament .... este ceea ce-şi pune semnătura sau amprenta pe 
fiecare dintre acţiunile omului, făcând-o să aparțină, în mod 
recognoscibil, numai lui” (apud Hedges, 2002, p.66). Care sunt cele 
patru temperamente propuse de Keirsey? 

- temperamentul intuitiv-afectiv are nevoi şi aspirații greu de 
înţeles, este mereu preocupat de căutarea de sine, de dezvoltarea 
interioară, se exprimă uşor, mai ales în scris, este generos, gata 
oricând să-i ajute pe alții, este romantic, crede în valori înalte, îi 
place armonia, are o bogată viaţă interioară, este imaginativ; 

- temperamentul intuitiv-reflexiv este animat de ideea de a înţelege 
şi explica lucrurile, este logic şi creativ, neglijează prezentul, este un 
bun strateg si organizator, pune mare pret pe inteligența proprie, dar 
şi pe a altora, îi place ineditul, mereu nemulțumit de ceea ce 
realizează, îi place exactitatea, acurateţea, este preocupat de progres, 
neglijând adesea convențiile sociale; 

- temperamentul senzorial-judicativ este cel mai traditionalist, îi 
plac activităţile în cluburi, în diverse grupuri, poate fi socotit un 
adevărat „gardian al societăţii”, îşi asumă responsabilităţi, pun mare 
preț pe norme şi regulamente, este foarte conştiincios, are un spirit 
practic, economic, este un bun organizator; 

- temperamentul  senzorial-perceptiv este energic, îi place 
libertatea, se bucură de prezent, este foarte adaptabil, are mult 
farmec, este spiritual, nu este un tip punctual, este abil, mobil, 
tolerant, îşi asumă riscuri, este adesea imprevizibil, îi place fastul, se 
bucură de fiecare sărbătoare. 

Tipologia propusă de D.Keirsey este considerată, de P. 
Hedges (2002), cea mai substanţială contribuţie la studiul tipurilor, 
din ultimii ani, autorul, urmând o metodă proprie de investigație, 
simplifică Indicatorul Myers-Briggs. 


2. Caracterul 

2.1. Definirea caracterului 

În timp ce temperamentul are o pondere ereditară ridicată, 
caracterul este mai sensibil la influenţele socio-culturale. Discutând 
despre personalitate, R. Meili în 1963 (apud Pavelcu,1980), arată că 
aceasta cuprinde caracterul, temperamentul şi aptitudinile, exprimând 
trei aspecte particulare, autorul subliniind ca tot ceea ce nu este 
temperament şi aptitudini este caracter. Totuşi ce înțelegem prin 
caracter? La fel ca şi în cazul celorlalte dimensiuni ale personalităţii, 
încercările de definire sunt numeroase. Etimologic, caracter 

înseamnă ceea ce este imprimat, gravat în individ, sensul derivând 
din grecescul „character”. Frecvența folosirii termenului este diferită, 
psihologii americani considerând că personalitatea este sinonimă cu 
caracterul, pe când psihologii europeni preferă termenul de caracter. 
Asupra acestui aspect atrăgea atenția încă G. Allport, subliniind 
că „psihologii americani au elaborat multe lucrări intitulate — 
Personalitatea — dar puţine intitulate — Caracterul, (1981, p. 43). 
Dacă încercăm o sistematizare a definiţiilor date caracterului vom 
constată că există: 

1.Definifii care accentuează asupra ideii de trăsătură şi 
atitudine. Conceptul de trásátura postulat de W. Stern, G. Allport, se 
referă la elemente, aspecte ce pot fi descifrate din viata individuală 
prin inferente sau prin interpretarea faptelor de conduită observabile. 
Pentru G. Allport, trăsătură înseamnă o „structură neuro-psihică 
având capacitatea de a interpreta mulți stimuli echivalenți functional, 
de a initia şi ghida forme ale comportamentului adaptativ şi 
expresiv” (apud Hergenhahn şi Olson,1999, p. 196). 

Fiind însuşiri esenţiale şi durabile ale persoanei, ele 
determină un mod constant de manifestare. Din aceasta perspectivă 
caracterul poate fi definit ca ansamblu unitar de însuşiri psihice, 
esenţiale gi stabile ale unei persoane, care îşi pun amprenta pe felul ei 
de a fi, de a se compara, şi dobândesc o apreciere morală, pozitivă 
sau negativă. Această modalitate de a defini caracterul o întâlnim la 
numeroşi psihologi: „ansamblul trăsăturilor esențiale şi. calitativ 
specifice, care se exprimă în activitatea omului în mod stabil şi 
permanent” (Roşca,1976, p. 504); „ansamblu închegat de trăsături 
care determină o modalitate relativ stabilă, constantă de orientare şi 
raportare a subiectului la cei din jur, la sine însuşi, la activitatea 
desfăşurată, la însăşi societate, la realitatea socio-umană globală 
(Zlate, 2000, p. 288). În aceeaşi manieră defineşte caracterul şi P. 
Popescu-Neveanu (1978): „sistem de atitudini proprii subiectului, 
exprimate de el constant în comportament, având o relevantă 
semnificaţie social-umană şi definindu-l individual pe subiect din 
punct de vedere axiologic”. R. Le Senne şi G. Berger dau noțiunii de 
caracter un sens restrâns, privindu-l ca pe o schemă permanentă de 
dispoziţii care constituie structura mentală şi un sens larg — maniera 

în care omul exploatează fondul sau congenital şi îl specifică (apud 
Doron si Parot, 1999). Dacă „temperamentul se referă la 
predispozitiile noastre emoționale congenitale, ... caracterul 
corespunde la ceea ce oamenii fac ei înşişi în mod intenționat” (Opre, 
2002, p. 59). Prin urmare caracterul exprimă ideea că persoana nu 
este unic determinată, adică numai de temperament, care are origine 
genetică, ci şi de acţiuni ale mediului. Din această perspectivă 
Hansenne (2003) subliniază că această dimensiune, caracterul. 
traduce ideea de dispoziţie durabilă, care apare în cursul vieții şi care 
modelează temperamentul. Deşi există şi astăzi tendinţa de a înlocui 
termenul de caracter cu cel de personalitate, totuşi unii psihologi îl 
utilizează pentru a desemna caracteristicile, trăsăturile pozitive sau 
negative ale unei persoane. Cel de-al doilea termen utilizat în 
definirea caracterului este cel de atitudine care desemnează „o 
construcție psihică sintetică ce reuneşte elemente intelectuale, 
afective, volitive ... este o modalitate internă de raportare la diferite 
laturi ale vieţii ... este un fapt de conştiinţă, dar şi reacție 
comportamentală (Zlate, 2000, p. 289). Astfel, definiţia caracterului 
capătă următoarea formá-dimensiune a personalităţii constituită 
dintr-un ansamblu de trăsături şi atitudini stabile şi specific 
individuale. 

2.Definifii care subliniază aspectul psiho- moral 

Caracterul poate fi considerat nucleul personalităţii, având în 
vedere faptul că sistemul de trăsături şi atitudini specific fiecărui 
individ este antrenat în viața concretă, având semnificație morală, îl 
definesc pe om ca membru al societăţii. Profilul psiho-moral al 
individului se manifestă în consistenţa relațiilor interpersonale şi în 
activitatea sa (Radu, 1991). Cu alte cuvinte, caracterul devine 
schema de organizare a profilului psiho-moral, implicând raportarea 
la valoare, manifestându-se în contextul relațiilor interpersonale, care 
sunt pătrunse de norme, reguli etice, juridice etc. P. Popescu- 
Neveanu notează că în caracter se manifestă esența socială a omului 
şi valoarea lui morală. Asupra acestui aspect insista şi G. Allport, 
care definea caracterul „ca personalitate evaluată”, autorul american 
neconsiderând totuşi caracterul ca domeniu specific al personalității. 
Având în vedere această semnificaţie a caracterului, subliniem că el 

nu apare ca şi temperamentul foarte devreme, în copilărie, ci 
dimpotrivă „se maturează într-o manieră secvenfialá din copilăria 
mică până târziu în perioada adultă” (Opre, 2002, p. 64). 

Mai puţin influențat de factori ereditari, caracterul este determinat 
de învățarea socială, de învățarea cognitivă (Hansenne, 2003). 

Comparându-l cu temperamentul, Cloninger (1980) spune despre 
caracter că induce reacţii conştiente, intrând în relație cu procese cognitive 
evoluate, cum ar fi formarea conceptelor, pe când temperamentul fine de 
reacţiile pasive şi predeterminate la diferiți stimuli. 

Se pot desprinde din cele prezentate că trăsăturile şi atitudinile 

care alcătuiesc caracterul au câteva caracteristici: 

a se manifestă relativ constant, 

= sunt stabilizate, generalizate, 

= includ elemente cognitive, volitive, afective, acestea din urmă 
conferindu-le şi caracteristica bipolaritatii (pozitive-negative), 

“= sunt asociate cu aprecieri, valori, 

a se formează de-a lungul întregii vieţi, fiind puternic 
influențate de învățare, experiență individuală, modele 
culturale etc. 

a sunt organizate ierarhic în trăsături-atitudini supra şi 
subordonate. 


2.2. Structura caracterului - 

Rezultă din cele prezentate că în structura caracterului intră o 
serie de trăsături şi atitudini care se constituie într-un sistem, ce permite 
diferenţierea indivizilor, acestea fiind esenţiale şi stabile, fapt ce conferă 
personalității constanfá. Stabilitatea trăsăturilor nu trebuie înțeleasă ca 
rigiditate, ci dimpotrivă ea nu exclude o relativă plasticitate, care 
facilitează procesul adaptării individului în situaţii noi. 

Prin urmare, pot fi considerate trăsături de caracter numai 
acelea ce satisfac condiţiile de stabilitate, pregnanfá, constan{a, 
întrucât individul poate manifesta şi alte trăsături care sunt 
conjuncturale, a se vedea situaţia leneşului care poate deveni harnic 
sau chiar a cinstitului care uneori ajunge să mintă. 

O primă componentă a caracterului o constituie trăsăturile, definite 
de Eysenck (apud Roşca, 1976) ca „un set de acte comportamentale 

covariante, principiu organizator, care este dedus din generalitatea 
observată a comportamentului uman”. Am văzut într-unul din capitolele 
anterioare că abordarea personalității prin prisma trăsăturilor are o istorie 
veche, care începe cu G.Allport, autorul facând distincția dintre caracter, 
temperament şi tip. La baza concepției sale despre personalitate stă 
trăsătura, Allport identificând iniţial, împreună cu Odbert 17.953 de 
adjective ce ar putea fi folosite pentru caracterizarea oamenilor. Pentru 
Allport, trăsătura este o structură neuropsihică, ce conferă consistență 
comportamentului uman (apud Hergenhahn şi Olson, 1999). Criteriile de 
stabilire a unei trăsături sunt după Allport următoarele: frecvența cu care o 
persoană adoptă un tip de adaptare, de ajustare la o anumită situaţie; 
evantaiul de situații în care individul adoptă acelaşi mod de a acționa; 
intensitatea acestor reacţii în conformitate cu modelul preferat de 
comportament. Referindu-se la trăsătură, M. Hansenne (2003) subliniază 
cerinţele pe care aceasta trebuie să le îndeplinească: 

- să fie clar definită; 

- să fie mai mult decât o habitudine; 

- să fie observabilă; 

- existența ei să poată fi demonstrată empiric; 

- să interacționeze cu alte trăsături; 

- să fie distribuită normal într-o populaţie; 

- să asigure consistenţă comportamentului unei persoane. 

Multitudinea trăsăturilor pe care le posedă o persoană, a permis lui 
G. Allport gruparea acestora în: trăsături comune şi trăsături individuale 
sau dispoziţii personale. Primele sunt distribuite normal într-o populaţie ce 
împărtăşeşte aceeaşi cultură „oamenii normali dintr-o arie culturală dată 
tind în mod necesar să dezvolte unele moduri de adaptare comparabile în 
general" (Allport , 1981, p.340). 

Trăsăturile comune dau, deci, posibilitatea comparării 
oamenilor, prin urmare, personalitatea poate fi analizatá, intr-o 
anumită măsură în termeni de trăsături comune, definite de Allport 
astfel „structură  neuropsihicá generalizată (specifică individului), 
având capacitatea de a interpreta mulţi stimuli, functional echivalenți 
şi de a iniția şi orienta forme constante (echivalente) de 
comportament adaptativ şi stilistic (1981, p.374). A doua categorie 

de trăsături o constituie cele personale, care sunt diferite de la un 
individ la altul şi care pot fi grupate în: 

- trăsături cardinale ce corespund unor caracteristici 
importante ale personalității, cu semnificație majoră pentru aceasta 
„nici o dispoziţie de acest gen nu poate rămâne ascunsă, un individ e 
cunoscut prin ea şi poate deveni celebru datorită ei” (idem , p.366). O 
asemenea trăsătură poate fi definită — spune Allport — pasiune 
conducătoare, sentiment dominant, temă unitară, rădăcina vieţii; 

- trăsături centrale sunt caracteristici ale persoanei ce pot 
exprima generozitatea, meticulozitatea, timiditatea unei persoane 
(Hansenne, 2003). G . Allport susţine că fiecare persoană posedă 
câteva trăsături centrale distincte „dispoziţiile centrale probabil sunt 
acelea pe care le menţionăm când scriem o scrisoare atentă de 
recomandare” (p.366). Dacă o persoană este agresivă poate reacționa 
astfel în anumite situaţii: 


Tabel nr. 1. Situaţii de viata şi reacţiile unei persoane agresive 
(apud Hergenhahn si Olson, 1999 


situatii de viatá 
munca cu alti oameni tendinţa de a domina 


competitivitate înaltă , dorința de 
a câştiga 


răspunsuri la aceste situaţii 


situații de barare a atingerii 
scopului i furie 
slăbiciunea oamenilor poate fi 
i dominată , puterea face dreptatea 


- trăsături secundare sunt dispoziţii mai puţin consistente, 
mai puţin generalizate (Hansenne, 2003), mai puţin active decât cele 
centrale, sunt mai periferice, mai putin esenţiale. Dispoziţiile 
secundare sunt similare cu habitudinile sau atitudinile, însă sunt mai 
puțin generale decât acestea. Ele includ o serie de caracteristici cum 
ar fi preferința pentru anumite alimente, pentru anumite haine 
(Hergenhahn şi Olson, 1999). 

Chiar dacă trăsăturile şi dispoziţiile asigură stabilitate şi 
consistență conduitei ele nu sunt total constante şi nici nu sunt 

independente unele de altele, adaptarea individului reclamánd 
flexibilitate, ele sunt ceca ce Allport numeşte „modi vivendi ”. 
Trăsăturile constituie dimensiuni de bază ale personalității şi 
în teoria pe care o dezvoltă R.Cattell, autorul considerându-le 
adevărate „blocuri ale personalității”. Cea mai importantă distincție 
operată de Cattell este cea dintre trăsături de suprafaţă şi trăsături 
sursă (idem). Trăsăturile — sursă sunt de bază, sunt cauze ale 
comportamentului, constituie partea cea mai importantă a 
personalității, sunt responsabile de consistenţa acesteia. Ele sunt de 
trei categorii: trăsături legate de abilități, de exemplu maniera în 
care o persoană este capabilă să realizeze o sarcină după un obiectiv 
clar; trăsături legate de temperament şi de emoții, cum ar fi 
emofionalitate vs stabilitate; trăsături dinamice, care se referă la 
motivații şi interese (Hansenne, 2002). A doua categorie — trăsături 
de suprafaţă — sunt caracteristici ale personalităţii care sunt corelate, 
cum ar fi oamenii cu mai multă educaţie formală se pot descurca mai 
uşor decât cei cu mai puţină educaţie. Asemenea observaţii sunt 
superficiale, sunt simple afirmaţii care tind să se grupeze, să coreleze 
(Hergenhahn şi Olson,1999). R. Cattell adoptă o concepţie ierarhică 
a trăsăturilor, subliniind că unele sunt mai generale, (un număr mai 
redus) iar altele au un plus de specificitate (un număr mai mare). 
Asemenea lui G. Allport, Cattell crede cá sunt trăsături comune pe 
care le întâlnim la un număr mare de oameni şi care diferă prin 
intensitate şi nu prin formă şi trăsături unice, specifice fiecărui 
individ. Pe bază de analiză factorială, autorul identifică 16 factori de 
personalitate, consideraţi a fi „building blocks” ale personalităţii 
(vezi cap.....). În timp ce trăsăturile-abilități se referă, în principal la 
cele două tipuri de inteligență (fluidă şi cristalizată), trăsăturile- 
temperament determină energia, viteza sau emofionalitatea unei 
persoane, iar trăsăturile dinamice indică stilul, maniera în care o 
persoană răspunde într-o anumită situație. Trăsăturile dinamice sunt 
divizate de Cattell în două categorii pe care le numeşte erg şi 
metaerg, ambele fiind — trăsături sursă. Erg este similar cu ceea ce 
alti autori numesc trebuinte, instincte sau impulsuri; metaerg este o 
trăsătură dinamică ce îşi are originea în mediul înconjurător, ea stă la 
baza constituirii sentimentelor şi atitudinilor pe care Cattell le 

defineşte ca tendințe de a răspunde într-o manieră particulară la o 
situație particulară față de un eveniment sau un obiect. Acesta este 
practic punctul de întâlnire al lui Cattell cu dimensiunea de 
personalitate numită caracter. 

Influențat de ideile cercetătorilor ruşi (Secenov, Pavlov) şi ale 

celor americani (Clark, Hull), 
H. Eysenck se focalizează pe dezvoltarea trăsăturilor de-a lungul 
copilăriei. Asemenea lui Cattell, H. Eysenck propune o organizare 
ierarhică a personalității, autorul distingând patru niveluri ale 
acesteia: tipuri, trăsături, răspunsuri habituale, răspunsuri specifice 
(Hansenne, 2003). După Eysenck tipurile şi trăsăturile sunt genetice, 
ele nu pot să apară prin învăţare. Trăsăturile se grupează în 
superfactori pe care autorul îi numeşte: extraversiune / introversiune 
(E); neuroticism / stabilitate emoțională (N); psihoticism / forța eului 
(P). În debutul cercetărilor el a definit două dintre trăsături sau 
dimensiuni ale personalității şi anume extraversiunea / introversiunea 
şi neuroticism / stabilitate emoțională, obţinând prin combinația lor 
patru categorii: introversiune-stabilitate; introversiune-neuroticism; 
extraversiune-stabilitate şi extraversiune-neuroticism. 

H.Eysenck recunoaşte că personalitatea impune o abordare 
multi şi interdisciplinară iar rezolvarea acestei probleme necesită 
după opinia lui 12 discipline biologice şi 7 ştiinţe sociale (apud 
Pavelcu,1982). 

Autorul sustine ideea bazei biologice a personalității 
postulând cá extraversiunea / introversiunea se află în relație cu 
sistemul reticular activator. A doua dimensiune, neuroticism / 
stabilitate emoţională este legată de sistemul nervos autonom şi cel 
limbic (1990). Ideile lui le vom găsi dezvoltate în teoriile mai recente 
asupra personalităţii, teoriile psihobiologice reprezentate de autori 
ca: Gray, Tellegen, Zuckerman sau Cloninger. 

Abordarea prin prisma trăsăturilor a revenit puternic în ultima 
parte a secolului trecut în forma teoriei denumite „Big Five” sau „Five- 
Factor Model”, psihologii estimând că diferențele individuale pot fi 
explicate prin cinci dimensiuni majore (Goldberg, 1981, 1990; Digman, 
1990). Într-un studiu publicat în1982, Goldberg indică printre precursorii 
modelului pe Thurstone, Allport, Cattell, aceştia fiind adevărații 

exploratori, chiar dacă „nu au reuşit să găsească / definească miezul 
descoperirii lor“ (Minulescu, 1997, p.83). Într-o următoare etapă, Tupes şi 
Christal (1958, 1961) au analizat o serie de studii dedicate teoriei 
factorilor propusă de Cattell, găsind cinci factori ai personalității (apud 
Zlate, 1999). În anii 1960 Norman (1963), Borgatta (1964), Smith (1967) 
au ajuns la aceleaşi concluzii: cinci factori (Hansenne 2003), denumirile 
acestora diferă de la un autor la altul. Care sunt cei cinci factori care 
explică diferențele individuale? În primul rând semnalăm faptul că printre 
ei se află şi neuroticismul şi extraversiunea, definite de H. Eysenck, 
ceilalți referindu-se la: deschiderea spre experiență , agreabilitate, 
conştiinciozitate. Aceste trăsături pot fi uşor de reţinut dacă se utilizează 
acronimul OCEAN (Openness to experience, Conscientiousness, 
Extroversion, Aggreeableness, Neuroticism). Peabody şi Goldberg 
(1989) estimează că termenii utilizați pentru denumirea celor cinci factori 
sunt ,,variatiuni pe aceeaşi temă „ca într-o piesă muzicală. Prezentăm mai 
jos termenii folosiţi de diverşi autori: 


Tabel nr. 2. Modelul celor cinci factori după diverşi autori 


Fiske (1949) Norman Borgatta (1964) Digman Costa şi 
pe UE. 
1985 
socială înving emoţional inteligenţei 
| aserivitate | Simpatie | responsabilitate | emofionalitate | inteligență | 


învinge 
spre 
experienţă 


Cel mai adesea modelul celor cinci factori este asociat cu 
numele autorilor P. Costa şi R. McCrae, care avansează cel putin 
patru argumente în favoarea acestui model: studiile longitudinale 
realizate de numeroși observatori, demonstrează că cei cinci factori 
constituie dispoziții reale care explică manifestarea în manieră 
specifică a unor comportamente; factorii se regăsesc în limbajul 
curent şi în cele mai multe chestionare de personalitate; se regăsesc 
în cele mai multe culturi; nu sunt influențați de vârstă şi sex; ei au o 

bază biologică (Hansenne, 2003). Care este conţinutul acestor factori 
sau ce adjective pot fi folosite pentru descrierea lor? 

-  exXtraversiunea se referă la: confiant-timid; 

spontan-inhibat; 
îndrăzneţ-pasiv; 
activ-submisiv; 

- agreabilitatea se referă la: cald-rece; 
gentil-răutăcios; 
politicos-aspru; 
bun-iritabil; 

- conştiinciozitatea se referă la: serios-frivol; 

responsabil-iresponsabil; 
grijuliu-neglijent; 
disciplinat-veleitarist; 

- neuroticismul face trimitere la: nervos-liniştit; 

anxios-destins; 
relaxat-stresat; 
excitabil-calm; 

- deschiderea spre experienţă se referă la: imaginativ-practic; 
creativ-noncreativ; 
variabil-rutinier; 

- . curios-noncurios. 

Se poate observa cá o parte din aceste dimensiuni aparţine 
mai degrabă caracterului, (congtiinciozitatea, deschiderea spre 
experiență, agreabilitatea), iar altă parte (ine de temperament 
(extraversiunea, neuroticismul). 

În alti termeni, cele cinci dimensiuni ale personalității 
prezintă diverse fațete, surprinse de Costa şi McCrae (1990) prin 
intermediul unui chestionar NEO PI, care cuprindea inițial 145 de 
itemi ce másurau neuroticismul, extraversia gi deschiderea spre 
experienţă, la care au adăugat ulterior alti itemi pentru evaluarea şi 
celorlalţi doi factori, constiinciozitatea, agreabilitatea. Prezentăm in 
sinteză fațete ale dimensiunilor personalității: 

Tabel nr. 3. Fatete ale dimensiuniunilor personalității 
dupá Hansenne, 2003 


Extraversiune Căldură, instinct gregar, asertivitate, 
: activism, căutarea senzatiilor şi 
emoţiilor pozitive 
compliantá, modestie şi sensibilitate 
Conştiinciozitate Competenţă, ordine, sensul datoriei, 
căutarea reuşitei, autodisciplină şi 
deliberare 
Neuroticism Anxietate, frică, depresie, 
impulsivitate şi vulnerabilitate 
animat de idei şi valori 
Exemple de itemi: „Eşti imaginativ sau  practic?", 


„Preocupările artistice şi estetice sunt mai importante pentru tine?” 
etc. 


Chiar dacă modelul celor cinci factori a cunoscut numeroase 
replicări, a generat numeroase cercetări el nu se bucură de aceeaşi 
notorietate ca şi modelele propuse de Cattell sau Eysenck. 

A doua componentă a caracterului este constituită din 
atitudini. Chiar dacă nu există o definiţie unanim acceptată a 
atitudinilor, totuşi din multitudinea încercărilor de conturare a 
conceptului se pot desprinde câteva caracteristici esenţiale, care fac 
trimitere la următoarele aspecte: 

- modalități de raportare a individului sau grupului faţă de anumite 
laturi ale vieţii sociale şi față de propria persoană (Popescu-Neveanu, 
1978); 

- variabilă psihologică latentă, stabilă, structurată în timp în cadrul 
relațiilor între persoană şi ambianța sa (Golu, 1981); 

- modalități de a reacţiona verbal sau prin comportamente în mod 
personal, evaluativ faţă de problemele curente de viaţă, cele legate de 
conduitele semenilor şi cele privind munca (Schiopu, 1997); 

- predispozitie psihică sau propensiune de a acţiona într-un chip 
caracteristic în diferite situaţii, faţă de date şi evenimente ale realității 
(Radu, 1991); 

- dispoziție internă a individului faţă de un anumit element (Doron şi 
Parot,1999). 

Definite ca „modalităţi -de raportare, variabile psihologice 
latente, predispozitii psihice, construcţii psihice, dispoziţii interne 
„atitudinile se exprimă în comportament grație trăsăturilor 
caracteriale. De exemplu, atitudinea față de propria persoană se poate 
exprima prin următoarele trăsături caracteriale: sub şi supraapreciere, 
mândrie, modestie, exigenti, închidere în sine, egocentrism, spirit 
critic etc. 

Atitudinea este concepută de marea majoritate a autorilor ca o 
structură tridimensională, cognitivă, afectiv-motivafionalá şi volitivă. 
Toate aceste elemente sunt organizate într-o structură care ne permite 
să ne explicăm cum vor funcţiona procesele psihice ale unei persoane 
şi să anticipăm comportamentul ei într-o anumită situaţie. Fiind 
raportări la realitatea înconjurătoare, atitudinile cuprind în structura 
lor pe lângă elemente de factură cognitivă şi elemente afective şi 
volitive, fiind organizări durabile de motive, emoții fafa de realitate. 
Această raportare nefăcându-se pasiv si solicitând răspunsuri 
adaptative îl obligă pe individ să-şi fixeze scopuri, să lupte pentru 
realizarea lor, să ia hotărâri. Uneori în procesul de structurare a 
atitudinilor şi mai apoi în manifestarea acestora pot să apară decalaje, 
este astfel posibil ca să existe suficiente elemente de natură 
cognitivă, dar să nu existe resursele energetice necesare manifestării 
acestora, individul să nu fie suficient de motivat şi prin urmare să nu 
poată lua decizia de a-şi exprima atitudinea față de un anume 
fenomen sau eveniment din ambianța sa. De altfel V. N. Meaşişcev 
insista asupra acestui fapt, subliniind că atitudinile dispun de o 
componentă incitativ-orientativă-selectiv-evaluativă si^ de o 
componentă efectorie, pregnant operațională. Acestea pot fi uneori 
inegal dezvoltate. Raportarea la obiecte şi fenomene ale realităţii 
înconjurătoare se face şi în funcţie de semnificaţia pe care individul o 
acordă acestora, adică de valoare. Acest fapt determină persoana să 
acționeze preferenţial. Referitor la acest aspect, R. Linton (1968) 

consideră că valoarea poate fi definită „ca orice element comun unei 
serii de situaţii, care este capabilă să provoace un răspuns implicit al 
individului, iar o atitudine poate fi definită ca răspunsul implicit 
determinat de un asemenea element" (p. 140). Astfel valoarea şi 
atitudinea formează o configuraţie, care poate fi definită sistem 
valoare-atitudine (value-attitude system). Sistemul de atitudini odată 
format acționează automat şi în cea mai mare parte la nivel 
subconştient. După opinia lui Linton, în această configuraţie, 
termenul de atitudine se referă la formă pe când cel de-al doilea se 
referă la conținut. Valorile se nasc în procesul de interacţiune dintre 
subiect şi obiect, ele fiind după opinia lui I. Radu (1991) „mai mult 
decât însuşiri ale fenomenelor şi actelor externe” sunt adevărate 
principii, ce au un conținut general-uman, dar şi unul dependent de 
contextul socio-istoric. Aşa se face că fiecare epocă are sistemul ei 
de valori, dar şi valori universale, care se perpetuează. Pentru 
individul concret, valorile apar ca date externe, ce trebuie însușite, 
internalizarea treptată a acestor, contribuind la orientarea activităţii, 
la integrarea şi adaptarea socială. 

Asemenea emoţiilor şi sentimentelor, pe care le includ, 
atitudinile-valori, exprimate prin trăsături caracteriale, sunt bipolare: 
bun-rău;  frumos-urât;  adevăr-minciună etc. Fiind rezultatul 
interacțiunilor dintre individ şi mediu setul atitudini-valori se 
formează treptat, conturându-se în linii mari în adolescență. Există 
situaţii însă, când din cauza presiunilor exercitate de mediu un 
individ poate să-şi modifice anumite atitudini, fie în direcția reducerii 
intensității lor, menţinându-se însă orientarea, fie prin schimbarea 
acestora. Avem de-a face deci, după opinia lui Krech şi Crutchfield, 
cu două tipuri de modificări, prima fiind socotită congruentd, iar a 
doua incongruentă. 

Schimbarea atitudinilor este însoțită nu de puţine ori şi de o 
stare de disonantá cognitivă, care poate duce la un dezechilibru al 
sistemului de valori al individului. Tendinţa fiecăruia este însă, spre 
refacerea echilibrului şi restabilirea congruentei atitudinale. 

Referindu-se la raportul dintre atitudini şi valori, M. Rokeach 
(1973) subliniază că diferenţele ar decurge din faptul că primele s-ar 
referi la un complex de convingeri fata de un obiect sau o situaţie, pe 

când valoarea nu se referă decât la o singură convingere, 
caracterizată de un mare grad de generalitate, ocupând un loc central 
în sistemul de personalitate. 


2.3. Relaţia dintre temperament şi caracter. Modelul lui 
R. Cloninger 

Problema relației dintre temperament şi caracter nu este deloc 
una nouă, înţelegerea mecanismelor neurofiziologice ale caracterului 
fiind posibilă gratie, mai întâi, datelor experimentale referitoare la 
tipurile de activitate nervoasă superioară, date obţinute încă de 
Pavlov şi discipolii săi. Considerând caracterul ca o dimensiune a 
personalităţii, rezultată preponderent din învăţarea socială, se ridică 
întrebarea, cum influenţează, totuşi, proprietăţile proceselor nervoase 
superioare, trăsăturile de caracter? În baza observaţiilor realizate de 
Pavlov, caracterul reprezintă un sistem complex de legături reflex- 
condiţionate ce s-au format şi stabilizat pe parcursul dezvoltării 
individuale, sub influenţa învățării, considerată în sensul său cel mai 
larg (Roşca, 1976). Caractenil are astfel o componentă biologică 
exprimată în întregul sistem de legături temporare. Particularitáfile 
celor două procese fundamentale - excitatia şi inhibitia — 
influenţează formarea trăsăturilor de caracter. 

Astfel echilibrul şi mobilitatea se reflectă şi în relațiile 
interpersonale sau adaptarea la situații noi. 

Aceste caracteristici capătă însă o anumită specificitate, dată 
de diferite aspecte ale mediului socio-cultural. Spre exemplu, un 
mediu  oscilant, inconsistent poate dezvolta agresivitate, 
impulsivitate, nestăpânire la un temperament coleric (puternic, 
neechilibrat, mobil), pe când un mediu stabil, care formulează cerințe 
ferme poate prilejui dezvoltarea unor aptitudini ce presupun 
rapiditate, curaj, energie etc. La fel poate influenţa şi intensitatea 
proceselor nervoase. 

Legătura dintre temperament şi caracter este evidentă, I. Radu 
(1991) subliniind „echilibrul proceselor nervoase precum şi forța lor 
se răsfrâng în relațiile interpersonale, în uşurinţa sau greutatea 
adaptării la situaţii mereu noi ale vieții” (p. 326). Prin urmare, putem 
constata că o serie de trăsături de caracter se formează mai uşor la un 

individ care aparține unui anume tip temperamental. De pildă, în 
practica şcolară e de presupus că răbdarea, conştiinciozitatea, 
hărnicia, sárguinfa se pot mai uşor forma la un temperament 
flegmatic decát la unul coleric. 

Informaţiile acumulate de-a lungul anilor într-o serie de 
domenii ale cunoaşterii au permis o mai bună înțelegere a 
mecanismelor fiziologice sau biochimice ale personalităţii, 
invocându-se o serie de sisteme care duc la activarea sau inhibarea 
unor comportamente. În acest context se încadrează o serie de 
preocupări ale unor autori care au conturat o nouă teorie sau o nouă 
perspectivă asupra personalității — cea psihobiologică. Pentru 
obiectivele capitolului nostru prezintă relevanță modelul propus de 
R. Cloninger. Către sfârşitul anilor 1980, R.Cloninger dezvoltă un 
model dimensional al personalităţii, originile acestuia bazându-se pe 
trei elemente independente, care descriu tendinţele de activare, de 
inhibare, sau de menţinere a comportamentului: cercetarea sau 
căutarea noutății, evitarea suferinţei şi dependenţa de recompensă. 
Pe toate acestea Cloninger le-a numit temperament. Aceste trei 
dimensiuni fundamentale corespund unor emoții de bază: mânia 
pentru căutarea noutatii; teama pentru evitarea suferinţei; dragostea 
pentru dependența de recompensă (Svrakic, 1991) ele fiind dublu 
determinate, atât de factori genetici cât şi de factori de mediu. Mai 
mult decât atât, Cloninger le asociază cu anumite sisteme 
neurochimice particulare: dopamina pentru căutarea noutatii; 
serotonina pentru evitarea suferinței; noradrenalina pentru 
dependența de recompensă. Preponderenta acestor dimensiuni induce 
un anumit stil cognitiv, exprimat în capacitatea de a prelucra 
informația pertinentă, de a o diferenţia de cea nonpertinentă şi care 
poate avea ca efect o anxietate cronică. De altfel, Cloninger distinge 
două tipuri de anxietate: una cognitivă şi alta somatică, prima fiind 
caracteristică pentru a releva evitarea suferinţei, iar cea de-a doua 
pentru căutarea noutátii (apud Hansenne, 2003). Prezentám în 
continuare câteva caracteristici ale acestor dimensiuni 
temperamentale, evaluate cu ajutorul unei scale de măsurare, 
intitulată „The Temperament and Character Inventory" (TCI) 
(Cloninger, 1993): 

- evitarea suferinţei sau pericolelor este descrisă de Cloninger 
ca tendință pe care individul o manifestă de a răspunde mai mult sau 
mai putin intens la stimuli aversivi.Evitarea suferinţei este relationata 
cu sistemul de inhibare comportamentală din teoria lui Gray. Această 
dimensiune la rândul ei cuprinde alte câteva: anticiparea nelinistii, 
pesimismului vs optimism, anticiparea egecului sau dimpotrivă a 
succesului; frica, teama dată de nesiguranță care duce la anxietate 
sau calm, siguranță, asumarea riscului; timiditate vs descurcáref, 
inhibat în situaţii nefamiliare sau îşi asumă roluri sociale diverse; 
slăbiciune vs vigoare exprimate în stare astenică sau dimpotrivă, 
dinamică. 

Individul, care are un indice ridicat de evitare a suferinţei, 
este grijuliu, timid, nesigur, negativist, pesimist, în general inhibat, 
oboseste uşor, motiv pentru care trebuie mereu încurajat. Avantajele 
tin de faptul că apreciază, anticipă pericolele posibile, planificându-şi 
cu atenţie acțiunile. Un indice scăzut se exprimă prin curaj, relaxare, 
optimism, vigoare, dinamism. În această situație avantajele fac 
trimitere la existența unei energii care limitează distresul, punctul 
slab fiind dat de prezența unei doze de indiferenţă fata de suferinţă, 
care poate avea ca efect un optimism nepăsător (Cloninger, 1987). 

- căutarea noutáfii se defineşte ca tendinţă de a răspunde prin 
excitare sau exaltare la stimuli noi, ea este legată de sistemul de 
facilitare comportamentală din teoria lui Gray. La rândul ei această 
dimensiune este multifatetata: excitabilitate exploratorie vs rigiditate 
stoică se exprimă prin bucuria de a explora locuri nefamiliare, 
dorința de aventură, evitarea monotoniei, intolerantá la rutină, dorința 
de schimbare, de inovare sau absența nevoii de stimulare, preferința 
pentru familiar, rezistența la idei noi, preferința pentru rutină; 
impulsivitate vs reflecţie se manifestă prin dramatism 
impresionabilitate, tendința de a lua decizii imediate chiar dacă 
informaţiile sunt incomplete, acționează pe baza instinctelor sau 
dimpotrivă tendința spre analiză, spre detaliu, spre concentrare o 
lungă perioadă de timp asupra unei probleme; extravaganja vs 
rezervat exprimă tendința individului de a se baza pe bani, pe energia 
de care dispune, pe sentimente sau dimpotrivă este reținut, controlat, 
rezervat; dezordonat vs organizat înseamnă preferința pentru 

activitate fără reguli stricte, rutina este respinsă, sau tendinţa înspre 
ordine, metodă şi sistematizare, activitate cu reguli stricte. 

Prin urmare, obținerea unui indice ridicat la această 
dimensiune relevă un individ curios, entuziast, impulsiv, cam 
dezordonat, fiind totuşi avantajat de faptul că poate explora noi 
locuri, noi situații, dezavantajele tin de instabilitatea eforturilor, 
inconsistenta relaţiilor interpersonale. Prin contrast, indicele scăzut 
înseamnă o oarecare indiferență, toleranța monotoniei, ordine şi 
sistematizare etc. 

- dependenţa de recompensă se traduce prin propensiunea de a 
răspunde în manieră intensă la semnale de recompensă, cum ar fi 
aprobarea socială şi interpersonalá şi a evita pedeapsa (Hansenne, 
2003).  Neuromediatorul acestui tip de comportament este 
noradrenalina. Ca fațete ale acestei dimensiuni menționăm: 
sentimentalism vs criticism, scorurile ridicate la această subscală 
descriu sentimentalul ca fiind simpatic, îşi exprimă uşor emoțiile în 
prezenţa altora sau dimpotrivă, un scor mic relevă o fire practică, mai 
puţin sensibilă la sentimentele altora, stabileşte greu relații sociale; 
ataşament vs dezataşament exprimă tendința de a discuta deschis cu 
prietenii despre experiențele şi sentimentele personale şi de a fi 
sensibil la respingerea sau insultele altora. În contrast, un scor mic 
înseamnă dezinteres față de relațiile sociale, preferința pentru 
intimitate, distantare de alții, indiferenţă la insulte; dependenţă vs 
independenţă exprimă nevoia de suport emoţional din partea altora, 
protecţie sau chiar dominanfa altora, greutate în a lua decizii de unul 
singur, pe când un scor mic înseamnă absența nevoii de a cere 
ajutorul celorlalţi, manifestă o suficienfá a selfului. 

Dependenţa de recompensă, în funcție de scorurile obținute 
de subiect, poate indica dragoste, sensitivitate, sociabilitate, 
deschidere spre comunicare, fapt ce favorizează înțelegerea altora, 
dar poate să influențeze opiniile altora nepermis de mult. Un indice 
scăzut descrie un spirit practic, mai puţin sensibil, ceea ce îl face mai 
obiectiv în relaţiile cu alții (Cloninger, 1987). 

,- persistenfa este o dimensiune care poate explica menținerea 
comportamentului, ea incluzând următoarele componente: dorința de 
a răspunde rapid la semnale care anticipă recompensa vs /entoarea 

acestor reacţii; ambiție exagerată față de situaţii intermitent — 
frustrative vs absenţa acesteia; perfecfionism vs pragmatism, profită 
de întăririle consistente vs răspunde greoi la pedepse. O persoană cu 
un nivel ridicat al persistentei va dovedi hárnicie, stabilitate, în ciuda 
frustrărilor sau oboselii, pe care le va considera simple modificări 
personale, în fata cărora nu va ceda aşa uşor, ambiția va fi dusă până 
la sacrificiu. În contrast, un indice scăzut înseamnă indolenta, lipsă 
de voinţă, adaptare greoaie, mulțumire cu situația prezentă, absența 
luptei pentru mai mult sau mai bine, cedare uşoară în faţa 
obstacolelor şi a oboselii, comportament repetitiv. 

Modelul iniţial propus de Cloninger şi colaboratorii săi a fost 
îmbogăţit , autorii adăugând la cele patru dimensiuni, încă trei, 
considerate a fi trăsături de caracter. De altfel, această ultimă 
dimensiune, persistenfa, iniţial a fost cuprinsă în cea denumită 
„dependența de recompensă” ea fiind descrisă ca tendință a 
individului de a urmări un comportament fără a lua în calcul 
consecinţele (Hansenne, 2003). Caracterul este definit ca dimensiune 
a personalității determinată de învăţarea socială, de învăţarea 
cognitivă. Care sunt trăsăturile de caracter adăugate la cele patru 
temperamentale?: autodeterminarea, cooperarea, transcenderea. 

- autodeterminarea sau —— autodirecționarea înseamnă 
aptitudinea unui individ de a controla de a regla, de a adapta 
comportamentul sáu pentru a face față unei situaţii în acord cu 
valorile şi orientările personale. Această dimensiune, asemeni 
celorlalte, este multifatetatá, cuprinzând următoarele elemente: 
responsabilitate vs blamare, un scor ridicat semnifică existența unei 
persoane care îşi asumă atitudinile şi comportamentele, le acceptă ca 
atare, pe când un scor mic relevă tendința de a blama pe alții şi 
externaliza circumstanțele, refuzul de a-şi asuma responsabilitatea 
acțiunilor; hotărât vs nehotărât semnifică existența unui sens clar al 
acţiunilor, a unei semnificaţii a acestora, abilitatea de a ghida pe 
termen lung scopurile şi valorile sau dimpotrivă, reacție imediată la 
nevoi, impulsivitate de moment, greutate în a-şi găsi o anumită 
direcție sau a-şi fixa un anume scop, nu vede, nu simte semnificația 
vieţii, nu-şi poate fixa scopuri pe termen lung; inventiv vs inert 
relevă un individ eficient, inventiv, productiv, practic, competent, 

inovativ, rareori fiind în lipsă de idei pentru rezolvarea problemelor, 
dificultăţile sunt văzute ca oportunităţi. În contrast, inertul este lipsit 
de speranţă, ineficient, nu are deprinderi de relationare, se simte 
incompetent, aşteaptă pe alții să preia conducerea;  acceptanfa 
sinelui vs neacceptarea lui exprimă un individ care îşi acceptă sinele 
cu calitățile şi limitele sale, se simte confortabil, îşi acceptă 
scăzut, fantazează asupra limitelor sinelui, când se confruntă cu o 
dificultate este tulburat în loc să-şi revizuiască scopurile şi 
habitudinile; disciplinat vs indisciplinat semnifică dezvoltarea unor 
scopuri pe termen lung, bazându-se pe habitudinile pe care le posedă, 
achiziționează gradual disciplina sinelui ajungând la un automatism 
(second nature), rareori ajunge să confunde prioritățile sau, prin 
contrast, indisciplinatul manifestă inconsistentá în obiceiuri, 
incongruenta scopurilor, fiind perceput ca un individ slab. 

Prin urmare, persoanele cu un scor ridicat la această 
dimensiune sunt percepute ca fiind puternice, responsabile, orientate 
după scopuri, constructive, bine integrate în grup, au calități de 
conducător un bun nivel al stimei de sine, se adaptează uşor în 
situaţii diverse. În contrast, un scor mic semnifică imaturitate, 
slăbiciune, fragilitate, ineficientá, iresponsabilitate, tendință de a 
blama pe alţii de ceea ce se întâmplă (Cloninger, 1993, 1994). 

- cooperarea ţine de considerarea şi acceptarea altuia, ea 
însemnând. toleranță, sociabilitate, empatie (Hansenne, 2003). 
Dimensiunile cooperării sunt următoarele: toleranță vs intoleranjá, 
scorurile ridicate semnificând prietenie, acceptarea celuilalt chiar 
dacă este diferit, are opinii şi valori diferite, pe când intoleranta 
implică neprietenie, atitudine critică la adresa altuia, în special a 
celui care are alte valori sau este animat de alte scopuri; empatie vs 
dezinteres social indică abilitatea „de a incálta ghetele altuia”, de a 
gândi şi simţi asemenea altuia sau dimpotrivă inabilitatea de a citi 
emoţiile altuia, suferința altuia, de a-i înțelege scopurile şi valorile; 
util / folositor vs nefolositor / ostil exprimă tendința de a ajuta pe 
altul, de a-i oferi suport, de a-l încuraja, de a se bucura când face un 
serviciu altuia, se bucură de lucrul în echipă, rareori doreşte să 
lucreze singur sau, în contrast, individul centrat pe propriul eu, 

egoist, lipsit de consideraţie fata de alții, preferă o muncă solitará; 
înțelegător vs revendicator / răzbunător semnifică bună voinţă, 
caritabilitate, dorinţa de ajutorare a altuia sau un comportament 
agresiv, mereu pus pe hărțuială fizică, emoțională, financiară; 
principial vs oportunist înseamnă onestitate, conştiinciozitate, 
sinceritate, dorinţa de a-i trata pe alții în aceeaşi manieră, principii 
stabile, scrupulozitate atât în plan profesional cát şi in plan relational 
sau oportunist, doritor de a-şi atinge scopurile cu orice preţ, adesea 
manipulator. 

Persoanele cu scoruri ridicate la această dimensiune sunt 
descrise ca fiind empatice, tolerante, doritoare de a face servicii 
altora, cooperează cu alții ori de câte ori este posibil, respectă 
preferinţele şi nevoile altora, lucrează bine în echipă. Cei cu scoruri 
scăzute sunt intoleranti, critici,  oportunişti, primează interesele 
individuale, nu iau în considerare nevoile altora, preferă solitudinea. 

- transcenderea corespunde cu dimensiunea spirituală a 
personalității, ea conferă acesteia unicitate concretizându-se in: 
identificare transpersonală vs identificare personală, semnificând 
tendința de a experientia o conecfie extraordinar de puternică cu 
natura gi în general cu universul. Ei raportează simtámintele lor ca 
parte a unei lumi organice, sunt în stare de sacrificiu suprem pentru o 
lume mai bună, sunt idealişti, par nebuni altora. Categoria opusă nu 
trăieşte asemenea experiențe, tinde spre individualism, urmăreşte 
avantaje practice imediate; spiritual vs materialist exprimă credinţa 
în miracole, în experiențe extrasenzoriale, în fenomene spirituale, 
cum ar fi telepatia şi cel de-al şaselea simţ, gândire magică, 
dezvoltarea unei legături aparte cu Dumnezeu. Opusul acestuia are o 
gândire materialistă, empirică, crede doar în explicarea ştiinţifică a 
lucrurilor; se/f-creativ vs self-practic înseamnă dorinţa de a imagina 
că trăieşte într-o altă lume, meditaţia ocupă un loc aparte în sfera 
preocupărilor acestui tip de personalitate, creativitate, originalitate 
sunt dimensiuni specifice, pe când tipul practic rămâne în relaţie cu 
lumea şi munca lui, rareori se dezvoltă însă în domeniul artei sau 
altora, care presupun imaginație. 

Cu alte cuvinte persoanele, care obțin scoruri ridicate la 
această subscală sunt descrise ca fiind spirituale, creative, tolerează 

ambiguitatea, incertitudinea, acceptă si eşecurile, se adaptează relativ 
uşor la situații deosebite, cum ar fi moartea, pe care o consideră 
inevitabilă pe 'măsură ce avansează în vârstă. Opusul acestora sunt 
indivizii lipsiți de imaginație, care nu apreciază arta, toleranța, 
ambiguitatea si surpriza. Sunt persoane socotite rationale, 
performează în domenii ştiinţifice. Această extensie a modelului de 
personalitate, realizată de Cloninger şi colaboratorii săi este pusă pe 
seama influențelor venite din partea orientării umaniste şi 
transpersonale, facilitând o mai bună înțelegere a tulburărilor acesteia 
(Hansenne, 2003). Evoluţia trăsăturilor de caracter este dependentă 
de maturizarea individului şi anume: maturizarea individuală este 
legată de autodeterminare; maturizarea socială contribuie la 
dezvoltarea cooperării iar cea spirituală la apariția transcenderii. 


3. Aptitudinile 

3.1. Definirea aptitudinilor 

Considerate componente sau substructuri instrumentale şi 
efectorii ale personalităţii, aptitudinile se definesc „ca însuşiri psihice 
individuale care condiționează reuşita îndeplinirii unei anumite 
activități” (Dicţionarul Explicativ al Limbii Române, 1972). Fiind 
raportate totdeauna la performanţă şi eficiență, atât din punct de 
vedere cantitativ cât şi calitativ, putem spune că orice însuşire sau 
proces psihic pot deveni aptitudine. Ca şi componente ale 
personalității, aptitudinile se prezintă sub forma unui complex de 
însuşiri, care se bucură de stabilitate, asemenea celorlalte trăsături ale 
acesteia. O definiție generală şi sintetică a aptitudinilor o oferă M. 
Zlate (2000) care menționează că acestea „reprezintă un complex de 
procese si însuşiri psihice individuale, structurate într-un mod 
original, care permite efectuarea cu succes a anumitor activităţi” (p. 
56). Reiese de aici că nu orice însuşire psihică poate fi considerată 
aptitudine, ci numai aceea care permite individului să realizeze 
performanțe superioare într-o activitate. Însuşirile izolate nu 
facilitează obţinerea unor rezultate supramedii, ci doar acelea care 
sunt structurate, devenind astfel operaţionale. Legând termenul de 
aptitudine de o structură complexă multidimensională, M.Golu 
(2003) subliniază că în acest context „se articulează şi integrează 

diverse entități psihice, motorii, fizico-constitutionale, după o 
schemă şi o formulă în acelaşi timp comună mai multor indivizi şi 
diferită de la un individ la altul” (p. 691). Prin urmare o aptitudine 
cuprinde următoarele elemente: 
- veriga informaţională, ce implică reprezentări, noțiuni, 
judecăţi despre un domeniu al activităţii; 
- veriga procesual-operatorie care exprimă setul de operatori, 
ce se aplică elementelor informaţionale; 
- veriga executivă include acţiuni şi procedee mentale si 
motorii; 
- veriga dinamogenă este reprezentată de motivaţie şi 
afectivitate; 
- veriga de reglare, de selectare şi orientare valorică, 
coordonare, optimizare, perfecționare. 

În privinţa raportului dintre înnăscut şi dobândit, sau a naturii 
şi originii aptitudinilor, studiile de inginerie genetică subliniază pe de 
o parte prezenţa unor structuri ereditare energizatoare, iar pe de altă 
parte intervenţia unor particularități dobândite prin învățare, care au 
rolul de a facilita manifestarea sau nu, a zestrei genetice. Aptitudinile 
sunt în cele mai multe situaţii un aliaj între înnăscut şi dobândit, ele 
se sprijină pe acele predispozitii native care au un caracter polivalent. 
Acest raport este discutabil şi variabil de la o persoană la alta, de la 
un gen de activitate la altul. 

Dezvoltarea superioară a aptitudinilor, cu alte cuvinte 
împlinirea acestora, este dependentă pe de o parte de factorul 
ereditar, iar pe de altă parte şi credem în cea mai mare măsură, de 
factorul mediu, respectiv, educaţie, ce presupune activarea 
predispozitiilor native. Caracterul polivalent al acestora face posibilă 
configurarea unor profiluri psihologice diferite, chiar în condiţiile 
existenței unor asemănări izbitoare, cum ar fi cazul gemenilor 
univitelini. În privința structurii şi relaţiilor dintre aptitudini, părerile 
psihologilor sunt împărțite, mergându-se de la considerarea lor ca 
unități independente, ce nu se influențează reciproc, până la 
sublinierea prezenței unei sinteze sau existența unor relații 
compensatorii dintre acestea, existând activităţi în care au prioritate 
aptitudinile generale sau activități în care prezenţa celor specifice, 

dezvoltate peste nivelul mediu, este absolut obligatorie. O altă 
problemă care se ridică este cea a numărului aptitudinilor, 
clasificarea cea mai frecvent întâlnită este cea care face distincția 
între aptitudini generale (care permit succesul într-un număr mare de 
activități) şi specifice (care sunt cerute numai de anumite domenii). 

A. Roşca (1976) subliniază că de regulă activitățile umane 
implică concomitent aptitudini generale şi aptitudini speciale, 
ponderea acestora fiind diferită de la o activitate la alta, de la un 
individ la altul. Dintre aptitudinile generale cea mai importantă şi cea 
mai investigată este inteligența asupra căreia ne vom opri în 
continuare. 


3.2, Inteligența ca dimensiune a personalității 

3.2.1. Cum definim inteligenţa ? 

Studiul inteligenţei continuă să constituie unul din cele mai 
interesante, captivante, dar şi controversate subiecte din psihologie, 
în ciuda faptului că interesul, pentru măsurarea acesteia, a dominat 
aproape întreg secolul XX. Termenul de inteligenţă provine din 
latinescul inter-legere care înseamnă, pe de o parte a discrimina, iar 
pe de altă parte, a pune împreună. Cu alte cuvinte, semnificația 
etimologică duce la definirea inteligenţei ca şi capacitate a minții 
umane de a stabili legături, relaţii sau relaţii între relaţii (Radu, 1991; 
Zlate, 2000). Istoric, se pare că termenul de inteligență a fost 
consacrat de Cicero, filosof, orator, scriitor şi om politic roman, care 
a dat principalilor termeni ai filosofiei greceşti, versiuni latine. 

În filosofia greacă, Platon utiliza termenul de 
,phrenesis"pentru a desemna capacitatea omului de a înţelege 
ordinea din univers pentru ca să se poată conduce pe sine. Mai târziu 
Aristotel, discipol de-al lui Platon, sublinia că relaţia dintre simțuri si 
reflecţie este realizată de un factor cognitiv numit ,, noos"(Popescu- 
Neveanu, 1978; Dicţionar de filozofie, 1978). Idei privitoare la 
inteligență găsim la mulţi filosofi, din perioada modernă. Amintim 
aici pe filosoful şi savantul francez R. Descartes, care referindu-se la 
rațiune sugerează că inteligența este un mijloc de a însuşi o ştiinţă 
perfectă raportată la o infinitate de lucruri. Tot în aceeşi perioadă, 
Th. Hobbes, filosof materialist englez, oferă o perspectivă 

asociafionistá asupra inteligenţei, văzând-o ca pe o succesiune sau 
inlantuire de gânduri, o perindare de gânduri, un discurs mintal. 

Fiind parte a filosofiei până în cea de-a doua jumătate a 
secolului XX, psihologia a împrumutat de la aceasta si primele cadre 
conceptuale, astfel că inteligența era definită cel mai adesea ca 
„instrument al cunoaşterii, al abstractizării şi combinării” (Radu, 
1991,p. 341). 

În psihologia contemporană, numărul de definiţii date 
inteligenţei este mare, neexistând un consens unanim nici în ceea ce 
priveşte delimitarea conținutului, nici în ce priveşte funcţiile acesteia. 
Astfel, subliniază A. Woolfolk (2001) la un simpozion internaţional, 
organizat în 1986 pe problema inteligenţei, 24 de psihologi-experti 
au oferit tot atâtea puncte de vedere. Mai mult decât atât, unii 
opinează că inteligenţa nici nu ar exista ca entitate reală, fiind doar o 
etichetă pentru ceea ce măsoară testele de inteligență (Smith, Nolen- 
Hoeksema, Fredrickson şi Loftus, 2005). Găsim însă aproape în cele 
mai multe definiţii câteva elemente comune şi anume trimiterile care 
se fac la: capacitate, abilitate, aptitudine sau chiar activitate. Vom 
vedea în cele ce urmează care este semnificaţia noțiunilor amintite şi 
cum este definită inteligența? 

a) capacitate înseamnă pentru cei mai multi posibilitatea de 
reuşită şi de competență într-un domeniu practic sau speculativ, ea 
putând fi constatată direct într-un context şcolar sau profesional şi 
indirect prin teste (Doron şi Parot, 1999). Alţii consideră capacitatea 
ca fiind sinonimă cu aptitudinea. Din această perspectivă vor defini, 
încă la începutul secolului XX, Binet şi Simon -inteligenta 
„capacitate generală de înțelegere şi raționament care se manifestă în 
sine sub diferite forme....... această capacitate este judecata, 
denumită simţ practic, inifativá, facultate de adaptare a eului la 
circumstante...a judeca bine, a înțelege bine" (apud Atkinson, 
Atkinson, Bem şi Smith, 2002, p. 555). Mai târziu (1958) D. 
Wechsler, unul din cei mai experimentați psihologi in domeniul 
testelor de inteligență, o defineşte pe aceasta ca un agregat sau o 
capacitate globală a individului de a acţiona intenționat, de a gândi 
rational, de a face față cu eficiență mediului său. În aceeaşi manieră 
definesc inteligența şi Smith, Nolen-Hoeksema, Fredrickson si 

Loftus, (2005): capacitate de a învăţa din experiență, gândirea în 
termeni abstracti şi tratarea efectivă a diferitelor circumstanțe de 
mediu. Capacitatea de adaptare la mediu şi de a găsi soluţii inedite, le 
identificăm ca dimensiuni ale inteligenței şi în definiția dată de 
psihologul român I. Radu (1991), autorul subliniind cá sub aspect 
procesual, ea înglobează toate procesele de cunoaştere, deşi referința 
cea mai frecventă pare a fi gândirea” (p. 341). 

b) abilitate este un termen care circumscrie un ansamblu de 
competenţe ce se actualizează în comportamente eficiente şi care în 
general este rezultatul unei învățări. Din această perspectivă un 
număr mare de autori vor defini inteligența. Astfel, R. Sternberg 
(1986, 2002) subliniază că abilitatea de a învăţa, de a opera cu 
abstracții şi de a rezolva probleme sunt trăsături şi totodată funcții ale 
inteligenței, care după opinia autorului poate fi academică sau 
practică, organizată în patru grupe de abilități: 

- abilitatea de a învăţa şi profita de experiență; 

- abilitatea de a gândi sau rationa abstract; 

- abilitatea de adaptare la capriciile unei lumi schimbătoare şi 
nesigure; 

- abilitatea de a te motiva pe tine însuţi cu scopul de a realiza 
expeditiv. 

Prin urmare componentele sau conceptele cheie sunt;gândire 
abstractă şi raţionament, abilitate de a rezolva probleme şi de a însuşi 
cunoștințe (Snyderman şi Rothman, 1987 apud Golu şi Golu, 2003). 
J. Santrock (2001) include în conţinutul inteligenţei: abilitatea 
verbală; abilitatea de a rezolva probleme; abilitatea de adaptare şi de 
a învăța din experiența anterioară. Inteligența nu este deci, o singură 
abilitate, chiar dacă unii susțin acest lucru, subliniind că ar fi vorba 
de o abilitate de bază care afectează performanţele în sarcină, 
orientate cognitiv, plecând de la modelul matematic (Woolfolk, 
2001). Cei mai mulți susțin însă că inteligența circumscrie o suită de 
abilități. Astfel, J. Carroll (1993) a identificat câteva abilități cum ar 
fi: învățare, memorie, percepție vizuală, fluentá verbală şi o listă de 
peste 70 de abilități specifice. 

Cu alte cuvinte, inteligența asemenea self-concept-ului are 
mai multe fațete, este o ierarhie de abilități generale şi specifice, 

autorul subliniind cá cele generale sunt relationate cu maturizarea şi 
funcționarea lobului frontal al creerului, în timp ce celelalte depind 
de alte parti ale acestuia. 

c) aptitudine este o dimensiune a personalității, care asigură 
reuşita oricărei activităţi, fie ea sarcină izolată, conduită complexă, 
învăţare sau exercitarea unei profesiuni (Doron şi Parot, 1999). 
Capacitatea este condiţionată de prezența aptitudinii, care poate fi 
dezvoltată prin experiență şi formare, mai mult decât atât se 
consideră că substratul constituţional al unei capacităţi este asigurat 
de aptitudine (Radu, 1991). În vorbirea curentă termenul de 
aptitudine este sinonim cu cel de abilitate, care după U. Şchiopu 
(1997) înseamnă pricepere, îndemânare, realizarea cu mare 
rapiditate, precizie, facilitate, eficiență cantitativă şi calitativă, 
consum redus de energie nervoasă şi psihică, a unor activități. Din 
această perspectivă vom găsi numeroase încercări de a defini 
inteligența. A. Cosmovici (1998) consideră inteligența ca fiind o 
aptitudine generală care contribuie la formarea capacităților şi la 
adaptarea cognitivă a individului în situaţii noi. T. Kulcsar (1978) 
subliniază că termenul de inteligență nu are o semnificație univocă, 
autorul definindu-l din două perspective: 

- funcțional, inteligența însemnând aptitudine 
generală orientată spre adaptarea la situații problematice noi, care 
presupun analiza şi înțelegerea problemei, inventarea şi verificarea 
critică a soluţiilor posibile, graţie rafionamentului şi utilizării 
achiziţiilor anterioare; 

- structural conceptul de inteligență presupune 
convergenfa proceselor psihice, memorie, atenție, imaginaţie, 
gândire, limbaj etc., care combinându-se în mod particular formează 
o structură cognitivă complexă şi dinamică. Cu alte cuvinte, 
inteligenţa este o structură funcțională mobilă. H. Gardner, unul din 
cei mai recenți şi importanti cotribuabili în problemele inteligenţei 
susține că aceasta este o aptitudine de a rezolva probleme sau de a 
aranja produsele, care sunt consecințe ale unei definiri culturale, 
particulare sau ale unei comunități (apud Smith, Hoeksema, 
Fredrickson şi Loftus, 2005). 

O altă serie de definiţii surprind inteligența ca pe o activitate 
mentală complexă, flexibilă şi mereu confruntată cu situaţii noi şi 
probleme în care se folosesc: memoria, raţiunea şi cunoştinţele 
disponibile. Inteligența, aşadar, nu numai rezolvă probleme, ci şi 
pune probleme (Schiopu, 1997). Tot în termeni de activitate şi 
organizare mentală, defineşte inteligența M.Golu (1981, 2003) care 
notează că aceasta este o calitate specifică ce îndeplinește o serie de 
funcţii: 

- asociază ~ disociază, sistematizează - generalizează, 
caracteristicile obiectelor şi relaţiilor dintre ele; 

- îl ajută pe individ să facă față situațiilor problematice noi; 

- se implică în adoptarea deciziilor optime în situații 
alternative; 

- adecvează comportamentul în funcție de cerinţele impuse de 
mediu; 

- alege mijloacele necesare atingerii scopurilor propuse; 

- anticipă rezultatele unor acţiuni; 

- operează cu semne şi simboluri; 

- asigură autocontrolul şi posibilitatea de corecție, foloseşte 

erorile ca sursă de informaţie pentru ulterioare optimizări. 

Ideea că inteligenţa este sau are o structură complexă o 
întâlnim la majoritatea autorilor, care au abordat această problemă, 
mai mult, ea este concepută ca ansamblu de funcţii datorită căruia 
organismul se adaptează la mediu, elaborând combinaţii originale ale 
conduitelor, achiziţionează şi foloseşte cunoştinţe noi si raționează, 
rezolvă probleme conform regulilor degajate prin formalizările 
logicii (Doron şi Parot, 1999). 

Inteligența este opusă instinctului, care asigură organismelor 
o bună adaptare la mediu, dar lipsită de originalitate, acesta 
înscriindu-se în ereditatea speciei. Din acestă perspectivă, Popescu- 
Neveanu (1978) defineşte inteligența ca un instument de adaptare, 
care intră în funcţiune atunci când celelalte instrumente, instinctul şi 
deprinderea nu mai fac față. Deşi se sprijină pe automatisme, pe 
deprinderi, inteligența transformă original, inedit realitatea, această 
transformare trecând mai departe în repertoriul de răspunsuri ale 
individului, devenind astfel rutină. 


195 


În ce ne priveşte, putem spune că inteligenţa este o aptitudine 
generală şi complexă, subsumându-şi o serie de aptitudini specifice 
şi simple, care asigură într-o manieră suplă, rapidă, eficace, 
originală, reuşita în diverse domenii, începând de la învățare, 
achiziționarea de cunoştinţe, rezolvare de probleme, adaptare la 
diverse circumstanţe de mediu. 


3.2.2. Abordări ale inteligenţei 

a) Abordarea factorială a inteligenţei 

Analiza factorială este o metodă de a obține informații mai 
precise, o metodă statistico-matematică prin care se determină 
acțiunea comună a unor variabile sau factori asupra unui grup de 
subiecți şi activităţii lor (Popescu-Neveanu, 1978). Ea presupune o 
condensare a numărului de variabile cu care se operează şi stabilirea 
unor relaţii structurale între variabile. Cu alte cuvinte, dacă 
rezultatele obținute la două teste corelează foarte bine înseamnă cá 
măsoară aceeaşi aptitudine de bază (Smith, Nolen-Hoeksema, 
Fredrickson şi Loftus, 2005). Iniţiatorul acestei metode este 
psihologul englez Ch. Spearman, care a întreprins numeroase 
cercetări, mai întâi în domeniul percepţiei vizuale apoi, reorientându- 
se spre problemele inteligenței (Şchiopu, 1997). În 1904, Spearman 
propune „teoria celor doi factori”: - factorul ,,g” (inteligenţă 
generală) care influențează toate performanțele şi care permite 
etichetarea unei persoane ca fiind inteligentă sau dimpotrivă, cu o 
minte greoaie şi lentă (Papalia si Olds, 1986); - factorul ,,s” (abilităţi 
specifice) care diferenţiază indivizii, aceştia obținând scoruri diferite 
în sarcini cuprinse în testele particulare, de exemplu de aritmetică, 
relaţii spaţiale etc. Mai târziu, în 1938, L. Thurstone, exprimându-şi 
neîncrederea în existenţa factorului ,g", identifică, prin analiză 
factorială, mai multe abilități mintale primare, propunând teoria 
multifactorială a inteligenţei (Sternberg şi Williams, 2002), conform 
căreia aceasta ar fi constituită din următorii şapte factori: înțelegere 
verbală, (înţelegerea semnificației cuvintelor pusă în evidență de 
testele de vocabular); fluenfa cuvântului (gândirea rapidă a 
cuvintelor), numeric (abilitatea de a lucra cu numere şi a efectua 
calcule); spațial (abilitatea de a vizualiza raporturile formá-spatiu); 

memorare (abilitatea de reproducere a stimulilor verbali); rapiditate 
perceptuală (abilitatea de a cuprinde cu rapiditate detaliile şi de a 
vedea asemănările şi diferențele între imaginile prezentate); 
raționament (abilitatea de a găsi o regulă generală pe baza premiselor 
prezentate). Teoria multifactorială a fost dezvoltată de autor denumit 
ulterior lucrare, intitulată „Aptitudes can be measured”, autorul 
elaborând şi un set de teste cunoscut sub numele de „Testul de 
abilități mentale primare” care a fost revizuit de nenumărate ori, fiind 
utilizat şi astăzi. 

Cunostintele acumulate, de-a lungul vremii în domeniu, 
susțin ideea că inteligența este multifactorială. Astfel, P. Guilford 
(1959, 1982) propune modelul tridimensional al inteligenței, numit 
structura intelectului (Papalia şi Olds, 1986), în coformitate cu care 
inteligența cuprinde 150 de abilităţi diferite, rezultate din 
interacțiunea a trei dimensiuni majore: 

- operaţii: cognitie, memorie, producţie divergentă, producție 
convergentă, evaluare; - conținuturi: vizual, auditiv, simbolic, 
semantic şi comportamental; - produse: unități, clase, relații, 
sisteme, transformări şi implicații. 

De exemplu, pentru testarea cognitiei unei unități figurale, 
Guilford folosea ca cerință recunoaşterea unei imagini a unui obiect 
familiar acoperit în parte, sau pentru evaluarea producției divergente 
a unei unități simbolice, subiectul trebuia să enumere cât mai multe 
cuvinte care încep cu litera — a. Valoarea generală a modelului 
propus de Guilford, derivă din faptul că se sprijină pe unitatea 
structurală elementară a comportamentului uman, care are ca puncte 
de bază: țelul, obiectul şi operaţiile transformatoare (Schiopu, 1997). 
A existat în psihologia inteligenței şi tendința de a considera-o ca un 
amalgam sau conglomerat de abilități. Astfel R. Cattell, care 
dezvoltă teoria trăsăturilor susține că există o serie de „trăsături 
abilități” (ability traits), între care şi inteligența, autorul distingând 
două tipuri: . 

- inteligenţa fluidă, ca formă a inteligenţei generale care are o 
largă bază genetică şi care permite adaptarea individului; 

- inteligenţa cristalizată, ca un factor general rezultat mai mult 
din învățare, reprezentând efectul aplicării unei părţi a inteligenţei 

fluide. Ea poate fi evaluată cu ajutorul testelor de vocabular şi a celor 
pentru numere (Hergenhahn şi Olson, 1999). 

Cattell a crezut că adesea inteligenţa unei persoane este 
echivalată cu ceea ce el numea inteligență cristalizată, exprimată prin 
coeficientul de inteligență, măsurat cu ajutorul testelor. Mai târziu 
autorul nuanfeazá acest punct de vedere, dezvoltând „Culture Free 
Intelligence Test”, care măsoară şi inteligența fluidă, cercetările 
conducându-l la ideea că aceste două tipuri de inteligență sunt 
puternic influențate de erditate. Astfel Cattell susține că inteligența 
fluidă este în proporție de 65% înnăscută, pe când cea cristalizată 
este de 60%, ereditatea influențând şi abilitatea individului de a 
beneficia de experiență şi de a utiliza inteligența cristalizată. Cu alte 
cuvinte, inteligenţa cristalizată permite individului să achiziționeze 
cunoştinţe, iar cea fluidă îl ajută la adaptarea cotidiană (Sternberg și 
Williams, 2002). 

Punctul de vedere al lui Cattell a fost ulterior rafinat de către 
J. L. Horn (1978) care afirmă că reducerea dimensiunilor sau 
trăsăturilor inteligenţei la 20 sau 30 de abilităţi mintale este o sarcină 
complexă, autorul susținând că o alternativă ar fi stabilirea sau 
examinare a ceea ce au comun aceste abilități, prin utilizarea unor 
teste şi tehnici statistice. Horn descrie asemenea lui Cattell, două 
tipuri de inteligență (fluidă şi cristalizată) care implică anumite 
caracteristici comportamentale ce tin de esenţa inteligenței umane: 
percepția relațiilor, abstractizare, formarea conceptelor, 
raționamentul şi rezolvarea de probleme. Acestea reflectă diferite 
procese de achiziție, influențate de antecedente, relevând în același 
timp modificări ce apar în perioada adultă (Hultsch şi Lerner, 1983). 
După opinia lui Horn, inteligența fluidă este expresia unor procese 
incidentale de învățare, care dezvoltă calități unice ale gândirii 
individului, independente de influenţele culturale. 

Inteligența cristalizatá relevă: o învăţare intenționată, 
voluntară ce se realizează în procesul de socializare a individului, 
încorporând cunoştinţe şi deprinderi specifice unei culturi. 
Inteligența fiind gândită ca un „conglomerat de abilități” impune 
folosirea unor instrumente variate de măsurare, nu numai un singur 
test. Astfel, inteligența fluidă trebuie măsurată cu teste, care să 

minimizeze influențele culturale, în timp ce cea cristalizată va trebui 
evaluată cu probe care să pună în evidență diferențele culturale. 
Modelul teoretic propus de Horn descrie dezvoltarea inteligenței de- 
a lungul întregii vieţi (life-span), autorul subliniind cá în perioada 
târzie a adultului se înregistrează o deteriorare a funcţiilor 
neurologice cu efect asupra inteligenței, având loc o micşorare a 
mobilităţii nervoase, comparativ cu perioada timpurie. 

Inteligența fluidă fiind mai dependentă de procesele de 
maturizare neurologicá este mai bine exprimată în perioadele 
timpurii ale dezvoltării ontogenetice, pe când cea cristalizată, 
dependentă de învățare şi de cultură, este mai evidentă în perioadele 
târzii ale dezvoltării individului. Acumularea de experienţă, 
organizarea şi restructurarea acesteia în adevărate sisteme cognitive, 
rafinarea deprinderilor, au ca rezultat un nivel mai crescut al 
inteligenţei cristalizate. 

b) Abordarea inteligenței prin prisma procesării informaţiei 

Până la începutul celei de-a doua jumătăţi a secolului XX, 
cercetările în domeniul inteligenţei au fost dominate de abordarea 
factorială. Dezvoltarea psihologiei cognitive, în care subiectul uman 
este văzut ca un calculator, iar sistemul lui cognitiv ca unul de 
prelucrare şi procesare a informaţiei, a dus la apariția unor noi 
abordări ale inteligenței, abordări care implică răspunsuri la 
următoarele întrebări: 

- ce procese mintale sunt solicitate în diferitele teste de 

inteligenţă? 

- cât de rapid şi de precis sunt realizate aceste procese? 

- ce reprezentări mentale ale informaţiei sunt influențate de 

aceste procese? (Berk, 2002). 

Prin urmare, modelele conturate în cadrul acestei abordări 
încearcă să identifice procesele mentale care stau la baza 
comportamentului inteligent (Atkinson, Atkinson, Bem şi Smith, 
2002). Cele mai cunoscute contribuţii, în acest context, sunt cele 
aduse de: R. Sternberg, H. Gardner, J. R. Anderson, S. Ceci, 
contributii asupra cárora ne vom opri in continuare. 

Teoria lui R. Sternberg intitulată teoria triarhicá a 
inteligenfei a rezultat din analiza unor procese cognitive implicate 

într-un număr mare de sarcini desfăşurate de diferite grupuri de copii. 
Se ştie că în debutul secolului XX inteligenţa era caracterizată de un 
singur indice — IQ, această practică având un mare inconvenient, un 
singur număr este insuficient, este inadecvat pentru exprimarea unei 
dimensiuni aga de complexe, cum este inteligența, adăugându-se 
faptul că testele de inteligență pot fi biasate cultural (Siegler, 2001). 
În linia cercetărilor de reducere a acestor limite se înscrie şi teoria 
propusă de Sternberg, care vede inteligența ca pe o trăsătură 
multidimensională, constituită din abilități diferite, autorul 
identificând următoarele tipuri: 

1. Inteligența componenfialá (subteoria componenfialá) implică 
aplicarea unor strategii, achiziționarea de cunoştinţe, metacognifii, 
reglarea self-ului. Ea posedă un caracter foarte adaptativ, mai ales în 
sarcinile şcolare. Unitatea de analiză o constituie componentele 
procesului de prelucrare a informaţiei, ce au un caracter universal 
(Sternberg si Williams, 2002). R. Sternberg subliniază că 
funcţionarea inteligenței implică trei tipuri de componente de tratare 
sau procesare a informaţiilor: 

— componente de performanță sau performanfiale, care includ 
procese secundare implicate în rezolvarea reală a problemei (Birch, 
2000). Atunci când copilul nu posedă suficientă înțelegere pentru 
rezolvarea unei probleme intră în joc componentele de achiziţie de 
noi informaţii. 

În privința componentei performantiale, Sternberg (apud 
Siegler, 2001) identifică patru subcomponente ce pot fi utilizate de 
individ în rezolvare unui număr mare de probleme: encodarea 
termenilor ce implică identificarea atributelor acestora; inferenfa care 
permite specificarea relaţiilor dintre primul şi cel de-al doilea termen 
al unei probleme; corespondența, prin intermediul căreia se stabilesc 
relații între primul gi al treilea termen şi aplicația, care indică 
relațiile între cel de-al treilea termen şi un răspuns posibil. 
Observațiile făcute relevă faptul cá un copil de 7 ani utilizează 
componentele de performanță asemenea adultului cu anumite 
diferenţe: adulții consumă mai mult timp cu encodarea informaţiilor, 
devenind mai rapizi în etapele următoare, pe când copii encodează 
mai uşor atributele termenilor şi alocă mai mult timp pentru celelalte 

etape. S-a constatat cá durata encodării corelează pozitiv cu IQ 
copiilor şi cu reușita şcolară, sau în alte sarcini. Astfel, copiii cu un 
IQ ridicat tind să rezolve mai rapid, decât adulții, problemele. Acest 
tip de legătură între componenta de encodare, procesarea informației 
şi IQ este reprezentativ pentru teoria propusă de Sternberg. 

Componenta de performanţă este numită de autor aptitudine 
creativă (apud Smith Nolen-Hoeksema, Fredrickson şi Loftus, 2005). 

- componente de achiziție a cunoştinţelor includ procese 
implicate în învăţarea unui material nou, sesizarea informaţiei 
relevante de cea nonrelevantă (Birch, 2000). R. Sternberg abordează 
această componentă asemenea celei performantiale, susținând că 
implică următoarele subcomponente: encodarea selectivă - prin care 
individul distinge informaţia pertinentă de cea nonpertinentă; 
combinaţia selectivă - permite integrarea informaţiilor într-o manieră 
signifiantă; comparafia selectivă reliefeazá informaţia recent 
encodată de cea encodată cu mai mult timp în urmă. Observațiile 
realizate de Sternberg şi Davidson (apud Siegler, 2001) relevă faptul 
că acei copii care au un IQ ridicat vor encoda selectiv reuşit mai 
repede decât ceilalți. Această componentă este numită de Sternberg 
aptitudine practică. 

Metacomponentele includ procese implicate în identificarea 
naturii problemei, dezvoltarea strategiei, evaluarea succesului 
soluţiei (Birch, 2000). Metacomponentele sunt responsabile la fel de 
mult ca cele anterioare, necesare şi responsabile de modificările 
developmentale, ele constituie baza principală de dezvoltare a 
inteligenţei, importanţa fiind vizibilă în mod deosebit, în transferul 
conostintelor dintr-un context în altul. Copiii mai în vârstă, asemenea 
persoanelor cu un plus de expertiză, utilizează, în general mai bine, 
cunoştinţele în situații problematice noi, comparativ cu cei mai mici 
Sau cu indivizii mai puţin experţi (Siegler, 2001). Metacomponentele 
sunt folosite, aşadar, pentru a planifica, controla, monitoriza, evalua 
procesarea în timpul rezolvării de probleme. 

Acestea sunt aptitudini analitice. 

2. Inteligența experientiala (subtcoria experientialà) este 

implicatá in rezolvarea unor sarcini noi, dar gi in automatizarea 

deprinderilor, este un tip de inteligență antrenat în conceperea 

soluțiilor la situaţii problematice noi, creative şi complexe (Sternberg 
şi Williams, 2002). Denumită şi subteoria celor două fațete (Radu, 
1991), ea face trimitere la: 

- noutate, evaluare abilității de a face față lucrurilor relativ noi, 
reprezentând o bună metodă de evaluare a inteligenţei. În studiile 
efectuate împreună cu Davidson, R. Sternberg a descoperit că 
indivizii înzestrați intelectual fac mai uşor față situaţiilor noi, 
neavând nevoie de indicii ajutătoare, comparativ cu cei mai putin 
înzestrați, care necesită ajutor (Birch, 2000). Inteligența, subliniază 
Sternberg este abilitatea de a învăţa şi gândi în concepte noi, in 
sisteme conceptuale noi, ea nu se demonstrează într-o situație 
curentă; 

- automatizarea reprezintă după Sternberg, elementul cheie al 
inteligenţei, indivizii care înțeleg mai greu nu au automatizate 
anumite procese elementare şi prin urmare trebuie să aloce timp şi 
energie acestora şi nu situaţiilor noi (Birch, 2000). Automatismele 
sunt socotite „sisteme locale”, răspunsuri la condiţii repetitive într-un 
mediu familiar (Radu, 1991). Cu alte cuvinte, subteoria experientiala 
„este necesară pentru a explica rolul experienței în performanţa 
inteligentă” (Smith, Nolen-Hoeksema, Fredrickson, Loftus, 2005), 
diferențele de experiență afectând aptitudinea de a rezolva o 
problemă; 

3. Inteligența contextuală (subteoria contextualá) face 
trimitere la abilitatea de adaptare la mediu, dar şi de schimbare a 
acestuia în funcție de dorințele individului. Subteoria contextuală 
examinează, aşadar, relaţiile inteligenţei cu mediul exterior (Zlate, 
2000), aceasta fiind  direcfionatá înspre anumite scopuri 
comportamentale: 

- adaptarea la mediul înconjurător presupune şi folosirea 
inteligenţei pentru atingerea acestui obiectiv (Golu si Golu, 2003). 
Deşi Sternberg consideră componentele de procesare a informaţiei ca 
fiind universale, ele operând în aceiaşi modalitate pentru indivizii 
dintr-o cultură ca şi pentru aceia din toate celelalte culturi, totuşi nu 
se pot compara sarcinile cu care este confruntat individul în culturi 
diferite (Radu 1991). Astfel spune autorul în „perimetrul unei arii 
socio-culturale funcţionează o definiţie implicită a inteligenţei, care 

operează la nivelul conștiinței comune, a vieţii cotidiene” (p.348). De 
aceea, ceea ce este considerat inteligent într-o cultură poate fi 
considerat neinteligent în alta. Nu trebuie însă exagerate nici 
diferențele între culturi, existând multe elemente comune, 
caracteristici, sau laturi ale inteligenței care transced granițele 
culturale; 

- modelarea implică adaptarea mediului la stilul propriu de 
operare a individului, modelarea devenind astfel o trăsătură cheie a 
comportamentului inteligent, ea apare atunci când individul nu se 
poate adapta dar nici nu are posibilitatea unei alternative; 

- selecția relevă renunţarea la un mediu, apărând atunci când 
cele anterioare nu pot fi îndeplinite. 

Cei mai mulți psihologi îi reproşează lui R. Sternberg 
eclectismul la care a recurs, integrarea şi articularea celor trei 
subteorii nefiind suficient de elaborate. Cu toate acestea trăsătura 
majoră a teoriei lui este accentul pus pe necesitatea continuării 
investigării inteligenței şi nu pe studierea comportamentului 
inteligent (Birch, 2000). 

Teoria lui H. Gardner intitulată „inteligențele multiple" se 
bazează în parte pe rezultatele obținute la testele de inteligență şi în 
parte pe cercetările din neuropsihologie, ea fiind din multe puncte de 
vedere similară cu abordarea factorială şi modelul de procesare a 
informației. Inteligentele multiple permit oamenilor să-şi asume 
roluri diferite, autorul subliniind că inteligenţa nu este un lucru, un 
fel de obiect în interiorul capului ci un potenţial a cărui prezență 
permite accesul unui individ la formele de gândire adecvate pentru 
tipuri specifice de conținut” (apud Smith, Nolen-Hoeksema, 
Fredrickson şi Loftus, 2005). După H. Gardner nu există doar un tip 
de inteligență, ci cel puţin 6-7 care sunt independente, funcţionând ca 
un sistem separat la nivel cerebral, fiecare tip având reguli proprii 
(apud Berk, 2002). Nu există prin urmare, un „control central”, care 
să realizeze coordonarea, iar o inteligență nu corelează cu alta (Birch, 
2000). Beneficiind de rezultatele din domeniul neuropsihologiei, H. 
Gardner subliniază cá inteligentele sunt localizate în diferite arii 
corticale, autorul aducând două categorii de dovezi în sprijinul 
concepţiei sale: 

- în situaţii traumatizante tipurile de inteligență nu sunt 
afectate în mod egal; 

- copiii supradotaţi într-o arie, într-un tip de inteligență, nu 
sunt înzestrați în altele. 

Cu toate acestea, inteligentele interacționează şi operează 
împreună la nevoie, de exemplu rezolvarea unei probleme aritmetice 
redată verbal va impune cooperarea, operarea împreună a celor două 
tipuri de inteligenţă: logico-matematică şi lingvistică (Santrock, 
2001). Care sunt tipurile de inteligență propuse de H. Gardner? 

1. Inteligență lingvistică: capacitate de a vorbi, de a asculta, 
deprinderi de citit-scris, sensibilitate la sensul cuvintelor; 

2. Inteligență muzicală: aptitudinea de a crea, comunica şi 
înţelege sensul sunetelor şi a mecanismelor dedicate creării inaltimii, 
ritmului timbrului; 

3. Inteligență logico-matematică: aptitudinea de a folosi şi 
evalua relaţiile în absenţa acțiunii sau obiectelor, folosirea gândirii 
abstracte; 

4. Inteligența spațială: abilitatea de a percepe vizual-spatial 
informaţia, modificarea acesteia în scopul recreării unor imagini, 
capacitatea de a construi imagini tridimensionale; 

5. Inteligența corporal-chinestezică: abilitatea de a folosi o 
parte sau întreg corpul pentru a rezolva probleme; 

6. Inteligența intrapersonală: abilitatea de a face distincţie 
între propriile sentimente, motivații; 

7. Inteligența interpersonală: abilitatea de a recunoaşte și a 
face distincţie între sentimentele, motivele, intențiile altora. 

H.Gardner analizează aceste tipuri de inteligență din puncte 
de vedere diferite: operaţiile cognitive implicate, aspectul extern al 
persoanelor supradotate, manifestări in diverse culturi, aspecte 
evolutive. 

Oamenii normali pot dezvolta toate tipurile de inteligență 
până la un anumit nivel, dar vor excela doar în una sau în unele, 
fiecare individ fiind caracterizat de o combinaţie unică de inteligente 
relativ putemice şi scăzute (Walter şi Gardner, 1985 apud Smith, 
Nolen-Hoeksema, Fredrickson şi Loftus, 2005). Unele din aceste 
tipuri de inteligență (lingvistică, logico-matemtică, spaţială) sunt 

testabile cu testele standard, acordându-li-se, în societățile vestice o 
mai mare importanță, deşi studiile de antropologie au demonstrat că 
în anumite culturi şi în anumite perioade istorice alte tipuri de 
inteligență au fost apreciate, Gardner argumentând că inteligența 
muzicală a fost mai importantă în toată istoria omului, comparativ cu 
cea logico-matematică, care a apărut mai târziu. Deşi Gardner a fost 
criticat cá inteligentele propuse de el sunt greu măsurabile, totuşi 
ideea existenței unor inteligente multiple ajută la explicarea faptului 
că unele persoane, care înregistrează rezultate şcolare bune eșuează 
mai târziu în viaţă, în timp ce indivizi mai slabi pot deveni lideri 
charismatici (Kornhaber, Krechevsky şi Gardner, 1990 apud 
Atkinson, Atkinson, Bem, Smith, 2002). L. Berk subliniazá cá, 
totuşi, teoria lui Gardner ajută la înțelegerea copiilor supradotaţi, 
talentați într-un anumit domeniu, astfel clasificarea făcută depăşeşte 
limitele inteligenței ca aptitudine generală, incluzând componente 
care tin mai degrabă de domeniul aptitudinilor speciale. De asemenea 
i se mai reproşează lui Gardner, că tinde să ignore rolul jucat de 
persoanele din jur în dezvoltarea diferitelor tipuri de inteligenţă 
(Hayes şi Orrell, 2003). 

M. Anderson dezvoltă o teorie a inteligenţei bazată pe ideea 
de inteligență generală, propusă de Thurstone. Reproşându-i lui 
Gardner că defineşte inteligenţa când comportament când proces 
cognitiv, când structură a creierului, Anderson subliniază că 
diferenţele individuale şi schimbările determinate de dezvoltare sunt 
explicate de mecanisme diferite, existând mecanisme de procesare de 
bază şi procesori specifici. Prima categorie de mecanisme 
funcționează într-o manieră modulară, fiecare modul funcționând 
independent, efectuând operaţii complexe (apud Smith,Nolen- 
Hoeksema, Fredrickson şi Loftus, 2005). Pe lângă aceste module, 
care oferă capacități universale, inteligența cuprinde şi aptitudini 
specifice, una fiind rezervată gândirii propozitionale si alta 
funcționării vizuale si spatiale. Activitatea acestora este pusă pe 
seama procesorilor specifici implicați într-o varietate de probleme. 
Autorul sugerează astfel existenţa a două căi sau rute ale cunoaşterii: 
prima implică folosirea mecanismelor de procesare de bază, care 

funcţionează prin procesori specifici şi a doua implică utilizarea 
modulelor care duce la dezvoltarea inteligenței (Berk, 2002). 

c) Abordarea inteligenței din perspectivă bio-ecologică. S. Ceci 

O serie de cercetări recente reliefează rolul contextului în 
dezvoltarea psihică în general şi în cea a inteligenței în mod special, 
adică încearcă să vadă cum gândesc şi cum rezolvă problemele 
oamenii în mediul lor natural şi nu în condiţii de laborator (Zlate, 
2000). Dezvoltând teoria triarhicá a inteligenței, propusă de 
Sternberg, S. Ceci susţine ideea că există multiple potenţiale 
cognitive şi nu o singură inteligență generală sau ,g". Aceste 
aptitudini multiple sau inteligente se bazează pe partea biologică şi 
impun limite proceselor mentale. Apariţia lor este totuşi modelată de 
provocările şi oportunităţile din mediul individului sau de context 
(Smith, Nolen-Hoeksema, Fredrickson şi Loftus, 2005). Contextul 
este în viziunea lui Ceci alcătuit din domenii de cunoaştere, 
motivaţie, educaţie, deci acesta poate fi mintal, social sau fizic (Ceci 
şi Roazzi, 1994). După opinia autorilor, un mediu, un context 
motivant, interesant sporesc probabilitatea ridicării nivelului 
performantial al indivizilor. Prin urmare ,,nisa ecologică” sau „nişa 
de dezvoltare” contribuie în mare măsură la perfecționarea abilităţilor 
cognitive şi sociale ale subiecţilor. 

În opoziţie cu alti autori, care asumă că inteligența este legată 
de capacitatea de a gândi abstract, S. Ceci subliniază, dimpotrivă, că 
aceasta este raportată la o gândire complexă, la o cunoaştere 
dobândită într-un anume context. Activitatea pe o perioadă mai lungă 
de timp într-un domeniu contribuie într-o mai mare măsură la 
îmbunătățirea performanțelor, cu alte cuvinte IQ nu poate explica 
singur aceste performanţe. 

Expunerea copiilor la factori de mediu cu risc ridicat (lipsa 
educaţiei, boli, statut socio-economic scăzut) duce la un nivel scăzut 
şi al coeficientului de inteligență. Prin urmare modelul propus de 
Ceci vizează pe de o parte observarea modului în care gândesc 
diferite categorii socio-profesionale, iar pe de altă parte studiul 
transcultural, pentru a evidenția rolul factorilor culturali asupra 
comportamentului inteligent. 

3.2.3. Relaţiile dintre inteligenţă şi personalitate 

Numărul de autori şi de studii, care relevă legătura dintre 
personalitate şi inteligență a crescut mult în ultimul timp, într-o 
metaanaliză realizată în 1997 de către Ackerman şi Heggestad sunt 
citate peste 135 (Hansenne, 2003). În 1971, H. Eysenck avansează 
ideea unei posibile legături între anumite dimensiuni ale 
personalității (extraversie, neuroticism, şi psihoticism) şi scorurile 
obţinute de 396 de subiecţi la matricile progresive Raven. Rezultatele 
nu confirmă această ipoteză, idee reafirmată de Saklofske (1985), 
care în urma examinării unui număr de 105 copii, găseşte o corelație 
nesemnificativă între coeficientul de inteligență și personalitate. 
Ackerman şi Heggestad susțin că în cele mai multe studii, efectuate 
pe această temă, coeficientul de corelaţie nu depăşeşte pragul de 
0,30. 

Bazându-se, însă, pe ipoteze teoretice diferite, Robinson 
inițiază o serie de studii, constatând existența unei relații pozitive 
între dimensiunile personalității şi reuşita subiecţilor în diferite 
sarcini cognitive. Astfel autorul găseşte cá introvertiţii reuşesc în 
sarcinile de inteligență verbală (scrisă ), pe când subiecţii extravertiti 
obțin rezultate superioare în sarcinile de performanţă. Ideile lui 
Robinson sunt susținute de Stough (1996), care postulează existența 
unei relaţii între aceste variabile, adică observă cá ambivertii sunt 
favorizați comparativ cu subiecţii introvertiti sau extrovertiti, 
obținând rezultate superioare atât pentru IQ verbal cât şi pentru IQ 
performanță. Această ipoteză poate avea un impact mare în practicile 
educaţionale, învățarea şi performanţele cognitive ale copiilor putând 
fi măsurate prin extraversie-introversie. 

Într-un studiu mai recent (2002) Roberts, utilizând două teste 
cognitive (unul verbal şi altul de percepţie spaţială) constată existența 
unei relaţii liniare între extroversie şi probele verbale. Dimensiunea 
psihoticism corelează cu testele verbale (0,22) şi relația spaţială 
(0,20), pe când neuroticismul este corelat negativ cu testul spatial (- 
0,22). Ceea ce au observat însă şi alți autori este faptul că 
extrovertitii pot fi avantajati atunci când probele se aplică contra- 
cronometru, ei obținând rezultate sub aspectul vitezei, dar mai putin 
exacte, pe când introvertitii se comportă într-o manieră opusă 

(Eysenck, 1971). Acelaşi autor observă cá introvertiții reuşesc mai 
bine în sarcini în care este solicitată perseverenfa, pe când 
extravertitii sunt avantajati din punctul de vedere al timpului necesar 
rezolvării unei sarcini. Alte studii relevă că introvertitii se disting in 
probele de memorie, pe când extravertitii în cele verbale. În 
majoritatea cazurilor, însă rezultatele obținute nu sunt semnificative 
din punct de vedere statistic. 

Dacă vom analiza, însă, la modul general relația dintre 
personalitate şi inteligență vom putea menţiona în acord cu A. Sarton 
(apud Zlate, 2000) că sunt o serie de aspecte ale activității umane, 
care (in de inteligență cum ar fi: precizia şi rapiditatea îndeplinirii 
unei sarcini, asocierea imaginilor sau ideilor, iar altele tin de 
caracterul persoanei: calitatea rezultatelor, efortul antrenat în 
rezolvarea unei sarcini, rigurozitatea, tenacitatea, perseverenta, 
modul de utilizare a inteligenţei etc. La acestea mai adăugăm că 
tulburările de personalitate influențează inteligenţa, după cum 
disfunctiile de la nivelul acesteia au ecouri asupra personalităţii in 
ansamblu. 

Partea a III-a | 
PSIHOPATOLOGIA PERSONALITATII 


1. Personalităţi patologice 

1.1. Dezvoltarea conceptului 

Tulburarea de personalitate este un pattern persistent de 
experiență interioară şi comportament care deviază în mod clar de la 
aşteptările pe care le avem din partea insului; acest pattern este 
pervaziv şi inflexibil, cu debut în adolescență sau timpuriu în viața 
adultă, stabil în timp şi care determină disfunctionalitatea (DSM - 
IV). 

Tulburările de personalitate sunt modele durabile de 
comportament inadaptat. Când trăsăturile de personalitate devin prea 
inflexibile, astfel încât să afecteze semnificativ abilitatea individului 
de a funcționa, ele poartă denumirea de tulburări de personalitate. 

Tulburările de personalitate constituie modalități imature şi 
inadecvate de control al stresului sau de rezolvare a problemelor. 
Sunt de obicei evidente în perioada adolescenţei şi pot continua pe 
tot parcursul vieţii. 

Schneider (1934) afirma că personalităţile psihopatice sunt 
acele personalităţi anormale care suferă datorită anormalitatilor 
structurale sau care, prin acestea fac societatea să sufere (apud 
Tudose şi colab., 2002). 

Psihopatiile reprezintă un grup polimorf de dezvoltări 
patologice ale personalității caracterizate clinic printr-o insuficientă 
capacitate sau printr-o incapacitate episodică sau permanentă de 
integrare armonioasă şi suplă la condiţiile obişnuite ale mediului 
familial, profesional sau în general social (Predescu, 1989). 

Psihopatiile au ca elemente definitorii: controlul incomplet al 
sferelor afectiv-volitionale şi instinctive, nerecunoasterea defectului 
structural, incapacitatea de integrare armonioasă în mediul social. 

Tulburarea de personalitate este o structurare rigidă, un mod 
dezechilibrat şi limitativ de personalitate, care predispune persoana 
în cauză la eşecuri adaptive permanente, ori episodice, în raport cu 
mediile sale conjucturale de viaţă. Aceste eşecuri nu sunt obligatorii, 
apar doar în raport cu anumite condiții de mediu, stabile sau 

dinamice. Egecurile există ca potential pe toată durata vieţii 
persoanei în cauză. Acest potential se atenuează treptat, odată cu 
vârsta, pentru majoritatea tulburărilor de personalitate dar pentru 
altele (cum ar fi tulburarea de personalitate de tip paranoid), se pot 
chiar accentua (Cornutiu, 2003). 

Tulburarea specifică de personalitate este o perturbare severă 
în constituția caracteriologică şi în tendințele comportamentale ale 
individului, implicând de obicei mai multe arii ale personalității şi 
asociate aproape întotdeauna cu un considerabil dezechilibru 
personal şi social. Tulburarea de personalitate tinde să apară în 
copilărie sau în adolescență şi continuă să se manifeste in viata 
adultă. Din această cauză, este improbabil ca diagnosticul de 
tulburare de personalitate să fie cel corect pentru un pacient care nu a 
împlinit încă 16 sau 17 ani (ICD - 10, 1992). 

În decursul anilor, ceea ce a atras atenţia asupra psihopatiilor 
a fost dezvoltarea relativ satisfăcătoare a funcțiilor intelectuale, fără a 
se altera discernământul asupra propriei persoane şi interrelatiilor 
sociale, dar cu un comportament anormal sub aspect social şi în 
special moral-social, ceea ce l-a determinat pe Prichard în 1835 să 
numească acest tip de personalitate patologică “nebunie morală”. 

Clinica a demonstrat, aşa cum subliniază W. Mayer-Gross şi 
colab. (apud Şelaru, Danciu, 1997), că atunci când este abordată 
persoana bolnavă, trebuie luate în considerare nu numai calitățile 
afective şi volitionale ci şi pe cele intelectuale, sociale, culturale şi 
spirituale, deoarece în manifestările psihopatice ca şi în cele 
nevrotice tulburările emoţionale au aproximativ aceleaşi forme de 
manifestare atât la oameni cu înalte calități intelectuale, cât şi la 
defectivul intelectual. Astfel se demonstrează că în cazul entităților 
clinice menţionate, temperamentul si intelectul reprezintă o relativă 
independență. În cazul psihopatiei, deviatiile polare ale cuplului 
temperamental-caracterial si în special insuficiența maturativá 
afectivă însoțită de labilităţile particulare instinctiv-emotionale se 
află în discordanță dizarmonicá structural-funcțională manifestă in 
raport cu potentialitatile intelective relativ bine dezvoltate ale acestor 
personalități. 

Ceea ce este de remarcat în cazul psihopatiei este tocmai 

această  dizarmonie  structurativá contradictorie a  totalităţii 
elementelor componente ale sistemuli psihic, manifestată prin 
perturbarea armonizării sferelor instinctiv-emofionale, volitionale şi 
relationale care în prezența unei dezvoltări intelective satisfăcătoare 
şi a discernământului critic păstrat, se manifestă aberant la solicitările 
mediului şi în special în condiții negative de viață împreună cu 
dezvoltarea unei reactivitati anormale care este în contradicţie cu 
normativitatea elementară a conştiinţei sociale. 

Din cauza deficitului genetic de structurare a Eului şi a 
inteligenţei, sub raport calitativ, a perturbărilor temperamental- 
caracteriale şi a structurilor şi disfuncționalităților afective şi 
instinctiv-emotionale, psihopatul nu se poate folosi inteligent de 
inteligența sa iar prin deficitul conştiinţei de sine nu poate trage 
concluziile corespunzătoare unui nivel superior de existenţă valorică 
din punctul de vedere al inteligenței sociale şi al normelor sale 
morale. Ceea ce lipseşte inteligenței psihopatice este tocmai 
dimensiunea valorică socială, care determină diminuări calitative ale 
eficienței adaptării individuale inclusiv din punct de vedere etic. 

K. Schneider include psihopatiile în variantele limită ale 
normalului, le priveşte ca particularități caracteriologice care şterg 
granițele dintre normal și patologic. În opinia sa psihopatul este o 
personalitate normală cu tulburări de intensitate marcată a unui 
caracter anormal şi care, în condiţiile de viață chiar obişnuite, ajunge 
la conflicte interne şi externe (Şelaru, Danciu, 1997). 

Termenii cu care este definită şi înțeleasă psihopatia de către 
diverşi autori din țări diferite sunt: “personalități psihopatice", 
“personalități patologice”, “personalități anormale”, “anomalii de 
caracter” sau “tulburări de personalitate” (personality disorders), 
“oligotimii” (oligothymie) sau “personalități dezechilibrate”, 
"sociopatii". 

Tcherney (apud Selaru, Danciu, 1997) consideră că 
personalitățile psihopatice se disting prin imaturitate emoţională, 
tendinţe la reacții impulsive, incapacitate de frânare a tendinţelor 
delictuale, dromomanie, pervertirea instinctului social, conduită 
imatură ideo-afectivă, hipogenezia sentimentelor morale, oscilaţii 
dispozitionale primare. Un număr de autori (Koerner, Kohlenberg, 

Parker, 1996; Marshall Barbaree, 1988; Turner, Hersen, 1981; apud 
Opre, 2004) susţin că majoritatea problemelor cu care se confruntă 
persoanele cu tulburări de personalitate sunt determinate social, de 
natură interpersonală. Ei descriu tulburările de personalitate ca 
tulburări ale comportamentului social, dobândite în concordanţă cu 
principiile condifionárii operante şi ale învăţării sociale. Asfel prin 
intermediul întăririlor directe şi al pedepselor pot să apară patternuri 
comportamentale care se generalizează în diferite situaţii şi care pot 
să devină persistente. În consecință, persoanele cu tulburări de 
persoanalitate diferă de alte persoane, în special din punctul de 
vedere al antecedentelor de învăţare. 

Tulburările de personalitate reprezintă modalităţi imature şi 
inadecvate de control al stresului sau de rezolvare a problemelor. 
Spre deosebire de persoanele cu tulburări afective sau anxioase, care 
bineînţeles au un comportament inadaptat, cele cu tulburări de 
personalitate nu se simt supărate sau anxioase, nefiind motivate să-şi 
schimbe comportamentul. Spre deosebire de schizofreni, oamenii cu 
tulburări de personalitate nu pierd contactul cu realitatea. 

Personalitatile dizarmonic-psihopate se diferențiază de 
celelalte tipuri de tulburări prin următoarele caracteristici: 

- dizarmonie caracterială gravă şi persistentă; 

- această tulburare influențează negativ viața socială a 
individului, iar judecata morală uneori este deficitară; 

- anormalitatea este greu influențabilă prin educaţie, 
sancțiuni sau uneori prin medicamentatie psihiatrică; 

- indivizii urmăresc satisfacerea propriilor interese şi plăceri 
fără a (ine cont de alte persoane (hedonic, egocentric); 

- individul este de acord cu comportamentul lui 
(egosintonic); 

- în situaţii conflictuale sunt de părere că alţii sunt vinovați 
(extrapunitivitate); 

- îi determină pe alţii să sufere mai mult decât suferă ei 
însişi; 

- au o atitudine activă şi heteroagresivá; 

- nu sunt capabili să-și adapteze comportamentul în situații 
diferite şi nu învață din experiență (psihorigiditate) 

(Lăzărescu şi Ogodescu, 1995). 
O altă prezentare a caracteristicilor obişnuite ale pacienţilor 
cu tulburări de personalitate este făcută de Tudose şi colab., 2002: 
- modele de comportament cronice şi durabile, nu episodice; 
- blamarea constantá a altora; 
- uşor de înfuriat sau de făcut gelosi; 
- funcţia ocupationalá şi socială tulburată; 
- dependență sau independență excesivă; 
- impulsivi sau compulsivi; 
- exacerbare produsá de afectiunile SNC, traumatism cranian 
şi stres; 
- standarde şi opinii inflexibile; 
- iritabilitate; 
- abilități empatice reduse; 
- înşelarea persoanelor pentru a ajunge la un rezultat final; 
- egocentrism; 
- deseori manifestă rezistență la tratament; 
- trecere de la subevaluare la supraevaluare; 
- relații interpersonale tulburi sau instabile. 


1.2. Influenţa trăsăturilor de personalitate în determinarea 
comportamentului 

Scopul principal al cunoaşterii şi evaluării personalității este 
de a realiza predicții în ceea ce priveşte comportamentul persoanei 
într-o anumită situație. Se pune întrebarea: ce determină 
comportamentul ? dispoziţiile interne (trăsături) sau situaţia în care 
se găsește individul ?. De ce oamenii nu reactionezá la fel în aceeaşi 
situatie?. De exemplu în cazul unor acte agresive, unii oameni 
acționează cu sânge rece, alții manifestă ostilitate şi se apără în timp 
ce alții izbucnesc în lacrimi. Pentru a explica aceste structuri 
comportamentale, o serie de psihologi au dezvoltat abordări 
taxonomice ale personalităţii în care principala unitate de analiză este 
trăsătura de personalitate. 

Fiecare trăsătură se raportează la o anumită componentă a 
personalității, fiecare componentă fiind independentă de celelalte şi 
caracterizând o anumită fafetá a individului, de exemplu: 


213 


sociabilitatea şi perseverenta sunt trăsături clasice ale personalității. 
Promotorii acestei orientări Allport, Eysenck, Cattell, etc., susțin că 
deşi faptele de conduită ale unei persoane depind într-o oarecare 
măsură de situaţie, pe termen lung, observaţia furnizează un cadru 
relativ stabil. 

Trăsătura psihică este conceptul care evidenţiază aceste 
însuşiri sau particularități relativ stabile ale unei persoane. În cadrul 
comportamentului, o trăsătură este determinată de predispoziția de a 
răspunde în acelaşi fel la o varietate de stimuli. De exemplu, 
timiditatea este un mod relativ stabil de comportare caracterizat de 
hiperemotivitate şi mobilizare energetică exagerată. 

Atunci când se descrie personalitatea, ar putea să apară riscul 
unei trăsături de personalitate pornind de la comportamente care 
sunt specifice unei stări. Pentru a micşora acest risc, o multitudine de 
chestionare de personalitate solicită subiecților să diferentieze 
răspunsurile în funcţie de comportamentul lor tipic « in general » şi 
cel prezent « astăzi ». Astfel, Zuckerman şi Lubin au realizat o listă 
de adjective (Multiple Affect Adjective Checklist) pe care subiecţii o 
utilizează pentru a descrie felul in care simt « astăzi » gi ... « în 
general ». Corelaţiile test-retest au evidențiat o mai mare stabilitate a 
anxietății “în general" (trăsătură) decât a anxietăţii situafionale 
(stare). Acelaşi principiu l-a utilizat Spilberger în construirea scării 
sale de anxietate (STAI — State — Trait Anxiety Investory) (Dafinoiu, 
2002). 


1.3. Aspecte etiologice şi evoluţie 

Aspectul comun tuturor entităţilor tulburărilor de 
personalitate este regăsirea sursei de vulnerabilitate specifică la toate 
nivelurile: genetic,  neurochimic,  neurofiziologic, familial, 
ontogenetic. 

Din punct de vedere genetic, pentru tulburarea de 
personalitate antisocială şi borderline s-a demonstrat că cele două 
tipuri de tulburări sunt în relație genetică, prin studii familiale şi de 
adopţie. Personalitatile antisociale s-au găsit corelate mai frecvent la 
gemenii univitelini decât la cei bivitelini. Studiile pe copiii adoptați 
şi pe gemeni au demonstrat că tulburarea schizotipală este legată 

genetic de schizofrenie. Studiile familiale au dovedit prezența unei 
vulnerabilitáti genetice la toate entitățile diagnostice de tulburare de 
personalitate, dar pentru nici una dintre ele nu se cunoaşte exact 
modalitatea de transmitere de-a lungul generațiilor. 

Sub aspect neurochimic, tulburarea de personalitate 
antisocială şi borderline au o strânsă corelație. Un rol important îl are 
corelafia dintre sistemul serotoninic, care are rol inhibitor şi sistemul 
nonadrenergic, având rol facilitator pentru impulsivitate. Astfel, 
hipoactivitatea  serotoninică ^ dezinhibá, iar hipoactivitatea 
nonadrenergicá inhibă şi repliază. Din perspectiva neurofiziologică s- 
a căutat o explicaţie in microlezionalitatea cerebrală survenită în 
copilărie, înainte de maturizarea sistemului nervos central. Cazurile 
cele mai frecvente care prezentau microleziuni au fost tulburările de 
personalitate antisocială şi borderline. Electrofiziologic s-au găsit 
salve de unde de 3-5 cili/sec temporal posterior, precum şi prezența 
mai frecventă şi concomitentă temporoparietal de unde teta. Tot la 
antisociali s-a găsit un răspuns slab al ratei pulsului la stimuli şi o 
slabă conductan{a a pielii (Cornutiu, 2003). 

Aspectul familial are o importanță dublă: atât din punctul de 
vedere al modelului formativ dar si din punctul de vedere al cadrului 
formativ al personalității. Evenimentele traumatizante din copilărie: 
certurile şi violența din familie, divorțul, absenţa părinților sunt în 
legătură strânsă cu tulburările de personalitate antisocială şi 
borderline în special. Traumele respective îşi pun amprenta asupra 
dezvoltării ataşamentului, încrederii şi a relațiilor de prietenie. 

Perspectiva ontogenetică a tulburărilor de personalitate are la 
bază psihiatria dezvoltării care permite înțelegerea modului în care 
factorii sociali modelează potenfialitátile personale specifice ca 
resurse care formează fundamentul patternurilor relațiilor sociale. 

Young elaborează în 1990 o teorie prin care explică 
structurarea tulburărilor de personalitate prin atribuirea unor 
fundamente cognitive greşite. Astfel, experienţele trecutului 
determină informaţii inadecvate, care la rândul lor generează 
conținutul inadecvat al comportamentelor. Informaţiile distorsionate, 
evitarea suferinței şi comportamentul compensator sunt mecanismele 
care determină tulburările de personalitate. 

Tulburările de personalitate pot să apară şi secundar, datorită 
unor suferinţe organice cerebrale: infecțioase, toxice, posttraumatice, 
vasculare; ale unor tulburări psihotice endogene: schizofrenia dar şi a 
tulburărilor maniaco-depresive. Modificări semnificative pot să apară 
la vârsta adultă după anumite situații stresante intense şi prelungite 
sau reactiv faţă de bolile cronice. 

Psihopatul ajunge în secţiile de psihiatrie datorită unor situații 
cum ar fi: expertizele medico-legale, toxicomania, reacții 
psihopatologice sau pentru a obţine avantaje sociale. 

ceea ce priveşte evoluţia tulburărilor de personalitate 
putem menționa că persoana  dizarmonic-psihopatá este 
diagnosticabilă doar la vârsta adultă. 

Debutul clinic se produce doar la vârsta adultului tânăr fără a 
fi prezente tulburări evidente de comportament şi caracter în perioada 
preadolescenfei şi adolescenţei. Asfel, se pare cá a existat o 
vulnerabilitate crescută a persoanei, care până în momentul 
debutului, a fost compensată prin factori interpersonali, de grup 
familial şi socio-cultural până în momentul în care subiectul este 
nevoit să se afirme independent. Un alt factor important este şi 
evoluţia oscilantă, astfel în viața individului fiind perioade în cursul 
cărora comportamentul dizarmonic a fost evident, iar alteori nu. 
Această evoluție poate fi influențată de posibilele compensări în 
contextul unor medii, în anumite situații socio-culturale, cu anumite 
permisivitáfi care compensează persoana sau în diferite situaţii noi de 
viață psihopatul nu-şi validează o perioadă de timp tendinţele 
dissociale până când ajunge treptat la tensiuni şi conflicte. 


2. Clasificarea tulburărilor de personalitate 

Clasificarea tulburărilor de personalitate va fi prezentată 
conform modelelor standardizate şi unanim recunoscute în lumea 
medicală: Manualul Statistic de Diagnostic, ediția a IV-a al 
Asociaţiei Americane de Psihiatrie (DSM-IV) şi revizia a X-a a 
Clasificării Internaţionale a Bolilor (ICD-10) elaborate de 
Organizaţia Mondială a Sănătăţii, conform lui Enăchescu (2001): 

2.1. Tulburarea paranoidă a personalităţii 

Tulburarea se caracterizează printr-o triadă comportamentală, 
caracterizată prin suspiciozitate, neîncredere şi interpretativitate care 
survine la un adult tânăr, cu o logică fermă, argumentativá, el pare 
omul acreditat succesului. 

Factori corelativ etiologici: la rudele pacienţilor schizofreni se 
constată o incidență mai mare a tulburării de personalitate paranoidă. 

Debut — tulburarea apare la “adultul tânăr”, deşi aspecte ale 
personalității premorbide sunt evidente încă de la vârsta şcolară şi 
mai ales după adolescenţă. 

Trăsături esenţiale 

Suspiciozitate exagerată faţă de persoane din grupul familial 
sau profesional. Astfel, acțiuni sau atitudini prietenoase sau neutre 
sunt percepute şi interpretate în mod distorsionat, fiind considerate ca 
interesate, inautentice, aparente sau chiar fatarnice. 

Neincredere generalizată, uneori jignitoare, față de relatarea de 
date, fapte, situaţii şi evenimente. Îndoiala pacientului şi tendința sa 
de verificare a celor prezentate sau relatate vor afecta prietenii cu 
bune intenții. 

Controlul autenticității datelor, faptelor şi situaţiilor prezentate. 
Persoana în cauză nu are încredere în afirmaţii, relatări, asigurări fapt 
pentru care el se simte îndreptățit să recurgă la verificări. 

Interpretativitate. Mai ales când datele, faptele şi situaţiile 
prezentate vizează interesele personale, pacientul trece de la îndoială 
şi neîncredre la interpretare. În spatele celor relatate, dincolo de 
realitate, el vede interese ascunse, amenințări a statutului său 
profesional sau social. 

Reţinere, distantare. Acest tip de personalitate nu oferă celor 
din jur nici un fel de date asupra situaţiilor sale, a istoriei personale 
sau familiale, ori asupra intentiilor şi planurilor sale. Este colegul 
despre care, în afara conduitei profesionale, nu i se cunoaşte adresa, 
starea civilă, existența sau inexistența copiilor sau alte aspecte 
esențiale ale situației sale. Elementul esenţial este neîncrederea 
asupra celor din jur care, în mod cert sunt rivali, adversari şi 
potenţiali duşmani ai săi. 

Tendinţe de putere, succes, valorizare. Acest tip de 
personalitate prezintă o forță motivationalá esențială orientată spre 
obținerea puterii, câştigului şi valorizării. Este omul care ştie ce vrea, 
iar ceea ce doreşte vrea cu fanatism. 

Dificultăţi de interrelationare, de integrare în grupul familial şi 
socioprofesional. 

Trăsăturile mai sus menţionate izolează şi particularizează tipul 
paranoid de personalitate care, în acelaşi timp, este marginalizat de 
grupul său. Se ajunge astfel la un cerc vicios astfel cel în cauză 
subevaluează grupul său dorind să-l domine, în timp ce grupul adoptă 
o atitudine de evitare şi rejectie. 

Trăsături asociate 

Rigoare logică. Cel în cauză se prezintă ca rațional, obiectiv, 
nonemotional. El se exprimă limpede este coerent şi argumentativ 
izbutind, de cele mai multe ori, să-şi impună ideile. 

Combativitate şi tenacitate. Pentru interesul personal luptă cu 
hotărâre, cel în cauză pare un excentric. În tendința de a obține tot 
ceea ce crede că i se cuvine, el apelează la toate forurile justitiare 
reale sau imaginare. 

Nevoia de a fi recunoscut, stimat, prețuit, pentru care nu ezită 
să-şi sublinieze ori să-şi supraestimeze meritele, realizările şi 
care în loc să-l demobilizeze, îi stimulează eforturile de câştig sau 
realizare. Rezonanţă afectivă redusă, ceea ce îi conferă o conduită 
rece, detaşată. 

Tendinţă la autonomie, incapacitate de cooperare. El ştie mai 
bine decât ceilalţi ce trebuie făcut, considerând că este inutil să 
consulte opinii şi să se conformeze hotărârii altora.Tendinfa de 
autovalorizare, atitudine de supraestimare, fantezii si grandoare. 

Abordarea terapeutică 

Pacienţii cu tulburare de personalitate paranoidă au o foarte 
slabă compliantá terapeutică; ei se prezintă rareori la terapeut gi 
numai atunci când se află în impas, de cele mai multe ori fiind aduşi 
de familie sau colegi. Psihoterapeutul trebuie să tind seama de 
următoarele reguli: prin structura personalităţii lor, aceşti pacienți nu 
suportă psihoterapia în grup, impunându-se terapia individuală; 

abordarea psihoterapeutică individuală nu trebuie axată pe încredere 
şi intimitate, acestea fiind zone sensibile pentru personalitatea 
paranoidă; se recomandă ca terapeutul să evite interpretarea sau chiar 
abordarea psihanalitică;  psihoterapeutul trebuie prevenit asupra 
faptului că pacientul său poate dezvolta un transfer negativ ilustrat 
prin conduită agresivă sau acuze delirante, fenomene care trebuie 
tratate. 


2.2. Tulburarea schizoidă a personalității 

Tulburarea de personalitate schizoidă se caracterizează clinic 
printr-un grad semnificativ de introversie, detaşare de realitate, 
sociofobie, nonimplicare şi slabă disponibilitate de rezonanță 
afectivă. 

Factori corelativ-etiologici - studiile recente indică o 
prevalență crescută a acestei condiţii la rudele pacienţilor cu 
schizofrenie, ca şi la rudele celor cu tulburare de personalitate 
schizotipală. 

Debut - debutul tulburării de personalitate schizoidă este 
situat, de obicei, în prima copilărie. 

Trăsături esenţiale 

Introversie marcată. La prima vedere liniştii şi flegmatici, 
aceşti oameni sunt de fapt, reci, retraşi, distanti, închişi, nesociabili. 

Detaşarea de realitate. Consideraţi de către ceilalți că "nu ştiu 
pe ce lume trăiesc, ei par rupti de realitate", în sensul că nu sunt 
întreprinzători, implicaţi, angajaţi, fiind indiferenți chiar față de 
propriile lor interese. 

Sociofobie. Pacientul nu este numai retras şi nesociabil, dar 
grupul şi viata socială îl perturba; tocmai de aceea el evită oamenii, 
aglomerările, situațiile şi, desigur, profesiile care implică relaţiile cu 
alții. Pacientul cu tulburare schizoidă este neimplicat în evenimentele 
cotidiene care, deşi preocupă viaţa socială a grupului, acţionează vag 
asupra sa. El nu este interesat de viaţa celor din jur, bucuriile şi 
necazurile acestora ajungând la el doar de la alții. 

Rezonantá afectivă redusă. Evenimentele cu o amplă conotaţie 
afectivă, ca pierderea unor persoane sau idealuri, nu pot determina o 
manifestare afectivă corespunătoare. 

219 


Slaba disponibilitate de a trăi eşecul, pierderea, frustratia, ca şi 
satisfacția, succesul, realizarea, este o consecință firească a reduselor 
disponibilitati de rezonanță afectivă. 

Preferintá pentru activități solitare (paznici de noapte, 
cercetători) care ar fi greu de suportat de cei mai multi. 

Conduita neconvenţională, neconformistă sau bizară este 
consecinţa logică a introversiei, detaşării, nonimplicării şi ignorării 
opiniei celorlalţi. 

Trăsături asociate 

Înclinația spre introspectie sau reverie. În general, cei cu 
tulburări de personalitate schizoidă sunt oameni ai cărților şi ai 
ideilor. Cu slabă forță de rezonanță afectivă şi cu mari disponibilitáfi 
reprezentativ-imaginative, aceşti oameni sunt mai impresionați de 
problemele teoretice şi de situațiile din cărți, decât de faptele reale 
ale vieţii. 

Indiferenta faţă de lauda sau critica celorlalți. Detagafi de 
realitate, cu o redusă capacitate de rezonanță afectivă, aceste 
persoane nu sunt sensibile atât fata de aprecierile favorabile cât şi de 
cele nefavorabile sau ostile. 

Preocupări reduse sau absente pentru activitatea sexuală şi de 
aceea, cei mai mulți dintre ei nu se căsătoresc. 

Abordare terapeutică 

Psihoterapia individuală vizează metodele utilizate în funcție 
de următoarele considerente: 

- desi distanti, pacienţii prezintă mari disponibilitati pentru 

psihoterapie 

- elementul terapeutic esenţial este teama de dependenţă a 

pacientului 

Psihoterapia de grup este indicată pentru astfel de pacienţi 
dovedindu-se eficientă. În desfăşurarea procesului terapeutic 
pacientul trebuie protejat: în privința ínclinafiei sale spre tăcere 
precum și împotriva agresivitátii din partea unor membri expansivi ai 
grupului. 

2.3. Tulburarea schizotipală a personalității 

Elementul esenţial al tulburării schizotipale este deficitul 
interpersonal sau social, marcat de un disconfort afectiv acut, de 
capacitatea redusă pentru legături apropiate şi de distorsiuni 
cognitive şi perceptuale ilustrate prin excentricitáti comportamentale. 

Factori corelativ-etiologici: tulburarea schizotipală prezintă o 
mai înaltă prevalență printre rudele biologice ale pacienților cu 
schizofrenie, fiind totodată "considerată ca o parte a spectrului 
genetic al schizofreniei". 

Trăsături caracteristice sau esentiale 

Aspecte particulare şi excentricitati în comportament şi în 
prezentare. Astfel, comportamentul expresiv ca şi aspectul 
vestimentar al pacientului schizotipal prezintă un aspect particular şi 
nu rareori bizar. 

Rezonantá afectivă redusă, cu slabe capacităţi de reacţie la 
situaţii stresante, psihotraumatizante sau frustrante. 

Relationare slabă, cu sociofobie şi absenţa prietenilor sau a 
confidentilor. Introvertiti prin excelenţă, aceşti oameni par a avea o 
lume interioară suficient de bogată pentru a se menţine într-un 
anumit grad de detaşare față de lumea reală, concretă, a faptelor şi a 
evenimentelor. 

Ideatie dominată de convingerea că posedă însuşiri rare, 
particulare, caracterizate prin clarviziune, capacitate de premonitie, 
telepatie sau supersitie. 

Gândire vagă, circumstantialá, metaforică, hiperelaborată sau 
stereotipă. Suspiciozitate sau ideafie paranoidă. 

Expriente perceptuale neobişnuite care includ iluzii somato- 
senzoriale (iluzii corporale) sau alte iluzii. 

Trăsături asociate 

Convingeri, ciudate sau gândire magică, ce determină un 
comportament particular al persoanei, nonconcordant cu normele, 
regulile şi obiceiurile grupului cultural căruia îi aparţine. 

Anxietatea predominant socială, față de care persoana nu 
dezvoltă idei şi atitudini contrare. 

Episoade psihotice tranzitorii, de foarte scurtă durată (minute 
sau ore), caracterizate clinic prin iluzii, manifestări halucinatorii 

(predominant auditive) şi idei prevalente sau delirante. 

Abordarea psihoterapeutică 

Este în mare măsură asemănătoare cu psihoterapia tulburării 
schizoide. Totuşi, unele recomandări psihoterapeutice, relativ 
specifice acestei condiţii clinice, se referă la: ideile şi credinţele 
pacientului care, fără a fi delirante, sunt implementate în. 
personalitatea schizotipalá; nerealiste, surprinzătoare sau bizare, 
aceste convingeri, idei şi credințe puternic statuate, nu pot fi uşor 
schimbate, ceea ce impune: răbdarea, abilitatea și oportunitatea 
încercărilor psihoterapeutului ca ele să fie estompate, slăbite, 
destructurate. 


2.4. Tulburarea antisocială a personalității 

Tulburarea de personalitate antisocială este caracterizată prin 
acte antisociale continue, fără a fi sinonimă cu criminalitatea ci, mai 
degrabă cu incapacitatea de a se conforma normelor sociale 

Factori corelativ-etiologici: se consideră cá tulburarea 
antisocială prezintă un substrat organic evidenţiat printr-o atingere 
cerebrală minimală. 

Pe de altă parte, se poate evidenția un pattern familial 
ereditar, ilustrat prin următoarele observații: ' 

- tulburarea este mai frecventă la rudele biologice de gradul 1 
ale celor cu personalitate antisocială, comparativ cu populaţia 
generală; 

- riscul pentru rudele biologice ale antisocialilor de a dezvolta 
tulburarea este mai mare pentru femei decât pentru bărbaţi; 

- atât copiii adoptați, cât şi cei biologici ai părinților cu 
tulburare de personalitate antisocială au un risc crescut de dezvoltare 
a tulburării de personalitate antisocială; 

Debut - tulburarea apare înaintea vârstei de 15 ani, iar la fete 
primele trăsături sunt schitate înaintea pubertáfii. Totuşi, datorită 
caracterului procesual al formării personalității, diagnosticul poate 
avea certitudine numai după cristalizarea acestui proces, adică la 
vârsta adultă tânără. În DSM-IV se precizează ca acest diagnostic nu 
poate fi pus înaintea vârstei de 18 ani. 

Trăsături esenţiale 

Sfidarea şi violarea normelor, regulilor şi sociale. Acest tip de 
personalitate prezintă practic o incapacitate de a se conforma 
normelor social-admise ale grupului, individualitatii şi drepturilor 
celorlalți. 

Conduita insensibilă şi arogantă la drepturile, sentimentele şi 
suferințele celorlalți. 

Lipsa de regret, de remuşcare sau a sentimentelor de 
culpabilizare referitoare la actele sale reprobabile sau condamnabile. 

Iritabilitate, impulsivitate, manifestări clastice şi agresivitate 
la contrariere, opozitie sau incitare. Persoana antisocialá prezintá o 
slabă toleranță la frustrare si un prag scăzut la descărcare prin 
violenţă şi agresivitate. 

Ignorarea expectatiilor negative şi a consecinţelor, uneori 
catastrofale, generate de conduita lor impulsivă, ceea ce îi conduce la 
ruină economică şi privare de libertate. 

Incapacitatea de a învăţa din experiențele negative si din 
sancțiunile primite, ceea ce determină continua reiterare a actelor 
reprobabile. 

Tendința de a blama pe alţii, cu disponibilitatea unor 
rationalizari credibile ale comportamentului lor conflictual. 

Incapacitatea de a menţine relaţii autentice şi durabile, deşi le 
poate initia cu uşurinţă. 

Trăsături asociate 

Instabilitatea psihică ce poate fi observată in plan relational, 
profesional şi sentimental. Astfel, la incapacitatea lor de a menține 
relaţii interpersonale autentice şi durabile, se alătură şi 
imposibilitatea de a menţine mai multă vreme o activitate 
profesională sau lucrativă. Totodată ei sunt incapabili de a menţine o 
relație sentimentală sau sexuală, existența mai multor parteneri 
sexuali fiind comună. 

Ignorarea problemelor personale curente sau de perspectivă, 
ceea ce conduce la eșec material si în autosustinere, ei fiind acele 
personae denumite în popor ca fiind "fără de acoperiş". 

Siguranță de sine, aroganță, supraestimare şi dispreţ pentru 
muncă, pe care o consideră înjositoare. 

Aspect şi ţinută corectă, agreabilă, uneori seducătoare. 
Antecedentele personale relevă zone cenuşii ale existenţei în care se 
disting minciuna, fățărnicia, înşelăciunea, evaziunea şi numeroase 
alte acte ilegale sau, în orice caz, imorale. 

Abordarea psihoterapeutică 

Psihoterapia va trebui să tind seama de anumite reguli şi 
anume: 

-institutionalizarea psihoterapiei, situație care îi sporeşte în 
mod semnificativ atât reabilitarea cât şi eficienţa; 

-stabilirea unei alianţe terapeutice se impune aici în mai mare 
măsură decât în cazul altor condiţii; 

-un obiectiv primordial al psihoterapeutului este acela al 
constientizarii refuzului pacientului de a stabili relații umane oneste. 


2.5. Tulburarea borderline a personalităţii 

Tulburarea borderline este ilustrată în plan clinic printr-un 
pattern pervaziv de instabilitate a relaţiilor interpersonale, a imaginii 
de sine, a afectelor şi o impulsivitate accentuată. 

Factori corelativ-etiologici şi biochimici. Există date care 
evidențiază deficienţe în metabolismul central al serotoninei, care ar 
putea fi corelate cu disforia, impulsivitatea şi depresia, atât de 
frecvent întâlnite în tulburarea borderline. 

Factori psihopatologici. Tulburarea borderline cunoaşte 
resorturi psihopatologice profunde, observaţie care poate fi 
argumentată prin: 

- manifestări psihotice (neîntâlnite în nici o altă tulbutare de 
personalitate) care se impun în planul fenomenologiei clinice în mod 
spontan, dar mai ales în urma unor situaţii psihotraumatizante sau 
stresante; 

- rezultate psihologice sever perturbate la teste si tehnici 
nestructurate, ca de exemplu tehnicile proiective (Testul Rorschach, 
Testul Aperceptiei Tematice, Testul Szondi etc.) 

- in mod aparent surprinzător, rezultatele la chestionare şi 
scale (structurate şi semistructurate) sunt în limitele normale. 

Debut - la vârsta adultă tânără; se apreciază însă că 
diagnosticul se pune relativ târziu, față de debutul propriu-zis al 

tulburării, respectiv aproape de 40 de ani, când această condiţie 
devine evidentă în urma eşecurilor repetate ale pacientului de a se 
integra în realitate. 

Trăsături esenţiale 

Intensitatea şi versatilitatea relaţiilor interpersonale. Relaţiile 
interpersonale sunt intense, dar foarte schimbătoare sub aspectul 
conţinutului afectiv, care poate trece de la o extremă la alta fără 
motive reale şi în mod rapid. 

Binomul dispozitional în raport interpersonal. Faţă de aceeaşi 
persoană, pacientul poate dezvolta o stare afectivă intens pozitivă, 
exprimată prin dependenţă şi admiraţie nelimitată, pentru ca, în urma 
unei insatisfactii sau frustraţii, să exprime furie şi rejectie. 

Reacții impulsiv-agresive la incitaţii minime. Egecuri, 
pierderi, frustratii, dar mai ales contrarieri, determină reacții ample, 
hipermetrope, cu dezlantuiri clastice şi agresive, incontrolabile. 

Intoleranta  solitudinii. Persoanele prezintă o marcată 
indisponibilitate pentru starea de singurătate; solitudinea le creează 
disconfort şi anxietate, care îi determină la o căutare frenetică a 
companiei, în pofida faptului că aceasta poate fi sub expectatiile sale. 

Sentimentul de vid interior. Este o stare elocvent trăită dar 
greu definită de către cei în cauză, care vorbesc de "un gol interior”, 
"sentimente de imensă plictiseală" sau "de zádárnicie". 

Sentimentul inconsistenfei şi dispersiei identităţii, descris ca 
"negásire de sine", ca "instabilitate a imaginii de sine", ca "dificultate 
sau inautenticitatea trăirii” propriei existente. 

Trăsături asociate 

Reactivitatea şi instabilitatea dispozifiei, care, in mod spontan 
sau reactiv, dezvoltă stări de disforie episodică, ilustrate prin 
iritabilitate, depresie sau anxietate; durata lor este variabilă, fiind 
cuprinsă între câteva ore şi câteva zile. Comportamentul 
imprevizibil, constituie o consecință inteligibilă a trăsăturilor mai sus 
menționate. Acreditarea afectivă exclusivă (univoc pozitivă sau 
negativă). Ei sunt oamenii clarelor delimitări, astfel încât cei din jur 
ori sunt tandri şi protectivi, ori ostili şi rejectivi. Acte autodestructive 
repetitive. În stări de tensiune afectivă negativă, pacienţii recurg la 
acte autolezionale, automutilante sau  autodistructive: incizii 


225 


tegumentare, abdominale sau toracale, secfionarea venelor sau 
tentative suicidare demonstrative, veleitare. 

Abordarea terapeutică 

Cu toate că în ultimii ani au fost aduse tot mai numeroase 
argumente pentru tratamentul  psihofarmacologic, abordarea 
psihoterapeutică rămâne esențială în tulburarea borderline. 
Psihoterapia individuală necesită câte observații: 

- datorită trebuinfei pacienților boderline de a realiza o relație 
exclusivă cu o persoană puternică şi suportivă, psihoterapia 
individuală constituie, în astfel de cazuri, "piatra' unghiulară" a 
abordării terapeutice ; 

- dată fiind instabilitatea pacienților, este necesară o abordare 
psihoterapeutică "intensivă" în locul celor 2-3 şedinţe săptămânale; 

- o dificultate care nu trebuie ignorată, constă în ușurința şi 
rapiditatea instalării regresiei la aceşti pacienți; 

- facilitarea elaborării transferului pozitiv (care în aceste 
cazuri este puternic şi stabil); 

Terapia comportamentală constituie o alternativă utilă şi va fi 

fixată în special pe: 
hipersensibilitatea pacientului la frustrare şi rejectie dar şi pe 
antrenamentul abilităţilor sociale. 


2.6. Tulburarea histrionică a personalităţii 

Este o tulburare ilustrată prin extraversie, sociofilie, 
comunicabilitate, impresionabilitate, abilitate dispozitionalá şi 
conduită demonstrativă şi de rol. 

Factori corelativ-etiologici - în tulburarea histrionică poate fi 
constatat fenomenul agregării familiale. Astfel, trăsăturile histrionice 
apar mai frecvent la rudele de gradul I. 

Debut - este situat la vârsta adultă tânără, primele sale 
manifestări apărând în adolescenţă. 

Trăsături esenţiale 

Polarizarea atenţiei celorlalți este o trăsătură specifică, 
expresie a unei pulsiuni irezistibile de a se plasa în centrul atenţiei 


grupului. 
Labilitate si versatilitate dispozitionala, în concordanță cu 

dispoziția celor din jurul său; persoana în cauză prezintă o mare 
disponibilitate de a trece de la o stare afectivă la alta, polar opusă, 
pozitivă. Asemenea unui copil, histrionicul râde "cu lacrimile pe 
obraz". 

Comportament seducător şi provocator, întâlnit nu numai la 
femei, ci şi la bărbaţi, cu marcată tendinţă de a-l scoate pe cel vizat 
din rutină şi indiferenţă. 

Conduită erotizată şi realitate sexuală. Histrionicul elaborează 
fantezii sexuale, independent de sentimentele de dragoste investite, 
fără a recurge însă la agresiuni sexuale verbale sau reale. În contrast 
cu această conduită erotizată, se subliniază că un mare procent dintre 
histrionici au probleme (disfunctionale sexuale). Astfel, femeile 
prezintă frigiditate sau anorgasmie, iar bărbații au tulburări de 
dinamică (insuficiență) sexuală. 

Impresionabilitate, sugestibilitate, permeabilitate 
dispozifionalá. Ca o consecință a acestor trăsături, persoanele cu 
tulburári histrionice adoptá cu mare rapiditate tonalitatea afectivá a 
celor din jur, degi nu sunt implicate in mod direct in problematica 
acestora. Mai mult, nu numai cá adoptă, dar şi intensifică stările 
emoționale ale celor din jur. Astfel, într-un moment de veselie, el 
este cel mai expresiv, după cum, la o înmormântare, el este cel care 
plânge cel mai tare. 

Comunicare colorată, metaforică, impresionabilă. 
Comportamentul teatral al histrionicului este ilustrat prin toate 
mijloacele de comunicare de care dispune: nonverbale (vestimentare, 
mimicopantomimice) şi verbale (timbrul, intensitatea, înălțimea şi 
modulatia vocii), ca şi prin sistemul lexical care abundă în adjective, 
superlative, grade şi repere comparative. 

Dramatizarea conținutului comunicării, care ilustrează o 
mixtură de date, situaţii şi fapte, reale ori plauzibile, dar 
neverosimile, elementul fabulator fiind cel care oferă culoare pentru 
orice relatare. Sub alt unghi, relatarea histrionicului este sora 
inconștientă a minciunii. 

Trăsături asociate 

Redusă disponibilitate sau incapacitate de menținere a 
relaţiilor. Persoana histrionică nu are relaţii durabile, stabile, întrucât 


227 


este în continuă căutare de nou în domeniul oamenilor, relaţiilor, 
preocupărilor şi activităţilor. În mod insuficient conştientizat, 
histrionicul adoptă roluri extreme de victimă sau lider. Intoleranta la 
ignorare sau periferizare. Când, în pofida eforturilor, histrionicul nu 
se poate plasa în centrul atenţiei celor din jur, nu se poate bucura de 
admiraţie sau laudă, izbucnegte in accese colerice cu acuzații sau 
injurii la adresa celorlalți. 

Entuziasmare facilă. Entuziasmafi de reuşita unor planuri 
propuse, ei îşi pierd repede interesul pentru ele, ignorându-le cu 
seninătate. 

Comportament manipulativ, orientat spre satisfacerea 
propriilor interese, dar mai ales spre dominarea emoțională a 
partenerului. 

Dependenţă de cel investit afectiv. Deseori, împotriva 
afectelor superficiale si labile, pot fi dependenţi afectiv, devenind 
astfel veritabile victime ale persoanelor suprainvestite. 

Amenintári cu suicidul sau tentative suicidare demonstrative, 
prin care ei vor să ateste starea de disperare in fata lipsei de 
sentimente de atenţie şi consideraţie din parte celorlalți. 

Abordarea psihoterapeutică 

Psihoterapeutul nu trebuie să omită următoarele: pacientui 
histrionic nu are conştiinţa clară a propriilor sale sentimente; 
clarificarea sentimentelor pacientului constituie primul deziderat al 
procesului terapeutic. 


2.7. Tulburarea narcisistă a personalităţii 

Tulburarea constă într-un sentiment exagerat al importanţei 
propriei persoane şi în convingerea fantezistă nerealistă asupra 
calităţilor sale, pe care le percepe ca unice sau excepționale. 

Factori corelativ-etiologici - se consideră că există o 
prevalentá mai înaltă a tulburărilor narcisiste la rudele de gradul I ale 
persoanelor cu această tulburare. Totuşi, mai mult decât factorul 
genetic, este invocat elementul educațional, în sensul că descendenții 
îşi însuşesc patternul nerealist al calităților invocate de predecesori. 

Trăsături esenţiale 

Autoevaluarea exagerată, nerealistă, fantezistă. Narcisistul are 

sentimentul importanței particulare, chiar excepţionale a propriei 
persoane. : 
Idealizarea propriei persoane. Narcisistul are convingerea ca 
este o persoană excepţională, chiar unică prin valoarea şi strălucirea 
sa. El crede cá face o continuă concesie comunicând sau colaborând 
cu ceilalți, deşi are grijă să selecteze dintre aceştia pe aceia care au 
un statut socio-profesional superior. 

Expectante disproportionate că aceste însuşiri exagerate să fie 
acceptate, recunoscute şi apreciate ca atare de către ceilalți. 

Conduită distantă, arogantă. Având convingerea calităților 
sale particulare, chiar excepționale, ca şi a importanţei persoanei 
sale, narcisistul se comportă distant şi arogant. 

Insensibilitate la opinii diferite, sfaturi sau îndemnuri. 
Narcisistii îşi supraestimeazá nu numai propria persoană, ci şi 
propriile opinii, puncte de vedere, atitudini şi acţiuni. În această 
situație ei minimalizează, resping sau, în cel mai bun caz, ignoră 
opiniile celorlalți. 

Atitudini empatice reduse, superficiale, fapt care îi face 
insensibili la problemele altora, la suferințele, doleantele şi aspiraţiile 
lor. 

Aviditate pentru titluri, onoruri, ranguri. Narcisistul prezintă 
nu numai o tendinţă, ci şi un simţ deosebit pentru a obține poziţii cât 
mai înalte în plan social şi material. 

Trăsături asociate 

Fantasme de succes nelimitat, mărire, putere, bogăţie, 
strălucire. În unele momente, mai ales în urma unor succese reale, 
când este încurajat sau lăudat, narcisistul dezvoltă reverii asupra unor 
realizări sigure, facile, fascinante. 

Manipulator al relaţiilor interpersonale, pe care le orientează 
şi le dirijează în favoarea sa, în vederea atingerii scopurilor sale. 

Sensibilitatea la critică, insucces sau pierdere, față de care 
reacţionează disproporționat, trăindu-le ca pe o puternică ofensă şi 
lezare a demnităţii, ca o umilire sau degradare. 

Sentimente ostile pe care le proiectează asupra 
interlocutorilor care nu-şi exprimă suficient, sau în mod evident, 
admirația față de el. 


229 


Abordare psihoterapeutică - se recomandă să se recurgă la o 
psihoterapie profundă, bine elaborată, restructurantă, cum este 
psihanaliza. 


2.8. Tulburarea evitantă a personalităţii 

Această tulburare este definită în DSM-IV ca fiind un 
"pattern pervaziv de inhibitie socială, cu sentimente de inadecvare şi 
hipersensibilitate la evaluarea negativă, care se instituie la începutul 
vieţii adulte. 

Factori corelativ-etiologici - timiditatea persistentă şi extinsă 
sub aspect relational, ca si prelungirea acesteia după vârsta copilăriei, 
la adolescenţă, poate fi considerată ca un factor favorizant în apariţia 
aceste tulburări la adultul tânăr. 

Trăsături esenţiale 

Sociofobie cu evitarea activității ocupaţionale care implică 
relaţii interpersonale. 

Prudenţă excesivă şi rigoare în orice relationare. Persoana cu 
tulburare evitantă prezintă o minuțioasă analiză şi înaltă exigenta 
asupra comportamentului persoanelor cu care trebuie să colaboreze. 

Teama de a fi ridiculizat sau rejectat - este expresia 
autoexigentei şi superegoului său riguros. 

Teama de a nu fi criticat sau umilit în public. Cu toate că cel 
cu tulburare de personalitate evitantă are o slabă auto stimă și 
tendință de  valorizare, el tolerează foarte greu observaţia 
defăimătoare sau critică în public, pe care o trăieşte ca umilitoare. 

Stare de anxietate persistentă si pervazivă, evidentă sub 
aspect comportamental. Evitantul nu este un om pasiv, interiorizat 
sau inactiv, cum s-ar putea presupune; dimpotrivă, sub aspect 
comportamental, el apare ca neliniştit, temător şi în același timp 
grăbit, dornic de a acţiona dar lipsit de curajul de a initia o acţiune. 

Evitarea şi teama de a iniția noi relaţii interpersonale fără 
asigurarea repetată şi obiectiv confirmată a acceptării sale necritice 
de către eventualul interlocutor sau colaborator. 

Ataşamente personale restrictive, din cauza inaltelor exigente 
pe care le are, cu precădere față de persoane noi sau mai putin 
cunoscute. Această atitudine se datorează faptului că evitantul 


230 


dezinvesteşte viitorul, ca şi noul sau necunoscutul. Din perspectiva 
sa, este foarte puțin probabil ca viitorul sau noul să-i aducă binele. 
Persoana are sentimentul sau convingerea că este incapabil, inabil, 
inadecvat, neatrăgător sau chiar inferior celor cu un statut socio- 
profesional asemănător. 

Dorinţa de a fi acceptat şi simpatizat. Securizare şi 
reasigurare, ceea ce are drept consecință preocuparea excesivă sau 
prudenfa obsesivă de a răspunde adecvat expectatiilor, sarcinilor şi 
obligaţiilor. 

Dificultate în decizie şi angajare, de a elabora planuri şi de a 
investi sub aspect moral, afectiv sau material. 

Trăsături asociate 

Hipersensibilitate şi tendință la interpretativitate fata de 
aprecierile sau comentariile celorlalţi faţă de sine. 

Tendinţa de a exagera eventualele riscuri, eşecuri, pericole, 
ceea ce îi accentuează prudenta excesivă şi incapacitatea deliberativa. 

Trăirea intensă, dureroasă a inacceptării, refuzului, rejectiei şi 
discriminării. | 

Nevoia de certitudine, stabilizare şi securizare, situaţii în care 
funcționarea sa socio-profesională se află la cele mai înalte cote. 


2.9. Tulburarea dependentă a personalităţii 

Tulburarea dependentă a personalităţii se caracterizează prin 
excesivă de ocrotire şi îngrijire, incapacitatea de a lua decizii în 
probleme curente si tendința continuă de a acorda altuia girul 
propriilor responsabilități. 

Factori corelativ-etiologici - printre factorii favorizanti în 
apariția acestei tulburări se menționează existența unei tulburări 
anxioase de separare la vârsta copilăriei sau o boală somatică 
îndelungată. 

Debut - la vârsta adultă tânără. 

Trăsături esențiale 

Auto-stimă redusă prin  subestimarea calităţilor şi 

o... a: 


cel în cauză nu-şi susține propriile opinii, nu le argumentează şi nici 
nu se ghidează conform acestora. 

Nevoia de aprobare şi de acceptare. Cu slabă auto-stimă şi 

încredere însine, persoana trăieşte nu numai nevoia aprobării, ci şi a 
acceptării de către ceilalți, mai ales când aceştia sunt oameni 
influenţi. 
Cel investit cu forță şi influenţă nu numai că este căutat dar, odată 
reperat, este asaltat de către persoana cu tulburare dependentă spre a- 
i capacita atenţia, acceptarea şi sprijinul. În vederea acestui fapt, 
dependentul sacrifică timp şi energie, oferă dovezi de loialitate, 
punându-şi la dispoziţie întreaga sa disponibilitate şi deplina 
fidelitate. 

Acordă altuia girul propriilor sale responsabilități. Persoana 
dependentă procedează astfel nu numai pentru a-şi dovedi 
ataşamentul faţă de cel investit, ci şi pentru că are nevoie alții să-şi 
asume responsabilitatea problemelor si acţiunilor pe care le 
intreprinde. 

Dificultatea sau incapacitatea de a lua decizii in problemele 
curente. Persoana dependentă prezintă o chinuitoare nehotărâre, nu 
mai în privința unor decizii esenţiale, ci şi în probleme curente, 
uneori banale, cotidiene. 

Reducerea sau anularea iniţiativelor, nu este consecința 
energiei reduse sau a slabei motivații, ci a lipsei de încredere în 
abilităţile proprii şi în judecata proprie. 

Nevoia de ataşament. Persoanele cu această tulburare, pe 
lângă nevoia de ocrotire, dezvoltă o puternică tendință de atasare nu 
atât de persoana care prezintă opinii asemănătoare (întrucât el nu tine 
la opiniile sale), ci de o persoană care să-i accepte ataşamentul. 

Trăsături asociate 

Teama de a fi abandonat. Persoana dependentă nu poate 
accepta ori suporta ideea că ar putea ajunge în situația de a-şi purta 
singur de grija, de a decide şi acționa din proprie iniţiativă. 

Toleranfá excesivă faţă de persoana de care se simte ataşat. 
Teama de abandon îl determină pe cel dependent de a fi foarte 

tolerant față de comportamentul inadecvat, abuziv sau despotic al 
celui acreditat ca protector. Astfel, un sot infidel sau agresiv este 
tolerat de către partenerul dependent, care îşi consumă existența între 
concesie continuă şi resemnare fatalistă. 

Limitarea relaţiilor sociale față de care sunt dependenți. 
Investiţia afectivă față de persoana protectoare este atât de mare, 

2.10. Tulburarea obsesiv-compulsivă a personalității 

Această tulburare poate fi definită printr-un pattern 
comportamental de ordine, rigoare, meticulozitate, perseverenţă şi 
perfectionism, care se instituie in adolescenţă şi însoţeşte persoana în 
cauză pe tot parcursul existenței. l 

Factori corelativ-etiologici - din perspectivă genetică, se 
constată că tulburarea este mai frecventă la rudele biologice de 
gradul I ale obsesiv-fobicilor. 

Debut - constatarea şi diagnosticarea tulburării s-a făcut la 
vârsta şcolară mare, deci în jurul perioadei pubertate. Desigur, 
tulburarea poate debuta şi ulterior, adică la adolescent sau la adultul 
tânăr. 

Trăsături esenţiale 

Performanti ai detaliilor care le ocupă cea mai mare parte a 
existenţei şi din acest motiv, pierd din vedere esenfialul sau nu-şi pot 
finaliza planurile. Despre ei se poate afirma că “nu văd pădurea din 
cauza copacilor”. 

Perfectionism extrem şi uneori, martiri ai lucrului bine făcut, 
de care rareori sunt satisfácuti. 

Voluntari ai sacrificiului pe altarul muncii şi al 
devotamentului pt care îşi sacrifică în mod conştient toate momentele 
şi aspectele agreabile ale existenței: odihnă, relaxare, concedii, 
prieteni. 

Constiinciozitate, scrupulozitate, inflexibilitate, intoleranfá 
fatá de indiferentá, si compromis. 

Exigentá față de ceilalți şi tendința de a le impune propriile 
standarde, rigori sau stil de viață. Din această cauză ei pot avea 

dificultăți de relationare, întrucât ceilalți nu pot sau nu vor să se 
conformeze acestor "maniaci" ai ordinii şi corectitudinii. 


Neîncredere în reprezentare. Obsesiv-compulsivul crede că 
numai el poate îndeplini activitatea respectivă şi de aceea suportă 
greu sau nu acceptă ca altcineva să-i tind locul. 

Teama de schimbare. Cel cu tulburare obsesiv-compulsivă are 
oroare de schimbare, întrucât aceasta presupune un efort de adaptare 
la care el nu se simte în stare. 

Trăsături asociate 

Înaltă valorizare a conduitelor raționale, devalorizarea și 
dezavuarea  conduitelor cáláuzite de afect sau sentimente. 
Incapacitate de exprimare a sentimentelor tandre - faţă de persoanele 
apropiate şi dragi, tandrefea obsesivului se exprimă prin grijă. 

Relaţii interpersonale reduse, uneori limitate la probleme 
strict necesare sau utilitare. Indecizie, dificultăți de deliberare - adept 
al paşilor mărunți, obsesiv-compulsivul este un om cu ochii în patru. 
Pentru el, eroarea, ca şi duşmanul, nu vin din faţă ci se insinueaza 
lateral şi de aceea el, este incapabil de înaintare, fapt ilustrat prin 
indecizie şi incapacitate de deliberare. 


3. Abordări ale tulburărilor de personalitate 

3.1. Abordarea genetică 

Studiile realizate pe cazurile de adopție şi pe gemeni 
sugerează că tulburarea de personalitate de tip schizotipal se 
transmite genetic, cel puţin la câteva grade de rudenie. În plus 
tulburarea de personalitate schizotipală este mult mai răspândită la 
rudele de gradul I ale persoanelor bolnave de schiozofrenie decât la 
alte rude (Kendler et.al.,1993). 

În particular, persoanele cu astfel de tulburări au probleme 
privind abilitatea de a-şi menţine atenția în sarcini, la fel cum se 
poate observa la persoanele cu schizofrenie. Persoanele cu tulburare 
de personalitate  schizotipal au nivele scăzute ale oxizilor 
monoaminici care sunt responsabili de creşterea nivelului dopaminei 
din creier şi a nivelului înalt al acidului homovanilic care este 
principalul metabolit al dopaminei (Siever et al., 1990). Astfel, că 
persoanele cu schizofrenie dar şi persoanele cu tulburări de 

personalitate schizotipal pot avea nivele crescute ale dopaminei. 
Pacienţii schizotipali arată creşteri în regiunile ventriculare ale 
creierului, ca şi pacienţii schizofrenici. 

Cercetările asupra tulburării de personalitate antisocială arată 
că există un suport considerabil în favoarea influenței genetice asupra 
comportamentele antisociale, mai ales asupra comportamentelor 
infractionale. Studiile pe cazuri de gemeni arată cá rata pentru 
comportamente infractionale este aproape de 50% în cazul gemenilor 
monozigoti, şi de 20% sau mai putin în cazul gemenilor dizigofi. 
Studiile pe istoricul familiei arată că membrii familiilor cu tulburare 
de personalitate antisocială arată o rată crescută a acestei tulburări cât 
şi o rată crescută de alcoolism şi acte infractionale.Alte cercetări 
făcute pe animale arată că aceste comportamente agresive şi 
impulsive sunt legate de nivelele scăzute de serotină, conducând la 
ideea că oamenii cu tulburare de personalitate antisocială pot avea de 
asemenea nivele scazute de serotina (Perry, 1993). 

Câteva studii privind istoricul familiei asupra tulburării de 
personalitate borderline dovedesc că această tulburare este 
transmisă genetic şi este eterogenă. Totuși, în familiile cu persoane 
diagnosticate cu acest tip de tulburare, au fost evidențiate note 
ridicate privind tulburările afective. Comportamentele impulsive ale 
oamenilor cu tulburare de personalitate borderline sunt corelate cu 
nivelul scăzut al serotoninei (Weston & Sieven, 1993). 

În privinţa tulburării de personalitate evitantă studiile efectuate 
pe diferenţele de temperament la copiii foarte mici sugerează că unii 
copii se nasc cu un temperament timid şi fricos, care îi determină să 
evite majoritatea oamenilor (Pilkonis 1995). 


3.2. Abordarea psihodinamică 

Teoreticienii psihanalitici au fost deosebit de interesați de 
tulburarea de personalitate borderline. Ei spun că persoanele cu 
această tulburare au destul realism — testând obţinerea unui sprijin în 
lumea reală, dar se bazează pe instinctele primitive, ca de exemplu, 
negarea. În plus, indivizii cu personalitate borderline au păreri foarte 
slab dezvoltate legate de sine si de alţii, acestea izvorând din relaţiile 
alterate cu persoanele din jurul lor din perioada fragedă a copilăriei. 

Aceste persoane nu i-au încurajat pe copii să-şi dezvolte stima de 
sine, încrederea în forțele proprii, ci din potrivă chiar i-au pedepsit, 
astfel copiii niciodată nu au învățat să-şi diferentieze în totalitate 
părerile lor proprii despre sine şi despre alții. Acest lucru îi face 
deosebit de reactivi la opiniile altora despre ei şi la posibilitatea de a 
fi abandonaţi de ceilalţi. Când ei simt că ceilalți îi înlătură, ei se 
înlătură pe sine înşişi şi pot să se autopedepsească sau să se 
automutileze. De asemenea, niciodată nu vor fi capabili să integreze 
calitățile pozitive şi negative, nici noţiunea proprie despre sine, nici 
pe aceea despre alţii. Aceştia au tendinţa să se considere pe ei înşişi 
şi pe ceilalți fie “toți buni”, fie “toți răi” şi penduleazá între aceste 
două păreri. Acest proces se referă la ceea ce se numeşte dezagreabil. 
Instabilitatea în emoții a persoanelor cu tulburare borderline dar şi în 
relațiile interpersonale, reflectă pendularea dintre “toți buni” şi “toți 
răi” legat de sine şi de alţii. 

Orientarea psihodinamică asupra tulburărilor de personalitate 
histrionică, consideră această tulburare ca fiind rezultatul nevoilor 
mari de dependenţă şi refulare a emoțiilor, izvorând dintr-o decizie 
greşită, fie a stadiului oral sau a celui Oedipal (Millon, 1981). 
Căutarea atenţiei rezultă din nevoia de aprobare de către ceilalți. 
Lipsa de profunzime a gândirii şi implicarea emoțională exagerată 
reflectă în personalitatea histrionicá înăbuşirea propriilor sale 
sentimente şi nevoi. 

Sigmund Freud a văzut narcisismul ca fiind o fază prin care 
toți copii trec înainte de a-şi transfera iubirea de sine către alții. 
Totuşi, copiii pot rămâne fixati la această fază dacă au experimentat 
că persoanele din jurul lor sunt lipsite de încredere şi au decis să se 
bazeze doar pe ei înşişi, sau dacă au avut părinți care i-au rásfáfat şi 
le-au insuflat un simţ grandios pentru abilitatile şi meritele lor. 

Alţi autori au argumentat că persoanele cu tulburare de 
personalitate narcisistă suferă de o scăzută stimă de sine şi de 
sentimente de goliciune şi durere ca rezultat al refuzului din partea 
părinţilor iar comportamentele narcisiste sunt reacţii formate 
împotriva acestor probleme privind stima de sine. 

3.3. Abordarea socială 

O mare parte din cercetarea empirică asupra factorilor sociali 
şi de personalitate care contribuie la comportamentul antisocial a fost 
efectuată pe copii. Astfel, copiii cu tendințe antisociale, adesea 
provin din familii in care au trăit experienţe aspre şi ostile. Parintii 
acestor copii alternează între a fi neglijenti, ostili şi violenti fata de 
copiii lor. Acesti copii învață să răspundă prin comportamente 
antisociale, presupunând că alti copii vor fi agresivi față de ei, şi 
drept urmare sunt gata să se angajeze în acțiuni agresive fata de alţii 
(Crick,Dodge,1994). 

Din punctul de vedere al teoriei invatárii sociale, Millon 
(1981) a subliniat faptul că la originea stilului narcisist s-ar afla 
supraevaluarea irealá a meritului unui copil din partea parintilor. 
Copilul este incapabil să se bucure de evaluările părinţilor despre el 
însuşi, dar continuă să trăiască ca şi cum ar fi superior altora şi să 
pretindă acestora să-l considere superior. 

Oamenii cu tulburare de personalitate dependentă au de 
obicei un nivel ridicat de reacţii fizice, fiind hipersensibili la mediu şi 
în special la potentialele ameninţări (Millon 1981). Aceste persoane 
hipersensibile au putut fi considerate de părinți drept copii 
problematici şi greu de controlat. Dacă parintii au reacţionat cu 
frustrări frecvente, stări de furie şi critici, e posibil ca aceşti copii să- 
şi fi pierdut încrederea în sine, şi să fi dobandit o senzitivitate fata de 
critică. Tabloul tulburării de personalitate evitantă se dezvoltă mai 
degrabă dacă respingerea parentală ia forma dezaprecierii şi umilirii 
copilului. 

Persoanele cu tulburare de personalitate dependentă sunt 
anxioase în ceea ce privesc relaţiile interpersonale, dar anxietatea lor 
provine dintr-o nevoie stringentă de a fi îndrăgite de cei din jur. 
Dorinţa lor de a fi iubiţi de cei din jur conduce persoanele cu o astfel 
de tulburare să îşi nege propriile gânduri şi sentimente care nu pot să 
placă celor din jur, de a se subordona chiar şi celei mai nerezonabile 
cereri şi să se agate de cei din jurul lor în mod fanatic. Persoanele cu 
acest tip de tulburare nu pot lua decizii pentru ei înşişi şi nu pot iniția 
noi activități cu excepția efortului de a face pe plac altora. Se tem de 

respingere şi abandon astfel încât permit celor din jur să-i abuzeze, 
pentru a nu-şi pierde relaţiile iterpersonale. 

Millon (1981) sugerează că, atunci când sunt copii, 
persoanele cu tulburare de personalitate dependentă, sunt persoane 
blânde dar temătoare dar care au avut părinți calzi dar 
hiperprotectori. Aceste persoane nu au învățat cum să-şi depăşească 
teama şi să fie asertive, dar în schimb au devenit din ce în ce mai 
dependenţi de ceilalți. Dacă aceşti copii au, de asemenea, rude care ii 
fac să se simtă neatrăgători sau inadecvati, sentimentele de îndoială 
vor creşte iar comportamentele dependente pot fi reântărite de 
părinţii hiperprotectori. 

În privința tulburării de personalitate obsesiv- compulsivă, 
Millon (1981) e de părere că această tulburare apare datorită 
controlului si pedepselor exagerate şi datorită lipsei de laude şi 
recompense când e vorba de succese. O altă cauză o reprezintă 
limitele strict stabilite de părinţi asupra comportamentelor sau 
privarea de orice şansă de a deveni independenți prin impunerea unei 
discipline severe. Astfel copiii au fost nevoiţi să cedeze şi să urmeze 
regulile părinteşti pentru a evita pedeapsa, renunțând la autonomie. 
Probabil că ei vor pune la îndoială propriile abilități neavând 
oportunitatea să si le testeze. Neavând încredere în ei înşişi, îşi vor 
ghida comportamentul după regulile şi cerinţele stabilite de alții. 


3.4. Abordarea cognitiv-comportamentală 

Multe studii au investigat ipoteze conform cărora persoanele 
cu probleme antisociale au nivele scăzute de provocare, fapt care îi 
conduce să caute stimulare şi senzaţie prin acte impulsive şi 
periculoase. O caracteristică a oamenilor cu tulburări de personalitate 
antisocială, care apare frecvent, este dificultatea în a-şi inhiba 
comportamentele impulsive. Cercetările asupra copiilor care au 
tendinţe antisociale indică că există un procent semnificativ, poate 
majoritatea, în ceea ce priveşte deficitul de atenţie şi 
comportamentul hiperactiv care implică probleme în inhibarea 
comportamentelor impulsive şi în menținerea atenției. 
Comportamentul acestor copii determină pedepse frecvente, 
respingeri de partea colegilor, profesorilor şi alți adulti. Aceşti copii 

devin mai agresivi şi mai antisociali în comportament şi 
atitudini. Astfel adulţii cu tulburări antisociale pot avea probleme pe 
parcursul vieţii în ceea ce priveşte deficitul de atenție şi 
hiperactivitatea, determinând un control deficitar al 
comportamentelor. 

Theodore Millon (1981) argumentează că oamenii cu 
tulburare de personalitate borderline au un deficit fundamental 
privind propria lor identitate, dar el atribuie acestui deficit mai 
degrabă intersectarea unor factori biologici, psihologici şi sociali 
decât relaţiile acestora cu famiile lor. El spune ca persoana cu 
tulburare borderline este lipsită de simţul clar de sine care stânjeneşte 
dezvoltarea obiectivelor consistente şi realiste, care duc la impulsuri 
slab controlate și la o deviere a comportamentului în timpul vieții. 
Oamenii cu această tulburare devin dependenți de alții pentru 
reasigurare şi pentru meritul de sine şi sunt foarte sensibili la semnele 
unei posibile abandonări din partea surselor lor de suport. Ei 
experimentează un conflict intens privitor la nevoile lor de 
dependenţă. Ei ştiu că nu pot avea niciodată totală încredere în alții, 
sau nu pot obţine siguranța de care au nevoie şi nutresc furii intense 
asupa celorlalți pentru că aceștia nu le satisfac necesitatile. Uneori 
această furie este exprimată în mod direct asupra celorlalți, astfel 
pentru că ei se simt speriați de separare şi deseori se simt vinovați 
pentru încercările lor nereușite de autoafirmare şi independenţă, 
ajung să-şi întoarcă furia asupra lor prin autocritică si uneori prin 
autodistrugere. 

Marcia Linehan (1987, apud Hoeksema, 1998) spune că 
oamenii cu tulburare de personalitate borderline au un deficit în 
abilitatea de a-şi adapta emoțiile, care e probabil pe bază fiziologică. 
Reacţiile lor emoționale exagerate asupra anumitor situaţii conduc la 
acțiunile lor impulsive. În plus, persoanele cu o astfel de tulburare au 
crize isterice, reducând şi critizând experiențele lor emoţionale, ceea 
ce determină îngreunarea în procesul de învățare de a-şi adapta 
emoţiile şi reacţiile emoționale în diferite situaţii. Aceste tipuri de 
persoanalitate ajung să se bazeze pe alții ca să îi ajute să treacă prin 
situaţii dificile, dar nu au destulă autoîncredere să ceară ajutorul 

celorlalţi în mod matur. Astfel, ei ajung la manipulare şi indirect la 
incurcarea de a obține suport de la ceilalți. 

Teoriile cognitive consideră că, convingerile de bază care 
determină comportamentul histrionic al persoanei este: “Eu sunt 
inadecvat şi incapabil să-mi conduc viata singur” (Beck & Freeman, 
1990). Deşi aceasta ipoteză este împărţită între persoanele cu alte 
tulburări, de obicei depresive, persoana histrionică se încadrează în 
această teorie în mod diferit. În mod specific, acest tip de 
personalitate vrea ca alte persoane să aibă grijă de ea prin căutarea 
atenției şi aprobării lor. 

Theodore Millon (1981) argumentează că adulții histrionici s- 
ar fi născut cu un nivel înalt de energie şi nevoie pentru stimulare. 
Dacă ei ar fi fost expuşi la o serie de surse de stimulare, ca de 
exemplu persoanele din jurul lor în copilărie să fie cât mai diferite, 
astfel ei să poată să îşi dezvolte o nevoie de afiliere pentru o perioadă 
scurtă. Cu alte cuvinte, ei şi-ar fi putut dezvolta un model de căutare 
intensă de stimulare, şi-ar fi pus speranțele în ceilalți pentru a fi 
stimulati şi ar fi fost intoleranti la plictiseală. 

Comportamentul lor dramatic şi superficialitatea emoțională 
s-ar fi dezvoltat din acest model. În plus, oamenii histrionici au 
învăţat că aprobarea părintească este întâmplătoare în anumite 
situații, ca de exemplu: a arăta dragut , sau a interpreta bine în câteva 
încercări artistice. Ei rareori au primit întăriri negative din partea 
părinților lor, dar au trebuit să facă ceva ca să obtină atenția şi 
răsplata din partea lor. 

Asemănător, Beck şi Freeman (1990) au susținut că 
narcisistii dezvoltă ipoteze privind meritele proprii, care sunt ireal 
pozitive, şi care sunt rezultatul indulgentei şi supraevaluării primite 
din partea persoanelor din jurul lor în copilărie. 

Alţi indivizi cu o astfel de tulburare sunt convinşi că ei sunt 
unici sau exceptionali, pentru a fi etichetati ca “diferiți” de alții, datorită 
statutului etnic, rasial sau economic, sau, ca o apărare împotriva 
refuzării lor de către oamenii importanţi din viața lor. 

Similar, teoreticienii cognitivi sugerează că oamenii cu tulburări 
de personalitate evitantă dezvoltă convingeri disfunctionale, crezându-se 
inutili datorită acelei respingeri timpurii din viața lor (Beck şi Freeman, 

1990). Ei susțin că aceşti copii respinşi de parinti au păreri 
precum:"trebuie sa fiu o persoana foarte rea, daca mama mea se poartă 
aşa cu mine","poate ca sunt deficient"sau "dacă parinții mei nu mă 
agreează, cum ar putea altcineva?". Ei presupun cá vor fi respinşi de 
ceilalți așa cum au fost respinşi de către parinti, si de aceea evită orice 
contact. Gândurile lor semamnă cu:"odată ce oamenii mă vor cunoaşte 
vor vedea că sunt inferior". Când sunt obligati să interacționeze cu alte 
persoane ei sunt nelinistiti si agitati, crezând că trebuie să le facă pe 
plac pentru a nu fi criticati. De asemenea, ei au tendința de a nu lua in 
seamă remarcile pozitive la adresa lor,considerând că oamenii vor doar 
să fie amabili sau că nu le-au observat incompetenta. Numeroase 
tulburări de personalitate au fost atribuite mediului familial dur sau 
inconsistent. 


241 


Partea a - IV-a 
EVALUAREA PERSONALITĂȚII 


1. Evaluarea personalităţii: delimitare conceptuală. 

În mod tradiţional, testele psihologice măsoară diferențele 
interindividuale sau diferențele dintre reacţiile pe care le manifestă 
un subiect în situații diferite. Anastasi (1988) considera că testele de 
personalitate măsoară în special stări emoţionale, relațiile 
interpersonale, motivaţia, interesele şi atitudinile. Ea îl aminteşte pe 
evaluare a personalității. În examinarea pacienților săi psihiatrici, 
Kraepelin apelează la asociaţii libere şi anume, pacienții erau rugați 
să răspundă cu primul lucru care le vine în minte la un cuvânt stimul, 
oferit de examinator. 

Allport (1981) descrie două abordări în evaluarea 
personalității — nomotetică şi ideografică. Abordarea nomotetică 
doreşte să descopere legi generale despre cum anumite aspecte ale 
personalității influențează comportamentul, în contrast, abordarea 
ideografică se concentrează asupra studiului intensiv al individului, 
concluziile vizând doar o persoană, fără ca ele să fie generalizate 
pentru întreaga populaţie. | 

Sub necesitatea evaluării personalităţii, diferite teorii au 
dezvoltat în acest sens metode specifice. Acest capitol trece în revistă 
câteva instrumente şi metode de evaluare a personalităţii, fiind 
menționate teoriile care le asigură fundamentarea teoretică: Testul de 
personalitate Myer-Briggs (teoria analitică a lui Jung), Ghidul 
evaluării stilului de viață (psihologia individuală a lui Adler), 
Observatia (orientarea behavioristă), Scala autoeficacitátii generale 
(teoria învățării sociale a lui Bandura), Scala Locus of Control (teoria 
învățării sociale a lui Rotter), Testul Tematic de Aperceptie (teoria 
personologiei a lui Murray), Chestionarul 16 Factori de Personalitate 
(teoria factorialá a personalității), Chestionarul de personalitate 
Eysenck (teoria trásáturilor biologice de personalitate), Grila de 
repertoriu (orientarea constructivistá), Scala de convingeri şi atitudini 
generale forma scurta (orientarea raţional emotiv comportamentală a 
lui Ellis), Chestionarul Schemelor Cognitive Young - Forma Scurtă 3 

(orientarea lui Young asupra schemelor cognitive), Inventarul Clinic 
Multiaxial Millon III (teoria lui Millon asupra tulburărilor de 
personalitate). Ultimele două vizează in special evaluarea 
personalității clinice, în timp ce toate celelalte deşi în principal se 
adresează evaluării personalității nonclinice, pot fi aplicate şi pentru 
evidenţierea unor aspecte clinice. La final sunt descrise câteva teste 
aptitudinale: Bateria de teste psihologice de aptitudini cognitive, 
Teste Matrici Progresive Raven. 


2. Metode de evaluare a persoanlitátii 

2.1. Instrumente nonclinice de evaluare a personalității 

2.1.1.Testul de Personalitate Myers-Briggs (Myers-Briggs 

Type Indicator (MBTI) 

Testul a fost dezvoltat de Isabel Briggs Myers şi mama sa 
Katharine Cook Briggs pe baza teoriei analitice a lui Jung. În 1923 
Jung a fost tradus în limba Engleză, fiind astfel descoperit de cele 
două femei. Timp de douăzeci de ani, ele au investigat şi au testat 
modelul jungian pe familii si prieteni. În timpul celui de al doilea 
război mondial, au observat că mulți oameni îşi alegeau meserii sau 
erau plasați în locuri de muncă ce nu li se potriveau. Au decis să 
dezvolte un instrument care să poată fi folosit de orice individ pentru 
a se descrie în termenii modelului jungian. Începând cu anul 1942, 
Isabel Myers propune mai multe forme ale MBTI. În timpul anilor 
1950, a lucrat cu un lot de 5355 de studenţi la medicină pe care i-a 
testa şi urmărit în timp, pentru a evidenția diferenţele dintre aceştia în 
ceea ce priveşte aptitudinile, realizările şi specialitatea medicală 
aleasă (McCaulley, 1977, apud Mccaulley, 1990). Tot în anii 1950 a 
lucrat cu un lot foarte mare de 9958 de elevi de liceu, 5025 băieți si 
4933 fete pentru a prezice influența tipurilor de personalitate asupra 
aptitudinilor şi notelor. În 1962 era considerat doar un instrument de 
cercetare, neavând încă statutul de test. În anii *60-'80 au fost 
dezvoltate mai multe studii în care MBTI a fost utilizat în carieră, 
consiliere, educație, organizaţii, religie. Este folosit cu succes atât în 
consilierea individuală, consilierea de familie, de grup cât şi în 
consilierea în carieră. În educaţie, MBTI şi-a adus contribuţia în 
înțelegerea stilurilor de învățare şi predare, a motivatiei, aptitudinilor 

şi succesului şcolar. Fenomenul de leadership, planificarea carierei, 
munca în echipă, managementul participativ sunt câteva din 
aspectele organizaționale abordate cu ajutorul MBTI. În religie, el a 
fost folosit pentru evaluarea diferențelor dintre preoți. 

MBTI este cel mai popular test de personalitate, Drumond 
(1992, apud Johnson si colab, 2001) îl clasează pe locul zece în lista 
testelor generatoare de referinţe. Pittenger (1993, Johnson şi colab, 
2001) observă că în fiecare an se vând peste două milioane de copii 
ale testului. 

Testul este compus din 126 de întrebări cu două variante de 
răspuns din care subiectul trebuie să aleagă unul. Poate fi aplicat 
începând cu clasa a şasea (12-13 ani). Au fost propuse pentru 
cercetare două forme F (166 itemi) şi J (290 itemi) conţinând 
întrebări adiționale. În 1988 a fost creat un instrument pentru copii, 
aplicabil din clasa a doua până în a opta, Testul Murphy-Meisgeier 
(The Murphy-Meisgeier Type Indicator, Meisgeier şi Murphy, 1987, 
apud Mccaulley, 1990). Are patru scale, fiecare cu două subscale sau 
preferințe: Extroversiune —Introverssiune (EI), Senzatie — Intuitie 
(SN), Gândire -Simfire (TF), Judecată — Perceptie (JP). Pot fi 
desprinse astfel 16 tipuri de personalitate, fiecare putând fi descris în 
termeni cognitivi, afectivi, comportamentali şi perceptivi. 

Se bucură de aprecieri pozitive, fidelitatea testului 
scorurilor, procentul de menţinere a profilului la retestare fiind de 
50% (McCarley şi Carskadon, 1983, apud Johnson şi colab. 2001). 
Ultimele rapoarte vin însă să susţină buna fidelitate a instrumentului. 

O parte dintre studiile vizând validitatea de construct, susține 
diferenţele dintre teoria lui Jung şi teoria celor două autoare ale 
testului. Myers-Briggs adaugă dimensiunilor jungiene dihotomia 
Judecată — Perceptie. Ne relationám cu lumea exterioară fie abordând 
o atitudine de judecată realizată prin intermediul gândirii şi simtirii, 
fie uzând de o atitudine perceptivă, folosind senzația şi intuiţia. 
Testul prezice atitudini (scala EI), funcţii (SN şi TF) şi orientări (JP). 
Astfel, nu ar exista 16 structuri ci doar patru - pentru fiecare atitudine 
şi orientare există câte o funcţie dominantă şi auxiliară. Unele studii 
au fost destul de critice fata de MBTI, susţinând că nu există suport 

empiric pentru dihotomia scalelor (Costa şi McCrae, 1989, apud 


Johnson si colab. 2001). 
Testul de Personalitate Myer-Briggs; Exemple de Itemi 

1. - O seară liberă mi-ar plăcea să o petrec: 

a. singur (4) acasă (I) 

b. în oraş cu prietenii (E) 
2. Când culeg informaţii sunt mai interesat (4) de: 

a. fapte (S) 

b. posibilități (T) 
3. Când iau o decizie, cel mai important este: 

a. să găsesc un răspuns corect (T) 

b. să iau în considerare impactul soluţiei (F) 
4. Prefer să fac activităţi care: 

a. au fost planificate în avans (J) 

b. au fost initiate pe moment (P) 


2.1.2. Ghidul evaluării stilului de viață este un instrument 
de evaluare cu fundamentare teoretică în orientarea adleriană şi poate 
fi folosit cu succes în consilierea pentru copii. În consilierea de 
orientare adleriană, evaluarea se face printr-un interviu subiectiv şi 
printr-un interviu obiectiv (Dreikurs 1997, apud Corey 2001). În 
interviul subiectiv, consilierul ajută subiectul să-şi spună povestea 
prin ascultare şi răspuns empatic. Constă în şirul conversatiei dintre 
consilier şi client, în cadrul căreia consilierul descoperă patternurile 
vieţii subiectului, emoțiile, comportamentele şi gândurile sale, află 
despre scopurile vieții şi stilul său de viață. Se foloseşte ceea ce 
Dreikurs (1997, apud Corey, 2001) numea “Întrebarea” (“The 
Question”): “Cum viata ta ar fi diferită şi ce ai face tu diferit dacă nu 
ai avea aceste simptome sau probleme?”. Această întrebare ajută la 
diagnosticul diferențiat, de obicei simptomele îl ajută pe client să 
evite o sarcină de viaţă ce este considerată a fi necesară, dar din care 
persoana doreşte să se retragă. Prin interviul obiectiv vor fi culese 
informaţii despre: cum a apărut problema în viața subiectului; 
evenimente precipitante; informaţii despre starea de sănătate a 
subiectului, incluzând medicatia curentă şi din trecut; informaţii 
despre viata socială a subiectului; motivul pentru care subiectul a 
ales să vină în terapie sau consiliere în momentul respectiv; 
mecanismele de coping; evaluarea stilului de viață ce începe cu 

investigarea constelatiei familiei şi a celor mai timpurii amintiri pe 
care subiectul le are (Corey 2001). 

Analiza constelafiei familie include evaluarea pe care 
subiectul o face asupra atmosferei de familie, ordinea nasterilor, 
relațiilor parentale, valorilor familiei, familiei extinse şi mediului 
cultural. Se folosesc întrebări de genul: Cine a fost copilul favorit? 
Care a fost relația tatălui, mamei cu copiii? Cum erai ca şi copil? 
Care dintre copii semăna mai mult cu mama, tata? În ce fel? Care 
dintre frati se asemăna (diferea) mai mult cu tine şi în ce fel? Cum se 
înțelegeau părinţii? Cum îşi rezolvau punctele diferite de vedere? 
Cum îşi educau copiii? 

Primele amintiri — subiectul este rugat să povestească primele 
amintiri pe care le are de când era copil: “Mi-ar plăcea să aud câteva 
dintre primele tale amintiri, întoarce-te la vremea când erai copil, la 
cea mai mică vârstă la care iti aminteşti vreo întâmplare, spune-mi ce 
s-a întâmplat.” De obicei trei amintiri sunt necesare pentru a releva 
un pattern, vor fi selectate acele amintiri în care se proiectează 
convingerile esenţiale şi greşelile de viaţă ale subiectului. În 
interpretarea acestor amintiri, consilierul poate folosi întrebări ca: 
Este persoana participantă sau observator în amintirea respectivă? 
Cine altcineva mai face parte din aceste amintiri? Ce poziții au aceste 
persoane în relație cu subiectul? Care sunt temele dominante şi 
patternurile generale relevate de aceste amintiri? Ce sentimente sunt 
exprimate? De ce a ales persoana să-şi amintească aceste lucruri? Ce 
încearcă persoana să transmită? (Corey, 2001). 

Myer şi James (1991) (apud Thompson şi Rudolph, 2000) 
recomandă următoarele elemente cărora consilierul trebuie să le 
acorde atenţie atunci când interpretează amintirile timpurii ale 
subiectului: contextul (singurătatea poate indica izolare), conținutul 
(semnificaţiile speciale ale diferitelor teme care se repetă), persoane 
(membrii familiei prezenţi sau absenți), mişcarea (pasivitatea poate 
semnifica descurajare), sentimentele manifestate. 


Ghidul evaluării stilului de viaţă 
Data: 
Nume şi prenume: 
Data naşterii: 

Sex: Vârsta: 

Studii: 

Constelaţia familiei 

1. Scrie toţi fraţii şi surorile pe care fi ai în ordine descrescătoare, incluzând 
numele subiectului la poziția corespunzătoare. 


Nume Vârstă Educaţie 


2. Cine este cel mai diferit fafa de tine? 
Cum? 


3. Cine se aseamănă mai mult cu tine? 
Cum? 


Implicarea în sarcinile vieții 
1. Dacă ar trebui să alegi între a sta acasă şi a merge la şcoală, ce ai alege? 
De ce? 


a. Ce îţi place la şcoală? De ce? 


b. Cenu îţi place la şcoală? De ce? 

c. Care e materia ta preferată? De ce ? 


d. Ce materie nu îţi place? De ce? 


2. Cine este prietenul tău cel mai bun? La şcoală? 


a. Care sunt alti prieteni ai tái? 


b. Ce faci de obicei când eşti cu prietenii? 


c. Când jucaţi un joc eşti ales primul, ultimul, sau la mijloc? 


d. Sá presupunem cá tu şi prietenul tău vreți să jucaţi un joc unde este 
nevoie de patru persoane, dar ceilalți copii vor să jucaţi un alt joc — ce 
ai face? De ce ? 


Atmosfera de familie 


1. Dacă vrei să ceri permisiunea de a merge undeva pe cine întrebi — mama sau 
tata? De ce ? 


2. Dacă ai probleme la şcoală şi ai nevoie de ajutor, la cine apelezi — mama sau 
tata? De ce ? 


3. Când te comporti greşit cine te disciplinează — mama sau tata? De ce ? 


4. Ce îţi place să faci mai mult împreună cu mama sau tatăl tău? De ce? 


5. Ce nu îţi place să faci împreună cu mama sau tatăl tău? De ce? 

6. Primeşti alocaţie? Cât? 


7. Ce fel de sarcini faci acasă? Le faci de obicei fără ca cineva să-ţi amintească 
de ele? 


8. Care dintre copiii din familia ta se comportă mai mult ca tatăl tău? Cum? 


9. Care dintre copiii din familia ta se comportă mai mult ca mama ta? Cum? 


10. Evaluează-ţi fraţii şi surorile numind cel ce este mai mult sau mai puțin: 
Cel mai mult Cel mai puţin Sunt mai mult ca 

a. Inteligent 

b. Cele mai bune note ___ 

c. Atletic 

d. Frumos 

e. Puternic 

f. Harnic 

g. Ajută în casă 


h. Egoist/altruist 


i. Îi pasă de ceea 
ce simt alţii 


j. Uşor de rănit 


k. Are drumul lui 
l. Cei mai mulţi prieteni 


m. Şeful 


n. Cel mai invinovafit 

când lucrurile merg rău 


o. Intră cel mai des 
in probleme 


p. Te relationezi cu el | 
cel mai repede 


Alaska 

1. Dacă te-ai duce în Alaska şi ar trebui să iei o singură persoană cu tine cine ar fi 
aceea? De ce? 

2. Ce lucruri ai lua cu tine? De ce? 


Animal 
1. Dacă ai putea fi un animal ce animal ai dori să fii? De ce? 
2. Ce animal nu fi-ar plăcea să fii? De ce? 


Trei dorințe 
1. 
2. 
3. 


Primele amintiri 


Greşelile majore 
=  Suprageneralizarea (“Nu există dreptate in lume") 


a Scopuri imposibile (“Trebuie să-i mulțumesc pe toți dacă vreau să fiu iubit”) 


= Concepția greşită despre viaţă şi cerinţele vieţii (Viaţa este foarte grea”) 


*  Negarea valorii noastre de bază (“Sunt un prost”) 


* Valori greşite (“Trebuie să fiu primul, nu contează dacă va suferi cineva”) 


Recomandări 

2.1.3. Observaţia este metoda de evaluare a personalităţii, 
cel mai frecvent folosită de către reprezentanţii orientării 
behavioriste. Ea este utilizată pentru studiul comportamentelor, adică 
a reacţiilor observabile şi măsurabile. Munteanu (1978, pag.50) 
defineşte observaţia ca “una dintre metodele de cunoaştere a 
personalității umane, care constă în consemnarea metodică, fidelă şi 
intenționată a diferitelor manifestări de comportament individual sau 
colectiv, aşa cum se prezintă ele în fluxul lor natural de manifestare”. 

Atât Radu (1993), cât şi Munteanu (1978) vorbesc despre o 
observație curentă, spontană în care un fenomen ce apare pe 
neaşteptate este înregistrat de către psiholog, profesor, părinte etc. 
prin simplul fapt că el atrage atenția acestora, această modalitate 
putând fi punctul de plecare pentru o observație sistematică, 
organizată metodic. Observaţia sistematică urmăreşte înregistrarea 
obiectivă a faptelor, a comportamentelor, respectând anumite 
exigente ştiinţifice: respectarea unui sistem conceptual, formularea 
unor obiective, a unor ipoteze, realizarea unui plan, utilizarea unor 
instrumente, a unor mijloace, parcurgerea unor etape: 

- documentarea teoretică; 

- formularea obiectivelor şi a ipotezelor; 

- alcătuirea planului de observaţie; 

- întocmirea grilei de observaţie sau alegerea altor instrumente de 
măsurare (aparate); 

- observaţia propriu-zisă în care se înregistrează datele; 

- interpretarea rezultatelor; 

- formularea unor concluzii. 

Grila de observaţie este un instrument, “‘o listă de rubrici care 
oferă cadrul de clasificare a datelor brute” (Radu, 1993 pag.16). 
Comportamentele incluse în grila de observaţie trebuie să fie clar 
specificate, să fie descrise în termeni observabili, fără a include 
etichete sau judecăţi de genul “personalitate inadecvată”. Nu pot fi 
incluse răspunsuri ale subiectului ce nu pot fi observate ca de 

exemplu gânduri, sentimente, atitudini, elemente ale experienței 
subiective. Odată specificate comportamentele, grila trebuie să 
includă şi criteriile de măsurare: frecvenţa, durata şi / sau intensitatea 
comportamentului. Frecvența apariţiei comportamentului (numărul 
de manifestări ale comportamentului într-o unitate de timp) este cea 
mai folosită unitate de măsurare. 

Înregistrarea poate fi realizată continuu cum ar fi — numărul de 
pagini citite pe zi, numărul de telefoane date într-o săptămână, dar acest tip 
de observație nu se pretează şi nu este eficientă pentru comportamentele 
manifestate cu frecvență crescută, în special atunci când şi dorim să 
modificăm un astfel de comportament (ticuri, comportamente violente de 
genul lovirea celorlalți). O altă modalitate de înregistrare a datelor este cea 
în interval, de exemplu se stabileşte un interval de 30 de minute în care să 
fie observat un subiect. Mai apoi acest interval este împărțit în intervale mai 
scurte, a câte 15 secunde (15 secunde observăm, 15 secunde pauză, 
următoarele 15 secunde observăm 15 secunde pauză etc.). Observatorul 
bifează apariția comportamentului în acel interval de 15 secunde sau dacă 
el nu se manifestă, observatorul înregistrează 0. La sfârşit se numără 
intervalele în care comportamentul apare în acea unitate de timp, iar pentru 
a obține un procent se imparte acest număr la numărul intervalelor 
observate. Observarea şi înregistrarea comportamentului în eşantioane de 
timp reprezintă o altă modalitate. Ea constă în înregistrarea apariției şi / sau 
neaparitiei comportamentului în anumite momente ale zilei (de exemplu tot 
la 15 minute timp de 6 ore lucrătoare se observă comportamentul, vor fi 
astfel 14 înregistrări pe zi, 3 zile pe săptămână). 

Fidelitatea înregistrărilor prin grila de observaţie creşte cu cât 
în observație sunt implicați cel puţin 2 observatori. Fidelitatea 
interevaluatori poate fi determinată comparând numărul de observaţii 
realizate în acelaşi fel de toţi observatorii. Formula de calcul este: 
Al= OI / (OI + OD), unde AI reprezintă acordul sau fidelitatea 
interevaluatori, OI — observaţii identice, OD — observaţii diferite. În 
acord cu Kazdin (1989), o buná fidelitate interevaluatori are o 
valoare cuprinsă între 8096 - 100%. Un procent mai mic indică un 
număr substanțial de erori în înregistrare. 

2.1.4. Scala autoeficacitatii generale (Generalized Self - 
Efficacy Scale) 

Scala a fost elaboratá de Schwarzer si Jerusalem (1995), 
pornind de la teoria învățării sociale a lui Bandura. Scala a fost 
tradusă în peste douăzeci de limbi şi utilizarea ei pe alte populaţii îi 
confirmă calitățile psihometrice. Varianta redusă cuprinde 10 itemi 
ce descriu caracteristici pozitive ale eficienţei personale. Subiectului 
i se cere să se autoevalueze, optând pentru una din cele patru 
întotdeauna). Scala are o bună fidelitate — valorile coeficientului alfa 
Crombach fiind cuprinse între .70, .90. Scorul total, obţinut prin 
însumarea punctajului celor 10 itemi reprezintă nivelul 
autoeficacităţii percepute. Astfel, scorurile variază între minim 10 si 
maxim 40. Scorurile medii obținute de autori pe diverse loturi 
variază între 27.00 (4. 70) şi 30.87 (4.61). (Băban, 1998) 


Scala de autoeficacitate generală 
Mai jos sunt date 10 afirmaţii prezentând atitudini pe care este posibil să le adoptați 
când vă confruntafi cu o situaţie dificilă. Citiţi cu atenţie fiecare afirmaţie şi 
încercuiți cifra care credeți că indică cel mai bine modul dumneavoastră de a 
acționa în general. 


1. Daca insist, reuşesc să îmi rezolv problemele dificile. 
1 2 3 4 
2. Chiar dacă cineva mi se opune, găsesc mijloacele pentru a obține ce vreau. 


1 2 3 4 


niciodată | câteodată 


3. Îmi este uşor să persist în îndeplinirea scopurilor pe care mi le-am propus. 


] 2 3 4 

4. Sunt încrezător cá mă pot descurca eficient în situaţii neaşteptate. 
1 2 3 4 


5. Datorită abilităţilor mele, ştiu cum să ies din situații imprevizibile. 


1 2 3 4 


niciodatá cáteodatá adeseori intotdeauna 


6. Potsárezolv cele mai multe din problemele mele dacă depun efortul necesar. 


1 2 3 4 


7. Rămân calm când mă confrunt cu dificultăţi, deoarece mă pot baza pe 
capacitățile mele de a găsi soluţii. 


l 2 3 4 


8. Când mă confrunt cu o problemă, găsesc de obicei mai multe soluții de 
rezolvare. 


1 2 3 4 


niciodată câteodată întotdeauna 


9. Când sunt într-o situație dificilă, ştiu ce am de făcut. 


1 2 3 4 


câteodată adeseori întotdeauna 


10. Orice s-ar întâmpla, sunt pregătit să fac față situaţiei. 


1 2 3 4 


niciodată 


2.1.5. Scala „Locus of Control” 

O altă scală, fundamentată teoretic de către teoriile învăţării 
sociale ale personalității, mai precis de teoria lui Julian Rotter este 
Scala Locus of Control. În prima variantă, chestionarul era format 

din 60 de itemi, o parte din itemi fiind eliminaţi în urma studiului de 
corelare a rezultatelor de la scala de LOC cu cele de la Scala de 
Dezirabilitate Socială Marlowe - Crowe. Itemiii care corelau 
semnificativ au fost excluşi. Varianta finală a chestionarului cuprinde 
29 de itemi, dintre care 23 vizează direct locusul controlului, iar 6 
itemi sunt distractori (1, 8, 14, 19, 24, 27). Fiecare item prezintă două 
variante de răspuns, una referindu-se la internalitate, cealaltă la 
externalitate, conţinutul lor vizând domenii variate ale veiţii. 
Subiectului i se cere să indice care dintre cele două afirmaţii exprimă 
mai bine convingerea sa. 

Variantele de răspuns pentru externalitate sunt: 2a, 3b, 4b, 
5b, 6a, 7a, 9a, 10b, 11b, 12b, 13b, 15b, 16a, 17a, 18a, 20a, 21a, 22b, 
23a, 25a, 26b, 28b, 29a. Aceste răspunsuri se cotează cu 1, 
nealegerea acestor variante se coteazá cu 0. Scorul externalitatii 
poate varia astfel intre 0 si 23. Cu cát scorul este mai mare, cu atát 
indicá convingerea subiectului cá efectele sunt cauzate de factori 
externi. Un punctaj egal sau mai mare de 13 relevá orientarea externá 
a subiectului. Cercetările relevă coeficienți ai consistenfei interne 
cupringi între .65 si .79. şi un coeficient de fidelitate test - retest (o 
luná) de 72 (Bában, 1998). 


Locus of Control 
Vă rugăm să citiţi cu atenție următoarele propoziţii. Incercuifi varianta pe 
care o consideraţi adevărată. 
1. a. Copiii au necazuri pentru că părinţii lor îi pedepsesc prea des. 
b. Necazurile celor mai mulți copiii în ziua de azi provin din faptul cá 


părinţii îi lasă prea liberi. 
2. a. Multe din evenimentele nefericite din viaţă se datorează în parte 
ghinionului. 


b. Eşecurile oamenilor rezultă din greşelile pe care ci le fac. 

3. a. Unul din motivele majore pentru care există războaie este insuficienta 
implicare în politică a cetățenilor. 
b. Vor exista întotdeauna războaie, indiferent cât am încerca să le 
prevenim. 

4. a. În cursul vieţii, orice individ poate câştiga stima şi respectul pe care le 
merită. 
b. Din păcate, valoarea unui om este adesea necunoscută, oricât de mult 
s-ar strădui el. . 

5. a. Ideea cá profesorii sunt nedrepti cu studenţii este un nonsens. 

b. Majoritatea studenților nu realizează în ce măsură notele lor sunt 
întâmplătoare. 

6. a. Fără o portie sănătoasă de noroc nu poti fi un lider eficient. 
b. Oamenii capabili care nu reuşesc să se impună n-au ştiut să profite de 
ocaziile care li s-au oferit. 

7. a. Unora pur şi simplu nu le placi, oricât te-ai strădui. 
b. Oamenii care nu pot să se facă plácufi de ceilalți nu ştiu să se poarte. 

8. a. Ereditatea are rolul principal în determinarea personalității. 
b. Experienţa vieţii determină ceea ce este un individ. 

9. a. Nu o dată mi-am dat seama că ceea ce trebuia să se întâmple s-a şi 
întâmplat 
b. Lăsate la voia întâmplării, problemele nu mi s-au rezolvat niciodată la 
fel de sigur ca atunci când má hotăram să actionez eu însumi pentru a le 
rezolva. 

10. a. În cazul unui student foarte bine pregătit poate fi rar vorba de o 
examinare nedreaptă. 
b. De multe ori, întrebările de examen tind să fie atât de departe de cursul 
predat încât studiul este într-adevăr fără folos. 

11. a. Obţinerea unui succes este o chestiune de muncă serioasă, norocul 
având prea puţin de a face cu asta. 
b. Obţinerea unui loc de muncă depinde de a fi la locul potrivit şi la 
momentul potrivit. 

12. a. Omul de rând poate influenţa deciziile guvernamentale. 
b. Lumea este condusă de câțiva oameni puternici, iar omul de rând are 
prea puțină importanţă. 

13. a. Când îmi fac planuri, sunt aproape întotdeauna sigur că voi putea să le 
îndeplinesc. 
b. Nu este întotdeauna înțelept să îţi faci planuri pe termen lung, pentru cá 
oricum, multe întâmplări (in de şansă sau neşansă. 

14. a. Există unii oameni care pur şi simplu nu sunt buni. 
b. În orice om există ceva bun. 

15. a În cazul meu, a obţine ceea ce vreau are puţin de a face cu norocul, sau 
chiar deloc. 
b. De multe ori putem foarte bine să decidem ceea ce e de făcut, dând cu 
banul. 

16. a. A deveni şef depinde de cât de norocos este cineva pentru a se găsi la 
locul potrivit înaintea celorlalți. 
b. Reuşita oamenilor în a face ceea ce trebuie depinde de abilitatea lor, 
norocul având puţină importanță sau deloc. 

17. a. Atâta timp cât problemele mondiale sunt îngrijorătoare, cei mai mulți 
dintre noi suntem victime ale unor forte pe care nici nu le înțelegem, nici 
nu le controlăm. 

b. Luând parte în mod activ la problemele sociale şi politice, oamenii pot 
controla evenimentele mondiale. 

18. a. Majoritatea oamenilor nu realizează în ce măsură viaţa lor este 
controlată de evenimente întâmplătoare. 

b. Nu există noroc. 

19. a. Omul ar trebui să admită întotdeauna posibilitatea de a greşi. 
b. De obicei, este de preferat să acoperi greşelile. 

20. a. Este dificil de ştiut dacă o persoană te place sau nu. 

b. Câţi prieteni ai, depinde de cât de plăcut eşti. 

21. a. În cursul vieţii, întâmplările negative sunt echilibrate de cele pozitive. 
b. Cele mai multe eşecuri se datorează fie lipsei abilității, fie ignoranței, 
fie lenei sau tuturor la un loc. 

22. a. Cu puţin efort, putem învinge corupția politică. 

b. Este dificil pentru cetățeanul de rând să controleze activitatea de culise 
a oamenilor politici. 
23. a. Uneori nu pot înţelege cum ajung profesorii să dea notele pe care le 
dau. 
b. Există o relaţie directă între nivelul pregătirii şi notele pe care le obţin, 
elevii (studenţii). 
24. a. Un lider bun aşteaptă ca oamenii să decidă pentru ei înşişi. 
b. Un lider bun trasează fiecăruia ceea ce are de făcut. 
25. a. Adesea simt că am prea puţină influență asupra lucrurilor care mi se 
întâmplă. 
b. Îmi este imposibil să cred că şansa sau norocul joacă un rol important 
în viața mea. 

26. a. Oamenii sunt singuri pentru că nu încearcă să fie prietenoşi. 

b. Nu trebuie să te străduieşti prea mult pentru a fi pe placul oamenilor; 
dacă te plac, atunci te plac şi gata. 

27. a. Se pune prea mult pref pe sport în liceu. 

b. Sportul de echipă este un mod excelent de a construi caracterul 
tinerilor. 

28. a. Ce se petrece cu mine e treaba mea. 

b. Uneori simt cá nu controlez suficient sensul in care evoluează viața 
mea. 

29. a. Cel mai adesea nu înţeleg de ce politicienii se comportă aşa cum se 

comportă. 
c. În cursul vieții lor, oamenii sunt responsabili de proasta guvernare, atât la 
nivel naţional, cât şi la nivel local. 


2.1.6. Testul Tematic de Aperceptie 
Fundamentarea teoretică a Testului Tematic de Aperceptie 
(TAT) este dată de teoria personologiei a lui H.A. Murray. Este un 

test proiectiv bazat pe asumpţia cá o persoană interpretează o situație 
socială ambiguă prin prisma experienţelor sale anterioare, a 
dorințelor şi conflictelor proprii. Proiectiile subiecţilor în situaţiile 
ambigue evidențiază emoţii, conflicte, dorințe, trebuinfe refulate. 
Aperceptia este procesul prin care experiența nouă este asimilată si 
transformată prin prisma experienţei trecute. 

Testul constă în 30 de imagini alb negru şi o planşă albă, 
imaginile reprezintă desene, fotografii, reproduceri ale unor tablouri, 
gravuri. Zece dintre aceste planşe sunt valabile pentru toate 
categoriile de subiecţi, iar celelalte 20 au un caracter specific. 
Imaginile sunt notate cu: 1, 2, 3BM, 3GF, 4, 5, 6BM, 6GF, 7BM, 
7GF, 8BM, 8GF, 9BM, 9GF, 10, 11, 12F, 12GB, 13B, 13G, 13MF, 
14, 15, 16 (albă), 17BM, 17GF, 18BM, 18GF, 19, 20 (B- imagini 
destinate băieților cu vârsta mai mică de 14 ani; G - imagini destinate 
fetelor cu vârsta mai mică de 14 ani, M - imagini destinate 
persoanelor de gen masculin cu vársta mai mare de 14 ani; F- 
imagini destinate persoanelor de gen feminin cu vársta mai mare de 
14 ani; GF - imagini destinate persoanelor de gen feminin; BM - 
imagini destinate persoanelor de gen masculin; MF - imagini 
destinate persoanelor de gen masculin şi feminin cu vârsta mai mare 
de 14 ani; imaginile notate cu cifre sunt destinate ambelor sexe şi 
tuturor vârstelor). 

În opinia lui Murray, testul poate fi aplicat începând cu vârsta 
de 4 ani, după alti autori de la 7 sau de la 10 ani (Preda, 1997). Se 
alcătuiesc seturi de planşe, de obicei 20, incluzând foaia albă, ce vor 
fi oferite subiecților în două şedinţe (10 plange în fiecare şedinţă). În 
prima şedinţă subiecţii sunt rugaţi să-şi folosească imaginaţia pentru 
a crea povestiri pe baza imaginilor oferite. În a doua şedinţă sunt 
folosite planşele cu ambiguitate mai ridicată, rugând subiecţii să 
alcătuiască povestioarele dând frâu liber imaginației, fără a lua în 
considerare realitatea, faptele de viaţă cotidiene. 

În interpretarea testului, accentul cade pe analiza conţinutului 
povestirilor (Preda, 1997): 

a) Descoperirea personajelor cu care subiectul se identifică prin 
proiectarea unor trebuinte, dorințe, aspirații, stări afective; 

b) Evidenţierea trebuintelor, emoțiilor şi atitudinilor eroilor; se pune 
accentul pe următoarele trebuinfe din lista lui Murray: supunere, 
dominare, trebuinfa de realizare, de sprijin, solicitudinea, 
sexualitatea, pasivitatea, agresivitatea şi agresiunea îndreptată spre 
ceilalți şi spre propria persoană. Alte trebuinte ce trebuie analizate 
ar fi în opinia lui Preda (1997): trebuinta de achiziţie, de 
conservare, trebuinta de ordine, trebuinta de organizare, trebuinta 
ludică, trebuinta de consideraţie, de superioritate, de exhibitie, de 
apărare, trebuinţa de evitare a inferioritátii şi a eșecului, trebuinfa 
de compensare, de autonomie, de protecţie şi simpatie, trebuinfa 
de cunoaştere, de informare şi interpretare. Factorii afectivi ce 
necesită atenţie interpretării sunt cei descrişi de Murray - 
conflicte,  labilitate, instabilitate emoțională, descurajare, 
anxietate, entuziasm, neîncredere, gelozie, dar şi alte emoții ce 
emană din comportamentul eroilor. 

Murray a stabilit şi un sistem de cotare a acestor elemente, în 
funcție de frecvența, intensitatea, durata şi importanța pe care o au 
în intrigă se acordă puncte pe o scală de la 1 la 5 puncte (cota 
maximă). Tot el sugera evaluarea pe o scală de la —3 la +3 a 
modului de structurare a eului, urmărind idealul eului (idealul 
realizării de sine), narcisismul, supra-eul integrat (eul se poate 
conforma supra-eului), supra-eul in conflict (criză de conştiinţă, 
culpabilitate, depresie). Alti autori (Whiteley, 1966, apud Preda, 
1997) au studiat funcţia adaptativă a eului pe baza următoarelor 
dimensiuni: dominare, agresivitate, trebuință de realizare, 
autonomie, acceptarea responsabilitátii, abilitatea de conducere a 
impulsurilor, abilitatea de a finaliza o acțiune. Pe lângă aceste 
elemente pot fi desprinse şi trăsături generale ale subiecților: 
creativitatea, persistența şi intensitatea efortului, impulsivitatea, 
extraversiunea, introversiunea, obiectivitatea, angoasă, radicalism, 
conservatorism, tendință spre uniformitate sau schimbare, 
coordonarea acţiunii şi gândirii. 

c) Forţele care provin din mediu; Murray vorbeşte despre treizeci de 
presiuni externe cum ar fi: afilierea, agresivitatea, agresiunea, 
dominarea, solicitudinea, respingerea, privarea, pierderea, 
pericolul material, răniri, mutilări. Şi acestea se cotează pe o scală 

de la 1 Ja 5, asemeni trebuintelor, emoțiilor şi atitudinilor, având 
aceleaşi criterii de cotare. 

d) Analiza desfăşurării şi deznodământul povestirii; se acordă atenţie 
pedepselor si frustrărilor suferite de eroi, succeselor sau 
eşecurilor, deznodămintelor pozitive şi negative. 

e) Analiza tematicii povestirii; în primul rând trebuie făcută 
distincţia între povestirile cu caracter personal şi cele impersonale, 
inspirate din cărţi, filme etc. Întotdeauna, interacţiunea dintre 
motivele eroului şi presiunile externe vor genera tema, analiza 
acestor interacțiuni scoțând la iveală temele dominante pentru un 
subiect. Repetarea aceleaşi teme în diverse povestiri denotă 
caracterul acut al trebuintelor şi conflictelor personajului. 

f) Analiza formei povestirilor vizează înțelegerea instructajului, 
gradul de cooperare a subiectului, exactitatea perceperii fiecărei 
planşe, construirea povestirilor, coerenţa lor, concluzia, bogăţia de 
detalii, gradul de realism al povestirilor, stilul, tonalitatea afectivă, 
absenţa unor faze ale povestirii, tendinţa de a descrie sau de a face 
alegorii, limbajul folosit, lungimea povestirilor etc. (Preda, 1997). 
Analiza formei povestirilor pune în evidență aptitudinile verbale 
ale subiecţilor, coerenţa gândirii, maturitatea emoţională, 
perturbările afective şi motivationale. 

Psihologul orădean Vass (1973, apud Preda, 1997) sub 
coordonarea lui Zórgó a utilizat pe populația românească sistemul de 
cotare propus de Csirszka. Factorii evaluati sunt: sociabilitate, 
afectivitate şi activitate. Factorul sociabilitate vizează manifestările 
pozitive ale socialului (manifestarea dragostei, conştiinţă iubire), 
manifestările neutre (neutralitate, singurătate) şi manifestările 
negative (opoziție,  antisociabilitate, agresivitate, suicid). 
Manifestarea dragostei poate fi exprimată prin bunăvoință, simpatie, 
prietenie, înțelegere, acțiuni caritabile, sprijin. Constiinta apare de 
cele mai multe ori sub forma regretului, a mustrării de conștiință. 
Iubirea caracterizează relaţiile afective pozitive. Neutralitatea poate fi 
exprimată în lipsa relațiilor sociale, a prudentei exagerate şi a apărării 
eului. Singurătatea este definitorie pentru solitudine, excepție făcând 
cazurile ce sunt urmarea unui deces. Opoziția implică acţiunea 
directă a personajului prin minciună, revoltă, opunerea în fata 

dorinței unei alte persoane, neînțelegere. Antisociabilitatea este 
rezultatul conflictului, al certii, al duşmăniei. Agresivitatea descrie 
lezarea fizică sau psihică a cuiva, iar suicidul nu poate să facă 
trimitere decât la dorința de a-şi pune capăt zilelor. 

Dimensiunile afectivității sunt: afectivitate aptă pentru 
integrare (euforie, armonie, compensare), afectivitate nesigură pentru 
integrare (linişte afectivă, disforie, sensibilitate), afectivitate 
nefavorabilă integrării (labilitate, supărare, anormalitate). Euforia se 
exprimă prin manifestarea bucuriei, fericirii, armonia denotă 
echilibru, organizare, stabilitate emoțională. Când reuşita urmează o 
altă cale, o aspirație sau o dorință este blocată, vorbim de 
compensare. Lipsa manifestărilor afective, neutralitatea afectivă sunt 
caracteristice liniştii afective. Disforia înseamnă o stare afectivă 
nefavorabilă. Sensibilitatea este dată de rafinamentul afectiv, 
exigența mărită a dragostei, nostalgia, entuziasmul, surpriza, 
înduioşarea. Nesiguranta, nehotárárea sunt expresii ale labilitatii. 

Activitatea se poate manifesta în fapte, atitudini, cuvinte, 
intenții, gânduri, interese şi pasivitate. Faptele se referă la toate 
comportamentele manifestate, atitudinile se exprimă în respect 
reciproc, ajutor, apreciere etc. Cuvântul urmăreşte existența 
dialogului, conversaţiilor, discuţiilor. Intentiile se referă la planuri, la 
scopuri, la hotărâri. Gândirea se notează atunci când nu a dus la 
fapte, la atitudini sau reacţii verbale. Interesele vizează curiozitatea, 
orientarea fermă spre anumite teme. Pasivitatea poate fi 
demonstrativă ca semn al protestului, opoziţiei, sau reacția poate lipsi 
cu desăvârşire datorită lipsei de putere şi a slăbiciunii. 


2.1.7. Chestionarul 16 Factori de Personalitate (16PF). 

Testul a fost dezvoltat de către R.B. Cattell, prima publicare a 
testului fiind realizată în 1949, de atunci suferind mai multe revizuiri. 
Fundamentarea teoretică a testului-este dată de teoria factorială a 
personalității. A fost publicat în peste patruzeci de limbi. La baza 
testului a stat o listă de 171 de trăsături de personalitate pe care 
autorul le-a extras din dicţionare şi din literatura psihiatrică. Lista a 
fost dată spre evaluare unui lot de 100 de subiecţi, datele fiind supuse 
unor corelaţii şi unei analizei factoriale. În urma analizei factoriale, 

au rezultat mai multe instrumente de evaluare a personalităţii, printre 
care şi 16PF. 

Inventarul are patru forme — A, B, C şi D, primele trei 
adresându-se subiecților cu nivel educaţional mediu şi superior, iar 
ultima formă este indicată subiecţilor ce întâmpină dificultăţi de 
citire. Coeficientul de fidelitate test-retest este de .80 atunci când 
intervalul dintre testări este relativ scurt. Studiile susțin o bună 
fidelitate relativă la criteriu a testului, fiind cu succes folosit în 
industrie, în clinică şi şcoală. 

Conţine 187 de itemi, fiecare item având trei modalități de 
răspuns, subiectul fiind rugat să aleagă o variantă din cele trei. 
Fiecare item poate primi un scor de 0, 1 sau 2, excepție făcând 
factorul B la care cotarea se face doar cu 0 — pentru răspunsul 
considerat greşit şi cu 1 — pentru răspunsul corect. 

Au fost evidentiati următorii factori primari, pentru forma A 
componenţa itemilor fiind prezentată mai jos: 

A (rezervat, rece — participativ, cald): 3, 52, 101, 126, 176. 

B (gândire concretă, puţin inteligent — gândire abstractă, foarte 
inteligent): 152, 177, 178. 

C (instabilitate ermofionalá — stabilitate emoţională): 4, 30, 55, 
104, 105, 130, 179. 

E (submisiv — dominant): 7, 56, 131, 155, 156, 180, 181. 

F (sobru - entuziast): 33, 58, 83, 132, 133, 182, 183. 

G (nu respectá regulile, indulgent cu sine — conformist, moralist): 
109, 134, 160, 184, 185. 

H (fricos, timid — curajos, neinhibat): 10, 36, 110, 111, 135, 136, 
186. 

I (realist — intuitiv): 12, 37, 112, 138, 163. 

L (increzátor — suspicios): 38, 88, 113, 114, 164. 

M (practic — imaginativ): 39, 40, 65, 91, 115, 116, 140. 

N (deschis —ascuns): 17, 42, 117, 142, 167. 

O (sigur de sine — nesigur): 18, 43, 69, 94, 118, 119, 143. 

Q1 (conservator — nonconformist): 20, 46, 70, 145, 169. 

Q2 (ascultá pe ceilalti — preferá deciziile proprii): 47, 71, 72, 146, 
171. 

Q3 (în conflict cu sine — îşi urmează imaginea de sine): 48, 73, 
98, 148, 173. 
Q4 (relaxat — tensionat): 49, 50, 74, 99, 124, 149, 174. 

Prin combinarea acestora se obtin cátiva factori de ordin doi 
şi anume: extraversiune (extraversiune — intraversiune), anxietate 
(redusă — ridicată), echilibru (sensibilitate emoţională — echilibru 
emotional), independență (supunere — independenţă), control (mic — 
mare), adaptare (neuroticism — adaptare), capacitate de conducere 
(redusă — ridicată), creativitate (redusă — ridicată). 

Formele A, C şi D au trei scale suplimentare care măsoară 
tendințele de distorsionare a răspunsurilor: “Faking good” (tendința 
de a se pune într-o lumină favorabilă), “Faking bad” (tendinţa de a.se 
pune într-o lumină mai puţin favorabilă) şi “Random” (răspunsuri 
date la întâmplare). 


16 PF - Exemple de Itemi 
1. Amclar în minte instrucțiunile acestui test: 


a. Da 
b. Nu sunt sigur 
c. Nu 
2. Sunt gata sá ráspund la fiecare intrebare cát mai sincer 
a. Da 
b. Poate 
c. Nu 


3. As prefera să am o casă; 
a. Situată într-un cartier unde oamenii se pot vizita cu uşurinţă 
b. Între așic 
c. Izolatá într-o pădure 
4. Sunt capabil(ă) să găsesc energie suficientă pentru a înfrunta dificultăţile pe 
care le întâmpin 
a. Întotdeauna 
b. În general 
c. Rar 


2.1.8. Chestionarul de personalitate Eysenck (EPQ) 

Chestionarul de personalitate Eysenck (EPQ), a fost dezvoltat in 
1975 de către Hans Eysenck, fundamentarea teoretică a acestuia fiind 
dată de teoria trăsăturilor biologice de personalitate. Este precedat de 
Chestionarul Medical Maudsley (MPQ), apărut în anul 1952, ce 

măsura neuroticismul, urmează în 1959 Inventarul Medical 
Maudsley (MPI), ce adaugă  neuroticismului dimensiunea 
extroversiune-introversiune. În 1964 a fost propus Inventarul de 
personalitate Eysenck (EPI) care aduce o nouă contribuţie şi anume 
scala de minciună L pentru măsurarea disimulării. EPQ introduce o 
nouă dimensiune, cea a psihoticismului (P). 

Varianta românească a EPQ este adaptată de către Băban, 
Derevenco şi Eysenck (1990). Conţine 79 de itemi la care subiectul 
este invitat să răspundă cu da sau nu. Cotarea se realizează prin 
acordarea unui punct (1 punct) pentru următarele variante de răspuns: 

Scala N — Neuroticism: 2 DA, 6 DA, 10 DA, 13 DA, 15 DA, 19 
DA, 23 DA, 25 DA, 28 DA, 31 DA, 35 DA, 39 DA, 43 DA, 51 DA, 
55 DA, 58 DA, 60 DA, 63 DA, 64 DA, 66 DA, 67 DA, 70 DA, 74 
DA, 77 DA; 

Sacala L — Minciună: 3 NU, 7 NU, 11 DA, 16 DA, 20 NU, 29 
DA, 32 NU, 36 NU, 40 NU, 44 NU, 47 NU, 48 NU, 52 NU, 56 NU, 
57 NU, 59 NU, 65 NU, 68 DA, 71 NU, 75 Nu, 78 DA; 

Scala E — Extraversiune: 1 DA, 4 DA, 8 DA, 12 DA, 14 DA, 17 
NU, 21 DA, 24 NU, 26 DA, 33 DA, 37 NU, 41 DA, 45 DA, 49 DA, 
53 DA, 61 DA, 72 DA, 76 DA; 

Scala P — Psihoticism: 5 NU, 9 NU, 18 DA, 22 DA, 27 DA, 30 
NU, 34 NU, 38 DA, 42 DA, 46 DA, 50 NU, 54 NU, 62 NU, 69 DA, 
73 DA, 79 DA. 


EPQ 
Vă rugăm să ráspundeti la fiecare întrebare cu Da sau Nu. Nu există răspunsuri 
corecte sau greşite. Acţionaţi rapid şi nu vă gândiţi prea mult asupra infelesului 
exact al fiecărei întrebări. Verificaţi în final dacă aţi răspuns la toate întrebările. 
1. Aveţi multe si diverse hobby-uri? 
2. Dispozitia dumneavoastră alternează des în bine şi în rău? 
3. Afi fost vreodată lăudat pentru ceva despre care stiati că fusese de fapt realizat 
de către altcineva? 
Sunt o persoană vorbăreață? 
Vă nelinişteşte dacă aveţi datorii? 
Vă simfiti vreodată “pur şi simplu nenorocit” fără nici un motiv? 
Ati fost vreodată tentat să vă insugi[i mai mult decât vi se cuvine? 
Sunteţi destul de vioi? 
V-ar tulbura mult dacă ati vedea un copil sau un animal suferind? 


10.90 SGN Vd 

Vă necăjiţi din cauza lucrurilor pe care nu ar fi trebuit să le faceți sau să le spuneți? 


. Dacă promiteti ceva, vá ţineţi întotdeauna de cuvânt indiferent de 


inconvenienfele care ar putea interveni? 


. Vă simtiti de obicei în largul dumneavoastră la petreceri? 

. Sunteţi o persoană irascibilá? 

. Vă place să întâlniți persoane noi? 

. Vă simfifi cu uşurinţă jignit? 

„ Toate obiceiurile dumneavoastră sunt bune şi de dorit? 

. Aveţi tendinţa ca în societate să fifi retras? 

„ Aţi fost tentat să luaţi medicamente care pot avea efecte neobișnuite sau 


periculoase? 


. Simfifi adesea că vi s-a făcut lehamite? 

„ V-aţi însuşit vreodată (fie şi un ac sau nasture) ceva care aparținea altcuiva? 
„Vă place să ieşiţi în societate? 

. Vă place să-i jigniti pe cei pe care-i iubiţi? 

„ Sunteţi adesea tulburat de sentimente de vinovăţie? 

. Preferati lectura în locul contactului cu lumea? 

. V-aţi putea numi o persoană nervoasă? 


Aveţi mulți prieteni? 


. VÀ face plăcere să faceți glume care pot uneori să lezeze realmente pe cineva? 
. Vă faceţi griji din orice? 


În copilărie fáceafi imediat şi fără proteste ceva ce vi se cerea? 
Bunele maniere si curăţenia contează mult pentru dumneavoastră? 


„ Vă neliniştiţi pentru lucrurile îngrozitoare care s-ar putea întâmpla? 
. Ați stricat sau pierdut vreodată ceva ce aparținea altcuiva? 


De obicei luaţi singur iniţiative de a lega noi prietenii? 


„ Puteţi să înțelegeţi uşor ce simt oamenii când vă povestesc necazurile lor? 
„ V-aţi putea considera ca fiind încordat sau în “mare tensiune”? 

. Aruncaji pe jos hârtiile nefolositoare când nu există coşuri de gunoi? 
. Sunteţi de obicei tăcut în prezența altor persoane? 

. Consideraţi căsătoria ca demodată şi că ar trebui abandonată? 

. Vise face din când în când milă de propria persoană? 

. Aveţi uneori tendinţa de a vă lăuda? 

. Puteţi să animați cu uşurinţă o petrecere plictisitoare? 

„Vă enervează persoanele care şofează cu grijă? 

. Vă îngrijorează sănătatea dumneavoastră? 

. Afi spus vreodată ceva urât sau răutăcios despre cineva? 

. Vü place să spuneţi prietenilor glume sau anecdote? 

. Mâncărurile au acelaşi gust pentru dumneavoastră? 

. Sunteţi uneori morocănos? 

. În copilărie afi fost vreodată obraznic cu părinţii? 

„Vă place să fiți printre oameni? 

. Vă supără dacă ştiţi că există greşeli în munca dumneavoastră? 

51. V-aţi simțit adesea obosit sau apatic fără motiv? 

52. Aţi trişat vreodată la joc? 

53. Vă place să faceţi lucruri pentru care trebuie să actionati rapid? 

54. Mama dumneavoastră este (a fost) o femeie bună? 

55. Simfifi uneori că viata este foarte plicticoasă? 

56. Aţi profitat vreodată prin bani sau avantaje de cineva? 

57. Vă angajaţi adesea la mai multe treburi decât puteţi rezolva? 

58. Vă îngrijorează înfăţişarea dumneavoastră? 

59. Aţi dorit vreodată să fiti mort? 

60. V-aţi eschiva de la plata impozitelor dacă afi fi sigur că nu veţi fi niciodată depistat? 

61. Sunteţi capabil să inveseliti o petrecere? 

62. Încercaţi să nu fiți dur cu oamenii? 

63. Sunteţi prea mult timp necăjit după o întâmplare (personală) jenantă? 

64. Suferifi de "nervi"? 

65. Afi spus vreodatá in mod intenfionat ceva care sá jigneascá pe cineva? 

66. Prieteniile dumneavoastrá se destramá ugor fárá vina dumneavoastrá? 

67. Vă simfifi adesea insingurat? 

68. Aplicati întotdeauna în practică ceea ce afirmafi? 

69. Vă place uneori să necăjiţi animalele? 

70. Vă simtiti jignit că alţii găsesc greşeli în comportamentul sau în munca 
dumneavoastră? 

71. Afi întârziat vreodată la o întâlnire sau la serviciu? 

72. Vă place ca în jurul dumneavoastră să fie multă animaţie sau senzație? 

73. V-ar plăcea ca altora să le fie frică de dumneavoastră? 

74. Sunteţi uneori arhiplin de energie iar alteori lipsit de viață? 

75. Amánafi uneori până mâine ceea ce ar putea fi făcut astăzi? 

76. Sunteţi considerat de alții plin de viaţă? 

77. Sunteţi foarte sensibil la anumite lucruri? 

78. Sunteţi întotdeauna dispus să recunoasteti când ati făcut o greșeală? 

79. V-aţi simţit foarte mâhnit văzând un animal prins în capcană? 


2.1.9. Grila de repertoriu 

Dintre tehnicile de evaluare folosite în orientarea constructivistă, cea 
mai frecvent utilizată este grila de repertoriu. A fost dezvoltată de George Kelly 
în 1955 şi a fost aplicată ca instrument de cercetare în peste 1000 de studii 
publicate în ultimii ani (Neimeyer, 1993). Bell (1990, apud Neimeyer, 1993) 
defineşte grila ca fiind un set de reprezentări ale relațiilor dintre setul de lucruri 
pe care o persoană le construieşte și setul de moduri, feluri în care construieşte 
acele lucruri. Ea evidențiază modul în care cineva construieşte un domeniu de 
experienţă (familie, muncă), rugând acea persoană să compare şi să contrasteze 

reprezentările acelui domeniu şi apoi să descrie sistematic pe fiecare în parte pe 
baza repertoriului propriu de constructe personale, 

Grila conţine elemente, constructe şi locul fiecărui element. Orice 
persoană poate servi drept element al grilei, există însă o singură restricție — 
toate elementele să aparțină aceluiaşi domeniu de experiență ca să poată fi 
comparate. Elementele sunt stabilite împreună cu subiectul. Există mai 
multe modalități de stabilire a constructelor: a) invităm subiectul să ofere 
aceste constructe prin compararea sistematică a elementelor (de obicei este 
rugat să compare trei persoane — elemente alese de examinator sau chiar de 
subiect, arătând în ce fel două dintre ele se aseamănă şi diferă de a treia); b) 
examinatorul oferă constructele pe baza discuţiilor preliminare sau a 
interviului inițial cu subiectul; c) utilizarea unor constructe standardizate 
(Neimeyer, 1993). Numărul elementelor este egal cu numărul 
constructelor. Locul fiecărui element este stabilit prin evaluarea fiecăruia, la 
nivelul fiecărui construct cu 1 dacă acea persoană se situează la un pol al 
constructului, cu 2 dacă se situează la polul opus şi cu 0 dacă nici unul din 
poli nu caracterizează acea persoană. 

Exemplu de grilă de repertoriu (după Neimeyer, 1993) 

familiei 

| 4. Înţelegător | [1 [i | [i [2 [1 [2 [1 J|) | 4.Nerăbdăror | 

| 5.Destept Ji [o |: jo [2 [i [0 [a |1 [1 [5Medu | 

| 6. Închis insine [i Ji Jg fi Jo [i ]o |2 [2 |1 | 6.Exteriorizat| 
că ED E GO GR a URL a 
în interior ceea ce vede 

Ei E SR SD i E A pa 
bună comunicării 

| 9. Detaşat — [2 [1 ji: fi [1 |! [o [o |1 [| [9.Emoţiona | 

| 10. Neafecuos [2 [2 [a [i ]2 [2 ]2 [aq |@ |o |10. Afectuos | 


[Cose — $1] | | J|] | | ] | | [| lconmee |] 


P1 — P10 — elemente (persoane) 

Interpretarea rezultatului grilei se poate face la două nivele: 
nivelul conţinutului şi nivelul structurii. La nivelul conţinutului se 
realizează o analiză calitativă luând în considerare construcțiile 

specifice fiecărei figuri ale grilei şi ţinând cont de semnificația 
constructelor. Landfield şi Epting (1987, apud Neimeyer, 1993) 
sugerează următoarele întrebări ghid pentru analiza de conținut: 
Plecând de la faptul că polii unui construct reprezintă alternative 
opuse în sistemul subiectului, cum afectează acest fapt alegerile 
comportamentale pe care subiectul le face?; Care sunt temele majore 
pe care el sau ea le invocă în relaţiile apropiate?; Repetarea unui 
cosntruct sugerează un aspect important din viata persoanei? Se 
consideră subiectul un sistem de referință, descriindu-i pe ceilalți în 
funcţie de relaţiile pe care ei le au cu el?; Ce valori implică polii 
opuşi ai constructului?; Ce limbaj foloseşte subiectul în descrierea 
constructelor, uşor sau dificil de inteles?; Câte constructe pozitive şi 
câte negative sunt invocate?; La nivelul căror constructe persoana 
evaluată diferă major de celelalte persoane semnificative numite în 
grilă? Tot la acest nivel se urmăreşte clasa (abstractizarea) 
constructelor subiectului: calități fizice, roluri sociale, 
comportamente specifice, evaluări globale, atitudini sau interese 
specifice, atitudini şi comportamente manifestate în relaţiile cu 
persoanele semnificative, dimensiuni intrinseci persoanei. De 
exemplu, persoana cu numărul 5 îşi alege constructele din domeniul 
comunicării sociale şi analizează relaţiile cu ceilalți în termeni de 
dragoste, ură, sensibilitate, nerăbdare, afecțiune şi emofionalitate. 

La nivel structural, se urmăreşte gradul general al 
diferentierilor în sistemul de constructe, sau între figurile evaluate în 
grilă, relaţiile specifice între anumite cosntructe şi anumite elemente. 
Se urmăresc cotele oferite pe linii pentru fiecare construct şi se 
compară cu cotele celorlalte constructe. Este astfel relevat un pattern 
de constructe, unele relationándu-se, altele rămânând izolate. De 
exemplu, persoana numărul 5, subiectul grilei exemplu asociază 
dragostea pentru oameni cu percepția acelor persoane ca fiind 
inteligente. Este interesat de observat că ea se urăşte pe sine şi se 
consideră doar mediocră. De asemenea, a fi detașat, a fi o persoană 
cu care este uşor să interactionezi înseamnă a fi înțelegător, sensibil 
şi copilăros. Interesant în acest pattern nu intră constructul — 
afectuos, ce pare destul de izolat de celelalte constructe. Compararea 
cotelor pe coloane evidenţiază asemănările şi diferențele dintre 

elementele grilei, dintre persoanele invocate. Analiza structurală a 
grilei pune astfel în relief patternurile constructelor, dar şi ale 
relaţiilor dintre persoanele implicate aşa cum ele sunt percepute de 
subiect. Plecând de la aceste rezultate, investigații ulterioare pot fi 
derulate. 


2.1.10. Scala de convingeri şi atitudini generale forma 
scurtă (GABS) se axează mai mult pe evaluarea celor patru 
conţinuturi ale cognitiţiilor iraționale: realizare, aprobare, confort şi 
dreptate. Dintre cognifii, măsoară evaluarea globală a propriei 
persoane şi evaluarea globală a valorii altora. Una dintre subscale 
vizează raționalitate iar însumarea celorlalte oferă un scor global al 
irationalitatii. 

Componentele scalei sunt concordante cu modelul cognitiilor 
iraționale propus de Bernard si DiGiuseppe (1989, apud Walen, 
DiGiuseppe si Dryden, 1992), Ellis si Dryden (1987) nevoia de 
realizare (Trebuie să fiu competent în aproape toate domeniile 
importante din viata mea), aprobare (Am nevoie de aprobarea şi 
dragostea celorlalți), confort (E de nesuportat să nu mă simt 
confortabil tot timpul), dreptate (Lumea trebuie să fie dreaptă şi 
justă) si control (E groaznic să nu ai control asupra a ceea ce fi se 
întâmplă) ocupă un loc important alături de cele patru categorii de 
cognifii iraționale. Societatea nu ne învaţă să facem distincția între 
dorințe şi nevoi, formularea dorințelor în termeni de nevoi poate 
genera un puternic distres emoţional. Scala măsoară deci nevoia de 
realizare, aprobare, confort şi dreptate. 

De asemenea, componenţa scalei este consistentă cu 
concluziile lui Shaw (1989, apud Bernard, 1998) cum că 
irationalitatea este structurată în jurul ariilor de conţinut (confort, 
realizare, aprobare) mai dregrabă decât în jurul proceselor (trebuie, 
catastrofizare, toleranță scăzută la frustrare, evaluarea globală a 
persoanei). 

Evaluarea globală a propiei persoane, dar şi a valorii celorlalji 
s-a dovedit a fi o schemă puternică în generarea distresului emoţional 
(David şi colab, 2005). Majoritatea scalelor se axează în principal pe 
evaluarea globală a propriei valori, pe neacceptare de sine şi mai 

puţin pe neacceptarea, evaluarea globală a valorii celorlalți. Acest 
instrument, însă îşi propune să măsoare ambele dimensiuni ale 
neacceptării necondiționate, atât de sine cât şi de ceilalți. 

Repartiția pe subscale a celor 26 de itemi este următoarea: 
Rationalitate: 4, 9, 19, 24; Evaluarea globală a propriei valori: 7, 10, 
13, 22; Nevoia de realizare: 1, 11, 18, 20; Nevoia de aprobare: 6, 23, 
25; Nevoia de confort: 3, 5, 17, 16; Cerinta absolutistă de dreptate : 
2, 12, 14, 21; Evaluarea globală a celorlalți: 8, 15, 26; Total 
Irationalitate: suma subscalelor 2-7. 

Administrarea scalei poate fi fácutá atát individual cát gi 
colectiv. 

Subiecfii sunt rugati sá evalueze pe o scalá Lickert de 5 
puncte (17 puternic împotrivă, 2= împotrivă, 3= neutru, 4= de acord, 
5= puternic de acord) măsura în care sunt de acord cu afirmaţiile ce 
descriu cognitiile iraționale. Nu există cotatii inverse, se adună 
cotele, obținându-se un total pe subscale. Acesta relevă măsura în 
care clienții interiorizeazá una dintre dimensiunile irationalitatii pe 
care scala o evaluează, dar şi gradul de raționalitate manifestat de 
aceştia. 

Calcularea coeficientului a Cronbach s-a făcut incluzând în 
studiu 208 subiecţi, tineri şi adolescenţi. Valoarea acestuia este de 
.81, ceea ce relevă o bună consistență internă a scalei, deci o bună 
fidelitate. Din cei 208 de subiecți, 110 au completat de asemenea şi 
Chestionarul gândurilor automate, STAI X1 şi X2, Inventarul fobiei 
sociale SPIN, iar restul de 94 de subiecţi au răspuns şi Inventarului 
POMPS de evaluare emoțională şi Scalei de acceptare necondiționată 
de sine (USAQ). 

Se obțin corelaţii semnificative inverse între subscala de 
Rationalitate şi scorul obținut la Chestionarul gândurilor automate 
(r= -.27, p < 0.01). Rezultatul este în conformitate cu teoria terapiilor 
cognitive conform căreia, un subiect raţional va manifesta mai puţine 
gânduri automate. 

Subscala de evaluare globală a propriei valori corelează 
semnificativ la p< 0.01 cu Chestionarul gândurilor automate (r=.40), 
SPIN (1=.40), STAI X2 (r=. 25). Deci, cu cât o persoană se evaluează 
global ca fiind fără valoare, cu atât va înregistra o mai mare frecvență 

a gândurilor automate, o fobie socială mai mare şi o mai puternică 
anxietate ca trăsătură. Interesant, nu se obțin corelaţii semnificative 
cu scala de acceptare necondiționată de sine. Subscala ce măsoară 
nevoia de realizare corelează semnificativ la un p< 0.01 cu SPIN 
(r=.38), Chestionarul gândurilor automate (r=.26), STAI X1 (r= .28) 
şi STAI X2 (r=.32). Cu cát cognitia trebuintei de realizare este 
interiorizatá mai mult, cu atát cregte fobia socialá, starea de anxietate, 
dezvoltarea anxietátii ca trăsătură şi frecvența gândurilor automate. 

Subscala nevoie de aprobare corelează semnificativ la un p< 
0.01 cu Chestionarul gândurilor automate (r=.35), SPIN (1=.34), 
subscala emoții disfunctionale POMPS (r=. 26), invers cu USAQ (r= 
-.33) şi la un p< 0.05 cu STAI X2 (r=.24). O credință puternică in 
ideea că avem nevoie de aprobarea şi dragostea celorlalți ne conduce 
la o mai mare frecvenţă a. gândurilor automate, la fobie socială, 
anxietate ca trăsătură, emoții disfunctionale mai puternice şi la lipsa 
acceptării necondiționate de sine. Subscala ce evaluează nevoia de 
confort corelează semnificativ la un p< 0.01 cu Chestionarul 
gândurilor automate (r=.32), SPIN (r=.36), STAI X2 (r=.27) şi la un 
p< 0.05 cu STAI X1 (r=.20). Prezenţa cognitiei iraționale de tipul 
“am nevoie să mă simt confortabil tot timpul şi în toate condiţiile” 
este asociată cu mai multe gânduri automate, cu o mai puternică 
fobie de interacţiune socială şi cu o anxietate mai intensă atât ca stare 
cât şi ca trăsătură. 

Subscala cerinfei pentru dreptate corelează semnificativ la un 
p< 0.01 cu Chestionarul gândurilor automate (r=.24), SPIN (r-.31), 
STAI X2 (r=.29) şi la un p< 0.05 corelează invers cu USAQ 
(r= -.24). Cerinta iraţională de a fi tratat cu dreptate de către ceilalți 
se relationeazá cu o mai mare frecvenţă a gândurilor automate, cu o 
mai intensă anxietate socială şi ca trăsătură, dar şi o acceptare 
necondiționată mai mică. Evaluarea globală a valorii celorlalţi 
corelează semnificativ cu SPIN (r=.26) la un p< 0.01 şi cu STAI X1 
(r=.22), STAI X2 (r=.23) la un p< 0.05. Neacceptarea celorlati se 
relationeazá cu o mai mare frecvență a gândurilor automate şi cu o 
anxietate mai ridicată atât ca stare cât şi ca trăsătură. 

Se obţin corelaţii semnificative la p< 0.01 între subscala de 
Irationalitate şi Chestionarul gândurilor automate (r=.38), SPIN 

(r=.45), STAI X1 (r=.27), STAI X2 (r=.36) si o corelaţie inversă cu 
USAQ la p< 0.05 (r= -.25). O iraţionalitate ridicată se asociază deci 
cu o anxietate mai ridicată atât socială cât şi ca stare gi trăsătură; 
frecvența gândurilor automate creşte şi persoana tinde să nu se 
accepte necondiționat. 

S-au întocmit următoarele etaloane pentru subscalele 
instrumentului: 


Foarte 
ridicat 


GABS-SF 
Pentru fiecare afirmaţie, vă rugăm să indicaţi măsura in care sunteți de 
acord sau împotrivă încercuind numărul corespunzător. Incercati să fiţi cát mai 
sinceri şi să nu lăsaţi ca răspunsul la o afirmaţie să influenţeze răspunsul la o alta. 
Nu există răspunsuri bune şi răspunsuri greşite, suntem interesaţi doar de propria 
dumneavoastră părere. 


l. Este insuportabil să eşuez 
în lucruri importante şi nu 
suport să nu reuşesc să le fac. 


2. Nu pot suporta lipsa de 
consideraţie din partea altor 
persoane şi nu pot tolera ideea 
că ar putea fi incorecti. 
3. Este de nesuportat să mă 
simt inconfortabil, tensionat 

sau nervos şi nu suport să fiu 


2 3 
aşa atunci când sunt. 


| 4. Atunci când viața este prea şi] 1 | 2 | 3 | 


mă simt inconfortabil, înțeleg că 
nu este îngrozitor să te simți aşa 
sau tensionat, ci numai regretabil, 


5. Nu pot suferi să fiu 2 3 5 
tensionat sau nervos şi cred că 
tensiunea este insuportabilă. 


6. Nu pot suferi să nu fiu plăcut 
de oamenii care sunt importanți 
pentru mine şi este insuportabil 
dacă ei nu mă plac. 

7. Dacá oameni importanti nu 
má plac, este din cauzá cá eu 
sunt o persoaná nespus de rea 
i nesuferitá. 
8. Când sunt tratat fără 
consideraţie, cred cá acest 
lucru arată că în lumea 
aceasta există persoane rele si 
neputincioase. 
9. Dacă sunt respins de cineva 
care-mi place, pot să mă 
accept pe mine  insámi 
(insumi) si sá imi recunosc 
valoarea ca ființă umană. 
10. Dacă nu îndeplinesc bine 
Sarcinile care sunt foarte 
importante pentru mine, este 
din cauză că sunt o persoană 
rea şi lipsită de valoare. 

11. Este îngrozitor să ai 
rezultate slabe în unele acţiuni 
importante şi cred că este o 
catastrofă să obţin rezultate 
slabe. 


12. Cred că e teribil de rău 2 RR nes 
când oamenii nu mă respectă. 


13. Atunci când oamenii pe 
care eu îi plac mă resping sau 
nu mă plac, este pentru că 
sunt o persoană rea şi lipsită 
de valoare. 


| 14. Nu pot suporta să fiu tratat | 1 | 2 | 3 | 4 | 

fără respect şi cred 
incorectitudinea este 
intolerabilă. 

15. Cred că persoanele care 
nu se comportă cinstit față de 
mine sunt rele şi lipsite de 
valoare. 

16. Dacă oameni importanți 
nu mă plac, asta îmi arată că 
sunt o persoană lipsită de 
valoare. 

17. Este îngrozitor să existe 
ceartă în viata cuiva şi este o 
catastrofă să fii certat. 

18. Nu pot accepta să nu fac 
bine sarcinile importante şi 
este insuportabil să eşuez. 

19. Este important ca oamenii 
să se comporte cinstit faţă de 
mine de cele mai multe ori, 
dar realizez că nu trebuie să 
fiu tratat corect doar pentru că 
doresc acest lucru. 

20. Va fi o catastrofă dacă nu 
îndeplinesc bine lucrurile care 
sunt importante. 

21. Este de nesuportat să nu 
fii respectat de oameni şi nu 
pot tolera acest lucru. 


22. Nu pot suferi cearta în 
viaţa mea. 


23. Trebuie să fiu plăcut şi 
acceptat de persoanele care 
vreau să mă placă, şi nu voi 
accepta ca ele să nu mă placă. 
24. Vreau să fiu plăcut şi 
acceptat de oamenii pe care îi 
plac, dar înțeleg că ei nu 
trebuie să mă placă doar 
pentru că eu vreau asta. 

25. În situaţiile în care oameni 
ce aş dori să mă placă, nu sunt 
de acord cu mine sau má 


resping, nu suport faptul că ei 
nu mă plac. 


26. Dacă oamenii nu mă 
respectă, acest lucru arată că 
ei sunt persoane rele. 


2.2. Instrumente clinice de măsurare a personalității 
2.2.1. Chestionarul Schemelor Cognitive Young - Forma 
Scurtă 3 (YSQ-S3) 

J. Young (2003) introduce termenul de scheme dezadaptative 
timpurii şi le definește ca fiind teme largi cu privire la sine și 
propriile relaţii cu ceilalți ce se dezvoltă în copilărie, se elaborează pe 
parcursul vieții şi sunt disfunctionale într-o anumită măsură. 

Caracteristicile acestor scheme dezadaptative timpurii sunt 
(Zoung, 2003): 

= Se dezvoltă în copilărie ca rezultat al interacțiunii dintre 
temperamentul înnăscut şi experienţele negative de zi cu 
zi ce apar în relația copilului cu persoanele apropiate; 

= Sunt responsabile pentru generarea unui distres emoţional 
puternic, conduc la consecințe defavorabile persoanei sau 
celor din jurul său; 

* Împiedică dezvoltarea autonomiei, exprimării proprii, 
acceptării şi a bunei interrelationari; 

* Sunt convingeri bazale, patternuri adânc înrădăcinate, 
teme centrale ale sinelui; 

* Sunt activate de evenimentele zilnice relevante schemei 
sau de o stare biologică. 

Au fost identificate optsprezece scheme grupate în cinci 
categorii numite domenii ale schemelor, fiecare dintre cele cinci 
categorii reprezintă o componentă importantă a nevoilor pe care un 
copil le are. 

Primul domeniu este reprezentat de separare şi respingere şi 
constă in expectanta cá nu vor fi satisfăcute nevoile de securitate, 
siguranță, îngrijire, empatie, acceptare si respect. Acest prim 
domeniu este compus din cinci scheme: 

Abandon / instabilitate (AB) — sentimentul că cei apropiaţi nu 
vor putea să ne ofere susținerea emoțională de care avem nevoie, să 

ne protejeze pentru că ei la rândul lor sunt emoţional instabili, nu 
sunt prezenți, vor muri iminent sau ne vor părăsi pentru altcineva; 

Neincredere / abuz (MA) — credinţa că într-un final tot vom fi 
ingelati, că ceilalţi ne ingealá, abuzează de noi, ne fac să suferim, ne 
umilesc sau mint. Acest rău creat de ceilalți este perceput intentional; 

Deprivare emoţională (ED) — ceilalţi nu ne oferă dragostea 
necesară. Există trei forme majore de deprivare emoţională: a) 
deprivarea de îngrijire (absenţa atenţiei, afecțiunii şi căldurii 
sufleteşti); b) deprivarea de empatie (absenţa înțelegerii), c) 
neoferirea protecţiei (absenţa directionárii, ghidárii); 

Deficienfá / ruşine (DS) — sentimentul că suntem fără valoare, 
suntem răi, nedoriți, inferiori sau incapabili în anumite aspecte 
importante ale vieţii, iar dacă acest lucru se vede nu vom mai fi iubiţi 
de ceilalţi. Persoanele care interiorizează această schemă sunt 
sensibili la critică, sunt foarte conştienţi de ei înşişi, se compară cu 
ceilalţi, nu sc simt în siguranță în prezenţa celorlalți, au sentimentul 
de ruşine legat de propriul “handicap”. Acesta poate fi personal 
(impulsuri de furie) sau public (înfăţişare fizică neaspectuoasa); 

Izolare socială / înstrăinare (SI) — senzaţia de izolare fata de 
restul lumii, că suntem diferiți de alţii şi că nu putem face parte dintr- 
un grup. 

Al doilea domeniu este cel al autonomiei şi performanţei 
scăzute şi se referă la propria capacitate de a supraviețui şi funcționa 
independent. Reprezentative pentru acest domeniu sunt următoarele 
scheme: 

Dependenţă / incompetenfá (DI) — credința că suntem 
incapabili de a ne îndeplini bine responsabilitatile zilnice fără un 
sprijin considerabil din partea celorlalţi. Se manifestă neajutorarea. 

Vulnerabilitate la rău şi boală (VH) — frica exagerată de 
catastrofe iminente ce pot să ni se întâmple oricând şi nu le putem 
preveni. Această frică poate apărea în legătură cu diferite boli de care 
ne putem îmbolnăvi (atacuri de inimă), cu diferite probleme 
emoționale grave (teama de a nu înnebuni) sau alte catastrofe externe 
(prăbuşirea avioanelor). 

Protectionism / sine nedezvoltat (EM) — o relaţie de apropiere 
şi o implicatie emoţională exagerată cu una dintre persoanele 

apropiate (deseori părinţi), relație care împiedică dezvoltarea propriei 
identități şi a relaționării sociale. Este o convingere că cel putin una 
dintre persoanele implicate nu va putea trăi fără cealaltă, nu va putea 
fi fericită dacă nu va avea sprijinul acesteia. Persoanele care 
manifestă această schemă sunt persoane fără un scop, care nu ştiu 
pentru ce trăiesc. 

Eşec (FA) — blamarea de sine, convingerea că nu este capabil 
să facă ceva bine, că inevitabil va greşi, va eşua în autorealizare 
(şcoală, carieră, sport), că e prost, cu un statut social scăzut, 
înregistrează mai putin succes decât ceilalți de aceeaşi vârstă. 

Al treilea domeniu confine scheme cu privire la limite 
defectuoase şi constă în incapacitatea sau stabilirea cu deficiență a 
limitelor interne, a responsabilitatilor față de altul, a scopurilor pe 
termen lung. Apar dificultăţi în respectarea drepturilor celorlalți, în 
stabilirea şi atingerea unor scopuri personale realiste. Acest domeniu 
este caracterizat de două scheme: 

Revendicare / grandiozitate (ET) — credinţa că suntem 
superiori altor oameni, revendicăm drepturi şi privilegii speciale, 
regula reciprocitatii nu funcționează in acest caz. Revendicăm 
dreptul de a face ce vrem, indiferent dacă ceea ce dorim este ancorat 
în realitate sau nu, indiferent care este costul pentru celălalt. Un sens 
exagerat al superiorității se manifestă (suntem printe cei mai faimoşi 
oameni) cu scopul de a obţine control şi putere. 

Autocontrol / auto-disciplină insuficientă (IS) — dificultatea 
de a fi controlat, disciplinat în obţinerea scopurilor, insuficient 
control al emoțiilor şi impulsurilor, toleranță scăzută la frustrare, 
dorința excesivă de menţinere a confortului, de evitare a situațiilor 
neplăcute în detrimentul persoanei. 

Dependenţa de alții este cel de al patrulea domeniu iar 
schemele componente constă în focalizarea excesivă pe satisfacerea 
dorințelor, nevoilor altora în detrimentul satisfacerii propriilor 
dorinţe şi nevoi, acest lucru realizându-se pentru a câştiga dragostea 
şi aprobarea celor din jur. Schemele acestui domeniu sunt: 

Subjugarea (SB) — supunerea excesivă controlului celorlalți, 
de obicei pentru a evita furia, părăsirea sau alte represalii. Are două 
forme principale: subjugarea nevoilor (propriile preferinţe, decizii şi 

dorințe sunt suprimate) şi subjugarea emoțiilor (exprimarea emoțiilor 
este suprimată, în special cea a furiei). 

Sacrificiul propriu (SS) — fixarea excesivă asupra satisfacerii 
voluntare a nevoilor zilnice ale celorlalţi cu propriile noastre costuri. 
De ce? Pentru a preveni îndurerarea celorlalți, pentru a evita 
sentimentul de a fi egoist, pentru a menţine relaţia cu acea persoană 
percepută ca nevoiașă. 

Căutarea aprobării / recunoaşterii (AS) — căutarea exagerată 
a aprobării, recunoaşterii sau atenţiei celorlalţi, fapt ce împiedică 
dezvoltarea identităţii de sine. Stima de sine este dependentă de 
reacţia celorlalți în principal. 

Cel de al cincilea domeniu este dat de hipervigilență şi 
inhibiție — sentimentele, impulsurile, alegerile spontane sunt 
împiedicate a se exprima, persoana nu-şi rezervă dreptul de a fi 
fericit, relaxat. Sănătatea, relațiile apropiate au de suferit în urma 
acestui fapt. Schemele celui de al cincilea domeniu sunt: 

Negativism / pasivitate (NP) — aspectele negative ale vieții 
sunt exagerat conturate, subliniate, scoase la iveală, maximizate 
(durere, moarte, pierdere, dezamăgiri, conflicte, vină, resentimente, 
probleme nerezolvate, greşeli, potenţiale trădări etc.) în timp ce 
evenimentele pozitive, optimiste sunt minimalizate. 

Inhibiție emoțională (EI) - inhibarea acțiunilor, 
sentimentelor, comunicării spontane pentru a evita în special 
dezaprobarea celorlalți, sentimentul de ruşine şi de pierdere a 
controlului asupra propriilor impulsuri. Cele mai întâlnite arii de 
inhibitie ar fi: a) inhibarea furiei şi agresivitatii, b) inhibarea 
impulsurilor pozitive, c) dificultate în exprimarea vulnerabilitatii sau 
a comunicării propriilor sentimente, d) excesiva invocare a 
rationalitáfii şi eliminarea emofionalului. 

Standarde nerealiste / hipercriticism (US) — credința cá 
trebuie să atingem nişte standarde interiorizate foarte ridicate de 
comportament şi performanţă, cu scopul de a evita critica. Aceste 
standarde nerealiste pot apărea sub forma perfectionismului, atenției 
deosebite la detalii, reguli rigide de tipul “trebuie”, nemulțumirea că 
mai multe s-ar fi putut realiza. 

Pedepsirea (PU) — convingerea că oamenii ar trebui aspru 
criticati pentru greşelile lor. Implicá tendinţa de a fi furios, intolerant, 
punitiv şi nerăbdător cu acei oameni (inclusiv cu noi înşine) ce nu 
satisfac propriile noastre expectante sau standarde. Greşelile sunt 
uitate cu greutate, nu se fine seama de natura failibilă a omului. 

În tulburarea de personalitate de tip bordeline se întâlnesc 
aproape toate cele 18 scheme, dar în special: Abandon, Neîncredere / 
Abuz, Deprivare emoţională, Deficienţă, Auto-control insuficient, 
Subjugare şi Pedepsirea. Schemele centrale în tulburarea de 
personalitate narcisistă sunt: Deprivarea Emotionalá, Deficiența si 
Revendicare, deseori ele se asociază cu Neîncredere / Abuz, Izolare 
socială / Alienare, Eşec, Auto-control insuficient / Auto-disciplină 
insuficientá, Subjugare, Cáutarea aprobárii / Cáutarea recunoasterii, 
Standarde nerealiste / Hipercriticism, Pedeapsá (Young, Klosko si 
Weishaar, 2003). Pacienţii cu tulburări de personalitate de tip 
paranoid, borderline şi dependent manifestă scheme cognitive din 
domeniul separării si deficienței, iar pacienţii obsesivi şi pasiv — 
agresivi sunt caracterizați de schemele autocontrolului insuficient şi 
revendicare (limite defectuoase) (Nordahl, Holthe şi Haugum, 2005). 

Chestionarul schemelor cognitive Young — Forma Scurtă 3 
(YSQ-S3) este format din 114 itemi gi măsoară toate cele 
optusprezece scheme cognitive: Deprivare emoțională (ED): 1,25, 
. 49, 73, 96; Abandon (AB): 2, 26, 50, 74, 97; Neincredere / abuz 

(MA): 3, 27, 51, 75, 98; Izolare socială / înstrăinare (SI): 4, 28, 52, 
76, 99; Deficienţă / ruşine (DS): 5, 29, 53, 77, 100; Eşec (FA): 9, 33, 
57, 81, 103; Dependenţă / incompetentá (DI): 10,34, 58, 82, 104; 
Vulnerabilitate la rău şi boală (VH): 11, 35, 59, 83, 105; 
Protectionism / sine nedezvoltat (EM): 12, 36, 60, 84, 106; 
Subjugarea (SB): 13, 37, 61, 85, 107; Sacrificiul propriu (SS): 17, 41, 
65, 89, 110; Inhibitie emotionalá (ET): 18, 42, 66, 90, 111; Standarde 
nerealiste / hipercriticism (US): 19, 43, 67,91, 112; Revendicare / 
grandiozitate (ET): 20, 44, 68, 92, 113; Autocontrol / auto-discipliná 
insuficientă (IS): 21, 45, 69, 93, 114; Căutarea aprobării / 
recunoaşterii (AS): 16, 14, 22, 30, 38, 46, 54, 62, 70, 78, 86, 94, 101, 
108; Negativism / pasivitate (NP): 7, 15, 23, 31, 39, 47, 55, 63, 71, 

79, 87; Pedepsirea (PU): 8, 16, 24, 32, 40, 48, 56, 64, 72, 80, 88, 95, 
102, 109. 

Chestionarul presupune ca subiecții să evalueze pe o scală 
Likert de 6 puncte cât de bine îi descrie fiecare item în parte (1 = 
total neadevărat, 2 = de cele mai multe ori neadevărat pentru mine, 3 
= într-o oarecare măsură mai adevărat decât neadevărat, 4 = moderat 
adevărat pentru mine, 5 = de cele mai multe ori adevărat pentru 
mine, 6 = mă descrie perfect). 

Itemii sunt grupaţi în funcţie de scheme. Pe foaia de cotare, 
un cod de două cifre apare după fiecare item, el indicând schema 
măsurată. Terapeutul de obicei nu înregistrează scorul total sau media 
scorului pentru fiecare schemă, ci se va încercui itemii cu scorurile 
cele mai înalte (5 sau 6). Itemul cotat înalt va spune ceva despre 
pacient, un lucru ce merită atenție. Terapeutul poate apoi revedea 
rezultatele împreună cu clientul, punând întrebări despre acei itemi la 
care s-au înregistrat scoruri ridicate. De obicei, aceşti itemi 
evidenţiază o schemă importantă pentru pacient, care va fi discutată 
în terapie. Astfel, terapeutul va vorbi cu pacientul despre schema 
respectivă, apoi îl va învăța numele fiecărei scheme pentru care se 
obține un scor ridicat şi semnificația ei. 

Pentru stabilirea fidelității scalei, au fost incluşi în studiu, 160 
de subiecţi, tineri şi maturi. Administrarea instrumentului s-a făcut 
atât colectiv cât şi individual. 

Scala are o fidelitate foarte bună, s-a obţinut un a Cronbach = 
.96. Au fost de asemenea calculati coeficienţii a Cronbach pentru 
subscale, aceştia susținând o bună fidelitate a subscalelor, coeficienții 
fiind cuprinşi între .70 şi .90. 

Cei 160 de subiecți au completat şi scalele STAI X1 si 
STAIX2 pentru măsurarea anxietatii. După întocmirea etalonului 
pentru YSQ — S3 au fost eliminaţi subiecţii care au obţinut scoruri 
medii, pentru fiecare subscală. S-au realizat apoi comparații între 
subiecţii ce au înregistrat scoruri mici şi subiecţii cu scoruri mari atât 
pentru nivelul anxietáfii ca stare cât şi ca trăsătură. 

Pentru anxietatea ca stare, nu se obţin diferente semnificative 
între cele două grupuri, excepție făcând schemele Us (t=2.55, 
p=.014) şi Pu (t=2.31, p=.025). Persoanele ce își fixează standarde 

foarte înalte, uneori nerealiste, fiind foarte critice cu ele însele (m2, 
s.d.2) înregistrează o stare de anxietate mai ridicată decât persoanele 
opuse lor (m2-48, s.d.2=2.98; m1=46.06, s.d.1=2.64). De asemenea, 
starea de anxietate creşte şi atunci când suntem intoleranti față de 
propriile greşeli, dar şi față de greşelile celor din jur (m2=48.07, 
s.d.2= 3.90; ml= 45.95, s.d.=2.77). 

Spre deosebire de anxietatea ca stare, nivelul anxietăţii ca 
trăsătură este puternic influențat de tăria credinței în aproape toate 
schemele cognitive dezadaptative descrise de Young. 


YSQ-S3 
Instructiuni: lista de mai jos cuprinde afirmaţii folosite de o persoana 
pentru a se descrie pe sine. Vă rugăm citiţi cu atenţie fiecare afirmaţie şi decideti 
cât de bine vă descrie pe d-voastră. Când nu sunteţi sigur/ă, răspundeţi în funcție de 
ceea ce simfiti şi nu în funcţie de ceea ce credeţi că este adevărat. Alegeţi valoarea 
dintre | şi 6 care credeţi că vă descrie cel mai bine şi scrieţi numărul în locul din 
fata afirmației. 


1-complet neadevărat despre mine- 4-mediu adevărat 
2-în parte neadevărat despre mine 5-destul de adevărat despre mine 
3-mai mult adevărat decât neadevărat 6-mă descrie perfect 


Do Ín general nu am avut pe cineva care sá se ingrijeascá de mine, cáreia (cáruia) 
să-i împărtăşesc din viata mea, sau căreia (căruia) să-i pese mult de tot ceea ce se 
întâmpla cu mine. 

2  M-am agăţat de cei apropiaţi mie pentru că m-am temut cá mă vor părăsi. 

3__ Simt că oamenii vor profita de mine. 

4___ Nu-mi găsesc locul nicăieri. 

$___ Nici o femeie/bărbat pe care o/il doresc nu mă poate iubi odată ce îmi va 
vedea defectele. 

6 Este important pentru mine să fiu plăcut(ă) de aproape toată lumea pe care o 
ştiu. 

7___ Chiar şi când lucrurile par să meargă bine, eu cred că este doar temporar. 

8__ ^ Dacáfaco greşeală, merit să fiu pedepsit(ă). 

9 Aproape oricare din activităţile mele de la şcoala sau de la serviciu nu este 
atât de bine făcută ca a celorlalţi. 

10___ Nu mă simt capabil(ă) să mă descurc singur(ă) în fiecare zi a vieţii mele. 
11____Nu pot scăpa de sentimentul ca ceva rău este pe cale să se întâmple. 

12  Nuam fost în stare să mă despart de părinții mei în felul în care o fac ceilalți 
de vârsta mea. 

13___ Cred că dacă fac ceea ce cred, dau numai de necazuri. 

14___Mă schimb în funcţie de oamenii cu care sunt pentru ca ei să mă placă mai 
mult. 

15____Dacă uneori se întâmpla ceva bun, mi-e teama că ceva rău va urma. 

16 — Dacă nu fac tot ce pot, pot să mă aştept să pierd. 

17____ Sunt genul care de obicei sfârşeşte prin a avea grijă de cei apropiaţi mie. 
18___ Sunt prea conştiincios (conştiincioasă) să arăt sentimente pozitive faţă de 
ceilalţi (afecțiune, preocupare). 

19___ Trebuie să fiu cel mai bun în tot ce fac; nu accept să fiu al doilea dintre cei 
mai buni. 

20 Am probleme când trebuie sa accept un „nu” ca răspuns, când vreau ceva de 
la ceilalți. 

21___ Nu mă pot motiva să îndeplinesc sarcini plictisitoare şi de rutina. 

22  Incerc să mă adaptez. 

23____Nu poți fi totdeauna atent, mereu va apărea ceva rău. 

24  Nuexistá nici o scuză dacă fac o greşeală. 

25___ În general, oamenii nu au fost lângă mine ca să îmi ofere căldură, sprijin şi 
dragoste. 

26___ Am atâta nevoie de ceilalţi, încât má îngrijorez cá ii voi pierde. 

27__ Simt că nu trebuie să las garda jos în prezenţa altor oameni pentru că altfel 
mă vor răni intenţionat. 

28 Sunt fundamental diferit(ă) de ceilalţi oameni. 

29 __ Nici unul din cei pe care îi doresc eu nu va putea să stea lângă mine odată ce 
mă va cunoaşte cu adevărat. 

30  Stima mea se bazează mai ales pe felul cum mă vad ceilalți. 

31  Oricát de mult aş munci, mi-e teamă cá aş putea să fiu falit(4) financiar. 
32___ Oamenii care nu-şi cunosc limitele îndeajuns ar trebui pedepsiţi în vreun fel. 
33___ Sunt incompetent(ă) când este vorba de realizări. 

34___ Mă gândesc la mine ca şi la o persoană dependentă când este vorba de viata 
de zi cu zi. 

35___ Simt că un dezastru (natural, chimic, medical sau criminal) se poate întâmpla 
in orice moment. 

36___ Părinţii mei şi cu mine tindem să ne implicám în viaţa şi problemele 
celuilalt. | 

37___ Simt că nu am altă posibilitate decât să îndeplinesc dorinţele altora, altfel mă 
vor respinge. 

38  Sáam bani şi să ştiu lume bună mă face sa fiu mai valoros(valoroasă). 
39___Mă îngrijorez de faptul că o decizie greşită poate duce la dezastru. 

40___ În general nu accept scuzele altora. Ei nu sunt doritori să-şi asume 
responsabilităţi şi să suporte consecințele. 

41___ Sunt o persoană bună, deoarece mă gândesc la alții mai mult decât la mine. 
42___ Mi se pare jenant să-mi exprim sentimentele altora. 

43  [ncerc să fac tot ce pot, nu mă mulțumesc cu suficient. 

44___ Sunt deosebit(ă) şi nu trebuie să accept restricţiile impuse de ceilalți. 

45  Dacánu îmi pot atinge un scop, devin repede frustrat(4) şi renunţ. 

46  Petrec mult timp pentru aspectul fizic, pentru ca oamenii sa mă valorifice. 
47 Sunt obsedat(ă) des de deciziile minore, deoarece, consecințele unei greşeli 
par serioase. 

48___Dacă nu îmi fac treaba ar trebui să sufăr consecințele. 

49___ Foarte mult timp din viaţa mea nu am simţit cá sunt special(ă) pentru 
cineva. 

50___ Mă tem că oamenii de care má simt apropiat(ă) mă vor părăsi sau abandona. 
51 Este doar o problemă de timp, ca cineva să ajungă să mă trădeze (să mă 
înşele). 

52  Locul meu nu e aici, sunt singuratic(ă). 

53____ Nu merit dragostea, atenţia şi respectul celorlalţi. 

54  Realizárile sunt mai valoroase pentru mine dacă oamenii le observă. 
55___Mă simt mai bine pretinzând că lucrurile nu-mi vor merge bine, ca să nu má 
simt rău dacă lucrurile nu merg bine într-adevăr. 

56___Mă gândesc des la greşelile pe care le fac şi sunt furios(ă) pe mine. 

57___ Majoritatea celorlalți sunt mai capabili decât mine în domeniile profesionale 
şi în realizări. . 

58 — Sunt mai puţin capabil decât majoritatea oamenilor. 

59___Mă tem că o să fiu atacat(a). 

60___ Este foarte greu pentru mine şi părinții mei să păstrăm detalii intime despre 
celălalt fără să ne simțim vinovaţi şi ingelafi. 

61___ În relaţii, las pe cealaltă persoană să aibă un cuvânt de spus. 

62  Suntatát de preocupat(ă) să mă adaptez, încât uneori uit cine sunt eu. 
63___Mă concentrez mai ales asupra evenimentelor si situaţiilor de viată negative. 
64___ Când oamenii fac ceva rău, am probleme să aplic expresia: „lartă şi uită”. 
65 Sunt atât de ocupat(ă) să mă ocup de oamenii de care îmi pasă, încât am 
putin timp pentru mine. 

66___Mi se pare greu să arăt căldură şi spontaneitate. 

67____Trebuie să-mi îndeplinesc toate responsabilitatile. 

68___Detest să fiu constrâns(ă) sau reţinut(ă) din ceea ce vreau eu să fac. 

69___Nu sacrific satisfacția imediată pentru obținerea unui scop îndepărtat. 
70 Mise pare greu să-mi fixez propriile scopuri fără să mă gândesc cum ceilalți 
vor răspunde alegerilor mele. 

71  Tindsá fiu pesimist(à). 

72 Port pică chiar dacă persoana s-a scuzat. 

73 În cea mai mare parte a timpului nu am avut pe cineva care să mă asculte 
într-adevăr, care să mă înțeleagă, sau care să investească în mine sentimente 
adevărate. 

74____ Când simt că cineva la care tin se îndepărtează de mine, devin disperat(ă). 
75___ Sunt destul de suspicios (suspicioasă) în privința motivelor altora. 

76 X Mă simt strain(&) de ceilalți oameni. 

77. | Simt că nu pot fi iubit(à). 

78___ Când má uit la deciziile din viața mea, îmi dau seama că le-am făcut pe 
majoritatea cu gândul la aprobarea de către ceilalți. 

79___ Oamenii apropiaţi mie, mă consideră îngrijorat(ă). 

80___Mă supăr când cred că cineva a renunţat prea repede. 

81____ Nu sunt atât de talentat(ă) cum sunt ceilalți la muncă. 

82___ Judecata mea nu poate fi bună în toate situaţiile de zi cu zi. 

83___Mătem că o sa-mi pierd toți banii şi o să devin un(o) nevoiaş(ă). 

84___ Simt des că dacă părinţii mei trăiesc prin mine, nu mai am viața mea 
personală. 

85___ Întotdeauna îi las pe ceilalți să ia decizii pentru mine, deci nu ştiu ce vreau 
pentru mine. 

86  Chiar dacă nu imi place cineva, tot vreau ca el(ea) să mă placă. 

87  Dacá oamenii se entuziasmeazá de ceva, mă simt inconfortabil şi simt cá i-ag 
avertiza cá ceva merge gresit. 

88___Mă enervez când oamenii se scuză si îi invinuiesc pe ceilalți pentru 
problemele lor. 

89___ Intotdeauna am fost genul care a ascultat problemele altora. 

90___Mă controlez atât de mult, că oamenii cred că nu am emoții. 

91  Simt că este o presiune constantă asupra mea, să îndeplinesc şi să realizez 
diferite lucruri. 

92  Simt că nu trebuie să urmez regulile normale şi convențiile pe care ceilalți le 
fac. 

93____Nu mă pot forța să fac lucruri care nu îmi plac, chiar când ştiu cá este pentru 
binele meu. 

94___ Când nu primesc multă atenție din partea altora, má simt putin important(ă). 
95  Nuconteazá de ce fac o greşeală; când fac ceva greşit trebuie să plătesc. 
96____ Rar am avut o persoană care să mă sfátuiascá sau care să mă îndrume când 
nu am ştiut ce să fac. 

97__ Câteodată sunt atât de ingrijorat(á) că oamenii mă părăsesc, încât îi 
îndepărtez eu de mine. 

98___ De obicei sunt vigilent(ă) faţă de motivele pe care oamenii le au. 

99____ Întotdeauna mă simt înafara grupului. 

100___ Am prea multe defecte de neacceptat în foarte multe aspecte, pentru a mă 
lăsa cunoscut(ă) altora. 

101____ Caut recunoaştere şi admiraţie atunci când îmi spun părerea la o întâlnire 
sau întrunire. 

102___Mă lupt cu mine însumi (însămi) pentru lucrurile în care am eşuat. 

103____ Nu sunt atât de inteligent(ă) ca şi ceilalţi când este vorba de şcoală sau 
serviciu. 

104 Nu am încredere în capacitatea mea de a rezolva toate problemele care 
apar. 

105___Mă tem cá am o boală gravă, deşi nu a fost diagnosticat nimic grav de către 
doctor. 


284 


106  Simt des că nu am o identitate separată de a părinţilor mei sau de a 
partenerului (partenerei) meu (mele). 

107___Am o mulţime de probleme când cer să-mi fie respectate drepturile şi să-mi 
fie luate în seamă sentimentele. 

108___ Complimente şi recompensári multe má fac sa mă simt valoros (valoroasă). 
109___ Sunt o persoană rea care merită să fie pedepsită. 

110___ Ceilalţi oameni mă cunosc ca făcând prea mult pentru alţii şi nu destul 
pentru mine. 

111___ Oamenii mă văd inflexibil(4) din punct de vedere emoţional. 

112___Nu pot să-mi cer scuze pentru greşelile mele. 

113___ Simt că ceea ce am de oferit are mai mare valoare decât contribuţiile altora. 
114 Rar am fost în stare să mă bazez pe propriile mele hotărâri. 


2.2.2. Inventarul Clinic Multiaxial Millon III (Millon 
Clinical Multiaxial Inventory — IIl, MCMI — IID este un 
instrument clinic, foarte popular şi foarte folosit atât în cercetare cát 
şi în activitatea clinică. Prima variantă a testului a fost publicată în 
1977, înainte de DSM - III, aducându-și astfel o contribuţie majoră 
în descrierea tulburărilor de personalitate, Axa II din DSM III. A 
doua variantă a testului - MCMI II a fost publicată în acelaşi an cu 
DSM III — R, şi anume în 1987. Această a doua variantă a suportat 
modificări astfel încât să existe o strânsă corespondenţă între test şi 
sistemul de clasificare a tulburărilor mentale. Ultima variantă MCMI 
— III reflectă direct conţinutul criteriilor de clasificare a tulburărilor 
psihice şi a fost publicat în 1994 (Millon, Millon şi Davis, 1994). 

Testul măsoară 14 tulburări de personalitate (evaluate de 11 
scale ale patternurilor clinice de personalitate şi 3 scale ale 
patologiilor severe de personalitate) în 8 atribute clinice majore sau 
trăsături definitorii (comportament, conduită interpersonală, stil 
cognitiv). Aceste trăsături definitorii fundamentate în teorie, cât şi 
criteriile şi textul descriptiv din DSM IV asigură caracterizarea 
narativă pentru fiecare scală clinică a MCMI - III. 

Stilurile de personalitate reflectă caracteristici schitate si 
pervazive ale modului de funcționare al pacientului. Aceste 
caracteristici tind să se perpetueze şi să agraveze dificultăţile de 
fiecare zi. Ele sunt atât de întipărite şi de automate încât pacientul 
este deseori inconştient de natura lor şi de consecințele lor 
autodistructive. În condiții de  aversitate persistentă, stilul 

maladaptativ al funcționării poate începe să se decompenseze, 
căpătând trăsături care justifică numirea / diagnosticarea de severitate 
moderată sau marcată. 

Tulburările de personalitate evidenţiate prin patternuri clinice 
de personalitate sunt. Scala 1- Schizoid, Scala 2A — Evitant, Scala 2B 
— Depresiv, Scala 3 - Dependent, Scala 4 — Histrionic, Scala 5 - 
Narcisist, Scala 6 A — Antisocial, Scala 6 B - Agresiv (Sadic), Scala 
7 — Compulsiv, Scala 8A — Pasiv - Agresiv, Scala 8B — Conduită de 
eşec. Scalele ce măsoară patologia severă a personalităţii sunt: S — 
Schizotipal, C — Borderline, P — Paranoid. 

Alături de tulburările Axei II, MCMI III evaluează si 
tulburările Axei I. Astfel, scalele sindroamelor clinice sunt: Scala A 
— Anxietate, Scala H — Somatoformă; Scala N — Bipolară — Manie, 
Scala D — Distimie, Scala B —Dependenta de alcool, Scala T — 
Dependenţă de droguri, Scala R — Tulburare de stres post-traumatic. 
Acestora se adaugă scalele sindroamelor severe: Scala SS - 
Tulburare de gándire (schizofrenie), Scala CC — Depresie majorá, 
Scala PP — Tulburare delirantă. 

Testul are si scale de validare: X - Dezváluire, Y - 
Dezirabilitate, Z — Reducerea valorii, V — Validitate. 

Este format din 175 de itemi, subiecții fiind rugaţi să 
răspundă cu adevărat (A) sau fals (F) în funcţie de acordul sau 
dezacordul manifestat față de afirmaţiile oferite de itemi. Scorul brut 
pentru fiecare scală (exceptând Scala X) poate fi calculat prin 
stabilirea unei valori de 1 punct dacă răspunsul este corect si 0 
puncte dacă răspunsul este greşit sau lipseşte. Această valoare este 
apoi ponderatá cu 1 sau 2, folosind o grilă specifică. Cotarea poate fi 
făcută atât manual cât şi computerizat. Se aplică începând cu vârsta 
de 18 ani. 

Studiile care au vizat calitățile psihometrice ale testului au 
evidenţiat o bună fidelitate, coeficienţii alfa Cronbach variind între 
.70 şi .95. S-au obținut corelaţii semnificative între scorurile MCMI 
III şi evaluarea clinicienilor, corelatia cea mai puternică a fost 
înregistrată pentru acele simptome care sunt mai uşor de recunoscut. 
Coeficientii de corelație semnificativi au fost înregistraţi între 
scorurile MCMI-III şi scorurile altor instrumente cum ar fi: 

Inventarul de depresie Beck (BDI), Inventarul comportamental 
general (GBI), Testul de evaluare a alcoolismului Michigan (MAST), 
Inventarul Anxietatii ca Stare si Trăsătură (STAI), Lista Simptomelor 
— 90 revizuit (SCL — 90-R) şi MMPI-2. Din păcate, MCM - III nu 
este folosit in clinicile din Románia, deoarece nu s-a realizat incá 
adaptarea acestui instrument pe populaţia românească. 


MCMI-III - Exemple de itemi 

Paginile de mai jos conţin o listă de afirmaţii pe care oamenii de obicei le 
folosesc pentru a se descrie. Ele vă ajută să vă descrieţi sentimentele şi atitudinile. 
Íncercafi să rispundeti cât mai sincer si mai serios prin marcarea lui (A) dacă 
afirmația vi se potriveşte şi vă descrie, sau (F) dacă nu sunteţi de acord cu afirmaţia 
respectivă si ea nu vă caracterizează. Încercaţi să răspundeţi la fiecare afirmaţie, 
chiar dacă nu sunteţi siguri de alegere. Dacă afi încercat şi totuşi nu vă puteți 
decide marcați (F). Nu vă îngrijoraţi dacă anumite afirmaţii par neobişnuite, ele 
sunt incluse pentru a descrie oameni cu mai multe tipuri de probleme. 


1. (A) (F) În ultima vreme mă simt istovit de puteri, chiar şi dimineața. 


2. (A) (F) Mă gândesc foarte des la reguli, deoarece ele sunt un ghid bun de 
urmat. 


3. (A) (E) Îmi place să fac atât de multe lucruri încât, nu mă pot hotărî cu care 
să încep. 


4. (A) (F) Măsimtslab şi obosit cel mai mult timp. 


3. Teste aptitudinale 

3.1. Bateria de teste psihologice de aptitudini cognitive 
(BTPAC) a fost publicată în 2003, fiind dezvoltată de un grup de 
cercetători de la Catedra de Psihologie a Universităţii Baeş-Bolyai, 
Cluj Napoca. Măsoară opt aptitudini cognitive: abilitatea generală de 
învăţare, aptitudinea verbală, aptitudinea numerică, aptitudinea 
spaţială, aptitudinea de percepţie a formei, abilități functionáresti, 
rapiditatea în reacţii, capacitate decizională. Aceste aptitudini sunt 
măsurate de 23 de teste. Astfel, abilitatea generală de învățare este 
evaluată prin intermediul a şapte teste: raționament analogic, transfer 
analogic, flexibilitatea categorizării, inhibitie cognitivă şi memorie 
de scurtă durată, memoria de lucru, interferența cognitivă, atenţia 
concentrată. Testele care măsoară aptitudinea verbală sunt în număr 

de trei: vocabular, sintaxă, înţelegerea textelor. Un număr de două 
teste evaluează aptitudinea numerică: calcul numeric şi raționament 
matematic. Testele componente ale aptitudinii spaţiale sunt: imagini 
mintale — transformări, orientare spaţială, generare de imagini. 
Aptitudinea de percepție a formei poate fi evidențiată cu ajutorul a 
trei teste: constanfa formei, perceperea detaliilor şi analiza 
perceptuală complexă. Un singur test, cu același nume măsoară 
abilitățile functiondresti. Bateria de teste ce vizează rapiditatea 
reacției este compusă din trei instrumente: timp de reacție simplu, 
timp de reacţie în alegeri, timp de reacţie în accesarea memoriei. 
Testul de capacitate decizională măsoară raționalitatea decidentului. 

BTPAC poate fi aplicat atât în varianta creion-hártie cât şi 
computerizat, în varianta lungă (toate cele 23 de teste) sau varianta 
scurtă (8 teste). Stabilirea profilului aptitudinal se face prin 
combinarea scorurilor la testele aferente de aptitudini. Corespondenta 
cu o ocupaţie sau set de ocupaţii se face pe baza suprapunerii 
profilului aptitudinal al individului peste profilul aptitudinal al 
ocupaţiei. 

Studiile arată că testele bateriei BTPAC au o bună consistență 
internă, iar fidelitatea test - retest este dată de coeficienţi cu valori 
între .50 şi .80. De asemenea, autorii Bivolaru şi colab. (2003) 
vorbesc de o bună validitate de construct, de criteriu şi de conţinut a 
bateriei de teste aptitudinale. 

Poate fi aplicat subiecților cu vârsta cuprinsă între 12 şi 50 de ani. 


3.2. Testele Matrici Progresive Raven — Testul Matrici 
Progresive Standard a fost dezvoltat în anii 1930, fiind publicat 
prima dată în 1938. În 1940 a urmat Testul Matrici Progresive 
Color, iar în 1941 a fost elaborat Testul Matrici Progresive 
Avansate. Acestea sunt utilizate de mai bine de 60 de ani, fiind 
revizuite de mai multe ori. Testele Matrici Progresive Standard 
(MPS) au fost supuse unui număr mai mare de 40 de studii de 
fidelitate, fiind implicați subiecți din mai multe categorii de vârstă, 
cultură, categorii nosologice (Court şi Raven, 1995, apud Raven, 
Raven şi Court, 2003). Coeficientii de fidelitate evidenţiază o bună 
consistență internă, având valori apropiate de .90. Fidelitatea test- 

retest este de asemenea foarte bună, coeficienţii luând valori de .90 în 
cazul intervalelor scurte şi de .80 pentru intervalele lungi între testări. 
Coeficientii de validitate relativă la criteriu variază între .54 şi .86 
pentru copii şi adolescenţi ale căror scoruri la MPS au fost corelate 
cu scorurile scalelor Binet si Wechsler. Corelatiile cu testele de 
inteligență verbală şi teste de vocabular sunt mai scăzute de .70. La 
adulți s-a obținut rezultate contradictorii, unele studii relevánd 
corelaţii mari între MPS şi WAIS, altele corelaţii mici. Coeficientii 
de corelaţie cu notele şcolare variază între .20 şi .60. 

Testul Matrici Progresive Standard este alcătuit din cinci serii 
(A, B, C, D, E) a câte 12 itemi, în cadrul fiecărei serii, itemii cresc în 
dificultate. Testul a fost astfel construit încât să fie suficient de lung 
pentru a putea evalua capacitatea maximă de coerenţă perceptiva şi 
raționament, fără a extenua persoana. Testul Matrici Progresive Plus 
a rezultat din menţinerea tuturor itemilor primelor două serii şi din 
introducerea unor itemi mai dificili, fiind eliminaţi multi itemi din 
seriile C, D şi E. Testul Matrici Progresive Color este format doar 
din trei serii: A, B, AB, fiecare conţinând 12 probleme de dificultate 
progresivă. Testul Matrici Progresive Avansate conţine două serii de 
probleme, seria | conţine doar 12 itemi şi oferă un antrenament cu 
metoda de lucru, poate fi folosită cu sau fără limită de timp pentru a 
obţine un indice al abilității educative. Seria I este urmată de seria II 
compusă din 36 de probleme, prezentate în ordinea dificultății lor. 
Prin impunerea unei limite de timp, ea măsoară eficienţa intelectuală. 

